**CRIMINAL TRIAL**

**Academic Year 2025-2026**

**Përmbajtja e kursit**

1. HYRJE NË LËNDËN "GJYKIMI PENAL"

1.1 Përshkrimi i lëndës

1.2 Objektivat: njohuri, aftësi dhe qëndrime

2. PJESA E PARË: HETIMET PARAPRAKE…………………

2.1 Përmbajtja

2.2 Objektivat mësimorë

2.3 Struktura dhe metodologjia

2.4 Ngarkesa studimore

2.5 Materialet studimore

2.6 Vlerësimi

3. PJESA E DYTË: SEANCA PARAPRAKE

3.1 Përmbajtja

3.2 Objektivat mësimorë

3.3 Struktura dhe metodologjia

3.4 Ngarkesa studimore

3.5 Materialet studimore

3.6 Vlerësimi

**4. PJESA E TRETË: GJYKIMI NË SHKALLË TË PARË ……**……………………………….

4.1 Përmbajtja

4.2 Objektivat mësimorë

4.3 Struktura dhe metodologjia

4.4 Ngarkesa studimore

4.5 Materialet studimore

4.6 Vlerësimi …

**5. PJESA E PESTË: GJYKIMET E POSAÇME**

**……**……………………………….

5.1 Përmbajtja

5.2 Objektivat mësimorë

5.3 Struktura dhe metodologjia

5.4 Ngarkesa studimore

5.5 Materialet studimore

5.6 Vlerësimi …

**6. PJESA E GJASHTË: GJYKIMI NË APEL……**……………….

6.1 Përmbajtja

6.2 Objektivat mësimorë

6.3 Struktura dhe metodologjia

6.4 Ngarkesa studimore

6.5 Materialet studimore

6.6 Vlerësimi …

**7. PJESA E SHTATË: GJYKIMI NË GJYKATËN E LATË……**……………………………….

7.1 Përmbajtja

7.2 Objektivat mësimorë

7.3 Struktura dhe metodologjia

7.4 Ngarkesa studimore

7.5 Materialet studimore

7.6 Vlerësimi …

**7. VLERËSIMI I LËNDËS ………………………………………………**

1. Hyrje në lëndën "Gjykimi penal"

1.1 Përshkrimi i lëndës

Lënda “Gjykimi penal” adreson nevojën për të edukuar dhe trajnuar kandidatët për magjistrat në procesin penal, si një nga juridiksionit më të rëndësishme të sistemit të drejtësisë. Gjyqtari dhe prokurori si subjektet procedurale kryesore në gjykim, kanë detyrat themelore, i pari në dhënien e drejtësisë, për të vendosur nëse akuza e ngritur nga prokurori është e drejtë, ose jo, si dhe për të kontrolluar nëse hetimet paraprake nëse janë të plota. Ndërsa i dyti ushtron ndjekjen penale dhe përfaqëson akuzën në gjyq në emër të shtetit, drejton dhe kontrollon hetimet paraprake dhe veprimtarinë e policisë gjyqësore, si dhe kryen vetë çdo veprim hetimor që e çmon të nevojshëm, merr masa për ekzekutimin e vendimeve penale, mbikëqyr ekzekutimin e tyre, si dhe ushtron funksionet e bashkëpunimit gjyqësor me autoritetet e huaja.

Kjo lëndë bazohet në detyrat konkrete që kandidatët do të duhet të përmbushin si magjistratë të ardhshëm në të gjitha fazat e procesit penal. Duke përcaktuar “detyrat gjyqësore” ose “detyrat e prokurorit”, kandidatët vendosen që në ditën 1, në pozicionin e magjistratit.

Legjislacioni në Shqipëri thekson rolin drejtues të prokurorëve në hetime, ku përcaktohet se prokurori drejton hetimin dhe ka policinë gjyqësore në dispozicion të tij/të saj. Prandaj, realizmi me efektivitet i rolit drejtues është thelbësor për të siguruar rezultat më të suksesshëm të punës së prokurorisë. Sfida më e zakonshme me të cilën përballen prokurorët dhe që ndikon negativisht në menaxhimin e kohës së hetimit është cilësia e referimeve fillestare. Në këtë aspekt merr rëndësi zhvillimi i aftësive të kandidatëve për magjistrat për të realizuar rolin drejtues të hetimit, që nga marrja e njoftimeve për vepren penale, orientimi i policisë për të kryer veprimet e duhura hetimore, verifikuese, apo për të ushtruar rolin kontrollues nga gjyqtaret gjatë vijimit të procesit penal.

Gjithashtu legjislacioni ka përcaktuar rolin themelor të gjyqtarit në dhënien e drejtësisë, dhe drejtimin e procesit gjyqësor. Mënaxhimi i këtij roli është faktor shumë i rëndësishëm në efektivitetin dhe eficensën e ushtrimit të detyrës së gjyqtarit.

Lënda është e ndarë në gjashtë module, duke përdorur si kriter fazën e procedimit penal, hetimet paraprake, gjykimi në shkallë të parë, gjykimet e posaçme, gjykimi në apel dhe gjykimi në Gjykatën e Lartë. Secili modul synon të aftësojë kandidatin për magjistrat të ushtrojnë detyrat e tij sipas fazës së procesit penal. Përveç zgjerimit të njohurive, ata edukohen që t’i aplikojnë ato në praktikë, nëpërmjet metodoligjive adekuate, duke u zhvendosur fokusi nga zhvillimi dhe zgjerimi i njohurive, në zhvillimin dhe përmirësimin e e aftësive për aplikimin në praktikë, ngjashëm me ushtrimin e detyrës në zyrën eventuale.

**1.2 Objektivi: njohuri, aftësi dhe qëndrime**

**Objektivi i Përgjithshëm**

Kurrikula “Gjykimi dhe hetimi penal”, synon të zhvillojë, zgjerojë, të përmirësojë aftësinë profesionale dhe etike të kandidatit për magjistrat. Kandidati per magjistrat vendos standarte të qëndrueshme për cilësinë dhe sasinë e veprimtarisë së tij, në drejtim të zhvillimit të aftësive profesionale, organizative, etikës, aftësive personale dhe angazhimit profesional. Kjo arrihet duke e vendosur kandidatin që në fillim në trajnimin fillestar në ambjetin e profesional të gjyqtarit dhe prokurorit.

**Kompetencat:**

Për të arritur objektivin e përgjithshëm, kurrikula synon të zhvillojë tek kandidatët për magjistrat këto kompetenca si më poshtë:

**Njohuritë**

Pas përfundimit të kurrikulës:

* Kandidati për gjyqtar ka përfituar njohuritë ligjore, të nevojshme dhe të kërkuara për të marrë vendime gjyqësore, për të interpretuar ligjin penal dhe atë procedural penal, për të identifikuar konfliktin e normave, për të përdorur parimet e përgjithshme të teorisë së të drejtës penale dhe për të analizuar, ndjekur zhvillimet në jurisprudencë.
* Kandidati për prokuror ka përfituar njohuri ligjore, të nevojshme dhe të kërkuara për të hetuar dhe për të marrë urdhra dhe vendime, për të ndërmarrë logjikisht hetimin, sipas kërkesave ligjore, për të mbledhur provat e kërkuara me ligj, për të interpretuar ligjin penal dhe procedural penal dhe për të analizuar, ndjekur zhvillimet në jurisprudencë.

**Aftësitë**

**Pas përfundimit të kurrikulës kandidati për prokuror:**

### Kandidati për prokuror ndërmerr logjikisht hetimin apo procedura të tjera të sistemit të prokurorisë, sipas kërkesave ligjore, nëpërmjet përcaktimit dhe evidentimit të fakteve të çështjes apo praktikës, objektin e ndjekjes penale si dhe rrethanat dhe faktet që janë të nevojshme për t’u provuar apo aktet që duhen administruar;

### Kandidati për prokuror evidenton pikat e forta dhe të dobëta të hetimit duke theksuar nevojën për kryerjen e veprimeve të nevojshme hetimore përputhje me objektin e hetimit, mjaftueshmërinë si dhe linja logjike e veprimeve hetimore të urdhëruara, për të qenë efektiv në ushtrimin e ndjekjes penale, si dhe të individualizojë, argumentojë përgjegjësinë penale.

* Kandidati për prokuror mbledh provat e kërkuara me ligj për të mbështetur objektin e hetimit sipas natyrës së çështjes, apo për të administruar aktet e nevojshme për plotësimin e praktikës, për të përdorur mjetet e përshtatshme dhe efektive për kërkimin e provës, të marrë në pyetje, duke bërë pyetjet e duhura, të qarta dhe të sakta të cilat lidhen me objektin e hetimit, duke garantuar dhe respektuar të drejtave që jep ligji, për personin që merret në pyetje.
* Kandidati për prokuror identifikon marrëdhëniet shkak-pasojë ndërmjet faktit penal, provave të mbledhura dhe dispozitave ligjore, të analizojë konceptet, institutet dhe dispozitat lidhen midis tyre, të interpretojë ligjin e identifikuar, të zbatojë parimet e përgjithshme të së drejtës materiale e procedurale dhe arsyetimi i tij për mënyrën e zbatimit të ligjit mbi faktet objekt hetimi, për të analizuar jurisprudencën në zgjidhjen e çështjes, si dhe të kryejë arsyetim me nivel që plotëson standardin e procesit të rregullt ligjor.
* Kandidati për prokuror, përpara gjykatës, argumenton ligjshmërinë e provave të administruara në fazën e hetimit, për të qenë aktiv dhe për të ndërhyrë në momentet e duhura gjatë debatit të shqyrtimit gjyqësor dhe për të shprehur qartë duke evidentuar bazën e duhur ligjore për argumentet e ngritur prej tij për të kërkuar administrimin e provave të nevojshme, që mbështesin aktin e prokurorit si dhe për të mbajtur qëndrim në lidhje me provat e kërkuara nga i pandehuri.
* Kandidati për prokuror identifikon konfliktin ligjor ndërmjet apelit apo ankimit të paraqitur dhe vendimit të gjykatës, në rastet në gjykim, si dhe aftësia për të paraqitur kundërshtimet në rekurs, për të përcaktuar dhe evidentuar faktet dhe rrethanat e çështjes objekt gjykimi, objektin e ankimit apo apelit të prokurorit si dhe rrethanat dhe faktet apo aktet e administruara e që janë të nevojshme për t’u paraqitur para gjykatës, në mbështetje të konkluzioneve që ai mban për rastin në gjykim, si dhe për të paraqitur në rekurs kundërshtimet në lidhje me vendimmarrjen e gjykatës se apelit, bazuar në kërkesat e ligjit procedural për paraqitjen e rekursit në Gjykatën e Lartë.
* Kandidati për prokuror mbron rekursin e prokurorit të apelit, për të paraqitur kundërshtimet në lidhje me vendimmarrjen e gjykatës se apelit, bazuar në kërkesat e ligjit procedural për paraqitjen e rekursit në Gjykatën e Lartë, si dhe aftësia për të paraqitur kundërshtimet në lidhje me kërkesat përpara Gjykatës Kushtetuese, si dhe të identifikojë konfliktin ligjor, në veçanti referuar shkaqeve të rekursit me rëndësi për njësimin, ndryshimin ose zhvillimin e praktikës gjyqësore, apo referuar shkaqeve të kërkëses në procesin kushtetues.
* Kandidati për prokuror kryen arsyetim ligjor në marrjen e vendimeve dhe veprimeve hetimore, në të cilin përfshihet qartësia dhe kuptueshmëria e akteve të prokurorisë, struktura e qëndrueshme dhe e mirorganizuar e akteve të prokurorisë, aftësia për të marrë në pyetje dhe cilësia e analizës dhe e argumentimit logjik të prokurorit.
* Kandidati për prokuror përpilon akte me strukturë të qëndrueshme dhe të mirë-organizuar, nëpërmjet ndjekjes së një metodologjie të caktuar sipas pjesëve përbërëse të dokumentit ligjor, në funksion të orientimit dhe kuptueshmërisë së përmbajtjes, e cila përmban: Prezantimin e fakteve; Identifikimin e dispozitave të zbatueshme të ligjit; Analizën ligjore të fakteve; Përfundimet; Dispozitivin dhe mënyrën se si lidhen këta elementë me njëri tjetrin.
* Kandidati për prokuror demostron angazhim dhe përgjegjshmëri në funksion nëpërmjet një sjellje të kujdesshme, objektive, me vetëpërmbajtje dhe maturi gjatë ushtrimit të detyrës, në mënyrë korrekte, të ndërgjegjshme, sistematike dhe në kohë të arsyeshme; të shmangë çdo sjellje që tregon mungesë respekti, vetëpërmbajtjeje, ndjeshmërie, vëmendjeje apo qasje të papërshtatshme dhe fyese, duke mos u kufizuar vetëm në shmangien e sjelljeve që formalisht kualifikohen si në kundërshtim me ligjin.
* Kandidati për prokuror shmang lidhjet e papërshtatshme me palët në proces ose shmangien e sjelljeve që bëjnë të duket sikur ka lidhje të tilla të papërshtatshme; të ushtrojë detyrën me nder dhe dinjitet në mënyrë që të përmbushë pritshmërinë e publikut.
* Kandidati për prokuror duhet të jetë i vetëdijëshëm se sjellja profesionale, jeta private dhe sjellja në shoqëri kanë ndikim në imazhin e drejtësisë dhe besimit të publikut, si dhe ttë jetë në gjëndje që të përcjellë vlera personale dhe profesionale, duke shfaqur cilësitë personale, që i bëjnë të konsiderohen si shembuj të mirë për të tjerët, të shmangë sjelljet që tregojnë mungesë respekti për dinjitetin e palëve, si dhe keqpërdorimi i orarit të punës, personelit dhe burimeve të institucionit për qëllime private.
* Kandidati për prokuror garanton respektimin e grupeve të cenueshme, të barazisë gjinore dhe i të drejtave të pakicave, si dhe të shmangë përdorimin e gjuhës diskriminuese, çdo tendence për paragjykim, apo ndërhyrjes së mendimeve personale në vendimmarrjen e prokurorit.
* Kandidati për prokuror realizon një komunikim në mënyrë efektive dhe transparente, për t’u shprehur në mënyrë të kuptueshme, të qartë dhe të saktë me subjektet e procedimit penal, publikun, subjektet e tjera dhe të tretët, si dhe të bashkëpunojë me kolegët, duke përfshirë shkëmbimin e njohurive dhe përvojës profesionale me ta.

**Pas përfundimit të kurrikulës kandidati për gjyqtar:**

* Kandidati për gjyqtar identifikon natyrën e çështjes, të përcaktojë faktet e çështjes, ligjin e zbatueshëm dhe/ose konfliktin e normave sipas rastit, si dhe të interpretojë ligjin e identifikuar dhe të arsyetojë për mënyrën e zbatimit të ligjit mbi faktet objekt gjykimi.
* Kandidati për gjyqtar zbaton parimet e përgjithshme të së drejtës materiale e procedurale penale që kanë lidhje me interpretimin e ligjit në zgjidhjen e çështjes, të kërkojë, të identifikojë, të organizojë, të përdorurë, të analizojë jurisprudencën relevante për një çështje të caktuar, duke iu referuar, menaxhuar me efikasitet, në vendin e duhur dhe sipas llojit të qëllimit të aktit.
* Kandidati për gjyqtar përpilon vendime të qarta, koncize dhe të kuptueshme, nëpërmjet përdorimit të thjeshtë dhe të drejtpërdrejtë të gjuhës, shprehjes së mendimit qartë dhe me sa më pak fjalë, zbatimit të saktë të rregullave gramatikore dhe atyre të sintaksës; përzgjedhjes së kujdesshme të gjuhës dhe përdorimit të gjitha shkronjave të alfabetit shqip (ë dhe ç), paragrafëve dhe e strukturës së fjalisë për të shprehur kuptimin; përdorimit në mënyrë korrekte dhe konsistente i termave teknikë.
* Kandidati për gjyqtar bën strukturë të qëndrueshme dhe të mirëorganizuar të vendimit, e cila përmban një strukturë të qartë, të qëndrueshme, të mirëorganizuar, të cilës kandidati i përmbahet me përpikëri gjatë prezantimit të fakteve, në identifikimin e ligjit të zbatueshëm dhe lidhjes së tyre me konkluzionet e arritura, nëpërmjet ndjekjes së një metodologjie të caktuar sipas pjesëve përbërëse të aktit procedural, në funksion të orientimit të lexuesit dhe kuptueshmërisë së përmbajtjes së aktit.
* Kandidati për gjyqtar bën një analizë cilësore mbi bazën e një zhvillimi logjik të koncepteve ligjore, si dhe një argumetim logjik, i cili nënkupton identifikimin e marrëdhënieve shkak-pasojë, analizimin se si konceptet, institutet dhe dispozitat lidhen midis tyre, ose se si ato zbatohen në një situate të caktuar, duke përdorur një nivel arsyetimi, që plotëson standardin e procesit të rregullt ligjor.
* Kandidati për gjyqtar respekton afatet ligjore brenda të cilave duhet të përfundojë gjykimi i një çështjeje, si dhe të kryejë procedurat gjyqësore nëpërmjet mbikëqyrjes së dërgimit pa vonesë të akteve të nevojshme të njoftimit; marrjës së masave për të siguruar njoftime të rregullta për seancat pasardhëse, planifikimit të seancave, duke marrë parasysh kohëzgjatjen e çështjes, afatet ligjore, dhe mendimin e palëve; si edhe çdo masë tjetër e marrë konkretisht nga kandidati për shmangien e seancave joproduktive.
* Kandidati për gjyqtar kryen veprimet e nevojshme procedurale për organizimin e procesit gjyqësor, ndër të tjera si: vënia në lëvizje e dosjes në kohë dhe në përputhje me afatet ligjore; kryerja e veprimeve përgatitore efektive dhe në kohë, duke marrë parasysh caktimin e afateve për të metat e padisë, njoftimin e akteve apo deklaratës së mbrojtjes; planifikimi dhe zhvillimi i seancave përgatitore efektive; dokumentimi i vendimeve dhe veprimeve të tjera procedurale; drejtimi i një procesi të rregullt gjyqësor, duke orientuar drejt debatin mes palëve, duke u shprehur qartë, me urdhra dhe vendime të ndërmjetme për çdo kërkesë të tyre; fillimi i seancave pa vonesë; ndjekja me rigorozitet e fazave në të cilat kalon shqyrtimi gjyqësor; orientimi i palëve për ndjekjen e rrugës alternative të zgjidhjes së mosmarrëveshjes, sikundër është ndërmjetësimi.
* Kandidati për gjyqtar kryen sjellje të kujdesshme, objektive, me vetëpërmbajtje dhe maturi të gjyqtarit gjatë ushtrimit të detyrës, sipas standarteve etike.
* Kandidati për gjyqtar vepron në mënyrë të pavarur, të paanshme dhe paparagjykim ose diskriminim.
* Kandidati për gjyqtar komunikon në mënyrë të qartë, transparente, të saktë me palët ndërgjyqëse, publikun, subjektet e tjera dhe të tretët, si dhe bashkëpunon me kolegët, administratën gjyqësore duke përfshirë shkëmbimin e njohurive dhe përvojës profesionale me ta.

**Qëndrimi**

**Pas përfundimit të kurrikulës**:

* Kandidati për magjistrat njeh kufijtë e vet në aspektin e specializimit dhe qasjes së kërkuar ndaj çeshtjes. Demonstron depërtim në origjinën e sjelljes së vet dhe ndikimin e saj tek të tjerët. Është i vetëdijshëm për vlerën themelore që ka ushtrimi i detyrës në mënyrë të paanshme dhe pavarur. Ka të zhvilluar ndjenjën e integritetit si pjesë thelbësore të vetëdijes së tij për kufijtë dhe vullnetin për të lëvizur dhe për të marrë në konsideratë pozicionin e tij brenda tyre.
* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat ka të zhvilluar vetëbesimin dhe autenticitetin. Vetëbesimi është i vështirë për t'u zhvilluar, sepse sjellja e lidhur është thellësisht e ngulitur në personalitet, por trajnimi është mënyra më e përshtatshme për ta adresuar atë. Gjithashtu autenticiteti është i vështirë për t’u zhvilluar, sepse është thellësisht i përqëndruar në personalitet. Trajnimi synon rritjen e efektivitetit personal dhe zhvillimin e vendosmërisë.
* Kandidati për magjistrat shfaq paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta.
* Kandidati për magjistrat angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.
* Kandidati për magjistrat komunikon në mënyrë efektive, lejon kolegët të përgjigjen gjatë procedimit penal duke siguruar një atmosferë kolegjiale, si dhe dëgjon në mënyrë aktive pikëpamjet e tyre, duke u përgjigjur me argumente e mbrojtur fuqishëm pikëpamjen e tij ose të saj, nëse është e nevojshme.
* Kandidati për magjistrat është i vetëdijshëm për pozicionin e tij si gjyqtar, prokuror, kur kjo ka të bëjë me sjelljen e tij shoqërore, ose private nuk shmang konfrontimet me kolegët kur kundërshtohet.
* Kandidati për magjistrat tregon përgjegjësinë për zhvillimin e tij profesional dhe investon në të, merr parasysh detyrat dhe përgjegjësitë e të tjerëve në institucion në veprimet e tij, duke qënë i përgatitur të ndihmojë të tjerët.
* Kandidati për magjistrat i bën konfliktet, ose problemet objekt diskutimi, përqendrohet dhe merr iniciativën për vendimmarrje kolegjiale.
* Kandidati për magjistrat identifikon arsyet themelore për sjelljen e pjesëmarrësve në procedurën penale, tregon vetë-ndjeshmëri, u drejtohet palëve me respekt.
  1. **Përmbajtja e kursit**

*Në këtë seksion paraqiten në mënyrë të përmbledhur temat që do të trajtohen në kursin përkatës, të cilat udhëhiqen nga objektivat mësimore. Ndaj theksi vihet tek aftësimi praktik në nivelet zbatim, analizë, vlerësim/krijim të Taksonomisë së Bloom-it.*

Kursi **“Hetimi dhe gjykimi penal”** do të zhvillohet bazuar në disa module, si vijon:

**MODULI I - HETIMET PARAPRAKE**

**MODULI II - SEANCA PARAPRAKE**

**MODULI III - GJYKIMI NË SHKALLË TË PARË**

**MODULI IV - GJYKIMET E POSAÇME**

**MODULI V - GJYKIMI NË APEL**

**MODULI VI - GJYKIMI NË GJYKATËN E LARTË**

* 1. **Struktura dhe Metodologjia**

*Në këtë seksion zbërthehet përmbajtja e kursit* ***për çdo ditë/javë****, duke mbajtur parasysh skemën e kalendarit vjetor për secilën temë si në vijim:*

**MODULI I: HETIMI DHE GJYKIMI PENAL**

**DITA 1. Marrja dijeni për kryerjen e një vepre penale. Veprimtaria me inisiativë e PGJ (4 orë)**

Pyetje studimore: 1- Organizimi i PGJ: veprimtaria me inisiativë, e urdhëruar dhe e deleguar. 2- Policia gjyqësore, seksionet dhe shërbimet, varësia administrative dhe funksionale. – 3. Byroja Kombëtare e Hetimeve. 4- Identifikimi i personit ndaj të cilit zhvillohen hetime; rilevimet daktiloskopike, shoqërimi i të dyshuarit. 5- Referimi i veprës penale tek prokurori.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Policia gjyqësore: marrja dijeni për kryerjen e veprës penale:** | Paraqitje shkurtër nga pedagogu (10 min). Paraqitje e një rasti të kallëzimit të veprës penale. Diskutim interaktiv mbi kuptimin e rastit. |  |
| 10:00 - 10:50 | **Hartimi i aktit të marrjes së kallëzimit me gojë: prcaktimi i elementëve thelbësorë të përmbajtjes** | Kandidatët ndahen në 3 grupe dhe hartojnë aktin e marrjes së kallëzimit me gojë (20 min).  Diskutim interaktiv mbi aktin e kryer, pas paraqitjes së tij në monitor (30 min). |  |
| 11:00 -11:50 | **Atribuimi i cilësisë së personit ndaj të cilit zhvillohen hetime.** | Paraqitje e shkurtër nga pedagogu; parashtrimi i një rasti flagrance (10 min).  Kandidatët ndahen në 3 grupe dhe hartojnë aktin e pyetjes së personit nën hetim, sipas nenit 296.1 të KPP (25 min).  Njëri nga grupet paraqet aktin në monitor dhe argumenton logjikën e kryerjes së tij (15 min). |  |
| 12:30-13:20 | **Atribuimi i cilësisë së personit ndaj të cilit zhvillohen hetime (vijim)** | Paraqitje e aktit nga dy grupet e tjera (20 min).  Vazhdim i diskutimit interaktiv mbi aktin e kryer (30 min) |  |
| 13:30-14:20 |  |  |  |
| 14:30-15:20 |  |  |  |

**DITA 2. (vijon) Veprimtaria hetimore e prokurorit (4 orë)**

Pyetje studimore: 1 – Organizimi i prokurorisë në RSH, pozicioni kushtetues i Prokurorisë dhe raportet me pushtetin politik. – 2. Prokuroria e zakonshme dhe Prokuroria kundër Krimit të Organizuar dhe Korrupsionit. – 3. Raportet e brendshme të prokurorisë: pushteti udhëzues i titullarit. – 4. – Rregullat e heqjes dorë dhe të zëvendësimit të prokurorit. - 5. Funksionet e prokurorit dhe kuptimi i ndjekjes penale. 6 - Prokurori dhe parimi i ligjshmërisë dhe objektivitetit në ushtrimin e ndjekjes penale. 7. Raportet mes zyrave të ndryshme dhe koncepti i hetimeve të lidhura.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Prokurori dhe parimet e ligjshmërisë dhe objektivitetit. Urdhëri për regjistrimin e procedimit** | Paraqitje shkurtër nga pedagogu (10 min). Paraqitje e një rasti ilustrues referimi të veprës penale nga PGJ; diskutim interaktiv mbi kuptimin e rastit. |  |
| **10:00 - 10:50** | **Hartimi i aktit të marrjes regjistrimit të procedimit penal: prcaktimi i elementëve thelbësorë të përmbajtjes. Premisat për regjistrimin e emrit të personit që i atribuohet vepra penale.** | Kandidatët ndahen në 3 grupe dhe hartojnë aktin e regjistrimit të procedimit (20 min).  Diskutim interaktiv mbi aktin e kryer, pas paraqitjes së tij në monitor (30 min). |  |
| 11:00 -11:50 | **Urdhërimi i detyrave për PGJ. Delegimi i kompetencave.** | Paraqitje e shkurtër nga pedagogu (10 min).  Kandidatët ndahen në 3 grupe dhe ftohen të hartojnë aktin e urdhërimit/delegimit hetimeve (25 min).  Njëri nga grupet paraqet aktin në monitor dhe argumenton pse aktet e urdhëruara duhet të kryhen (15 min). |  |
| 12:30-13:20 | **Ftesa për paraqitje dhe garancitë e mbrojtjes. Akti i pyetjes së personit ndaj të cilit zhvillohen hetime nga prokurori. Dallimi me pyetjen në kuadër të veprimtarisë me inisiativë të PGJ** | Kandidatët ndahen në 3 grupe dhe ftohen të hartojnë aktin sipas nenit 308 të KPP. (25 min).  Vazhdim i diskutimit interaktiv mbi elementët e domosdoshëm të aktit të kryer (25 min) |  |
| 13:30-14:20 |  |  |  |
| 14:30-15:20 |  |  |  |

**Tema 1(dita 1 dhe 2)**[[1]](#footnote-1)

**Lidhja shkakësore[[2]](#footnote-2)**

**Përshkrim i përgjithshëm**

Lidhja shkakësore, në të drejtën penale ka një rëndësi shumë domethënëse, sepse është mjeti që të lejon t'i atribuosh një ngjarje të caktuar një subjekti aktiv të vepres penale. Lidhja shkakësore përbën hallkën ndërmjet anës subjektive dhe anës objektive të veprës penale, pa të cilën nuk mund të ketë përgjegjësi penale. Pavarësisht rëndësisë që ka ky institut, praktika gjyqësore është e mangët në përcaktimin e një qëndrimi të qartë sa i përket zbërthimit të elementeve të këtij instituti. Prandaj është e rëndësishme që magjistrati të kuptojë rëndësinë juridike të lidhjes shkakësore dhe të mos mbetet thjesht në përqasjen formale të saj, siç vihet re në praktikën ekzistuese gjyqësore. Lidhja shkakësore është me prejardhje anglo-saksone dhe për këtë arsye, në trajtimin e kësaj teme do t’i kushtohet një vëmendje e veçantë rrymave të ndryshme të mendimit në doktrinën dhe praktikën anglo-saksone.

Në përcaktimin e "lidhjes shkakësore" si lidhje midis sjelljes dhe ngjarjes së dëmshme ose të rrezikshme, kodi penal kërkon që ngjarja, sjellja dhe lidhja shkakësore të jenë elementë thelbësorë të çdo krimi, jo vetëm ato që paraqesin një ngjarje në kuptimin natyralist por edhe ato të sjelljes tipike. Shkaktësia në përgjegjësinë penale duhet të analizohet e ndarë në shkakësi faktike dhe shkakësi juridike. Shkakësia faktike përcaktohet duke aplikuar testin 'but for‘/, "pa veprimet e të pandehurit, a do të kishte ardhur rezultati?" Nëse po. rezultati do të kishte ndodhur në çdo rast, i pandehuri nuk është përgjegjës. Nëse jo, i pandehuri është përgjegjës pasi mund të thuhet se veprimi i tyre ka qenë shkak faktik i rezultatit. Ndërsa në shkakësinë ligjore rezultati duhet të shkaktohet nga një akt fajtor. Koncepti ligjor i lidhjes shkakësore i cili i jep rëndësi ligjore vetëm një pjese të zinxhirit të lidhjes shkakësore faktike. Në sistemet ligjore anglo-saksone, koncepti ligjor i shkakësisë emërtohet si *causal responsibility* dhe baza ku e mbështesin analizën e kësaj lidhjeje është testi “*but for*” ose “*conditio sine qua non”* i korrektuar me kriterin e drejtëpërdrejtësisë (*novus actus interviens)*, që ngushton lidhjen shkakësore faktike nëpërmjet eliminimit të përgjegjësisë penale kur ka ndërhyrje të ndjeshme nga personat e tretë.

Legjislacioni aktual penal nuk ka dhënë orientime në lidhje me përcaktimin e kritereve, apo kushteve që duhet të ekzistojnë për lidhjen shkakësore. Bazuar në zhvillimet doktrinore dhe jurisprudënciale magjistratët duhet të njohin kriteret për të përcaktuar lidhjen shkakësore, ndërmjet veprimit dhe pasojës së dëmshme, apo të rrezikshme të ardhur ose, kur është shtuar rreziku i ardhjes së tyre, e cila duhet të jetë e natyrës së drejtpërdrejtë, të domosdoshme apo të mjaftueshme për të sjellë pasojën, të cilat vlerësohen për praninë dhe ndikimin e tyre në një vepër penale të kryer edhe kur pasoja vjen për shkaqe të tjera ndërhyrëse, rrethanave ndihmëse rastësore ose, për shkaqe të tjera të pavarura nga veprimi i personit.

Gjithashtu ata duhet të njohin kriteret për të përcaktuar lidhjen shkakësore, ndërmjet mosveprimit dhe pasojës apo mundësisë për ardhjen e saj, i cili duhet të jetë, si kusht i drejtpërdrejtë, i domosdoshëm apo i mjaftueshëm për të sjellë pasojën. Çdo mospengim i një pasoje, për të cilën subjekti ka përgjegjësinë për të moslejuar ardhjen e saj, sjell përgjegjesi penale nëse, përmbushja e veprimit të munguar do të ndalonte ardhjen e pasojës me probabilitet të lartë.

**Përmbatja**

**Lidhja shkakësore në strukturën e krimit/figurës së veprës penale. (30 min)**

* Aplikimi i përgjegjësinë penale sipas shkakësisë faktike dhe ligjore.
* Teoria e "*shoqërisë së rrezikut*", “Risk society”, dilema e “*rrezikut të lejuar*”, në lidhjen shkakësore.

Objektivi mësimor 1: Kandidati diferencon shkakësinë ligjore nga ajo faktike, dhe demostron aplikimin e përgjegjësinë penale në mënyrë të saktë në rastet konkrete.

Pyetjet studimore:

1. Cili është pozicioni i lidhjes shkakësorë në strukturën e veprës pënale?
2. Si përcaktohet shkakësia faktike duke aplikuar testin 'but for‘/, "pa veprimet e të pandehurit, a do të kishte ardhur rezultati?"
3. Akti fajtor sipas shkakësisë ligjore? Shkakësia ligjore si *causal responsibility,* lidhja ndërmjet testit “*but for*” ose “*conditio sine qua non”* dhe kriterit të drejtëpërdrejtësisë (*novus actus interviens)*?
4. Aplikimi i përgjegjësisë penale në rastet kur vepra është një shkelje e përgjegjësisë strikte?

Objektivi mësimor 2: Kandidati analizon lidhjen shkakësore ndërmjet aktiviteteve të rrezikshme që kërcënojnë shëndetin, jeten e njërëzve dhe pasojave të ardhura, të cilat përgjithësisht janë të zgjatura në kohë, për të cilat shkenca nuk është në gjendje të përcaktojë në mënyrë plotësisht të qartë ndërveprimet shkakësore për sëmundjet, fatkeqësitë, ose pasojat e tjera të dëmshme.

Pyetje studimore:

1. Bazat dhe argumentet e teorise “*shoqëria e rrezikut*”?
2. Përcaktimi i lidhjes shkakësore ndërmjet “*shoqërisë së rrezikut*”, “*rrezikut të lejuar*” (aktiviteteve të rrezikshme) dhe pasojave të ardhura?
3. A kanë vlerë vendimtare përfundimet shkencore në përcaktimin e kësaj lidhje shkakësore?

**Përcaktimi i lidhjes shkakësore. (40 min)**

* Kriteret për përcaktimin e lidhjes shkakësore në veprim.
* Lidhja shkakësore në mosveprim dhe kushtet për aplikimin e përgjegjësisë penale
* Modeli i diferencuar i shkakësisë ligjore

Objektiv mësimor 1: Kandidati identifikon kushtet shkakësore të drejtperdrejta, të domosdoshme apo të mjaftueshme, të cilat sjellin lidhje shkakësore ndërmjet veprimit dhe pasojës së dëmshme a të rrezikshme të ardhur ose, kur është shtuar rreziku i ardhjes së tyre.

Pyetje studimore:

1. Kriteret dhe pikëpamjet e teorive të ndryshme për rindërtimin e lidhjes shkakësore?
2. Kuptimi i ngjarjes së dëmshme, të rrezikshme të ardhur?
3. Kriteret përcaktuese të “shtim i rrezikut të ardhjes së pasojës”
4. Kuptimi dhe klasifikimi i kushteve të drejtëpërdrejta dhe dallimi i tyre nga kushtet e domosdoshme?
5. Aplikimi i përgjegjesisë penale për kushtet e mjaftueshme? Teoria e shkakut “*të mjaftueshëm*” (*multiple sufficient cause*), dhe dallimet me teorinë e “kafkës së hollë” (rregulli i lëvozhgës së vezës).

Objektiv mësimor 2: Kandidati analizon dhe zbërthen lidhjen shkakësore midis mosveprimit dhe pasojës apo mundësisë për ardhjen e saj, si kusht i drejtpërdrejtë, i domosdoshëm apo i mjaftueshëm për të sjellë pasojën. Gjithashtu evidenton kriteret për të përcaktuar nëse përmbushja e veprimit të munguar do të ndalonte ardhjen e pasojës me probabilitet të lartë.

Pyetje studimore:

1. Kushtet për përcaktimin e shkakësisë në mosveprim? Detyrimi për të vepruar dhe pozita e garancisë?
2. Cilat janë kriteret për të përcaktuar nëse përmbushja e veprimit të munguar do të ndalonte ardhjen e pasojës me probabilitet të lartë?

Objektiv mësimor 3: Kandidati krahason raportin ndërmjet dy lloj lidhjesh shkakesore, veprim/mosveprim, dhe argumenton pro dhe kundër modelit të unifikuar i shkakësisë.

Pyetje studimore:

1. Teoritë “modeli i diferencuar i shkakësisë kriminale”, dhe “modeli unitar i kauzalitetit kriminal në veprim dhe/ore mosveprim.
2. Shkakësi aktive (ose rrjedhës shkakësore reale)/shkakësi lëshuese (ose rrjedhës shkakësore hipotetike).

**Konkurimi i shkaqeve, përputhja e shkaqeve paraekzistuese, ose të njëkohshme apo të mëvonshme. (30 min)**

* Aplikimi i përgjegjësisë penale në rastet e konkurimit të shkaqëve.
* Zinxhiri shkakësor dhe akt i ri ndërhyrës “Novus actus interveniens”

Objektiv mësimor 1: Kandidati analizon dhe zbërthen lidhjen shkakësore në konkurimin e shkaqeve, kategorizon shkaqet në paraekzistuese, të njëkohshme, të mëvonshme, mbivendoseve, mbizoteruese, dhe demostron aplikimin e përgjegjësisë penale në raste konkrete.

Pyetje studimore:

1. Kuptimi dhe klasifikimi i shkaqeve konkuruese, dallimet ndërmjet shkaqeve paraekzistuese, ose të njëkohshme apo të mëvonshme?
2. Kriteret për aplikimin e përgjegjesisë penale dhe parimi i ekuivalencës së shkaqëve?
3. Kriteret e "probabilitetit mbizotërues" dhe "më i mundshëm se jo"?

Objektiv mësimor 2: Kandidati indentifikon aktin e ri ndërhyrës “Novus actus interveniens”, dhe analizon thyerjen e zinxhirit të shkakësisë dhe ndikimin në përgjegjësinë penale.

Pyetje studimore:

1. Kuptimi “Novus actus interveniens”, dhe kushtet për t’u klasifikuar si akt "i pavarur" ndërhyrës?
2. Përcaktimi i rrethanave ndihmëse rastësore ose, shkaqe të tjera të pavarura nga veprimi i personit?
3. Akti i një pale të tretë dhe ndërhyrja mjekësore, si “Novus actus interveniens”?
4. Akti i viktimës, si veprim joproporcional ose i paarsyeshëm në raport me rrethanat?

**Standarti i dyshimit të arsyeshëm lidhur me lidhjen shkakësore dhe vend i saj në strukturën e akteve procedural, gjatë hartimit konkret të dy vendimeve që mund të marrë në këtë moment: 1. Urdhër për regjistrimin e procedimit penal, ose 2. Vendim për mosfillim të procedimit penal**. (20 min)

* Faktet kryesore dhe dytësore që ndikojnë në krijimin e lidhjes shkakësore dhe lidhja e saj me përgjegjësisë penale.
* Struktura e vendimit dhe vendosja e standarteve specifike.

Objektiv mësimor 1: Kandidati identifikon faktet kryesore dhe dytësore, të rëndësishme për evidentimin e lidhjes shkakësore dhe ndërton një ide të qartë mbi ekzistencën e vepres penale dhe aplikimit të përgjegjësisë penale.

Objektiv mësimor 2: Kandidati evidentimin vendin që duhet të ketë lidhja shkakësore në strukturën e aktit procedural gjatë hartimit të një urdhër regjistrimi dhe vendim mosfillimi të procedimit penal, të arsyetuar, në mënyrë të përmbledhur, (paraprakisht kandidatët kanë disa modele urdhrash regjistrimi dhe disa modele vendimi mosfillimi, kandidatët, përcaktojnë në klasë se si do ti klasifikojnë këto vendime (të saktë, të arsyetuar apo jo), Kandidatët hartojnë vendimin për regjistrimin).

**Axhenda e ditës së I dhe II**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** | **Kompetencat/aftësitë (soft skills)** |
| **13:30-15:50** | **Lidhja shkakësore:** |  |  |
| 13:30- 14.10 | **Lidhja shkakësore në strukturën e krimit/figurës së veprës penale:**   * Aplikimi i përgjegjësinë penale sipas shkakësisë faktike dhe ligjore. * Teoria e "*shoqërisë së rrezikut*", “Risk society”, dilema e “*rrezikut të lejuar*”, në lidhjen shkakësore. | Kandidatët kanë lexuar paraprakisht 3 raste:   * dosja Dhima kundër Shqipërisë; * rast lidhur me aplikimin e shkakësisë faktike; * rasti “Njollat ​​blu”.   Kandidatët ndahen në tre grupe. Secili grup identifikon lidhjen shkakësore në secilin rast (5 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi diferencat ndërmjet shkakësinë ligjore dhe faktike.  Diskutim mbi lidhjen shkakësore ndërmjet aktiviteteve të rrezikshme që kërcënojnë shëndetin, jeten e njërëzve dhe pasojave të ardhura, të cilat përgjithësisht janë të zgjatura në kohë, për të cilat shkenca nuk është në gjendje të përcaktojë në mënyrë plotësisht të qartë ndërveprimet shkakësore për sëmundjet, fatkeqësitë, ose pasojat e tjera të dëmshme.  (bazuar në pyetjet vetstudimore të parapërgatitura nga pedagogu) (10 min)  Konkluzione (5 min) | Aftësia/gjykimi analitik dhe ndërgjegjësimi për mjedisin social. |
| 14:10-14:50 | **Përcaktimi i lidhjes shkakësore. (40 min)**   * Kriteret për përcaktimin e lidhjes shkakësore në veprim. * Lidhja shkakësore në mosveprim dhe kushtet për aplikimin e përgjegjësisë penale * Modeli i diferencuar i shkakësisë ligjore | Paraqitja e tre rasteve nga pedagogu në formën e një fabule:   1. rasti 1- lidhja shkakësore në veprim 2. rasti 2 -lidhja shkakësore në mosveprim;   Kandidatët të ndarë në dy grupe do të identifikojnë ekzistëncen e lidhjes shkakësore (10 për secilin rast=20 min);  Kandidatët do të përshkruajnë kriteret për përcaktimin e lidhjes shkakësore në veprim dhe mosveprim duke vënë theksin tek modeli e diferencuar (10 min).  Pedagogu i veshtron pergjigjet e marra dhe drejton pyetje lidhur me kushtet shkakësore të drejtperdrejta, të domosdoshme apo të mjaftueshme (bazuar në pyetjet vetstudimore të parapërgatitura nga pedagogu) (10 min)  Diskutim në grup mbi këto gjetje. | Aftësia/gjykimi analitik dhe të dëgjuarit |
| 15:00-15.50 | **Konkurimi i shkaqeve, përputhja e shkaqeve paraekzistuese, ose të njëkohshme apo të mëvonshme** |  |  |
| 15:00-15:30 | * Aplikimi i përgjegjësisë penale në rastet e konkurimit të shkaqëve. * Zinxhiri shkakësor dhe akt i ri ndërhyrës “Novus actus interveniens” | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë shkaqet që konkurojnë ndërmjet tyre, si dhe të përcaktojnë lidhjen shkakësore (10 min);  Një përfaqësues për cdo grup prezanton shkaqet konkuruese që ka konstatuar nga rastet dhe analizon aplikimin e përgjegjesinë penale (10 minuta).  Pedagogu i veshtron pergjigjet e marra dhe drejton pyetje lidhur me aktin i ri ndërhyrës “Novus actus interveniens (bazuar në pyetjet vetstudimore të parapërgatitura nga pedagogu) (10 min)  Diskutim në grup mbi këto gjetje. | Fleksibiliteti dhe aftësitë e bindjes |
| 15:30-15:50 | **Standarti i dyshimit të arsyeshëm lidhur me lidhjen shkakësore dhe vend i saj në strukturën e akteve procedural, gjatë hartimit konkret të dy vendimeve që mund të marrë në këtë moment: 1. Urdhër për regjistrimin e procedimit penal, ose 2. Vendim për mosfillim të procedimit penal:**(20 min)   * Faktet kryesore dhe dytësore që ndikojnë në krijimin e lidhjes shkakësore dhe lidhja e saj me përgjegjësisë penale. * Struktura e vendimit dhe vendosja e standarteve specifike. | Kandidatët ndahen në tre grupe. Secili grup evidenton faktet kryesore dhe dytesore që ndikojnë në krijimin e lidhjes shkakësore në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete vendin e lidhjes shkakësore në strukturën e tyre. (10 min) | Aftësitë e vendimmarrjes dhe vetëreflektimi |

**DITA 3. Masat e sigurimit personal dhe pasuror. Garancitë e mbrojtjes gjatë hetimeve paraprake (4 orë)**

Pyetje studimore: 1- Rastet e arrestimit të detyrueshëm dhe fakultativ në flagrancë 2- Ndalimi i të dyshuarit për krim 3- Rastet e lirimit të menjëhershëm 4- Llojet e masave të sigurimit, me theks të veçantë “garancia pasurore”. 5- Masat shtrënguese dhe masat ndaluese të sigurimit 6- Sekuestroja konservative 7 - Sekuestroja preventive 8 – Shuarja dhe pasojat e saj. 9 - Afatet e kohëzgjatjes së masave të sigurimit. 10 – Pezullimi i afateve të paraburgimit. 11 – Kompensimi për burgim të padrejtë. – 12. Njohuri themelore për ligjin nr.10192, datë 3.12.2019 “Për parandalimin dhe goditjen e krimit të organizuar dhe korrupsionit ... (i ndryshuar).

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Procesi dhe nevojat e sigurimit: vleftësimi i arrestimit në flagrancë të krimit/ndalimit dhe caktimi i një mase sigurimi** | Paraqitje shkurtër nga pedagogu (10 min). Paraqitje e një rasti ilustrues arrestimi në flagrancë/ndalimi; diskutim interaktiv mbi kuptimin e rastit. |  |
| **10:00 - 10:50** | **Hartimi i kërkesës për vleftësim dhe caktim mase. Kriteret: arresti në burg si extrema ratio** | Kandidatët ndahen në 3 grupe dhe hartojnë kërkesën për vleftësimin e arrestit në flagrancë/ndalimit (30 min).  Diskutim interaktiv mbi aktin e kryer, pas paraqitjes së tij në monitor (20 min). |  |
| 11:00 -11:50 | **Masat e sigurimit në rastet e hetimeve proaktive.** | Paraqitje e shkurtër nga pedagogu (10 min) dhe paraqitje e një rasti praktik. Diskutim interaktiv për kuptimin e rastit  Kandidatët ndahen në 4 grupe (2 grupe prokurorësh + 2 grupe gjyqtarësh).  Grupi 1+2 (prokurorë) ftohen të hartojnë kërkesën për caktim mase sigurimi;  Grupi 1+2 (gjyqtarë) ftohen të shkruajnë vendimin për vleftësim/caktim mase  (25 min)  Një përfaqësues prokuror dhe një gjyqtar – paraqesin aktin (nga 7 min) |  |
| 12:30-13:20 | **Masat e sigurimit në rastet e hetimeve proaktive (fund)** | Kandidatët ndahen në 3 grupe dhe ftohen të hartojnë vendimin për caktim mase, në rastin proaktiv (30 min)  Paraqitje dhe vazhdim i diskutimit interaktiv mbi elementët e domosdoshëm të akteve të kryera (20 min) |  |
| 13:30-14:20 |  |  |  |
| 14:30-15:20 |  |  |  |

**Tema 2, dita 3**[[3]](#footnote-3)

**Parimi i ligjshmerisë[[4]](#footnote-4)**

**Përshkrim i përgjithshëm**

Parimi i ligjshmërisë në të drejtën penale përbën një parim të pashmangshëm në kulturën tonë juridike, të cilën mund ta përcaktojnë si një element absolut dhe të pamohueshëm në përcaktimin e veprave penale, në shprehje të parimit të taksativitetit, mos lejimit të fuqisë prapavepruese, të qartësisë në përshkrimin e faktit tipik, të mos lejimit të analogjisë.

Në një sistem modern dhe të garantuar të së drejtës penale, parimi i ligjshmërisë vendoset padyshim në pozicionin më të lartë në raport me të gjitha parimet dhe vlerat e tjera juridike tashmë pjesë e dispozitave kushtetuese. Ky parim ka një gjenezë jo ngushtësisht penale, por teoriko-politike.

Rezerva ligjore, e cila është parashikuar në mënyrë eksplicite në nenin 29 të Kushtetutës, në nenin 7 të Konventës Europiane të Drejtave të Njeriut, si dhe në nenin 2 i Kodit Penal, nënkupton se vepra penale, lloji dhe masa e sanksionit përcaktohet vetëm me ligj. Parimi rezervës ligjore është njohur si parimi “*Nullum crimen, nulla poena sine lege*”.

Sipas parimit të ligjshmërisë, i cili ka natyrë kushtetuese është vetëm ligji, ai që përcakton veprat penale, sipas tipareve të specifikës, të plotësisë (përcaktimit të rasteve), dhe fuqisë joprapavepruese, duke identifikuar të mirat juridike, që duhet të mbrohen nga sanksioni penal, nëpëmjet përcaktimit të veprimeve, ose mosveprimeve që i cenojnë ato, përcakton llojin dhe kufinjtë e masës së dënimit. Interpretimi i ligjit penal nuk mund të zgjerohet në dëm të akuzuarit, psh., nëpërmjet anologjisë. Vepra penale duhet të jetë e shkruar qartë në dispozitën ligjore.

Është në diskrecionin e legjislatorit identifikimi i sjelljes së dënueshme, si dhe zgjedhja dhe kuantifikimi (masa) i sanksioneve, diskrecion që mund të jetë objekt kontrolli, përsa i përket kushtetutshmërisë, vetëm kur ushtrimi i saj përfaqëson një përdorim të shtrembëruar apo arbitrar, të tillë që në mënyrë të qartë të bien ndesh me normat e arsyeshmërisë.

Parimi i ligjshmërisë së dënimit kërkon, përveçse një përcaktim paraprak nga ligji i quomodo, i tipologjisë dhe përmbajtjes së opsioneve të ndryshme të sanksioneve, dhe të an të sanksionit, përcaktimin ligjor të kritereve nëpërmjet të cilave kufizohet diskrecioni i organit që gjykon në zgjedhjen e sanksionit të mundshëm, ose më saktë mundësisë së nënshtrimit ndaj dënimit, edhe të quantum për të kufizuar arbitraritetin e gjyqtarit për të përcaktuar shkallën e vuajtjes apo kufizimi ttë lirisë individuale në caktimin e dënimit.

Parimi i proporcionalitetit rrjedh nga parimi i shtetit të së drejtës, në fakt nga vetë thelbi i të drejtave themelore, sidomos i lirisë personale, të cilat duhet të kufizohen nga pushteti shtetëror vetëm në atë masë sa të jetë e domosdoshme për mbrojtjen e interesave publike.

Figura ligjore dhe të gjitha prezumimet për ndëshkimin duhet të përcaktohen në mënyrë që për çdo qytetar, si dhe për organet shtetërore që zbatojnë ligjin të jetë e qartë se cila sjellje dhe të cilat prezumime vijnë ndesh me ligjin. Vetëm përmbajtja e qartë e përcaktuar e ndalimit ligjor mund të ketë një veprim gjeneral –parandalues për respektimin dhe zbatimin e ligjit.

Parimi i ligjshmërisë është i përbërë nga disa komponentë, të cilët mund të quhen nënparime të tij, të tillë si: Parimi i rezervës ligjore, që nënkupton detyrimin për të përcaktuar vetëm me ligj veprat penale dhe dënimet; Parimi i arsyeshmërisë, diskrecioni legjislativ në zgjedhjen e mbështetjes në sanksion penal, ose në dekriminalizim; Parimi i propocionalitetit; Parimi i përcaktueshmërisë; Parimi i taksativitetit, i ndalimit i zbatimit të analogjisë; Parimi i ndalimit të fuqisë prapavepruese, ndalimi i veprimit retroaktiv të ligjit penal.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim të saktë mbi parimin e ligjshmerisë, rezervës ligjore, parimin të arsyeshmërisë, parimin e propocionalitetit, parimin e përcaktueshmërisë, parimin e taksativitetit, i ndalimit i zbatimit të analogjisë, parimin e ndalimit të fuqisë prapavepruese, ndalimit të veprimit retroaktiv të ligjit penal, si dhe aplikimit të përgjegjësisë penale në rastet kur hipotëza e normës penale, që parashikon figurën e vepres penale nuk plotëson kërkesat e parimit të ligjshmërisë. Ka njohuri dhe ndjek zhvillimet aktuale në jurisprudencën, në veçanti atë kushtetuese, dhe në legjislacion.

**Aftësitë**

Pas përfundimit të trajnimit:

* Kandidati demostron ndërgjegjësim (N/M/P;1/2) për rëndësinë e parimit të ligjshmerisë në të drejtën penale si bazë dhe shtyllë kryesore, për respektimin e lirive, të drejtave dhe sigurisë e barazisë së qytetarëve, si dhe luftimin efikas dhe adekuat të kriminalitetit.
* Kandidati është në gjendje të nxjerrë (A/GJ/An:1/2) nga dosja faktet thelbësore mbi bazën e tyre të individualizojë, argumentojë përgjegjësinë penale, të dallojë kontradiktat dhe mangësitë e normës penale konkrete që parashikon figurën e vepres penale, në raport me kërkesat e parimit të ligjshmerisë, si dhe nënparimet që e përbëjnë atë.
* Kandidati (A/V) është në gjendje të vlerësojë në një rast të caktuar cenimin e parimit të ligjshmërisë, si dhe të marrë një vendim të arsyetuar për kontrollin incidental të normës.

**Qëndrimi**

Pas përfundimit të trajnimit:

* Kandidati për magjistrat njeh kufijtë e vet në aspektin e specializimit dhe qasjes së kërkuar ndaj çeshtjes së parimit të ligjshmërisë. I qëndron vendimeve të marra dhe demonstron individualitet e vendosmëri, guxon, kur është e nevojshme, të shkojë kundër pikëpamjeve të pranuara përgjithësisht në praktikën gjyqësore dhe të bëjë gjërat ndryshe, duke ngritur me anë të kontrollit incidental, apo vendimmarrjen përkatëse problematikat e cenimit të parimit të ligjshmerisë.

**Përmbatja**

**Parimi i rezervës ligjore, detyrimi për të përcaktuar vetëm me ligj veprat penale dhe dënimet, dhe parimi i arsyeshmerisë (30 min).**

* Kërkesat që duhet të plotësojë ligji penal, në respektim të parimit të rezerves ligjore si parim kushtetues lidhur me figurat e veprës penale, llojin dhe masën e dënimit për to. Lidhja ndërmjet parimit të rëzerves ligjore dhe parimit të individualizimit të dënimit, i cili kërkon që natyra e sanksionit penal të jetë i paracaktuar nga ligji në mënyrë të tillë që të lejojë përshtatshmërinë e tij me rrethanat konkrete.
* Diskrecioni legjislativ në zgjedhjen e mbështetjes në sanksion penal, ose në dekriminalizim, parimi i arsyeshmërisë si derivat i parimit të ligjshmërisë.

Objektivi mësimor 1: Kandidati identifikon dhe kategorizon kërkesat e parimit të rezerves ligjore për vepren penale, llojin dhe masën e dënimit, si dhe zbërthen lidhjen e parimit të ligjshmerisë me parimin e individualizimit të dënimit.

Pyetjet studimore:

1. A mund të parashikohen figura të veprës penale me ligje të ndryshme nga kodi penal, nëse po cili duhet të jetë kuptimi, në aspektin e fuqisë juridike, të termit “ligj”?
2. A mund që ligjvënësi me anë të një ligj të veçantë të parashikojë lloje dhe masa dënimi për subjekte të caktuara, të cilat nuk janë parashikuar nga kodi penal?
3. A mundet një organ shtetëror jo-legjislativ që me akt juridik të parashikojë vepra penale?
4. A lejon parimi i ligjshmërisë që Këshilli i Ministrave në rastet e gjendjes së jashtëzakonshme të nxjerrë një akt normativ, në të cilin të parashikojë figura të reja të veprës penale?
5. A janë në përputhje me elementet e parimit të ligjshmërisë së dënimit, parashikimi nga legjvënësi i dënimeve fikse?
6. A mund t’i referohemi direkt parashikimeve të konventave të ratifikuara nga ligjvënësi, por më pas nuk është bërë harmonizimi në legjislacionin penal, duke mos parashikuar veprat penale, për të cilat detyrimi i parashikimit buronte nga konveta?

Objektivi mësimor 2: Kandidati përcakton kufijtë të diskrecionit, që ka ligjvënësi për të përcaktuar veprat penale, sipas tipareve të specifikës, të plotësisë (përcaktimit të rasteve), dhe fuqisë joprapavepruese, duke identifikuar të mirat juridike, të cilat duhet të mbrohen nga sanksioni penal, nëpëmjet përcaktimit të veprimeve, ose mosveprimeve që i cenojnë ato, sipas kërkesave të parimit të arsyeshmërisë për zgjedhjen, ose jo të mbështetjes në sanksion, ose në dekriminalizim.

Pyetje studimore:

1. Diskrecioni i legjislatorit në identifikimin i sjelljes së dënueshme, si dhe zgjedhja dhe kuantifikimi (masa) i sanksioneve, a mund të jetë objekt kontrolli, përsa i përket kushtetutshmërisë, nëse në mënyrë të qartë të bien ndesh me normat e arsyeshmërisë?
2. A shtrihen efektet e parimit të diskrecionalitetit kur legjislatori vendos të depenalizojë fakte të parashikuara si vepër penale, dhe cilat janë kërkesat e parimit të arsyeshmerisë?
3. A vlen diskrecionaliteti i legjislatorit vedhe për zgjedhjen e llojit dhe tërësisë së sanksioneve plotësuese?
4. A cenohet parimi i arsyeshmerisë, nëse sistemi penal parashikon një dënim penal për sjellje të barabarta, ose më pak serioze se ato për të cilat parashikohet një sanksion administrativ?
5. A shtrin efektet e tij parimi i arsyeshmërisë edhe për faktet tipike, ekzistenca e të cilave nuk është provuar akoma nëse mund të ndodhin në realitet nga shkenca?

**Parimi i propocionalitetit e siguria juridike, si dhe parimi i përcaktueshmërisë dhe mënyrat e hartimit të ligjit penal (30 min)**

* Kërkesat e parimit të proporcionalitetit mbi dënimin si një raport i drejtë me rrezikshmërinë e veprës penale dhe me shkallën e fajit të autorit, si dhe kërkesat paraprake të detyrueshme gjatë procesit ligjvënës që duhet të plotësohen në respektim të parimit të sigurisë juridike.
* Aksesi, përshkrimi i saktë i sjelljes kriminale, dhe parashikueshmëria, si kritere në bazë që veprat penale duhet të plotësojnë, që të jenë në përputhje me garancitë e KEDNJ.

Objektiv mësimor 1: Kandidati identifikon dhe analizon aspektet që përmban parimi i propocionalitetit, përshtatshmërinë, nevojën dhe domosdoshmërinë, si kritere që ligjvënësi, duhet të marrë në konsideratë në parashikimet ligjore duke u udhëhequr nga interesi publik, nga lufta kundër krimit të organizuar, siguria e rendit publik dhe shoqëror, si dhe rritja e efektivitetit të masave shtrënguese ndaj autorëve të veprave penale.

Pyetje studimore:

1. Si mund të vlerësohet proporcionaliteti rast pas rasti? A duhen marrë në konsideratë aspekte, si balanca mes të drejtës së kufizuar dhe interesit publik, ose mbrojtjes së të drejtave të të tjerëve, mjetin e përdorur në raport me gjendjen që e ka diktuar atë, si dhe të drejtën e cënuar dhe synimin që kërkon të arrijë ligjvënësi?
2. A janë qëllimet që ndjekin sistemi i dy dënimeve kryesore në përpjesëtim me gjendjen që i ka diktuar?
3. Cilat janë kriteret për të përcaktuar nëse një sanksion i parashikuar është jo proporcional, nuk i përgjigjet dukshëm rrezikshmërisë shoqërore të veprës?
4. Siguria, qartësia dhe vazhdimësia, si kërkesa që duhet të plotësojë ligji penal, në respektim të parimit të sigurisë juridike?

Objektiv mësimor 2: Kandidati analizon parimin e përcaktueshmërisëdhe kategorizon mënyrat e hartimit të ligjit penal. Gjithashtu evidenton elementet që përbëjnë aksesin, përshkrimin e saktë të sjelljes kriminale, dhe parashikueshmërinë, si kritere në bazë që veprat penale duhet të plotësojnë, që të jenë në përputhje me garancitë e KEDNJ.

Pyetje studimore:

1. Cilët janë elementet e parimit të caktuarit të figurës ligjore (nullem crimen, nulla poena sine lege stricta et certa)?
2. Si mund të vlerësohet mundësia e një individi për të ditur, duke u nisur nga formulimi i dispozitës përkatëse penale, në rast nevoje, me ndihmën e interpretimit që i jepet asaj nga gjykatat dhe pasi të ketë marrë eventualisht këshilla të përshtatshme ligjore, se cilat veprime dhe mosveprime e ngarkojnë atë me përgjegjësi penale dhe çfarë mase dënimi rrezikon t’i jepet për to?
3. Përdorimi i nocioneve dhe i kritereve tepër të papërcaktuara në interpretimin e një dispozite legjislative a mund ta bëjë vetë dispozitën penale legjislative të papajtueshme me kërkesat për qartësi e parashikueshmëri për sa u përket efekteve të saj?
4. Taksativiteti dhe përcaktueshmëria a shprehin dy pjesë të ndryshme dhe të dallueshme të parimit të ligjshmërisë?
5. Cila është lidhja ndërmjet parimit të përcaktueshmërisë dhe parimit të arsyeshmërisë së masës së dënimit për veprën penale konkrete?
6. Silat janë teknikat bashkohore të formulimit të normave penale? Të përbashkëtat dhe dallimet ndërmjet teknkikës kazistike, teknikës së përkufizimit dhe asaj të koncepteve?

**Parimi i taksativitetit dhe analogjia (20 min).**

* Parimi i taksativitetit dhe parashikueshmeria e interpretimi gjyqësor.
* Ndalimi i analogjisë në të drejtën penale, sipas normës së caktuar penale-juridike bëhet subsumimi i veprës a rastit, i cili nuk është i parashikuar me ligj, apo të tejkalohet ose zgjerohet vëllimi i normës, që të përfshihet ai rast në normën e caktuar.

Objektiv mësimor 1: Kandidati analizon dhe zbërthen sqarimin gradual të rregullave të përgjegjësisë penale përmes interpretimit gjyqësor nga njëra çështje në tjetrën, me kusht që rezultati të jetë koherent me thelbin e veprës penale dhe i parashikueshëm në mënyrë të arsyeshme.

Pyetje studimore:

1. A lidhet parashikueshmëria e interpretimit gjyqësor vetëm me elementet përbërëse të veprës penale?
2. Për të vlerësuar parashikueshmërinë e një interpretimi gjyqësor, a duhet t’i jepet ndonjë rëndësi përcaktuese mungesës së precedentëve të krahasueshëm në jurisprudence?
3. Cilat janë rastet kur një interpretim gjyqësor mund të çojë në një depenalizim faktik të sjelljes?

Objektiv mësimor 2: Kandidati indentifikon dhe interpreton elementet e parimit të ndalimit të interpretimit me analogji në të drejtën penale, kur tejkalohet kufiri i kuptimit të normës që është përcaktuar edhe me anë të interpretimit.

Pyetje studimore:

1. A shtrin efektet parimi i ndalimit të interpretimit me analogji tek elementet, ose rrethanat e cilësuara dhe të privilegjuara në veprat e tjera penale, apo në sanksionet e reja penale?
2. Cilat janë dallimet ndërmjet aplikimit të analogjisë në dëm të autorit të veprës penale (analogjia in malam partem), dhe asaj në favor të tij (analogjia in bonam partem).
3. A është e ndaluar çdo lloj analogjie? A përjashton parimi i legalitetit çdo lloj interpretimi sipas analogjisë (analogia legis/analogia juris)?

**Parimi i ndalimit të fuqisë prapavepruese. (20 min)**

Raporti ndërmjet parimit të ligjshmerisë dhe ndalimit të fuqisë prapavepruese të ligjit. (*Nullum crimen, nulla poena sine lege scripta* vs *Nullum crimen, nulla poena sine lege praevia* vs *Nullum crimen, nulla poena sine lege certa*).

Fuqia prapavepruese e ligjit, në rastet e shfuqizimit të veprës penale (*abolito criminis)* dhefuqia prapavepruese beninje, kur ligjvënësi nuk shfuqizon veprën penale, por vepra pëson ndryshime.

Objektiv mësimor 1: Kandidati identifikon dhe klasifikon rastet e ndalimit të fuqisë prapavepruese të ligjit penal, të cilat sjellin mungesën e aplikimit të përgjegjësisë penale.

Pyetje studimore:

1. Cilat janë kriteret lidhese ndërmjet parimit të ligjshmërisë dhe ndalimit të fuqisë prapavepruese të ligjit penal?
2. Detyrimi, pushtetit legjislativ të parashikojë si të ndëshkueshme vetëm faktet që kryhen pas hyrjes në fuqi të tij përballë detyrimit të gjyqtarit që të aplikojë ligjin penal për veprat penale të qëna në fuqi në kohën e kryerjes së tyre *“tempus delicti comisi”,* me përjashtim të rasteve kur ligji i ri favorizon autorin e veprës penale *“lex mitior”*?
3. Si lidhet parimi i ndalimit të analogjisë me parimin e ndalimit të fuqisë prapavepruese të ligjit penal?

Objektiv mësimor 2: Kandidati krahason dallimet ndërmjet shfuqizimit të vepres penale dhe modifikimit të saj, si dhe indentifikon, vlerëson kushtet dhe kriteret që duhet të plotësojë aplikimi i fuqisë prapavepruese të ligjit penal.

Pyetje studimore:

1. Si aplikohet përgjegjesia penale në rastet e shfuqizimit të vepres penale? Cilat janë dallimet me inkriminimin e ri?
2. Si aplikohet parimi i ndalimit të fuqisë prapavepruese të ligjit penale në rastet e modifikimit të vepres penale? Cili është dallimi ndërmjet hipotezave shfuqizuese dhe ndryshuese të fakteve inkriminuese?
3. Cilat janë kriteret që duhet të plotësohet për aplikimin e fuqisë prapavepruese të ligjit penal?
4. Si duhet të interpretohet shprehja “dispozitat e të cilit janë më të favorshme për personin që ka kryer vepren penale”?
5. Si aplikohet parimi i ndalimit të fuqisë prapavepruese në rastin e ligjeve të përkohshme dhe të jashtëzakonshme?

**Momenti procedural, në të cilin organi procedues mund të vlerësojë cenimin e parimit të ligjshmerisë e nënparimet e tij. Hartimi i vendimit dhe argumentimi i tij, duke u fokusuar në ngritjen e kontrollit incidental**. **(20 min)**

* Faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për cenimin e parimit të ligjshmerisë. Cenimi i parimit të ligjshmerisë në nivel kushtetues dhe kontrolli incidental.
* Struktura e vendimit dhe vendosja e standarteve specifike.

Objektiv mësimor 1: Kandidati identifikon faktet kryesore dhe dytësore të rrethanave të faktit, si dhe elementet e ligjit të rëndësishme për evidentimin e cenimit të parimit të ligjshmerisë, si dhe dallon rastet e cenimit të këtij parimi në nivel kushtetues.

Objektiv mësimor 2: Kandidati përpilon një vendim, sipas rastit, të pushimit të çeshtjes për shkak të cenimit të parimit të ligjshmerisë, si dhe një vendim për ngritjen e kontrollit incidental.

**Axhenda e ditës së 3 -të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:00** | **Parimi i ligjshmerisë:** |  |  |
| 9- 9.30 | **Parimi i rezervës ligjore, detyrimi për të përcaktuar vetëm me ligj veprat penale dhe dënimet, dhe parimi i arsyeshmerisë (30 min).**   * Kërkesat që duhet të plotësojë ligji penal, në respektim të parimit të rezerves ligjore si parim kushtetues lidhur me figurat e veprës penale, llojin dhe masën e dënimit për to. Lidhja ndërmjet parimit të rëzerves ligjore dhe parimit të individualizimit të dënimit, i cili kërkon që natyra e sanksionit penal të jetë i paracaktuar nga ligji në mënyrë të tillë që të lejojë përshtatshmërinë e tij me rrethanat konkrete. * Diskrecioni legjislativ në zgjedhjen e mbështetjes në sanksion penal, ose në dekriminalizim, parimi i arsyeshmërisë si derivat i parimit të ligjshmërisë. | Kandidatët kanë lexuar paraprakisht 3 raste:   * Dosja e zgjedhur; * rast lidhur me krimin e parashikuar me ligj të posaçm. * rasti “sipas parimit të arsyeshmerise”.   Kandidatët ndahen në tre grupe. Secili grup identifikon problematikat lidhur me parimin e ligjshmerisë (5 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi kriteret që duhet të plotësojë ligji penal në respektim të parimit të rezervës ligjore.  Diskutim mbi lidhjen ndërmjet parimit të rëzerves ligjore dhe parimit të individualizimit të dënimit.  (bazuar në pyetjet studimore të parapërgatitura nga pedagogu) (5 min) |  |
| 09:30-10:00 | **Parimi i propocionalitetit e siguria juridike, si dhe parimi i përcaktueshmërisë dhe mënyrat e hartimit të ligjit penal (30 min)**   * Kërkesat e parimit të proporcionalitetit mbi dënimin si një raport i drejtë me rrezikshmërinë e veprës penale dhe me shkallën e fajit të autorit, si dhe kërkesat paraprake të detyrueshme gjatë procesit ligjvënës që duhet të plotësohen në respektim të parimit të sigurisë juridike. * Aksesi, përshkrimi i saktë i sjelljes kriminale, dhe parashikueshmëria, si kritere në bazë që veprat penale duhet të plotësojnë, që të jenë në përputhje me garancitë e KEDNJ. | Paraqitja e tre rasteve nga pedagogu në formën e një fabule:   1. rasti 1- cenim i propocionalitetit (armëmbajtja pa leje) 2. rasti 2 -cenon parimin e sigurisë juridike (pshperdorimi i detyres); 3. rasti 3- mungesa e përshkrimit të saktë   Kandidatët të ndarë në dy grupe do të identifikojnë problematikat lidhur me parimin e propocionalitetit, sigurisë juridike, përcaktueshmerisë (10 për secilin rast=20 min);  Kandidatët do të përshkruajnë kërkesat e sëcilit nënparim të parimit të ligjshmerisë. (10 min).  Pedagogu i veshtron pergjigjet e marra dhe drejton pyetje lidhur me kriteret dhe dallimet ndërmjet (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:15-11.15 | **Parimi i taksativitetit dhe analogjia (20 min).** |  |  |
| 10:15-10.35 | * Parimi i taksativitetit dhe parashikueshmeria e interpretimi gjyqësor. * Ndalimi i analogjisë në të drejtën penale, sipas normës së caktuar penale-juridike bëhet subsumimi i veprës a rastit, i cili nuk është i parashikuar me ligj, apo të tejkalohet ose zgjerohet vëllimi i normës, që të përfshihet ai rast në normën e caktuar | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë problematika lidhur me parimin e taksativitetit dhe interpretimit gjyqësor (10 min);  Një përfaqësues për cdo grup prezanton rastet e cenimit të parimit të ndalimit të analogjisë (10 minuta).  Pedagogu i veshtron pergjigjet e marra dhe drejton pyetje lidhur me kriteret e së cilit parim (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:35-10:55 | **Parimi i ndalimit të fuqisë prapavepruese. (20 min)**  Raporti ndërmjet parimit të ligjshmerisë dhe ndalimit të fuqisë prapavepruese të ligjit. (*Nullum crimen, nulla poena sine lege scripta* vs *Nullum crimen, nulla poena sine lege praevia* vs *Nullum crimen, nulla poena sine lege certa*).  Fuqia prapavepruese e ligjit, në rastet e shfuqizimit të veprës penale (*abolito criminis)* dhefuqia prapavepruese beninje, kur ligjvënësi nuk shfuqizon veprën penale, por vepra pëson ndryshime. | Kandidatët ndahen në dy grupe. Secili grup ka një rast ndalimit të fuqisë prapavepruese.  Kandidatët identifikojnë duke përshkruar kriteret e kërkuara për rastet e ndalimit të fuqisë prapavepruese. (10 min). |  |
| 11:05-11:25 | **Momenti procedural, në të cilin organi procedues mund të vlerësojë cenimin e parimit të ligjshmerisë e nënparimet e tij. Hartimi i vendimit dhe argumentimi i tij, duke u fokusuar në ngritjen e kontrollit incidental**. **(20 min)**   * Faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për cenimin e parimit të ligjshmerisë. Cenimi i parimit të ligjshmerisë në nivel kushtetues dhe kontrolli incidental. * Struktura e vendimit dhe vendosja e standarteve specifike. | Kandidatët ndahen në tre grupe. Secili grup evidenton faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për cenimin e parimit të ligjshmerisë (5 min);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete elementet e nëvojshëm që duhet të këtë një vendim, i cili trajton cenimin e parimit të ligjshmërisë, si dhe ngritjen e kontrollit incidental (10 min). |  |

**DITA 4 (vijon) Masat e sigurimit personal dhe pasuror. Garancitë e mbrojtjes gjatë hetimeve paraprake (4 orë)**

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Masat e sigurimit dhe garancia e kontradiktoritetit (neni 248 i KPP)** | Simulim i një debati mbi rastin e ditës pararendëse (20 min).  Kandidatët ndahen në 3 grupe dhe ftohen të shkruajnë vendimin e vazhdimit/ndryshimit/revokimit të masës së sigurimit. |  |
| **10:00 - 10:50** | **Masat e sigurimit dhe garancia e kontradiktoritetit (neni 248 i KPP) - vijim** | Kandidatët përzgjedhin dhe paraqesin vendimin në monitor.  Vazhdon diskutimi interaktiv për vendimin |  |
| 11:00 -11:50 | **Masat e sigurimit dhe karakteri i përkohshëm i tyre: kontrolli periodik mbi arrestimet (neni 246.6 i KPP).** | Kandidatët ndahen në 3 grupe, duke improvizuar një debat me gojë, për të njëjtin rast:  - prokuroret: informojnë mbi hetimet e kryera;   * mbrojtja- prapëson dhe kërkon lirimin * gjykata – vendos (30 min).   Diskutim interaktiv mbi debatin e kryer (20 min). |  |
| 12:30-13:20 | **Masat e sigurimit në rastet e hetimeve proaktive (fund)** | Kandidatët ndahen në 3 grupe dhe ftohen të hartojnë vendimin për caktim mase, në rastin proaktiv (30 min)  Paraqitje dhe vazhdim i diskutimit interaktiv mbi elementët e domosdoshëm të akteve të kryera (20 min) |  |
| 13:30-14:20 |  |  |  |
| 14:30-15:20 |  |  |  |

**Tema 2, dita 4**[[5]](#footnote-5)

**Faji [[6]](#footnote-6)**

**Përshkrim i përgjithshëm**

Vepra penale përbëhet nga elemente objektive dhe elemente subjektive, ose ndryshe ana objektive dhe ana subjektive. Faji përfaqëson anën subjektive të veprës penale, elementi kryesor që ndan krimin nga dëme të tjera që mund të shkaktohen si pasojë e kundravatjeve penale ose administrative. Faji shfaqet në dy forma, *dolus* dhe *culpa*, ose ndryshe dashja dhe pakujdesia. Dashja mund të jetë direkte ose indirekte, ndërsa pakujdesia shfaqet në formën e vetëbesimit të tepruar dhe neglizhencës. Faji ka si element kryesor dijeninë për pasojat që mund të vijnë nga sjellja njerëzore dhe pranimin ose jo të këtyre pasojave. Në praktikë paraqet vështirësi provimi i fajit. Ndaj është e nevojshme objektivizimi i tij. Për këtë arsye në këtë temë, përveç trajtimit të elementeve të fajit, pjesëmarrësit në këtë kurs do të kenë mundësinë të trajtojnë problemet që hasen në praktikë në provimin e fajit në kryqëzim me kursin “E drejtë procedurale penale”.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim të saktë mbi fajin si element anës subjektive, llojet e tij dashja dhe pakujdesia, motivet e qëllimet, si dhe aplikimin e përgjegjësisë penale sipas kërkesave të anës subjektive të figurës konkrete të vepres penale. Ka njohuri dhe ndjek zhvillimet aktuale në jurisprudencën, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore mbi bazën e tyre të individualizojë, argumentojë fajin dhe formën e tij, dallon dashjen direkte nga indirekte, si dhe vetbësimin e tepruar nga neglizhenca, përcakton standartet e dyshimit të arsyesëm lidhur me anës subjektive në caktimin e masave të sigurimit.
* Kandidati (A/V) është në gjendje të vlerësojë në një rast të caktuar fajin dhe llojet e tij, si dhe të aplikojë përgjegjësinë penale sipas elementet të figurës konkrete të vepres penale.

**Qëndrimi**

Pas përfundimit të trajnimit:

* Kandidati për magjistrat njeh kufijtë e vet në aspektin e specializimit dhe qasjes së kërkuar ndaj çeshtjes së fajit. I qëndron vendimeve të marra dhe demonstron individualitet e vendosmëri, guxon, kur është e nevojshme, të shkojë kundër pikëpamjeve të pranuara përgjithësisht në praktikën gjyqësore dhe të bëjë gjërat ndryshe.

**Përmbatja**

**Faji (80 min).**

* Elemetet që karakterizojnë dashjen. Llojet e dashjes dhe dallimet ndëmjet tyre. Të përbashkëtat dhe dallimet ndërmjet dashjes direkte dhe indirekte.
* Të përbashkëtat dhe dallimet ndërmjet pakujdesisë me vetedije dhe pavetedije.

Objektivi mësimor 1: Kandidati kategorizon dhe analizon elementet e dashjes, si dhe zbërthen llojet e dashjes dhe dallimet ndërmjet tyre.

Objektivi mësimor 2: Kandidati evidenton dallimet dhe të përbashkëtat ndërmjet pakujdesisë me vetedije dhe pakujdesise pavetedije.

Pyetjet studimore:

1. Cili ështëkuptimi i anës objektive dhe subjektive të veprës penale.
2. Cilat janë shfaqjet e formave të fajit në formulimet e veprave penale.
3. Cilat janë kriteret për të vlerësuar fajin në lidhje me personin juridik.
4. Cili është dallimi i dashjes direkte nga dashja indirekte.
5. Cilët janë kriteret për të përcaktuar parashikimin iepasojave në lidhje me dashjen.
6. Si duhet të kuptohet “pranimi i pasojave si element dallues i dashjes nga pakujdesia”?
7. Cili është dallimi ndërmjet vetëbesimit të tepruar dhe neglizhencës?
8. Si përcaktohet detyrimi dhe/ose mundësia e parashikimit të pasojave në lidhje me pakujdesinë?
9. Cilat janë kriteret për të përcaktuar fajin në lidhje me kategori të caktuara personash, si për shembull oficer policie, mjekë dhe infermierë etj?

**Stardatet e dyshimit të arsyeshëm lidhur me fajësinë në caktimin e masave të sigurimit. (20 min)**

* Faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për të përcaktuar fajësinë dhe llojet e saj.
* Stardatet e dyshimit të arsyeshëm lidhur me fajësinë në caktimin e masave të sigurimit.

Objektiv mësimor 1: Kandidati identifikon faktet kryesore dhe dytësore të rrethanave të faktit, si dhe elementet e ligjit të rëndësishme për evidentimin e fajit.

Objektiv mësimor 2: Kandidati përcakton standartet e dyshimit të arsyeshëm lidhur me fajësinë në caktimin e masës së sigurimit

**Axhenda e ditës së 4**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:40** | **Faji:** |  |  |
| 9- 9.30 | **Faji (80 min).**   * Elemetet që karakterizojnë dashjen. Llojet e dashjes dhe dallimet ndëmjet tyre. Të përbashkëtat dhe dallimet ndërmjet dashjes direkte dhe indirekte. * Të përbashkëtat dhe dallimet ndërmjet pakujdesisë me vetedije dhe pavetedije | Kandidatët kanë lexuar paraprakisht 3 raste:   * Dosja e zgjedhur; * rast lidhur me pakujdesinë me vetedije. * rasti i pakujdesisë pa vetedije   Kandidatët ndahen në tre grupe. Secili grup identifikon problematikat lidhur me fajin (20 min);  Një përfaqësues për cdo grup paraqet specifikat që ka konstatuar nga aktet (20 min);  Diskutim mbi dashjen direkte, indirekte, vetëbësimit të tepruar dhe neglizhencës  (bazuar në pyetjet studimore të parapërgatitura nga pedagogu) (40min) |  |
| 09:30-10:00 | **Stardatet e dyshimit të arsyeshëm lidhur me fajësinë në caktimin e masave të sigurimit. (20 min)**   * Faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për të përcaktuar fajësinë dhe llojet e saj. * Stardatet e dyshimit të arsyeshëm lidhur me fajësinë në caktimin e masave të sigurimit. | Kandidatët ndahen në tre grupe. Secili grup evidenton faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për cenimin e parimit të ligjshmerisë (5 min);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete elementet e nëvojshëm që duhet të këtë një vendim, i cili trajton cenimin e parimit të ligjshmërisë, si dhe ngritjen e kontrollit incidental (10 min). |  |
| 11:05-11:25 | **Momenti procedural, në të cilin organi procedues mund të vlerësojë cenimin e parimit të ligjshmerisë e nënparimet e tij. Hartimi i vendimit dhe argumentimi i tij, duke u fokusuar në ngritjen e kontrollit incidental**. **(20 min)**   * Faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për cenimin e parimit të ligjshmerisë. Cenimi i parimit të ligjshmerisë në nivel kushtetues dhe kontrolli incidental. * Struktura e vendimit dhe vendosja e standarteve specifike. | Kandidatët ndahen në tre grupe. Secili grup evidenton faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për përcaktimin e fajësisë (5 min);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete standartet e dyshimit të arsyeshëm lidhur me fajin në caktimin e masave të sigurimit (10 min). |  |

**DITA 5 Provat dhe mjetet e kërkimit të tyre (4 orë)**

Pyetje studimore: 1- Sistemi procedural dhe rregullat e provave. Parimi i taksativitetit dhe i lirisë të provave 2 - Përcaktimi i fakteve objekt prove 3 – Indicjet dhe kriteret e vlerësimit 4 - Arsyetimi provues bazuar në indicje: induksioni, deduksioni dhe abduksioni. Rregullat e përvojës.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Provueshmëria e faktit nëpërmjet indicjeve (provave të tërthorta)** | Paraqitje shkurtër nga pedagogu (10 min). Paraqitje e një rasti praktik të ndërtuar mbi indicje; diskutim interaktiv mbi kuptimin e rastit. Kandidatët ndahen në 3 dhe u jepet si detyrë të vlerësojnë cilësitë e indicjeve në drejtim të provueshmërisë së faktit, nëpërmjet një arsyetimi analitik. |  |
| **10:00 - 10:50** | **Provueshmëria e faktit nëpërmjet indicjeve (provave të tërthorta) - vijim** | Kandidatët paraqesin me shkrim arsyetimin dhe e shfaqin në monitor dhe ftohen të komentojnë gjetjet e tyre (30 min).  Diskutim interaktiv mbi arsyetimin provues të rastit (20 min). |  |
| 11:00 -11:50 | **Provat dhe parimi i ligjshmërisë** | Paraqitje e shkurtër nga pedagogu (10 min).  Kandidatëve iu paraqitet për studim një rast praktik.  Ftohen të diskutojnë në mënyrë interaktive për ligjshmrinë/paligjshmërinë e provës. |  |
| 12:30-13:20 | **Provat jotipike dhe garancia e kontradiktoritetit** | Paraqitje e shkurtër nga pedagogu (10 min).  Kandidatëve iu paraqitet për studim një rast praktik prove jotipike.  Ftohen të diskutojnë në mënyrë interaktive për kriteret e vlefshmërisë së saj në drejtim të provueshmërisë së faktit |  |
| 13:30-14:20 |  |  |  |
| 14:30-15:20 |  |  |  |

**Tema 3, dita 5**[[7]](#footnote-7)

**Tentativa[[8]](#footnote-8)**

**Përshkrim i përgjithshëm**

Tentativa është një nga llojet e veprave penale të “pazhvilluara, të papërfunduara”, së bashku me komplotin dhe nxitjen, e cila zë vendin e saj në shumicën e sistemeve të së drejtës penale. Kryerja e veprimeve që synojnë drejtëpërdrejtë kryerjen e një krimi sjell përgjegjësi për tentativë krimi nëse veprimi nuk kryhet, ose ngjarja nuk ndodh. Në këto raste, ligjvënësi ka vendosur të penalizojë këtë sjellje, nëpërmjet institutit të tentativës, pavarësisht mospërmbushjes së të gjitha elementeve të veprës penale. Një studim i plotë i institutit të tentativës do të çonte në thellësinë e filozofisë së veprimit dhe në qëndër të polemikave në filozofinë morale rreth rolit të "fatit moral".

Krimi është i përfunduar kur vepra penale e parashikuar nga ligji penal si krim është e plotë në të gjithë elementët e saj përbërës. Nuk ka rëndësi nëse autori nuk e zbatoi plotësisht planin që kishte në mendje, por është e rëndësishme që akti i kryer të korrespondojë në të gjitha aspektet me situatën e parashikuar nga ligjvënësi. Krimi konsiderohet i përsosur nëse janë të pranishëm të gjithë elementët minimal për krimin. Ndërsa quhet i përfunduar kur momenti i fundit i aktit kriminal ka përfunduar, e thënë ndryshe, kur krimi i përsosur ka arritur peshën e tij maksimale konkrete.

Në doktrinën e së drejtës penale janë zhvilluar disa teori lidhur me legjitimitetin e aplikimit të përgjegjesisë penale për krimet e mbetura në tentative. Një nga aspektet më të vështira të këtij instituti është përcaktimi i momentit në të cilin fillon tentativa, domethënë ajo pjesë e rrugëtimit kriminal, e cila është e dënueshme. Në këtë optikë rëndësi paraqet analiza e elementeve të tentativës, duke u përqëndruar tek tre elementët kryesorë të tentativës, elementi i fajit, kërkesat minimale të sjelljes dhe rëndësia e pamundësisë. Kërkesat minimale të sjelljes nëkupton kriteret që duhet të plotësojë veprimi, ose mosveprimi. Veprimi duhet të jetë i drejtpërdrejtë, i mjaftueshëm apo i domosdoshëm, i aftë të çojnë me siguri në kryerjen e krimit të synuar, por që nuk kryhet për rrethana të pavarura nga vullneti i tij. Këto cilësi duhet të plotësohen edhe kur autori kërkon të kryejë krimin me mosveprim, i cili është rezultat i paramendimit për të arritur pasojën e veprës penale.

Elementi përshtatshmeria e veprimit, paraqet rëndësi për efekt të aplikimit të përgjegjësisë penale. I përshtatshëm është një veprim që mund të konsiderohet i aftë për të arritur rezultatin dhe objektivisht i rrezikshëm. Pra ai duhet të paraqesë këto dy karakteristika: kapaciteti dhe rrezikshmëri objektive. Duhet analizuar dhe përcaktuar nëse aplikimi i përgjegjësisë penale varët nga lloji i krimit.

Legjislacioni penal parashikon mungesën e përgjegjësisë penale ndaj personit që me vullnetin e tij heq dorë në mënyrë përfundimtare nga kryerja e veprës penale, megjithë mundësitë që ka për kryerjen e saj. Ndonëse, akoma paraqet diskutime, dhe nuk ka normim ligjor, tërheqja aktive ndodh kur krimi është kryer, por autori i veprës penale bën gjithçka për të eliminuar pasojat e tij. Në këto kushte, debati qëndron nëse është e mundur të përjashtohet nga përgjegjesia penale personi që kryen terheqje aktive.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të tentativës dhe llojeve të saj, aplikimit të përgjegjësisë penale për tentativen, tentativen e pamundur, heqjen dorë, tërheqjen aktive. Ka njohuri dhe ndjek zhvillimet aktuale në jurisprudencë, dhe në legjislacion

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore mbi bazën e tyre të dallojë rrugëtimin kriminal dhe kohën e kryerjes së vepres penale, të njohë tentativen dhe llojin e saj në rastin e caktuar dhe të vlerësojë ekzistencën e kritereve të heqjes dore, por terheqjes aktive, në varësi të fazës procedurale të hetimit, të dallojë mangësitë në hetim dhe të marrë informacionin mungues mbi faktet nëpërmjet hartimit të planit të hetimit dhe urdhërimit për të kryer veprime hetimore.
* Kandidati (A/V) është vlerëson në një rast të caktuar dhe të vendosë aplikimin e përgjegjësisë penale për tentativen sipas kritèreve dhe modaliteve të përcatkuar nga Kodi Penal

**Qëndrimi**

Pas përfundimit të trajnimit:

* Kandidati është i përqendruar në marrjen, përpunimin dhe dokumentimin e informacionit që lidhet me tentativen dhe llojet e saj, si dhe me aplikimin e përgjegjësisë penale në tentative (kompetencë e fokusuar në informacion).

**Përmbatja**

**Tentativa si fazë e rrugëtimit kriminal (*iter criminis*), kohës së kryerjes së vepres penale (tempus commissi delicti**) **dhe aplikimi i përgjegjësisë penale. (20 min)**

* Tentativa si krim i përsosur e autonom, si dhe bazat e ndëshkueshmërisë (teoritë objektive, ose teoritë e rrezikut, teoritë subjektiviste, teoria e ndërmjetme, teza e Antoliseit, teoria eklektike); Tentativa e përfunduar dhe e papërfunduar, llojet e tjera të saj.
* Fillimi i aktivitetit të dënueshëm, zgjedhja e kodit penal në fuqi. Dallimi midis akteve përgatitore dhe atyre ekzekutive;

Objektivi mësimor 1: Kandidati diferencon tentativen nga krimi i përsorur dhe i përfunduar, si dhe shpjegon bazat e aplikimit të përgjegjësisë penale.

Pyetjet vetëstudimore:

1. Momenti i konsumimit të krimit dhe kondicionimi i tij nga lloji i krimit?
2. Cili është dallimi ndërmjet krimit të përsosur dhe krimit të përfunduar?
3. Cilat janë karakteristikat dhe dallimet ndërmjet tentativës së përfunduar dhe papërfunduar, si dhe ndërmjet llojeve të tjera të saj?

Objektivi mësimor 2: Kandidati përcakton momentin e fillimit të rrugëtimit kriminal të dënueshëm dhe identifikon duke ilustruar aktet përgatitore nga aktet ekzekutive të krimit.

Pyetje studimore:

1. Cili janë kriteret për dallimin ndërmjet akteve përgatitore dhe akteve ekzekutive?
2. Parimi i univocitetit dhe zbatimi i tij praktik?
3. Kriminalizimi i akteve përgatitore dhe tentativa e largët?

**Tentativa dhe elementet e saj. (40 min)**

* Kërkesat minimale të sjelljes. kriteret që duhet të plotësojë veprimi, ose mosveprimi.
* Elementi i fajita në tentative
* Tentativa e pamundur

Objektiv mësimor 1: Kandidati identifikon kriteret e kërkuara për veprimin, i drejtpërdrejtë, i mjaftueshëm, përshtatshëm apo i domosdoshëm, i aftë të çojnë me siguri në kryerjen e krimit të synuar, si dhe ato për mosveprimin, i cili është rezultat i paramendimit për të arritur pasojën e veprës penale.

Pyetje studimore:

1. Cilat janë kërkesat minimale të sjelljes për t’u konsideruar tentative? A dallojnë ato në varësi të faktit tipik, veprim, ose mosveprim?
2. Cili është kuptimi dhe karakteristikat e veprimit të drejtëpërdrejtë, të mjaftueshëm apo të domosdoshëm, i aftë të çoj me siguri në kryerjen e krimit të synuar?
3. A dallojnë kriteret që duhet të plotësojë mosveprimi nga veprimi? çfarë nënkupton kushti “*vetëm kur mosveprimi është rezultat i paramendimit për të arritur pasojën e veprës penale*”.
4. Cili është kuptimi i akteve, që përbëjnë elemente thelbësore të llojit të krimit që do të kryhet?
5. Cilat janë kriteret që duhet të plotësojë akti, që të jetë i përshtatshëm për të prodhuar një rezultat të qartë të dëshiruar?
6. Si duhet të vlerësohet aktet thelbësore të shfaqura pa asnjë dyshim që synojnë cenimin e shpejtë të objektit të dëshiruar?
7. Unitiviteti i akteve dhe teorike mbi të?
8. Cili është kuptimi i “rrethana të pavarura nga vullneti i tij”? Nga se përbëhen?

Objektiv mësimor 2: Kandidati analizon dhe zbërthen anën subjektive të tentativës. Gjithashtu evidenton kriteret për të përcaktuar nëse në anën subjektive të tentativës, futet forma e fajit e pakujdësisë, apo dashja eventuale?

Pyetje studimore:

1. A është i njëjtë elementi i anës subjektive të tentativës me atë të krimit të përfunduar?
2. Nëse dashja indirekte kondicionon njëanshmerinë e sjelljes tipike penale?

Objektiv mësimor 3: Kandidati krahason raportin ndërmjet tentatives së pamundur dhe tentativës, dhe argumenton pro dhe kundër modelit të diferencuar të aplikimit të përgjegjësisë penale.

Pyetje studimore:

1. çfarë është tentativa e pamundur? Cilat janë kriteret e përjashtimit nga përgjegjesia penale?
2. Si duhet të kuptohet dhe cilët janë elementet e vlerësimit të “….*kur, sipas rrethanave të rastit, ekziston edhe një probabilitet minimal për ardhjen e pasojës*….”.

**Përgjegjësia penale në tentative. (20 min)**

* Aplikimi i përgjegjësisë penale për tentativen.
* Ulja e dënimit nën minimumin e parashikuar nga ligji, ose caktimi i një dënimi më të butë nga ai i parashikuar në ligj.

Objektiv mësimor 1: Kandidati analizon dhe zbërthen aplikimin e përgjegjesisë penale në tentative, kategorizon tentativën brenda llojeve të ndryshme të krimit, dhe demostron aplikimin e përgjegjësisë penale në raste konkrete.

Pyetje studimore:

1. Konfigurimi i tentativës brenda llojeve të ndryshme të krimit?
2. A është e aplikueshme përgjegjësia penale në tentativë në krimet specifike të mosveprimit?
3. Tentativë në të ashtuquajturat krime unisubsistent, që përsosen me një veprim të vetëm?
4. Cilat janë kriteret e aplikimit të përgjegjësisë penale në tentative në krimet ku ekziston një kusht objektiv i ndëshkueshmërisë?
5. Mundësia e konfigurimit të tentativës për krime rreziku?

Objektiv mësimor 2: Kandidati indentifikon dhe vlerëson rrethanat, shkaqet, të cilat lejojnë gjykatën për të zbutur dënimin dhe uljen e tij c nën minimumin e parashikuar nga ligji ose të caktojë një lloj dënimi më të butë nga ai i parashikuar në ligj.

Pyetje studimore:

1. Cilët janë kriteret për të përcaktuar shkallën e afërsisë së pasojës?
2. Si klasifikohen shkaqet për të cilat krimi mbeti në tentativë? Si aplikohet përgjegjesia penale në rastet e konkurimit me heqjen dorë, apo terheqjen aktive?

**Heqja dorë dhe tërheqja aktive. (20 min)**

Heqja dorë vullnetare në mënyrë përfundimtare megjithë mundësitë që ka për kryerjen e saj.

Terheqja aktive dhe aplikimi i përgjegjësisë penale.

Objektiv mësimor 1: Kandidati identifikon kriteret e kërkuara për heqjen dorë, vullnetare, në mënyrë përfundimtare, megjithë mundësitë për kryerjen e saj.

Pyetje studimore:

1. Si duhet të interpretohet termi “vullnetare”? Cilët janë kriteret për të përcaktuar “në mënyrë përfundimtare”?
2. Cili është kuptimi “mundësi për të kryer vepren penale”?
3. Aplikimi i përgjegjësisë penale nëse veprimet e gjeratëhershme përmbajnë elementet e ndonjë vepre tjetër penale?

Objektiv mësimor 2: Kandidati krahason terheqjen aktive nga heqja dorë, si dhe indentifikon, vlerëson kushtet dhe kriteret që duhet të plotësojë terheqja aktive për t’u konsideruar heqje dorë.

Pyetje studimore:

1. Cilat janë kushtet dhe kriteret që duhet të plotësojë terheqja aktive, për të përjashtuar aplikimin e përgjegjësisë penale?
2. Si duhet të interpretohet shprehja “veprimet e plota për kryerjen e një vepre të lehtë penale që ka filluar të sjellë pasojën e saj”?
3. Cilat janë kriteret për të përcaktuar “me vullnet të qartë shmang menjëherë apo nuk lejon ardhjen e plotë të pasojës që do të rrezikonte të sillte veprimi i tij”?
4. Cili është dallimi ndërmjet tërheqjes aktive dhe heqjes dorë në rastin e një krimi të kryerjes nëpërmjet mosveprimit?
5. Teoria e “Urës së artë”, si bazë legjitimiteti për terheqjen aktive?

**Krijimi i bindjes lidhur me ekzistencën e tentativës dhe pasqyrimi i elementeve të nevojshëm për t’u provuar gjatë krijimit të planit të hetimit dhe konkretizimit të tij me anë të hartimit të urdhërit për kryerjen e veprimeve të nevojshme hetimore**. **(20 min)**

* Faktet kryesore dhe dytësore determinante për aplikimin e përgjegjesisë penale në tentative.
* Struktura e vendimit dhe vendosja e standarteve specifike.

Objektiv mësimor 1: Kandidati identifikon faktet kryesore dhe dytësore, të rëndësishme për evidentimin e ekzistencës së tentativës dhe ndërton një ide të qartë mbi rëndësinë e tyre në rrugëtimin kriminal, dhe kohën e kryerjes së krimit.

Objektiv mësimor 2: Kandidati evidenton elementet e nëvojshëm që duhet të provohen gjatë hetimit, për aplikimin e përgjegjësisë penale në tentativë gjatë krijimit të planit të hetimit dhe konkretizimit të tij me anë të hartimit të urdhërit për kryerjen e veprimeve të nevojshme hetimore, të arsyetuar, në mënyrë të përmbledhur (paraprakisht kandidatët kanë disa modele të planit të hetimit dhe urdhërash për kryerjen e veprimeve hetimore, kandidatët, përcaktojnë në auditor se si do ti klasifikojnë këto akte (të saktë, të arsyetuar apo jo), Kandidatët hartojnë urdhërin për kryerjen e veprimeve hetimore).

**Axhenda e ditës së 5**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:00** | **Tentativa:** |  |  |
| 9- 9.20 | **Tentativa si fazë e rrugëtimit kriminal (*iter criminis*), kohës së kryerjes së vepres penale (tempus commissi delicti**) **dhe aplikimi i përgjegjësisë penale.**   * Tentativa si krim i përsosur e autonom, si dhe bazat e ndëshkueshmërisë (teoritë objektive, ose teoritë e rrezikut, teoritë subjektiviste, teoria e ndërmjetme, teza e Antoliseit, teoria eklektike); Tentativa e përfunduar dhe e papërfunduar, llojet e tjera të saj. * Fillimi i aktivitetit të dënueshëm, zgjedhja e kodit penal në fuqi. Dallimi midis akteve përgatitore dhe atyre ekzekutive; | Kandidatët kanë lexuar paraprakisht 3 raste:   * Dosja e zgjedhur; * rast lidhur me krimin e përsosur; * rasti “veprime përgatitore”.   Kandidatët ndahen në tre grupe. Secili grup identifikon tentativën në secilin rast (5 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi diferencat ndërmjet tentativës së përfunduar dhe të papërfunduar.  Diskutim mbi fillimin e aktivitetit criminal të denueshëm.  (bazuar në pyetjet vetstudimore të parapërgatitura nga pedagogu) (5 min) |  |
| 09:20-10:00 | **Tentativa dhe elementet e saj. (40 min)**   * Kërkesat minimale të sjelljes. kriteret që duhet të plotësojë veprimi, ose mosveprimi. * Elementi i fajit në tentative * Tentativa e pamundur | Paraqitja e tre rasteve nga pedagogu në formën e një fabule:   1. rasti 1- tentative me veprim 2. rasti 2 -tentativa në mosveprim; 3. rasti 3-tentativa e pamundur   Kandidatët të ndarë në dy grupe do të identifikojnë ekzistëncen tentativës (10 për secilin rast=20 min);  Kandidatët do të përshkruajnë kriteret e kërkuara për veprimin, i drejtpërdrejtë, i mjaftueshëm, përshtatshëm apo i domosdoshëm, i aftë të çojnë me siguri në kryerjen e krimit të synuar, si dhe ato për mosveprimin, i cili është rezultat i paramendimit për të arritur pasojën e veprës penale. (10 min).  Pedagogu i veshtron pergjigjet e marra dhe drejton pyetje lidhur me kriteret për përjashtimin e përgjegjesisë penale në tentative të pamundur, si dhe lidhur me elementet e anës subjektive të tentativës (bazuar në pyetjet vetëstudimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:15-11.15 | **Përgjegjësia penale në tentative (20 min)** |  |  |
| 10:15-10.35 | * Aplikimi i përgjegjësisë penale për tentativen. * Ulja e dënimit nën minimumin e parashikuar nga ligji, ose caktimi i një dënimi më të butë nga ai i parashikuar në ligj. | Kandidatët ndahen në 3 grupe, ku cdo grup ka një rast të ndryshëm.  Kandidatët udhëzohen që të evidentojnë konfigurimin e tentativës brenda llojeve të ndryshme të krimit (10 min);  Një përfaqësues për cdo grup prezanton rrethanat, shkaqet, të cilat lejojnë gjykatën për të zbutur dënimin dhe uljen e tij c nën minimumin e parashikuar nga ligji ose të caktojë një lloj dënimi më të butë nga ai i parashikuar në ligj (10 minuta).  Pedagogu i veshtron pergjigjet e marra dhe drejton pyetje lidhur me përgjegjesinë penale në tentative (bazuar në pyetjet vetëstudimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:35-10:55 | **Heqja dorë dhe tërheqja aktive. (20 min)**  Heqja dorë vullnetare në mënyrë përfundimtare megjithë mundësitë që ka për kryerjen e saj.   * Terheqja aktive dhe aplikimi i përgjegjësisë penale | Kandidatët ndahen në dy grupe. Secili grup ka një rast të heqjes dore dhe terheqjes aktive.  Kandidatët identifikojnë duke përshkruar kriteret e kërkuara për heqjen dore dhe terheqjen aktive. (10 min). |  |
| 11:05-11:25 | **Krijimi i bindjes lidhur me ekzistencën e tentativës dhe pasqyrimi i elementeve të nevojshëm për t’u provuar gjatë krijimit të planit të hetimit dhe konkretizimit të tij me anë të hartimit të urdhërit për kryerjen e veprimeve të nevojshme hetimore**. **(20 min)**   * Faktet kryesore dhe dytësore determinante për aplikimin e përgjegjesisë penale në tentative. * Struktura e planit të hetimit dhe urdhërit për kryerjen e veprimeve hetimore dhe vendosja e standarteve specifike | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale në tentative në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete elementet e nëvojshëm që duhet të provohen gjatë hetimit, për aplikimin e përgjegjësisë penale në tentativë gjatë krijimit të planit të hetimit dhe konkretizimit të tij me anë të hartimit të urdhërit për kryerjen e veprimeve të nevojshme hetimore, (10 min) |  |

**DITA 6 (vijon) Provat dhe mjetet e kërkimit të tyre (6 orë)**

Pyetje vetëstudimore: 1- Papajtueshmëria me detyrën e dëshmitarit 2 - Dëshmia dhe sekreti shtetëror e profesional 3 - Përgjegjësia e dëshmitarit 4 - Dëshmitari me identitet të fshehur 5 - Pyetja e të pandehurit dhe palëve private 6 - Kushtet e ballafaqimit 7 - Prova e njohjes 8 - Eksperimenti gjyqësor 9 - Provat materiale. Kuptimi 10 - Dokumenti si provë historike. Llojet e dokumentit 11 - Rregullat e përgjithshme për kryerjen e këqyrjeve dhe marrjen e kampionëve biologjike 12 - Kushtet e kryerjes së kontrolleve 13 - Objekti i sekuestrimit, sekuestrimet e veçanta 14 - Rregullat e ruajtjes së sendeve të sekuestruara 15 - Rregullat e përgjithshme për përgjimet 16 - Këqyrjet 17 - Kontrollet dhe sekuestrimet gjatë kontrollit 18 - Mbrojtja nga sekuestrimet para gjykatës

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Ekspertimet me natyrë teknike e shkencore dhe garancitë e mbrojtjes së personit** | Paraqitje shkurtër nga pedagogu Paraqitje e një rasti praktik (10 min).  Diskutim interaktiv mbi çështjet që duhet të zgjidhë eksperti.  Kandidatët ndahen në 3 grupe dhe u jepet si detyrë që të hartojnë një vendim ekspertimi, duke shtruar pyetjet për ekspertët. |  |
| **10:00 - 10:50** | **Kontrollet** | Kandidatët paraqesin me shkrim vendimin e ekspertimit, e shfaqin në monitor dhe ftohen të diskutojnë (30 min).  Paraqitet një rast i ri praktik mbi nevojën e një kontrolli. Diskutim interaktiv mbi qëllimin që synon të arrijë akti i kontrollit (20 min). |  |
| 11:00 -11:50 | **Kontrollet (vazhdim)** | Kandidatët ndahen në 3 grupe dhe u jepet si detyrë që të hartojnë një kërkesë për të lejuar kontrollin e banesës, referuar aktit praktik të zgjedhur (25 min).  Akti paraqitet në monitor dhe diskutohen gjetjet (25 min) |  |
| 12:30-13:20 | **Sekuestrimet** | Diskutim i sendeve të sekuestruara gjatë aktit të kontrollit dhe vlera e tyre provuese.  Paraqiten dy situata:  1) sekuestrimi i një sendi që nuk parashikohej në aktin e kontrollit, p.sh. disa dokumente financiare;  Kandidatët ftohen në debat lidhur me përdorshmërin e kësaj prove;  2) jepet rasti një sekuestrimi pas një kontrolli të paautorizuar nga gjykata.  Kandidatët ftohen në debat lidhur me përdorshmërin e kësaj prove; |  |
| 13:30-14:20 | **Përgjimi i komunikimeve** | Paraqitet një rast praktik dhe diskutohet nevoja për kryerjen e përgjimit (10 min).  Kandidatët ndahen në 3 grupe dhe ftohen të hartojnë kërkesën në rastin konkret (30 min). |  |
| 14:30-15:20 | **Përgjimi i komunikimeve (vijim)** | Diskutim i kritereve të pranueshmërisë së aktit. Disponimi i gjykatës: Debat në klasë. |  |

**DITA 7 (vijon) Provat dhe mjetet e kërkimit të tyre (2 orë). Sigurimi i provës gjatë hetimeve paraprake (2 orë)**

Çështje studimore: 1- Rastet e sigurimit të provës, kriteret 2- Sigurimi i kontradiktoriteti në procedurën e sigurimit të provës 3 - Zhvillimi i seancës 4- Shtrirja e sigurimit të provës dhe kriteret e përdorshmërisë së provës së marrë

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Përgjimi i komunikimeve: përgjimi ambiental** | Diskutim i një kërkese për përgjim ambiental. Paraqitje e rastit (10 min).  Kandidatët paraqesin me shkrim vendimin për lejimin e përgjimit ambiental, e shfaqin në monitor dhe ftohen të diskutojnë (30 min).  Çelet një debat mbi kriteret e përdorshmërisë. |  |
| **10:00 - 10:50** | **Përgjimi i komunikimeve: përgjimi ambiental (vijim)** | Vazhdon debati në klasë për kriteret e përdorshmërisë: diskutim mbi rastin [P.G. and J.H. k. Mbretërisë së Bashkuar](http://hudoc.echr.coe.int/eng?i=001-59665) |  |
| 11:00 -11:50 | **Sigurimi i provës gjatë hetimeve paraprake** | Sqarimi i konceptit (10 min). Paraqitje e rastit (10 min)  Kandidatët ndahen në 3 grupe dhe u jepet si detyrë që të hartojnë një kërkesë për të lejuar sigurimin e provës së dëshmisë së viktimës, lidhur me aktin praktik të zgjedhur (30 min). |  |
| 12:30-13:20 | **Sigurimi i provës gjatë hetimeve paraprake (vijim)** | Akti paraqitet në monitor dhe diskutohen gjetjet (25 min).  Debat mbi gjykatën kompetente për pranimin e kërkesës dhe dëgjimin e dëshmisë. |  |
| 13:30-14:20 |  |  |  |
| 14:30-15:20 |  |  |  |

**DITA 8 Metodat e posaçme të hetimeve (3 orë)**

Çështjestudimore: 1- Rastet e simulimit, kriteret 2- Kriteret e përdorshmërisë së provës së marrë 3- Texeira de Castro k. Portugalisë

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Metodat e posaçme të hetimeve. Dorëzimi i kontrolluar** | Shpjegim i konceptit (10 min).  Paraqitje e rastit praktik (15 min)  Kandidatët ndahen në 3 grupe dhe ftohen të hartojnë autorizimin e prokurorit për kryerjen e simulimit (25 min) - rast korruptiv? |  |
| **10:00 - 10:50** | **Metodat e posaçme të hetimeve (vijim)** | Debat mbi provokimin dhe kriteret e prdorshmërisë |  |
| **11:00 -11:50** | **Metodat e posaçme të hetimeve (vijim)** | Kandidatët ndahen në 3 grupe dhe u jepet si detyrë që të hartojnë pjesën vendimmarrëse të gjykatës që pranon/përjashton provën e marrë përmes simulimit (25 min).  Diskutim mbi zgjidhjet e propozuara (25 min). |  |
| **12:30-13:20** |  |  |  |
| **13:30-14:20** |  |  |  |
| **14:30-15:20** |  |  |  |

**Tema 4, dita 8**[[9]](#footnote-9)

**Krimet seksuale [[10]](#footnote-10)**

**Përshkrim i përgjithshëm**

Marrëdhëniet seksuale, ose homoseksuale, në veçanti ato me të mitur janë një nga krimet që kanë rrezikshmeri të lartë shoqërore. Këto të fundit përfaqësojnë një nga format kryesore të abuzimit seksual ndaj të miturit. Mbrojtja e lirisë seksuale dhe zhvillimit seksual normal të personit të rritur, mbi të gjitha të mitur përbën një nga aspektet kryesore të intergritetit fizik dhe psikik të tij, si dhë një nga të drejtat dhe liritë themelore të personit. Prandaj krimet seksuale paraqesin rëndësi të madhë në mbrojtjen e këtyrë të drejtave.

Kriminalizimi i dhunës seksuale, përfshirë përdhunimin mbulon të gjitha format e akteve seksuale që kryhen ndaj një personi tjetër pa pëlqimin e tij ose të saj, lirisht, të cilat kryhen me dashje. Kërkesa për sjellje të qëllimshme lidhet me të gjithë elementët e veprës penale.

Dhuna seksuale i referohet penetrimit vaginal, anal, ose oral të trupit të një personi tjetër, i cili nuk ka pranuar. Depërtimi mund të kryhet me një pjesë të trupit ose me një send, i duhet të jetë i natyrës seksuale. Termi "i natyrës seksuale" përshkruan një akt që ka një konotacion seksual. Ai nuk zbatohet për veprimet të cilave u mungon ky konotacion. Dhuna seksuale mbulon të gjitha aktet e natyrës seksuale pa pëlqimin e dhënë lirisht të njërës prej palëve të përfshira, të cilat nuk mund të depërtojnë.

Gjithashtu, dhuna seksuale mbulon situatat në të cilat viktima pa pëlqimin e saj detyrohet për të kryer, ose për t'u zbatuar aktet e natyrës seksuale me ose nga një person tjetër përveç kryesit. Në marrëdhëniet e abuzimit, viktima shpesh detyrohen të kryejnë akte seksuale me një person të zgjedhur nga dhunuesi. Qëllimi është të përfshihen rastet, në të cilat autori nuk është personi që kryen aktin seksual, por që e detyron viktimën të përfshihet në aktivitet seksual me një person të tretë, me kusht që kjo sjellje të ketë një lidhje me sjelljen e qëllimshme që duhet të kriminalizohet.

Kur vlerësojnë elementët përbërës të veprave penale, duhet të mbahet parasysh praktika gjyqësore e Gjykatës Evropiane të të Drejtave të Njeriut. Në këtë drejtim, duhet të përmendim, në varësi të interpretimit që mund t'i bëhet, M.C. v. Bullgaria aktgjykimi i 4 dhjetor 2003, në të cilën Gjykata deklaroi se ishte “e bindur se çdo qasje e ngurtë ndaj ndjekjes penale të veprave seksuale, të tilla si kërkimi i provës së rezistencës fizike në të gjitha rrethanat, rrezikon të lërë disa lloje të përdhunimeve të pandëshkuara dhe kështu të rrezikojë mbrojtjen efektive të autonomisë seksuale të individit.

Në përputhje me standardet dhe tendencat pozitive të asaj fushe dhe tendencave bashkëkohore të nenit 3 të Konventës së Stambollit duhet parë se kërkon penalizimin dhe ndjekjen penale efektive për çdo akt seksual pa pëlqim, duke përfshirë mungesën e rezistencës fizike nga viktima.

Legjislacioni penal duhet të përfshijë nocionin e mungesës së pëlqimit të dhënë lirisht për ndonjë nga aktet seksuale të dhunës seksuale. Pëlqimi duhet të jepet vullnetarisht si rezultat i vullnetit të lirë të personit, siç vlerësohet në kontekstin e rrethanave përreth.

Veprat penale të dhunës seksuale dhe përdhunimit janë të zbatueshme për të gjitha aktet seksuale pa pëlqim, pavarësisht nga marrëdhënia ndërmjet autorit dhe viktima. Dhuna seksuale dhe përdhunimi janë një formë e zakonshme e ushtrimit të pushtetit dhe kontrollit në marrëdhëniet abuzive dhe ka të ngjarë të ndodhin gjatë dhe pas ndarjes. Është thelbësore të sigurohet që të mos ketë përjashtime nga kriminalizimi dhe ndjekja penale e akteve të tilla kur kryhen kundër një bashkëshorti ose partneri aktual ose të mëparshëm, siç njihet nga ligji i brendshëm.

Ngacimi seksual përfshin llojet e sjelljes të shumëfishta. Ai përfshin tre forma kryesore të sjelljes: sjellje verbale, joverbale ose fizike të natyrës seksuale të padëshiruar nga viktima. Sjellja verbale i referohet fjalëve ose tingujve të shprehur ose të komunikuar nga dhunuesi, si shaka, pyetje, vërejtje dhe mund të shprehet me gojë ose me shkrim. Sjellja joverbale, nga ana tjetër, mbulon çdo shprehje ose komunikim nga ana e kryesit që nuk përfshijnë fjalë ose tinguj, për shembull shprehjet e fytyrës, lëvizjet e duarve ose simbolet. Sjellja fizike i referohet çdo sjelljeje seksuale të dhunuesit dhe mund të përfshijë situata që përfshijnë kontaktin me trupin e viktimës.

Në mënyrë tipike, veprimet e mësipërme kryhen në kontekstin e shpërdorimit të pushtetit, premtimit për shpërblim ose kërcënimit për hakmarrje. Në shumicën e rasteve, viktima dhe dhunuesi e njohin njëri-tjetrin dhe marrëdhënia e tyre shpesh karakterizohet nga dallime në hierarki dhe pushtet. Fusha e zbatimit të këtij neni nuk kufizohet vetëm në fushën e punësimit. Megjithatë, duhet të theksohet se kërkesat për përgjegjësi mund të ndryshojnë në varësi të situatës specifike në të cilën zhvillohet sjellja.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të dhunës seksuale, përdhunimit, ngacmimit seksual, aplikimit të përgjegjësisë penale për krimet seksuale. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerrë (A/GJ/An:1/2) nga dosja faktet thelbësore mbi bazën e tyre të dallojë tipologjitë krimeve seksuale, dhe të bëjë një kualifikim ligjor adekuat të tyre, të dallojë kontradiktat dhe mangësitë në qëndrimet e autorit të vepres dhe viktimës, në hetim dhe të marrë informacionin mungues mbi faktet nëpërmjet urdhërimit për të kryer veprime hetimore tipike, si dhe të njohë aspektet provuese, referuar protokollove të hetimit të krimeve seksuale, në ndërtimin e çeshtjes penale.
* Kandidati (A/V) vlerëson në një rast të caktuar dhe të vendosë aplikimin e përgjegjësisë penale për krimet seksuale sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.

**Qëndrimi**

Pas përfundimit të trajnimit:

* Kandidati për magjistrat shfaq paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta. Ai angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Marrëdhënia seksuale ose homoseksuale me të mitur. (40 min)**

* Kriteret bazë për aplikimin e përgjegjësisë, si dhe teknikat e inkriminimit të kësaj figurë të vepres penale.
* Momenti i konsumimit, si dhe rrethanat me rëndësi cilësimi ligjor.
* Problematikat e shfaqura ne praktikë lidhur me anës subjektive të kësaj figure te vepres penale.

Objektivi mësimor 1: Kandidati evidenton kriteret kryesore, si bazë të përgjegjësisë penale për marrëdhëniet seksuale, ose homoseksuale me të mitur, përkufizon termin “Marrëdhënie seksuale, ose homoseksuale”, në harmoni me aktet juridike ndërkombëtare, si dhe shpjegon teknikat e inkriminimit të kësaj figurë të vepres penale.

Pyetjet studimore:

1. Cilat janë kriteret kryesore dhe si përcaktohet ato, bazë për aplikimin e përgjëgjësisë penale?
2. Përcaktimi i moshës 14 vjeç, për pelqim, a është në përputhje me standartet ndërkombëtare?
3. Cili është dallimi ndërmjet marrëdhënies seksuale, dhunës seksuale, dhe përdhunimit?

Objektivi mësimor 2: Kandidati përcakton momentin e konsumimit të vepres penale, si dhe identifikon duke ilustruar rrethanat me rëndësi cilësimi ligjor.

Pyetje studimore:

1. Cili janë kriteret për dallimin ndërmjet akteve përgatitore dhe akteve ekzekutive në figurën e vepres penale të marrëdhënies seksuale, ose homoseksuale?
2. Për efekt të aplikimit të përgjegjësisë penale, kur do të konsiderohet e konsumuar marrëdhënia seksuale, ose homoseksuale? A konsiderohet e konsumuar kjo figurë nëse subjekti aktiv ka filluar penetrimin, por akti nuk ka vazhduar për shkaqë të pavaruara, ose të varuara nga vullneti i tij?
3. Cilët janë kriteret për të përcaktuar termin “dhunë”?
4. Si përcaktohet shprehja “pasoja të rënda për shëndetin e të dëmtuarës”?
5. Referuar aktit seksual, cili është dallimi ndërmjet termit “më shumë se një herë” dhe krimit vazhdues?
6. Cila është forma e fajit të subjektit aktiv, nëse nga marrëdhënia seksuale, ose homoseksuale ka ardhur si pasojë vdekja?

Objektivi mësimor 3: Kandidati evidenton problematikat e shfaqura ne praktikë lidhur me anës subjektive të kësaj figure te vepres penale, si dhe demostron dallimet e kësaj figure të vepres penale me heqjen e paligjshmë të lirisë, e cila e paraprin, shoqëron, pason kryerjen e aktit seksual, me fyrjen.

Pyetje studimore:

1. A ka përgjegjësi penale nëse mungon dijenia e subjektit aktiv për moshën, ose mosarritjen e pjekurisë seksuale e të dëmtuarit/ës, duke patur një përfytyrim të gabuar për to, apo nëse mungon dijenia se një akt i tillë seksual është i denueshëm?
2. A konkuron figura e vepres penale “Heqja e paligjshme e lirisë” me figurës e vepres penale të “Marrëdhenia seksuale, ose homoseksuale me të mitur”?
3. Nëse subjekti aktiv heq dorë nga kryerja e figurës së vepres penale të “Marrëdhenia seksuale, ose homoseksuale me të mitur”, a do të mbajë përgjegjesi penale për figurën e vepres penale të “Heqja e paligjshme e lirisë”, e cila i paraprin, e shoqëron, apo e pason të parën?

**Marrëdhënia seksuale, ose homoseksuale me dhunë. (40 min)**

* Katëgorizimi i akteve seksuale në dhunë seksuale dhe përdhunim.
* Mungesa e pëlqimit si bazë për aplikimin e përgjegjësisë penale.

Objektiv mësimor 1: Kandidati kategorizon aktet seksuale në dhunë seksuale dhe përdhunim, si dhe demostron aplikimin e përgjegjësisë penale, referuar dispozitave konkrete të Kodit Penal.

Pyetje studimore:

1. Cili është kuptimi i aktit seksual?
2. Cilat janë kriteret për të përcaktuar dhunën seksuale, si dhe cilat janë format e shfaqjes së saj?
3. Si përcaktohen termat “përdorim dhune”, “frikësim”, “abuzim me një situatë epërsie ose me një situatë vulnerabiliteti të viktimës”, “mungesë e vetëdijes së viktimës nga gjendja mendore e saj”, “kur vullneti i viktimës është cenuar në cilëndo mënyrë”, “akte të tjera të detyruara të një natyre seksuale”?
4. Nxitja, apo detyrimi i një personi tjetër të përfshihet me një person të tretë në akte të detyruara të një natyre seksuale?
5. Cili është kuptimi i përdhunimit, si dhe cilat janë dallimet ndërmjet tij dhe dhunës seksuale?
6. Cili është kualifikimi ligjor nëse marrëdhënia seksuale, ose homoseksuale është kryer ndaj një të mitur, i cili aftësi të kufizuar, duke përdorur armë?

Objektiv mësimor 2: Kandidati analizon dhe zbërthen elementin e pelqimit për kryerjen e aktit seksual, si dhe evidenton kriteret për të përcaktuar ekzistencën e tij?

Pyetje studimore:

1. Cilat janë kriteret për të përcaktuar mungesën e pëlqimit kur me fjalë ose me sjellje shprehet mungesë vullnetipër të kryer aktin ose për ta vazhduar atë? Si duhet të kuptohet mosreagimi?
2. A mund të quhet pelqim kur pranimi është shprehur me fjalë ose me sjelljen e një personi tjetër dhe jo të viktimës?
3. Cilat janë kriteret për të përcaktuar termat “shpërdorimi i besimit, gënjeshtrës, frikësimit ose me kërcënim, nëse mënyrat e tilla nuk përfshijnë përdorimin e forcës, kanosjes serioze ose shfrytëzimin”?
4. Cilat janë kushtet për të vlerësuar paaftësinë e viktimës për të shprehur vullnetin e saj për veprimtari seksuale për shkak të aftësisë së ulët mendore apo fizike, për shkak të sëmundjes apo aftësisë së ulët mendore të shkaktuar nga përdorimi i pijeve alkoolike, lëndëve narkotike, psikotrope, stimulantëve e substancave të tjera?
5. Cilat janë kriteret për vlerësimin e besimit të arsyeshëm në pëlqim?
6. Sipas legjislacionit aktual termi “dhunë” a duhet të referohet, apo të interpretohet ngjashmerisht me “mungesën e pelqimit”?
7. Cili është dallimi ndërmjet “pelqimit” dhe “liria e zgjedhjes”?

**Marrëdhënia seksuale në gjini, ose duke shpërdoruar detyrën. (20 min)**

* Aplikimi i përgjegjësisë penale për marrëdhëniet seksuale në gjini.
* Shpërdorimi i marrëdhënieve të varësisë, ose të detyrës në kryerjen e akteve seksuale?

Objektiv mësimor 1: Kandidati analizon dhe zbërthen teknikat e inkriminimit në aktet seksuale në gjini, dhe demostron aplikimin e përgjegjësisë penale në raste konkrete.

Pyetje studimore:

1. A kërkohet për efekt të kualifikimit ligjor që aktet seksuale në gjini të kryhen me dhunë?
2. A janë fëmijet subjekt pasiv i figurës së vepres penale “Marrëdhënie seksuale ose homoseksuale me persona në gjini, ose kujdëstari”?
3. A konkuron figura e vepres penale të “Marrëdhënie seksuale, ose homoseksuale me të mitur” me figurën e vepres penale të “Marrëdhënie seksuale ose homoseksuale me persona në gjini, ose kujdëstari”?
4. Cili është kualifikimi ligjor nëse marrëdhënia seksuale në gjini është kryer duke përdorur dhunë, armë, ose duke shfrytëzuar cilësitë e viktimës?

Objektiv mësimor 2: Kandidati indentifikon dhe vlerëson elementet e “marrëdhënieve të varësisë” dhe “të detyrës” në kryerjen e akteve seksuale.

Pyetje studimore:

1. Cili është kuptimi i marrëdhënieve të varësisë dhe detyrës dhe relacioni i tyre më abuzimin seksual?
2. Cila është kategoria e subjekteve aktiv dhe pasiv të kësaj figurë të vepres penale?
3. Cili është kualifikimi ligjor nëse krimi i marrëdhënieve seksuale është kryer me persona që nuk kanë arritur moshën 14 vjec ose pjekurinë seksuale duke shfrytëzuar detyrën?

**Veprat e turpshme dhe ngacmimi seksual. (30 min)**

Veprat e turpshme.

Ngacmimi seksual.

Objektiv mësimor 1: Kandidati analizon elementet me rëndësi për kualifikimin ligjor dhe aplikimin e përgjegjësisë penale, si dhe evidenton dallimet me dhunës seksuale dhe përdhunimin.

Pyetje studimore:

1. Cili është kualifikimi i ligjor nëse subjekti aktiv në një interval kohor fillëstar kryen vepra të turpshme ndaj të miturës dhe pasi disa kohësh kryen marrëdhënie seksuale në mënyrë të vazhdueshme sipas një frekuesncë të caktuar?
2. Cila është ana subjektive e figurës së vepres penale “Vepra të turpshme”?
3. Ku dallojnë veprat e turpshme nga dhuna seksuale e përdhunimi?
4. Cilët janë elementet me rëndësi për aplikimin e përgjegjësisë penale lidhur me përfshirjen e qëllimshme si dëshmitar, në veprime me natyrë seksuale, e një të mituri që nuk ka arritur moshën katërmbëdhjetë vjeç apo i një të mituri që nuk ka arritur pjekurinë seksuale?
5. Nëse i mituri i përfshirë qëllimisht si dëshmtar i marrëdhënies seksuale që kryhet ndërmjet dy personave, me vullnetin e tij bëhet pjesë e këtij akti seksual, cili do të jetë kualifikimi ligjor?
6. Çfarë kriteresh duhet të plotësojë propozimi i bërë nga një i rritur, me çdo mjet ose formë, për të takuar një të mitur që nuk ka arritur moshën katërmbëdhjetë vjeç apo një të mitur që nuk ka arritur pjekurinë seksuale?
7. Cili është kualifikimi ligjor i faktit tipik nëse i mituri, ndaj të cilit janë kryer veprat e turpshme, kryen vetëvrasje?

Objektiv mësimor 2: Kandidati krahason ngacmimin seksual me veprat e turpshme, si dhe indentifikon, vlerëson kushtet dhe kriteret që duhet të plotësojë për aplikimin e përgjegjësisë penale.

Pyetje studimore:

1. Si duhet të interpretohet shprehja “sjellje”, dhe cilat janë format kryesore të të tyre?
2. Cilat janë kriteret për të përcaktuar termin “natyrë seksuale”?
3. Cili është dallimi ndërmjet ngacmimit seksual dhe veprave të turpshme?

**Urdhërimi i kryerjes së veprime hetimore tipike, me qëllim administrimin e të dhënave provuese, referuar protokollove të hetimit të krimeve seksuale, në ndërtimin e çeshtjes penale.** **(20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimet seksuale.
* Procedurat hetimore standarte në hetimin e krimeve seksuale, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e krimeve seksuale, sipas protokolleve të hetimit. Kandidatët hartojnë urdhërin për kryerjen e veprimeve hetimore tipike.

**Axhenda e ditës së 8**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:00** | **Krimet seksuale:** |  |  |
| 9- 9.40 | **Marrëdhënia seksuale ose homoseksuale me të mitur. (40 min)**   * Kriteret bazë për aplikimin e përgjegjësisë, si dhe teknikat e inkriminimit të kësaj figurë të vepres penale. * Momenti i konsumimit, si dhe rrethanat me rëndësi cilësimi ligjor. * Problematikat e shfaqura ne praktikë lidhur me anës subjektive të kësaj figure te vepres penale. | Kandidatët kanë lexuar paraprakisht 3 raste:   * Dosja e zgjedhur; * rast krimi seksual të mbetur në tentative; * rasti “probleme në kualifikimin ligjor”.   Kandidatët ndahen në tre grupe. Secili grup identifikon tentativën në secilin rast (10 min);  Një përfaqësues për cdo grup paraqet specifikat që ka konstatuar nga aktet (20 min);  Diskutim mbi momentin e konsumimit të vepres penale, dhe rrethanave cilësuese.  Diskutim mbi problematikat e shfaqura në praktika.  (bazuar në pyetjet studimore të parapërgatitura nga pedagogu) (10 min) |  |
| 09:40-10:30 | **Marrëdhënia seksuale, ose homoseksuale me dhunë. (40 min)**   * Katëgorizimi i akteve seksuale në dhunë seksuale dhe përdhunim. * Mungesa e pëlqimit si bazë për aplikimin e përgjegjësisë penale. | Paraqitja e tre rasteve nga pedagogu në formën e një fabule:   1. Rasti 1- dhunë seksuale 2. Rasti 2 -përdhunim; 3. Rasti 3- marrja e pelqimit me mashtrim   Kandidatët të ndarë në dy grupe do të identifikojnë ekzistëncen përgjegjësisë penale (10 për secilin rast=20 min);  Kandidatët do të katëgorizojnë i akteve seksuale në dhunë seksuale dhe përdhunim.  Kandidatet do të analizojnë mungesën e pëlqimit si bazë për aplikimin e përgjegjësisë penale. (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në mungesë të pëlqimit (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:30-10.50 | **Marrëdhënia seksuale në gjini, ose duke shpërdoruar detyrën. (20 min).** |  |  |
| 10:30-10.50 | **Marrëdhënia seksuale në gjini, ose duke shpërdoruar detyrën. (20 min)**   * Aplikimi i përgjegjësisë penale për marrëdhëniet seksuale në gjini. * Shpërdorimi i marrëdhëniev të varësisë, ose të detyrës në kryerjen e akteve seksuale? | Kandidatët ndahen në 3 grupe, ku cdo grup ka një rast të ndryshëm.  Kandidatët udhëzohen që të evidentojnë aplikimin e përgjegjësisë për aktet seksuale në gjini dhe dukë shpërdoruar detyrën (5 min);  Një përfaqësues për cdo grup prezanton problematikat e konstatuara në kualifikimet ligjore (5 minuta).  Pedagogu i veshtron pergjigjet e marra dhe drejton pyetje lidhur me përgjegjesinë penale në aktet seksuale në gjini (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 11:00-11:30 | **Veprat e turpshme dhe ngacmimi seksual. (30 min)**  Veprat e turpshme.  Ngacmimi seksual. | Kandidatët ndahen në dy grupe. Secili grup ka një rast të ngacmimit seksual dhe vepres së turpshme.  Kandidatët identifikojnë duke përshkruar të përbashkëtat dhe dallimet ndërmjet tyre. (30 min). |  |
| 11:30-11:50 | **Urdhërimi i kryerjes së veprime hetimore tipike, me qëllim administrimin e të dhënave provuese, referuar protokollove të hetimit të krimeve seksuale, në ndërtimin e çeshtjes penale.** **(20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimet seksuale. * Procedurat hetimore standarte në hetimin e krimeve seksuale, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale në tentative në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e krimeve seksuale, sipas protokolleve të hetimit  dhe konkretizimit të tij me anë të hartimit të urdhërit për kryerjen e veprimeve të nevojshme hetimore tipike, (10 min) |  |

**DITA 9 (vijon) Metodat e posaçme të hetimeve (3 orë)**

Çështje studimore: 1- Rastet e dorëzimit të kontrolluar 2- Procedura e dorëzimit të kontrolluar

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | **Metodat e posaçme të hetimeve. Simulimi** | Shpjegim i konceptit (10 min).  Paraqitje e rastit praktik (15 min)  Kandidatët ndahen në 3 grupe dhe ftohen të hartojnë autorizimin e prokurorit për lejimin e dorëzimit të kontrolluar (25 min) - rast trafikimi narkotikësh |  |
| **10:00 - 10:50** | **Metodat e posaçme të hetimeve (vijim)** | Paraqitet akti në monitor dhe çelet një debat mbi përmbajtjen e tij. |  |
| **11:00 -11:50** | **Metodat e posaçme të hetimeve (vijim)** | Kandidatët ndahen në 3 grupe dhe u jepet si detyrë që të hartojnë pjesën vendimmarrëse të gjykatës që vlerëson provën e marrë përmes dorëzimit të kontrolluar (25 min).  Diskutim mbi zgjidhjet e propozuara (25 min). |  |
| **12:30-13:20** |  |  |  |
| **13:30-14:20** |  |  |  |
| **14:30-15:20** |  |  |  |

**Tema 4, dita 9**[[11]](#footnote-11)

**Trafikimi (personave dhe lëndeve narkotike) [[12]](#footnote-12)**

**Përshkrim i përgjithshëm**

Trafikimi i lëndeve narkotike është një nga krimet që paraqet rrezikshmëri shumë të lartë shoqërore. Ai përfaqëson një nga format kryesore dhe klasike të veprimit të krimit të organizuar. Mbrojtja e rendit, sigurisë publike, sigurimi i kontrollit dhe rendit në veprimtaritë e importimit, eksportimit, tranzitimit dhe tregtimit ndërkombëtar të narkotikëve dhe mbrotja e jetës, shëndetit, familjes dhe të drejtave të tjera e objektivave sociale në një shoqëri demokratike përbën një nga aspektet kryesore të zhvillimit shoqëror, si dhe një nga të drejtat dhe liritë themelore të njeriut.

Shqipëria ka ratifikuar Konventën e Kombeve të Bashkuara kundër trafikut të paligjshëm të drogave narkotike dhe të lëndëve psikotrope[[13]](#footnote-13), si dhe Konventen e vetme per drogat narkotike-1961[[14]](#footnote-14), në të cilat është përkufizuar termi "trafik i paligjshëm", por nuk e kushtëzon kuptimin e tij vetëm me importimin, eksportimin, tranzitimin e narkotikëve, ndërsa Kodi ynë Penal, pavarësisht se këto teknika inkriminimi janë parashikuar pas ratifikimit të konventës, e bën një gjë të tillë. Termi juridik i “trafikimit” njihet dhe përdoret tashmë gjerësisht nga akte të së drejtës ndërkombëtare dhe legjislacione të vendeve të ndryshme, dhe sipas tyre ai përfshin veprimtaritë e kundërligjshme, siç janë: prodhimi, fabrikimi, ekstrakti, përgatitja, ofrimi, ofrimi për shitje, shpërndarja, shitja, përhapja në çfarëdo kushtesh qofshin, shpërblimi i ndërmjetësit, dërgimi tranzit, transportin, importimin ose eksportimin e çfarëdolloj droge narkotike ose çfarëdolloj lënde psicotrope, në kundërshtim me dispozitat e Konventës 1961, Konventës 1961 të ndryshuar ose Konventës 1971; kultivimi i hashashit, të shkurres së kokainës ose bimës së kanabisit për prodhimin e drogave narkotike në kundërshtim me dispozitat e Konventës 1961 dhe Konventës 1961 të ndryshuar; mbajtja ose blerja e çfarëdolloj droge narkotike ose lënde psikotrope me qëllimin e ushtrimit të ndonjërës prej veprimtarive të renditura më sipër; prodhimin, transportin ose shpërndarjen e pajisjve, materialeve ose lëndëve narkotike dhe psikotrope, duke ditur se ato do të përdoren në ose për kultivimin, prodhimin ose fabrikimin e paligjshëm të drogave narkotike ose lëndëve psikotrope; si dhe për organizimin, drejtimin ose financimin e ndonjërës prej veprimtarive të kundërligjshme, të parashikuara sa më sipër.

Trafikimi i qenieve njerëzore, trajtohet si një nga problemet prioritare të shoqërisë. Në instrumentet e ndryshme ndërkombëtare, trafikimi i qenieve njerëzore konsiderohet si një shkelje e të drejtave themelore të njeriut, të dinjitetit dhe të integritetit të qenieve njerëzore. Një nga instrumentet më të rëndësishëm është Konventa e Këshillit të Evropës “Për Masat kundër Trafikimit të qenieve Njerëzore” ratifikuar me ligjin nr.9642, datë 20.11.2006, ku në qendër të vëmendjes qëndron mbrojtja e viktimave të trafikimit.

Elementët e trafikimit të personave sipas përkufizimit të Konventës së sipërcituar dhe Protokollit të Palermos ndahen në 3 grupe: veprimi (aktiviteti, procesi), i cili përfshin rekrutimin, transportimin, transferimin, fshehjen ose pritjen e personave; mjetet si kërcënimi, përdorimi i forcës e formave të tjera të shtrëngimit, mashtrimit, marrjes me forcë, dredhisë ose abuzimit të pushtetit ose të pozitës vulnerabël ose dhënien apo marrjen e pagesave ose përfitimeve; format e shfrytëzimit si shfrytëzimi seksual, për punë ose shërbime të detyruara, skllavëria ose praktikat e ngjashme me skllavërinë, heqja e organeve ose servitutet. Trafikimi i personave mund të këtë edhe karakter kombëtar.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë mbi trafikimin e lëndëve narkotike, veprimtaritë e tjera të kundërligjshme të lëndëve narkotike dhe psikotrope, trafikimin e personave, përfshirë të miturit, shfrytëzimin të prostitucionit, keqtrajtimit të miturit aplikimit të përgjegjësisë penale për krimet e trafikimit. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore, mbi bazën e tyre kategorizon veprimtaritë e paligjshme lidhur me narkotikët dhe inkriminimet e tyre, bën një kualifikim ligjor adekuat të tyre, përdor mjetet më të specializuara të hetimit, të tilla si “blerja e stimuluar”, “dërgesat e kontrolluara” dhe agjentët “e infiltruar” ose “të fshehtë”, koordinon punën me organet e tjera të krijuara si pjesë e stratëgjisë në luftën kundër drogës.
* Kandidati nxjerr (A/GJ/An:1/2) nga dosja faktet thelbësore, mbi bazën e tyre evidenton elementet e trafikimit të personave dhe bën një kualifikim ligjor adekuat, njeh dhe zbaton aspektet procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual.
* Kandidati (A/V) vlerëson në një rast të caktuar dhe të vendosë aplikimin e përgjegjësisë penale për krimet e narkotikëve, dhe trafikimit të personave sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.

**Qëndrimi**

Pas përfundimit të trajnimit:

* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat ka të zhvilluar vetëbesimin dhe autenticitetin, si dhe angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Trafikimi i narkotikëve. (40 min)**

* Tipologjitë e shfaqjes së trafikimit të narkotikëve, karakteri transnacional i tij, teknikat e inkriminimit të kësaj figure të veprës penale.
* Faza e tentativës dhe momenti i konsumimit, si dhe organizimi drejtimi dhe financimi si rrethanë me rëndësi kualifikimi ligjor.

Objektivi mësimor 1: Kandidati kategorizon tipologjitë e shfaqjes së trafikimit të narkotikëve, zbërthen karakterin transnacional të tij, evidenton teknikat e inkriminimit si bazë të përgjegjësisë penale për trafikimin e lendëve narkotike, në harmoni me aktet juridike ndërkombëtare.

Pyetjet studimore:

1. Cilat janë kriteret për përcaktuar karakterin transnacional të trafikimit të narkotikeve?
2. Cili është kuptimi i termave “importim”, “eksportim”, “tranzitim” dhe “tregtim”, si dhe dallimi ndërmjet tyre?
3. Si duhet të interpretohet shprehja “kundërshtim me ligjin, e substancave narkotike ose psikotrope, si edhe i farërave të bimëve narkotike?
4. A ekziston vepra penale nëse personi pa autorizim importon narkotikë dhe substanca psikotropike apo substanca analoge për nevoja të veta?
5. Duke u bazuar në kriteret e përcaktimit të juridiksionit, cili shtet palë ka juridiksion, në rastet kur një shtetas, që ndodhet në territorin e një shteti pale, shtetësinë e të cilët mban ose jo, nëpërmjet bashkëpunimit me shtetas të tjerë, të cilët ndodhen në territorin e një shteti tjeter, shtetësinë e të cilit mbajnë ose jo, kryejnë veprën penale të trafikimit?

Objektivi mësimor 2: Kandidati përcakton momentin e konsumimit të vepres penale, si dhe identifikon duke ilustruar rrethanat me rëndësi cilësimi ligjor, të organizimit, drejtimit, dhe financimit.

Pyetje studimore:

1. Nëse lënda narkotike e ardhur nga një shtet dhe e destinuar për një shtet tjetër i kapet autorit brenda territorit të shtetit shqiptar a do e bëjë veprën të kualifikuar si trafikim të kryer, apo të mbetur në fazën e tentativës?
2. Nisur nga përmbajtja e dispozitës së nenit 283/a të Kodit Penal sipas të cilit forma të kryerjes së kësaj vepre janë: “importimi, eksportimi, tranzitimi dhe tregtimi në kundërshtim me ligjin të substancave narkotike e ...”, cila do të jetë faza e tentativës në kryerjen e kësaj vepre penale në rastin e tranzitimit, ndërkohë që vepra penale konsiderohet e kryer edhe vetëm duke e importuar, eksportuar apo tregtuar? A varët tentative nga natyra e saj, si formale, apo materiale, e qëndrueshëm, apo vazhduese?
3. Cili janë kriteret për dallimin ndërmjet akteve përgatitore dhe akteve ekzekutive në figurën e vepres penale të trafikimit të narkotikeve? Kur konsiderohet e përsosur, apo e përfunduar kjo figurë e vepres penale?
4. Cili është kualifikimi ligjor nëse vepra penale e trafikimit është kryer në bashkëpunim dhe më shumë se një herë?
5. Cilat janë kriteret për të përcaktuar termat “organizim”, “drejtim” dhe “financim” të trafikut të lëndëve narkotike?
6. Çdo shpenzim që kryen subjekti me qëllim trafikimin e narkotikëve, a do të konsiderohet si financim i trafikut të narkotikëve, apo duhet të ketë disa kritere në lidhje me llojin dhe masën e shpenzimit?
7. Cili është dallimi ndërmjet parashikimit të këtyre termave si rrethanë cilësuese, ashtu edhe si figurë e veçantë “Organizimi dhe drejtimi i organizatave kriminale”, të parashikuar nga paragrafi i parë i nenit 284/a i Kodit Penal?
8. A konkurojnë ndërmjet tyre figurat të veprave penale të pjesëmarrjes në organizatë kriminale dhe veprës të trafikimit të narkotikeve të kryer në kuadër të organizatës kriminale? A konkurojnë me njëra tjetren organizimi dhe drejtimit të organizatave kriminale, me organizimin, drejtimin dhe financimin e trafikimit të narkotikëve?

**Format e tjera të inkriminimit të fenomenit kultivimit, prodhimit, shitjes, blerjes narkotikëve. (40 min)**

* Prodhimi dhe shitja e narkotikëve, konsumi vetjak i narkotikëve dhe kushtet për aplikimin e përgjegjesisë penale.
* Veprimtaritë e paligjshme lidhur me prodhimin e narkotikeve dhe inkriminimi i tyre.

Objektiv mësimor 1: Kandidati analizon dhe zbërthen teknikat e inkriminimit në prodhimin dhe shitjen e narkotikëve, dhe demostron aplikimin e përgjegjësisë penale në raste konkrete.

Pyetje studimore:

1. Cilat janë kriteret për të përcaktuar termin “përdorimi vetjak”?
2. Mbi cilat kritere duhet të bazohet gjykata për të përcaktuar nëse bëhet fjalë për “dozë të vogël” dhe a mund të përcaktohet konkretisht sasia maksimale e lëndës narkotike që do të konsiderohet “dozë e vogël”?
3. Kur doza çmohet jo e vogël, por mjekët e konsiderojnë për përdorim vetjak ditor, a do konsiderohet mbajtja e saj si “për përdorim vetjak”?
4. Sasia e lëndës narkotike që përjashton nga dënimi personin për shkak të faktit që e ka për përdorim vetjak a duhet të ndryshojë në lidhje me llojin e lëndës narkotike?
5. Cilët janë kriteret sasiore për të përcaktuar “dozën e vogël”? Nëse nga akti i ekspertimit kimik rezulton se vetëm psh. 10% e masës së peshuar është lëndë narkotike dhe pjesa tjetër është përzierës, cilat janë kriteret për të përcaktuar “dozën e vogël”?
6. Cili do të jetë kualifikimi ligjor në rastin e bashkë-mbajtjes, i ashtuquajturi “përdorim i grupit”?
7. A ka përgjegjësi penale nëse mungon dijenia e subjektit aktiv për faktin se lënda është narkotike duke patur një përfytyrim të gabuar për to, apo nëse mungon dijenia se posedimi i lëndës narkotike është i denueshëm?

Objektiv mësimor 2: Kandidati analizon dhe zbërthen veprimtaritë e paligjshme lidhur me prodhimin e narkotikeve, si dhe evidenton kriteret që duhet të plotësohen për aplikimin e përgjegjësisë penal sipas inkriminimit të tyre ?

Pyetje studimore:

1. Cilat janë kriteret për të përcaktuar termin “kultivim”?
2. Cilat janë kriteret për të përcaktuar “përshtatshmerinë e bimes” për efekt të aplikimit të përgjegjësisë penale?
3. Cili është kufiri ndarës ndërmjet kundërvatjes administrative dhe aplikimit të përgjegjesisë penale lidhur me kultivimin?
4. A konkuron kultivimi me prodhimin dhe shitjen e narkotikeve, nëse bima është shkeputur nga toka?
5. Cilat janë kriteret për të përcaktuar termat “prodhimi, fabrikimi, nxjerrja, rafinimi i lëndëve narkotike dhe psikotrope?
6. A konkuron prodhimi dhe frabrikimi i narkotikëve me kultivimin e bimëve, si figura të mëvetshme veprash penale?
7. çfarë janë prekursorët? Ku dallojnë nga substancat kimike? Nëse ato janë integruar në lende narkotikë, cili është kualifikimi ligjor?
8. Cilat janë kushtet dhe kriterët për të vlerësuar shprehjen “përshtatja ose lejimi për përshtatjen e lokalit”?
9. A konkurojnë figurat e veprave penale që parashikojnë fazë të ndryshme të veprimtarive paligjshme të narkotikëve me njëri tjetrin?

**Trafikimi i personave. (40 min)**

* Kushtet dhe kriteret për aplikimin e përgjegjësisë penale për trafikimin e personave.
* Dallimet dhe të përbashkëtat ndërmjet trafikimit të personave si dhe ushtrimit të prostitucionit, shfrytëzimit të prostitucionit, keqtrajtimit të miturit, dhënies ndihmë për kalim të paligjshëm të kufirit, heqjes së paligjshme të lirisë, rrëmbimi ose mbajtja penag e personit, shtrengimi me anë të kanosjes për dhënie pasurie.

Objektiv mësimor 1: Kandidati analizon dhe zbërthen teknikat e inkriminimit të trafikimit, dhe demostron aplikimin e përgjegjësisë penale në raste konkrete.

Pyetje studimore:

1. Cilat janë format e trafikimit referuar karakteristikave të subjektit pasiv?
2. Cilat janë dallimet ndërmjet trafikimit të personave dhe trafikimit të femijëve?
3. Cilat janë tiparet e vullnetit apo pëlqimit të të miturit viktimë e trafikimit, në lidhje me shfrytëzimin e synuar?
4. Cilat janë elementet e trafikimit? Cilat janë karakteristikat e veprimit, dhe si duhet kuptuar ato?
5. Si duhet të interpretohen termat lidhur me mjetet e trafikimit si: kërcënimi, përdorimi i forcës e formave të tjera të shtrëngimit, mashtrimit, marrjes me forcë, dredhisë ose abuzimit të pushtetit ose të pozitës vulnerabël ose dhënien apo marrjen e pagesave ose përfitimeve?
6. Cilat janë format e shfrytëzimit, dhe cilat janë dallimet ndërmjet tyre, qëllim i trafikimit?
7. Si duhet cilësuar fakti i shtytjes së detyrueshme ose jo, për punë apo për lypje e një personi me aftësi të kufizuara mendore apo fizike, kur ky person nuk është në moshë të mitur?
8. A mund të trajtohet në këtë rast personi me aftësi të kufizuara mendore si një person që për nga zhvillimi mendor barazohet me një të mitur?
9. Cili është dallimi ndërmjet trafikimit të brendshëm dhe atij ndërkombëtar?
10. Veprat penale të parashikuara nga nenet 110/a dhe 128/b të KP, janë vepra penale formale apo materiale?
11. Cili është kuptimi i termave “ përfitimi, apo përdorimi i shërbimeve të ofruar nga personat e trafikuar”?
12. Cilat janë kriteret për të përcaktuar veprimet që lehtësojnë trafikimin? A konkuron kjo figurë e vepres penale me veprat e tjera të përgjthshme, të cilat përfshijnë në hipotezë të normës së tyre këto veprime?

Objektivi mësimor 2: Kandidati evidenton problematikat e shfaqura ne praktikë lidhur me këtë figure te vepres penale, si dhe demostron dallimet e kësaj figure të vepres penale me ushtrimin të prostitucionit, shfrytëzimin të prostitucionit, keqtrajtimin të miturit, dhënies ndihmë për kalim të paligjshëm të kufirit, heqjes së paligjshme të lirisë, rrëmbimi ose mbajtja penag e personit, shtrengimi me anë të kanosjes për dhënie pasurie

Pyetje studimore:

1. Cilat janë të përbashkëtat dhe dallimet ndërmjet trafikimit të personave, trafikimit të miturve dhe shfrytëzimit të prostitucionit, keqtrajtimi i të miturit?
2. Cilat janë dallimet ndërmjet trafikimit të personave dhe kondrabandimit të personave?
3. A konkuron trafikimi i personave me heqjen e paligjshme të lirisë, rrëmbimin ose mbajtjen peng të personit, shtrengimin me anë të kanosjes për dhënie pasurie?
4. Cilat janë kriteret dalluese ndërmjet këtyre figurave të vepres penale?

**Krijimi i bindjes për përdorimin e mjeteve të specializuara të hetimit në trafikimin e lëndeve narkorkotike dhe veprimtaritë e paligjshme të tjera të narkotikeve, si dhe zbatimi i aspekteve procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual. (30 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e trafikimit dhe krimet e narkotikeve.
* Procedurat hetimore standarte dhe të specializuara në hetimin e krimeve të trafikimit dhe lëndëve narkotike, sipas protokolleve të hetimit, aspektet procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte dhe të specializuara në hetimin e krimeve të trafikimit dhe krimeve të narkotikeve, sipas protokolleve të hetimit, si dhe zbaton aspektet procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual.Kandidatët hartojnë autorizimet për përdorimin e metodave speciale të hetimit.

**Axhenda e ditës së 9**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-12:00** | **Trafikimi (personave dhe lëndeve narkotike):** |  |  |
| 9- 9.40 | **Trafikimi i narkotikëve. (40 min)**   * Tipologjitë e shfaqjes së trafikimit të narkotikëve, karakteri transnacional i tij, teknikat e inkriminimit të kësaj figure të veprës penale. * Faza e tentativës dhe momenti i konsumimit, si dhe organizimi drejtimi dhe financimi si rrethanë me rëndësi kualifikimi ligjor. | Kandidatët kanë lexuar paraprakisht 3 raste:   * Dosja e zgjedhur; * rast i trafikimit të mbetur në tentative; * rasti “probleme në kualifikimin ligjor lidhur me rrathanen cilesuese”.   Kandidatët ndahen në tre grupe. Secili grup identifikon nëse trafikimi është konsumuar në secilin rast (10 min);  Një përfaqësues për cdo grup paraqet specifikat që ka konstatuar nga aktet (20 min);  Diskutim mbi momentin e konsumimit të vepres penale, dhe rrethanave cilësuese.  Diskutim mbi problematikat e shfaqura në praktikë.  (bazuar në pyetjet studimore të parapërgatitura nga pedagogu) (10 min) |  |
| 09:40-10:30 | **Format e tjera të inkriminimit të fenomenit kultivimit, prodhimit, shitjes, blerjes narkotikëve. (40 min)**   * Prodhimi dhe shitja e narkotikëve, konsumi vetjak i narkotikëve dhe kushtet për aplikimin e përgjegjesisë penale. * Veprimtaritë e paligjshme lidhur me prodhimin e narkotikeve dhe inkriminimi i tyre | Paraqitja e tre rasteve nga pedagogu në formën e një fabule:   1. Rasti 1- dozave të vogla 2. Rasti 2 -kultivimi; 3. Rasti 3- prodhimi dhe fabrikimi   Kandidatët të ndarë në dy grupe do të identifikojnë ekzistëncen përgjegjësisë penale (10 për secilin rast=20 min);  Kandidatët do të katëgorizojnë i veprimtarive të paligjshme të narkotikeve  Kandidatet do të analizojnë teknikat e inkriminimit si bazë për aplikimin e përgjegjësisë penale. (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:30-11.20 | **Trafikimi i personave. (40 min)** |  |  |
| 10:30-11.20 | **Trafikimi i personave. (40 min)**   * Kushtet dhe kriteret për aplikimin e përgjegjësisë penale për trafikimin e personave. * Dallimet dhe të përbashkëtat ndërmjet trafikimit të personave si dhe ushtrimit të prostitucionit, shfrytëzimit të prostitucionit, keqtrajtimit të miturit, dhënies ndihmë për kalim të paligjshëm të kufirit, heqjes së paligjshme të lirisë, rrëmbimi ose mbajtja penag e personit, shtrengimi me anë të kanosjes për dhënie pasurie. | Kandidatët ndahen në 3 grupe, ku cdo grup ka një rast të ndryshëm, trafikim me qëllim shfrytëzim prostitucioni, trafikim në punë, si dhe trafikim për organe.  Kandidatët udhëzohen që të evidentojnë aplikimin e përgjegjësisë për trafikimin dhe format e ndryshme të tij (10 min);  Një përfaqësues për cdo grup prezanton problematikat e konstatuara në kualifikimet ligjore (10 minuta).  Pedagogu i veshtron pergjigjet e marra dhe drejton pyetje lidhur me përgjegjesinë penale (bazuar në pyetjet studimore të parapërgatitura nga pedagogu) (20 min)  Diskutim në grup mbi këto gjetje. |  |
| 11:00-11:30 | **Veprat e turpshme dhe ngacmimi seksual. (30 min)**  Veprat e turpshme.  Ngacmimi seksual. | Kandidatët ndahen në dy grupe. Secili grup ka një rast të ngacmimit seksual dhe vepres së turpshme.  Kandidatët identifikojnë duke përshkruar të përbashkëtat dhe dallimet ndërmjet tyre. (30 min). |  |
| 11:30-11:50 | **Krijimi i bindjes për përdorimin e mjeteve të specializuara të hetimit në trafikimin e lëndeve narkorkotike dhe veprimtaritë e paligjshme të tjera të narkotikeve, si dhe zbatimi i aspekteve procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual. (30 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e trafikimit dhe krimet e narkotikeve. * Procedurat hetimore standarte dhe të specializuara në hetimin e krimeve të trafikimit dhe lëndëve narkotike, sipas protokolleve të hetimit, aspektet procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual. | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte dhe ato të specializuara në hetimin e krimeve të trafikimit dhe lëndëve narkotike, sipas protokolleve të hetimit  dhe konkretizimit të tij me krijimin e bindjes për lëshimin e autorizimit për përdorimin e metodave speciale të hetimit, (10 min).  Pedagogu prezanton aspektet procedurale penale, si dhe ato të karakterit procedural jo penale të trajtimit të personave dhe të miturve viktime të trafikimit, ose shfrytëzimit seksual, ose abuzimit seksual. (10 min) |  |

**DITA 10 Përfundimi i hetimeve dhe formulimi i akuzës. Alternativat e pushimit të çështjes dhe akuzës (4 orë)**

Çështje studimore: 1. Afatet e hetimeve paraprake dhe rëndësia e tyre. – 2. Pasojat e mosrespektimit të afatit të hetimeve paraprake. – 3. Mënyrat e përfundimit të hetimeve paraprake. - 4. Aktet e prokurorit dhe garancitë e mbrojtjes së personit. – 5. Pushimi i çështjes për kundërvajtje penale dhe kërkesa e pushimit për krimet.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Përfundimi i hetimeve dhe formulimi i akuzës. Alternativat e pushimit të çështjes/akuzës. | Pëërmbledhje e konceptit (10 min).  Paraqitje e rastit praktik nr. 1 (15 min)  Kandidatët ndahen në 3 grupe dhe ftohen të hartojnë një njoftim për përfundimin e hetimeve (25 min) |  |
| **10:00 - 10:50** |  | Paraqitet akti në monitor dhe çelet një debat mbi përmbajtjen e tij. |  |
| **11:00 -11:50** |  | Paraqitje e rastit praktik nr. 2 (10 min)  Kandidatët ndahen në 3 grupe dhe u jepet si detyrë që të hartojnë një kërkesë për pushimin e çështjes. (30 min)  Rasti paraqitet në monitor dhe hapet një debat mbi elementët e tij (10 min). |  |
| **12:30-13:20** |  | Vazhdon diskutimi mbi elementët e kërkesës për pushim dhe vendimin e mundshëm të gjykatës. |  |
| **13:30-14:20** |  |  |  |
| **14:30-15:20** |  |  |  |

**Tema 5, dita 10**[[15]](#footnote-15)

**Korrupsioni në sektorin privat, publik, (Kompetenca lëndore dhe territoriale e SPAK-ut)[[16]](#footnote-16)**

**Përshkrim i përgjithshëm**

Korrupsioni në sektorin publik përfaqëson një rrezik të madh për shtetin ligjor, demokracinë dhe të drejtat e njeriut, pastërtinë dhe drejtësinë sociale, pengon zhvillimin ekonomik dhe rrezikon funksionimin e drejtë dhe të duhur të ekonomisë së tregut, sjell pasoja të dëmshme financiare ndaj individëve, kompanive dhe shteteve, si dhe ndaj instituconeve ndërkombëtare. Ai ul nivelin e qeverisjes se mirë dhe transparencës dhe drejtësisë shoqërore, pengon konkurrencën, zhvillimin ekonomik dhe rrezikon qëndrueshmërinë e institucioneve demokratike dhe themeleve morale te shoqërisë. Problematikat dhe rreziqet që sjell korrupsioni janë të përmasave madhore duke cenuar vete stabilitetin dhe sigurinë e shoqërive. Të amplifikuara nga lidhjet ndërmjet tij dhe formave të tjera të krimit, sidomos krimit të organizuar dhe krimit ekonomik, duke përfshirë pastrimin e parave.

Strukturimi i ndjekur nga legjislatori në grupimin e figurave të veprave penale të korrupsionit, tregon se qëllimi ka qënë garantimi i mbrotjes edhe për vlera të ndryshme në krahasim me ato të "performancës së mirë" dhe të "paanshmërisë", duke frymëzuar disa rikonstruksione të bazuara në karakterin multi-ofensiv të tyre. Në këtë këndvështrim, krahas dy të mirave të sipërpërmendura, që i atribuohen sferës publike, ose private, do të cenohen nga veprimtaria kriminale edhe besimi i qytetarëve në administratën publike dhe në korrektësinë e zyrtarëve të saj, ekonomia kombëtare, konkurrenca e lirë dhe funksionimin e institucioneve demokratike.

Korrupsioni në sektorin publik është i lidhur me dy nocione themelore të "zyrtarit publik" ose "shërbimit publik". Duke marrë parasysh këto nocione, dhe kategoritë e subjekteve, të përfshirë në to, legjislacioni penal ka parashikuar figurat e veprave penale të korrupsionit aktiv dhe pasiv i personave që ushtrojnë funksione publike, nëpunësve të huaj publikë, funksionarëve të lartë shtetërorë ose të zgjedhurve vendor, i gjyqtarit, prokurorit dhe i funksionarëve të tjerë të drejtësisë, i gjyqtarit ose i zyrtarit të gjykatave ndërkombëtare, i arbitrit vendas dhe të huaj, i anëtarëve të jurive gjyqësore të huaja.

Kriminalizimi i korrupsionit privat u paraqit si nevojë për të krijuar një strategji gjithëpërfshirëse për të luftuar korrupsionin. Shkaqet, të cilat determinuan përpjekjet për të kriminalizuar korrupsionin në sektorin privat ishin të shumëfishta. Para së gjithash, sepse korrupsioni në sferën private cenonte thelbësisht vlera si besimi, siguria, si dhe besnikëria, të cilat janë të nevojshme për mirëmbajtjen dhe zhvillimin e marrëdhënieve sociale dhe ekonomike. Madje edhe në mungesë të një dëmi specifik financiar shkaktuar privatit, korrupsioni dëmton integritein dhe moralin e shoqërisë në tërësi.

Duke reflektuar ndaj qasjes ndërkombëtare, si dhe në përmbushje të angazhimeve të marrë përsipër me ratifikimet përkatëse ligjvënësi ynë ndërmori reformën penale të vitit 2004 me ligjin nr. 9275, datë 16.9.2004 “Për disa shtesa dhe ndryshime në Kodin Penal”. Në kuadër të kësaj reforme ligjore pas nenit 164 të Kodit Penal u shtuan nenet 164/a dhe 164/b, të cilat parashikonin dy figura të vepres penale me titull përkatësisht “Korrupsioni aktiv ne sektorin privat” dhe “Korrupsioni pasiv ne sektorin privat”. Në pikëpamjen e teknikës legjislative, përpilimi i hipotezave të normave penale u bë sipas modelit, veprimeve të përcaktuara korruptive nga aktet ndërkombëtare.

Kriminalizimi i ushtrimit të ndikimit ka si target bashkësinë e zyrtarëve, apo anëtarëve të partive politike dhe synon të trajtojë sjelljen korruptive të këtyre, që janë në sferën e pushtetit, të cilët përpiqen të krijojnë avantazhe nga mundësitë e tyre, duke kontribuar formimin e atmosferës së korrupsionit. Kjo figurë e vepres penale u jep mundësi juridike shteteve, që të luftojnë të ashtuquajturin “korrupsion në prapavijë”, i cili cenon besimin e qytetarëve në ndershmërinë e administratës publike, si dhe synon të përmirësojë kuadrin e masave penale kundër korrupsionit. Prandaj është thelbësore kriminalizimi i saj, ushtrimit të ndikimit, apo i konsideruar tregtia e ndikimit, e cila paraqitet relativisht e re për shumë shtete. Në legjislacionin penal ky kriminalizim është definuar në nenin 245/1 të Kodit Penal, me titull ushtrimi i ndikimit të paligjshëm ndaj personave që ushtrojnë funksione publike.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të korrupsionit, llojeve të tij, në sektorin privat dhe publik, zyrtarit publik, apo kategorive të tjera të zyrtarëve, ushtrimit të ndikimit të paligjshëm, aplikimit të përgjegjësisë penale për krimet e korrupsionit dhe ushtrimit të ndikimit të paligjshëm. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati është në gjendje të nxjerrë (A/GJ/An:1/2) nga dosja faktet thelbësore mbi bazën e tyre të dallojë tipologjitë e krimeve të korrupsionit dhe ushtrimit të ndikimit të paligjshëm, dhe të bëjë një kualifikim ligjor adekuat të tyre, të dallojë lidhjen indirektë ndërmjet përfitimit të paligjshëm dhe veprimit, ose mosveprimit, që lidhet me detyrën, kontradiktat dhe mangësitë në qëndrimet e autoreve të vepres, në hetim dhe të marrë informacionin mungues mbi faktet nëpërmjet urdhërimit për të kryer veprime hetimore tipike shtesë, si dhe të njohë aspektet provuese indirekte, referuar protokollove të hetimit të krimeve të korrupsionit, dhe vetëm pas krimit të bindjes për ekzistëncën e elementeve të këtyre krimeve të përpilojë njoftimin e përfundimit të hetimeve.
* Kandidati (A/V) është në gjendje të vlerësojë në një rast të caktuar dhe të vendosë aplikimin e përgjegjësisë penale për krimet e korrupsionit dhe ushtrimit të ndikimit të paligjshëm sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.
* Kandidati është i vetëdijshëm për atë që ndodh në sferat shoqërore, politike në kontekstin e korrupsionit dhe trafikut të influencës, si për rolin dhe ndikimin e tij në parandalimin, hetimin dhe ndëshkimin e këtyre fenomeneve.

**Qëndrimi**

Pas përfundimit të trajnimit:

* Kandidati për magjistrat shfaq integritet dhe paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta.
* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.

**Përmbatja**

**Korrupsioni aktiv e pasiv në sektorin privat dhe aplikimi i përgjegjësisë penale. (20 min)**

* Karakteristikat strukturore të figurave të vepres penale të korrupsioni aktiv dhe pasiv në sektorin privat.
* Dallimet dhe të përbashkëtat ndërmjet korrupsionit në sektorin privat, atij publik, si dhe veprave penale të kryera në shoqëritë tregtare.

Objektivi mësimor 1: Kandidati evidenton kriteret kryesore, si bazë të përgjegjësisë penale për korrupsionin aktiv dhe pasiv në sektorin privat, përkufizon termat “shkelje e detyrimeve të qenësishme për pozicionin”, “pozicion ne sektorin privat” në harmoni me aktet juridike ndërkombëtare, si dhe shpjegon teknikat e inkriminimit të kësaj figurë të vepres penale.

Pyetjet studimore:

1. Cilat janë karakteristikat e objektit të mbrojtjes, dhe a përfshihen në të veprimtaritë jo fitimprurëse?
2. A duhet të ketë një lidhje kauzale midis premtimit ose dhënies dhe sjelljes së subjektit pasiv? Nëse po, a duhet të ekzistojë një marrëdhënie proporcionaliteti?
3. Cilat janë karaktëristikat e ekzistencës e zhvillimi të dyfishtë të lidhjes shkakësore, përfitim i paligjshëm-shkelje e detyrës, si dhe shkelja e detyrës- dëm i shkaktuar entitetit privat?
4. A kushtëzohet aplikimi i përgjegjësisë penale për korrupsionin me ekzistëncën e personit juridik? Si duhet të interpretohet “pozicion ne sektorin privat”?
5. Cilat janë kriteret për të vlerësuar pa dijeninë dhe mungesën e pëlqimit të entitetit privat për aktin korruptiv?
6. Cili është kuptimi i shprehjes “shkelje e detyrimeve të qenësishme për pozicionin”?
7. Cila është katëgoria e subjekteve aktiv të korrupsionit të pasiv?

Objektivi mësimor 2: Kandidati evidenton problematikat e shfaqura ne praktikë lidhur me këtë figure te vepres penale, si dhe demostron dallimet e kësaj figure të vepres penale me korrupsionin në sektorin publik, shpërdorimi i kompetencave, falsifikimi i nënshkrimeve, zbulimi i sekreteve të shoqërisë, falimentimi i provokuar, si dhe veprat penale të kryera në shoqëritë tregtare etj.

Pyetje studimore:

1. Cili janë kriteret për dallimin ndërmjet korrupsionin në sektorin privat, me atë publik?
2. Nëse shkelja e detyrës mund të përbëjë elementet e ndonjë figure tjetër të vepres penale, si falsifikimi i nënshkrimeve, zbulimi i sekreteve të shoqërisë , falimentimi i provokuar a konkuron me figurën e korrupsionit në sektorin privat?

**Korrupsioni në sektorin publik. (40 min)**

* Karakteristikat e inkriminimit të korrupsionit aktiv dhe pasiv të personave që ushtrojnë funksione publike, nëpunësve të huaj publikë, funksionarëve të lartë shtetërorë ose të zgjedhurve vendor, i gjyqtarit, prokurorit dhe i funksionarëve të tjerë të drejtësisë, i gjyqtarit ose i zyrtarit të gjykatave ndërkombëtare, i arbitrit vendas dhe të huaj, i anëtarëve të jurive gjyqësore të huaja.
* Tiparet e avantazhit të parrëgullt, nën element i anës objektive të korrupsionit në sektorin publik.

Objektiv mësimor 1: Kandidati kategorizon teknikat e inkriminimit të korrupsionit, zbërthen elementet materiale të anës objektive të tij përfshirë, premtimin, propozimin, dhënia, kërkimin ose marrjen e një avantazhi të padrejtë, ose pranimin e ofertës ose premtimin e tij, direct, ose indirekt, si dhe demostron aplikimin e përgjegjësisë penale, referuar dispozitave konkrete të Kodit Penal.

Pyetje studimore:

1. Cilat janë karakteristikat e objektit të mbrojtjes së korrupsionit në sektorin publik ?
2. Cilat janë kuptimet për nocionet “zyrtar publik i lartë”,"zyrtarit publik" ose "shërbimit publik"? Cili është dallimipraktik midis dy llojeve të tyre?
3. Si duhet të kategorizohen termat “Nëpunës publik i huaj”, “Nëpunës i një organizate publike ndërkombëtare”, “anëtar i një asambleje të huaj publike”, “Organizata publike ndërkombëtare ose mbikombëtare”, “asambletë ndërkombëtare parlamentare” ?
4. Cilat janë dallimet ndërmjet korrupsionit të pahijshëm/ i padrejtë/ i papërshtatshëm dhe i hijshëm/ i drejtë/ i përshtatshëm?
5. Si përcaktohen termat “premtim, propozim, dhënia, kërkim ose marrja e një avantazhi të padrejtë, ose pranim e ofertës ose premtimin e tij”?
6. Cilat janë karakteristikat e aktit korruptiv në lidhje me detyrën ose duke shpërdoruar atë, apo në ushtrim në pushtetit diskrecionar?
7. Cili është kualifikimi ligjor nëse nga akti korruptiv ka sjellë veprime në kundërshtim me detyrën, falsifikime, apo vepra të tjera penale të kryera nga zyrtari?

Objektiv mësimor 2: Kandidati analizon dhe zbërthen tiparet e avantazhit të parrëgullt, si nën element i anës objektive të korrupsionit në sektorin publik, si dhe evidenton kriteret për të përcaktuar ekzistencën e tij?

Pyetje studimore:

1. Si duhet të interpretohet termi “avantazhit të parregullt”, si dhe cfarë përfshin? Si kuptohet shprehja “pozitë më të mirë se sa ishte para kryerjes së korrupsionit?
2. A përfshihet në konceptin e avantazhit të paligjshëm, aktet seksuale? Avantazhi seksual i marrë duke abuzuar pushtetin, njohur me termin Sextortion do të konsiderohet akt korruptiv? Cili është kualifikimi ligjor? A konkuron figura e vepres penale “Marrëdhënia seksuale duke shpërdoruar detyrën” me figurën përkatëse të korrupsionit?
3. Cilat janë karakteristikat e avantazhit indirekt? Sa duhet të jetë përiudha kohore ndërmjet aktit korruptiv dhe marrjes së përfitimit?
4. Si janë dallimet ndërmjet termave "përfitim", "favor", “dhuratë”, ose "avantazh"?
5. Cili është kualifikimi ligjor avantazhi vjen nga akti në kundërshtim për përmbushjen e rregullt të detyrës?
6. Cila është figura e vepres penale të konsumuar nga ndërmjetësi për kontributin në arritjen e marrëveshjes midis aktit korruptiv aktiv dhe atij pasiv?
7. Nëse avantazhi përbën elementet e figurë tjetër të vepres penale, cili është kualifikimi ligjor?
8. Nëse arritja e rezultatit të synuar nga personi kërkues me anë të aktit korruptiv sjell një akt, apo vendimmmarje në kundërshtim me detyrën, a konkuron korrupsioni aktiv dhe pasiv me figurën e vepres penale të psh të “Shpërdorimi i detyrës”, “Shkelja e barazisë në tendëra”, “Shpërdorimi i fondeve publike” etj?

**Ushtrimi i ndikimit të paligjshëm ndaj personave që ushtrojnë funksione publike. (20 min)**

* Struktura tre palëshe e figurës së vepres penale të trafikut të influencës.
* Dallimet dhe të përbashkëtat ndërmjet trafikut të influencës, korrupsionit në sektorin publik, si dhe veprave penale të kryera nën ndikim.

Objektiv mësimor 1: Kandidati analizon dhe zbërthen teknikat e inkriminimit në trafikun e influencës, dhe demostron aplikimin e përgjegjësisë penale në raste konkrete.

Pyetje studimore:

1. Cili është objekti i mbrojtjes së trafikut të influencës?
2. Cilat janë karakteristikat e marrëdhënies trepalëshe të korruptuar?
3. Si duhet të interpretohet shprehja “personit që premton, ose siguron se është në gjendje të ushtrojë ndikim të paligjshëm”?
4. Si duhet të interpretohet shprehja “ndikimi i tij, real apo i supozuar”?
5. Cilat janë format u trafikut të influencës?
6. Si duhet të interpretohet shprehja “shfrytëzimin e kryesit të pozitës zyrtare a shoqërore apo ndikimin mbi një autoritet të tillë, të bazuar në pozitën e kryesit në detyrë ose në shoqëri, në parti politike etj.”? Si janë cilësitë që duhet të ketë ndikuesi?
7. Cili duhet të jetë relacioni ndërmjet avantazhit të parrëgullt dhe të ndikuarit?
8. Si do të përcaktohet “shkalla e njohjeve” ndërmjet ndërmjetësit, ndikuesit dhe personit publik, e cila është i mjaftueshme për të përcaktuar shprehjen “marrëdhënien ekzistuese”?
9. Cilat janë kriteret për të përcaktuar shprehjen “marrëdhënien e mburrur, të pohuar, apo besimin se mund të ndikojë tek personi zyrtar?

Objektiv mësimor 2: Kandidati evidenton problematikat e shfaqura ne praktikë lidhur me këtë figure te vepres penale, si dhe demostron dallimet e kësaj figure të vepres penale me korrupsionin në sektorin publik, shpërdorimin e detyrës, falsifikimit, mashtrimit etj

Pyetje studimore:

1. Cilat janë dallimet thelbësore ndërmjet trafikut të influencës dhe korrupsionit në sektorin publik?
2. Nëse ndërmjetësi (ndikuesi) i ofron para ose avantazh tjetër të parregullt personit publik, cili është kualifikimi ligjor? A konkurojnë ndërmjet tyre këto figura të veprave penale, si dhe cilat janë veprat penale të konsumuar nga secili protagonist, personi kërkues, ndikuesi, si dhe zyrtari publik?
3. Nëse ndikimi shoqërohet me përdorimin e dhunës, kanosjes, shtrengimit, apo veprimeve të tjera, të cilat në vetvete plotësojnë elementeve e figurave të tjera të vepres penale, cili është kualifikimi ligjor?
4. Nëse arritja e rezultatit të synuar nga personi kërkues duke ndikuar në kryerjen e detyrës dhe marrjen e vendimeve nga personat që ushtrojnë funksione publike, që të sjellë një akt, apo vendimmmarje nga këta të fundit në kundërshtim me detyrën, a konkuron trafiku I influencës me figurën e vepres penale të psh të “Shpërdorimi i detyrës”, “Shkelja e barazisë në tendëra”, “Shpërdorimi i fondeve publike” etj?
5. Cilat janë dallimet thelbësore ndërmjet trafikut të influencës dhe mashtrimit?

**Krijimi i bindjes lidhur me ekzistencën e korrupsionit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, dhe konkretizim i tyre me anë të hartimit të aktit të njoftimit të përfundimit të hetimeve.** **(20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e korrupsionit dhe ushtrimit të ndikimit të paligjshëm.
* Procedurat hetimore standarte në hetimin e krimeve të korrupsionit, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e krimeve të korrupsionit dhe trafikut të influencës, si dhe dallon kontradiktat dhe mangësitë në qëndrimet e autoreve të vepres, në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike shtesë, si dhe njeh aspektet provuese indirekte, referuar protokollove të hetimit të krimeve të korrupsionit, dhe vetëm pas krimit të bindjes për ekzistëncën e elementeve të këtyre krimeve të përpilojë njoftimin e përfundimit të hetimeve.

**Axhenda e ditës së 10-të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Korrupsioni në sektorin privat, publik, (Kompetenca lëndore dhe territoriale e SPAK-ut):** |  |  |
| 9- 9.20 | **Korrupsioni aktiv e pasiv në sektorin privat dhe aplikimi i përgjegjësisë penale. (20 min)**   * Karakteristikat strukturore të figurave të vepres penale të korrupsioni aktiv dhe pasiv në sektorin privat. * Dallimet dhe të përbashkëtat ndërmjet korrupsionit në sektorin privat, atij publik, si dhe veprave penale të kryera në shoqëritë tregtare. | Kandidatët kanë lexuar paraprakisht 2 raste:   * Dosja e zgjedhur; * Rasti i korrupsionit pasiv; * rasti “probleme në kualifikimin ligjor”.   Kandidatët ndahen në tre grupe. Secili grup identifikon figurat e veprave penale në secilin rast (5 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi momentin e konsumimit të vepres penale, dhe elementet dallues ndërmjet korrupsionit në sektorin privat dhe atij publik.  Diskutim mbi problematikat e shfaqura në praktika.  (bazuar në pyetjet studimore të parapërgatitura nga pedagogu) (5 min) |  |
| 09:20-09:50-10:10 | **Korrupsioni në sektorin publik. (40 min)**   * Karakteristikat e inkriminimit të korrupsionit aktiv dhe pasiv të personave që ushtrojnë funksione publike, nëpunësve të huaj publikë, funksionarëve të lartë shtetërorë ose të zgjedhurve vendor, i gjyqtarit, prokurorit dhe i funksionarëve të tjerë të drejtësisë, i gjyqtarit ose i zyrtarit të gjykatave ndërkombëtare, i arbitrit vendas dhe të huaj, i anëtarëve të jurive gjyqësore të huaja. * Tiparet e avantazhit të parrëgullt, nën element i anës objektive të korrupsionit në sektorin publik. | Paraqitja e tre rasteve nga pedagogu në formën e një fabule:   1. Rasti 1- korrupsioni në drejtësi 2. Rasti 2 -korrupsioni i funksionarëve të lartë të drejtëisë; 3. Rasti 3- korrupsioni i zyrtareve të huaj publik   Kandidatët të ndarë në dy grupe do të identifikojnë ekzistëncen përgjegjësisë penale (10 për secilin rast=20 min);  Kandidatët do të katëgorizojnë “zyrtar publik i lartë”,"zyrtari publik" ose "shërbimit publik", “Nëpunës publik i huaj”, “Nëpunës i një organizate publike ndërkombëtare”, “anëtar i një asambleje të huaj publike”, “Organizata publike ndërkombëtare ose mbikombëtare”, “asambletë ndërkombëtare parlamentare” dhe percaktojnë elementete anës objektive premtimin, propozimin, dhënia, kërkimin ose marrjen e një avantazhi të padrejtë, ose pranimin e ofertës ose premtimin e tij, direct, ose indirek. (10 min).  Kandidatet do të analizojnë tiparet e avantazhit të parrëgullt, si bazë për aplikimin e përgjegjësisë penale. (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në mungesë të pëlqimit (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:10-10.30 | **Ushtrimi i ndikimit të paligjshëm ndaj personave që ushtrojnë funksione publike. (20 min)** |  |  |
| 10:10-10.30 | **Ushtrimi i ndikimit të paligjshëm ndaj personave që ushtrojnë funksione publike. (20 min)**   * Struktura tre palëshe e figurës së vepres penale të trafikut të influencës. * Dallimet dhe të përbashkëtat ndërmjet trafikut të influencës, korrupsionit në sektorin publik, si dhe veprave penale të kryera nën ndikim. | Kandidatët ndahen në 3 grupe, ku cdo grup ka një rast të ndryshëm.  Kandidatët udhëzohen që të evidentojnë aplikimin e përgjegjësisë për trafikun e influencës (5 min);  Një përfaqësues për cdo grup prezanton problematikat e konstatuara në kualifikimet ligjore (5 minuta).  Pedagogu i veshtron pergjigjet e marra dhe drejton pyetje lidhur me përgjegjesinë penale dhe dallimet, të përbashkëtat ndërmjet trafikut të influencës, korrupsionit në sektorin publik, si dhe veprave penale të kryera nën ndikim (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:30-10:50 | **Krijimi i bindjes lidhur me ekzistencën e korrupsionit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, dhe konkretizim i tyre me anë të hartimit të aktit të njoftimit të përfundimit të hetimeve.** **(20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e korrupsionit dhe ushtrimit të ndikimit të paligjshëm. * Procedurat hetimore standarte në hetimin e krimeve të korrupsionit, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore dhe krijon bindjen lidhur me ekzistencën e korrupsionit në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e krimeve të korrupsionit, trafikut të influencës sipas protokolleve të hetimit, si dhe tregon se si evidentohet kontradiktat dhe mangësitë në qëndrimet e autoreve të vepres, në hetim dhe si duhet të merret informacioni mungues mbi faktet nëpërmjet urdhërimit për të kryer veprime hetimore tipike shtesë, si dhe të tregojë aspektet provuese indirekte (10 min) |  |

**DITA 11 Përfundimi i hetimeve dhe formulimi i akuzës. Alternativat e pushimit të çështjes dhe akuzës (4 orë) - vijim**

Çështje studimore: 1. Ushtrimi i ndjekjes penale, detyrueshmëria dhe pakthyeshmëria e saj. - 2. Kërkesa për gjykim. Elementët e saj.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Përfundimi i hetimeve dhe formulimi i akuzës. Alternativat e pushimit të çështjes/akuzës. | Rikthim tek rasti praktik nr. 1: kandidatët ndahen në 3 grupe dhe ftohen të hartojnë aktin e njoftimit të akuzës (30 min)  Paraqitet akti në monitor dhe çelet një debat mbi përmbajtjen e tij. |  |
| **10:00 - 10:50** |  | Vijon diskutimi mbi elementët e aktit të njoftimit të akuzës |  |
| **11:00 -11:50** |  | Për të njëjtin rast: kandidatët ndahen në 3 grupe dhe u jepet si detyrë që të hartojnë një kërkesë për dërgimin e çështjes në gjyq. (30 min)  Kërkesa paraqitet në monitor dhe hapet një debat mbi elementët e saj |  |
| **12:30-13:20** |  | Vazhdon diskutimi mbi elementët e kërkesës për dërgimin e çështjes në gjyq |  |
| **13:30-14:20** |  |  |  |
| **14:30-15:20** |  |  |  |

**MODULI II: SEANCA PARAPRAKE**

**DITA 12 GJSP: kontrolli i ligjshmërisë së hetimeve: pavlefshmëria, papërdorshmëria, garancitë**

Çështje studimore: 1. Seanca paraprake dhe disponimet e gjyqtarit, standardi i provës. – 2. Garancitë e mbrojtjes dhe të viktimës. – 3. Disponimet në rastin e mungesës së të pandehurit. – 4. Sistemi i pavlefshmërive: absolute dhe relative. – 5. Pavlefshmëria e njoftimeve

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Kontrolli i ligjshmërisë së hetimeve: pavlefshmëria e kërkesës për dërgimin e çështjes në gjyq | Kandidatëve u paraqitet një dosje, me kërkesën për dërgimin e çështjes në gjyq (10 min)  Kandidatët ndahen në 3 grupe dhe ftohen të identifikojnë problemet e pavlefshmërive që duhet të ngrihen para GJSP (25 min)  Problemet paraqiten (15 min: nga 5 min për çdo grup) |  |
| **10:00 - 10:50** | Kontrolli i ligjshmërisë së hetimeve: vijim | Vijon diskutimi mbi elementët e vlefshmërisë së kërkesës (20 min)  Sipas grupeve, kandidatëve u kërkohet që të shkruajnë vendimin e GJSP për pranimin/rrëzimin e pretendimeve për pavlefshmëri. |  |
| **11:00 -11:50** | Kontrolli i ligjshmërisë së hetimeve: vijim | Vendimi paraqitet në monitor dhe jepen argumentet e tij (15 min: nga 5 min për secilin grup)  Vijon debati lidhur me elementët e vlefshmërisë/pavlefshmërisë së akteve të hetimeve paraprake. |  |
| **12:30-13:20** | Kontrolli i ligjshmërisë së hetimeve: vijim | Vazhdon diskutimi mbi elementët e vlefshmërisë së kërkesës për dërgimin e çështjes në gjyq |  |
| **13:30-14:20** |  |  |  |
| **14:30-15:20** |  |  |  |

**Tema 6 (dita 11 dhe 12)**[[17]](#footnote-17)

**Mbrojtja e nevojshme, nevoja ekstreme, ushtrimi i një të drejte apo përmbushja e detyre[[18]](#footnote-18)**

**Përshkrim i përgjithshëm**

Shkaqet justifikuese (shfajësuese) janë situata të veçanta që justifikojnë antiligjshmërinë e nevojshme për të kryer një krim. Në prani të një justifikimi, një fakt që në përgjithësi do të përbënte një krim nuk integrohet, sepse lejohet ose imponohet me ligj. Për rrjedhojë, autori i krimit nuk dënohet pasi është i “autorizuar” me ligj për të adoptuar atë sjellje. Ato përfshijnë mbrojtjen e nevojshme, nevojen ekstreme, pëlqimin e personit që ka të drejtë, ushtrimi i drejtës, zbatimi i urdhërave dhe përmbushja e detyrave, përdorimi legjitim i armëve, ngjarje e rastësishme ose forca madhore, shtrëngimi fizik, gabimi faktik, gabimi i shkaktuar nga mashtrimi i tjetrit, krimi i supozuar gabimisht dhe krimi i pamundur. Në mënyrë eksplicite kodi ynë penal ka parashikuar vetem mbrojtjen e nevojshme, nevojën ekstreme, si dhe ushtrimin ienjë të drejte apo përmbushjen e një detyre.

Mbrojtja e nevojshme si e drejtë e vetëmbrojtjes, ka qenë e njohur qysh në të drejtën romake dhe në të drejtën e mesjetës, sipas parimit "Adgreditus non habet staderam in manu”, “i sulmuari nuk ka peshore në dorë”. Sipas këtij përjashtohet ekzistimi i veprës penale, në të drejtën romake dhe në mesjetë shprehej dhe arsyetohej me sintagmën është e lejuar që dhuna të zmbrapset me dhunë, po vetëm të jetë brenda kufijve të mbrojtjes së nevojshme dhe nuk duhet t’i shërbejë hakmarrjes. Pra nuk ka përgjegjësi penale personi që kryen faktin që përbën vepër penale, duke qenë i detyruar të veprojë për të mbrojtur jetën, shëndetin, të drejtat e tij ose të një tjetri, nga rrezik aktual i një sulmi të padrejtë, të vërtetë, të çastit dhe të pandërprerë, me kusht që, mbrojtja të jetë në përpjesëtim me rrezikshmërinë e sulmit.

Nevoja ekstreme është rrethana, ose shkaku i dytë, që përjashton kundërligjshmërinë e veprës, edhe pse vepra e kryer përmban të gjitha tiparet e veprës penale. Në krahasim me mbrojtjen e nevojshme, nevoja ekstreme është institut më i ri në të drejtën penale. Nevoja ekstreme, për nga natyra dhe efekti i saj juridiko-penal, është shkak i përgjithshëm që përjashton kundërligjshmërinë, përkatësisht ekzistimin e veprës penale, sipas parimit latin “*Necessitas non habet legem*”, “*domosdoshmëria nuk njeh ligj*”. Kodi Penal nuk përmend bazat dhe arsyet për shkak të të cilave përjashtohet ekzistimi i veprës penale me rastin e nevojës ekstreme, po vetëm konstaton se vepra që është kryer në nevojën ekstreme, nuk është vepër penale.

Ky shkak përjashtues identifikon tre elemente që karakterizojnë justifikimin për ekzistëncën e tij, rrezikun aktual, nevojën për shpëtim dhe raportin fakt-rrezik. Lidhur me nevojën për shpëtim, aktualiteti konkret i një situate të rrezikshme të karakterizuar nga imperienca dhe bindja, në të cilën nuk ka zgjidhje tjetër përveç cenimit të të drejtave të palës së tretë. Rreziku, përveçse nuk shkaktohet nga sjellja vullnetare e subjektit veprues (dhe as nga sjellja neglizhente, sipas jurisprudencës dhe doktrinës), mund të vijë nga çdo burim, domethënë nga një person, një kafshë, një ngjarje natyrore. Veprimi i nevojshëm duhet të karakterizohet nga urgjenca dhe shtrëngimi , dhe për këtë arsye rrethana shfajësuese vepron vetëm në rastet në të cilat subjekti nuk ka pasur alternativa dhe duhet të jetë proporcionale me rrezikun. Justifikimi nuk mund të zbatohet për ata që kanë një detyrim të veçantë ligjor për t'i ekspozuar veten rrezikut.

Ushtrimi i një të drejte, apo përmbushja e detyre, si rrethana shfajësuese shpreh parimin që qëndron në themel të të gjitha shkaqeve të justifikimit, parimin e moskontradiktës, në bazë të të cilit sistemi ligjor nuk mund të japë, në të njëjtën kohë, një të drejtë dhe të ndalojë ushtrimin e saj. Kjo rrethanë bazohet në parim latin “*Qui iure suo utitur neminem laedit*”, “*ata që ushtrojnë të drejtat e tyre nuk i bëjnë keq askujt*”. Nuk ka përgjegjësi penale personi që ka kryer një veprim të parashikuar ose të lejuar nga një normë ligjore, ose personi që ka kryer një veprim në bazë të një urdhri të ligjshëm të dhënë nga autoriteti kompetent pranë të cilit ai shërben. Nëse fakti që përbën vepër penale është kryer në bazë të një urdhri, përgjegjës për veprën penale është gjithnjë zyrtari publik që ka dhënë urdhrin. Personi që ka zbatuar urdhrin është gjithashtu përgjegjës për veprën penale, me përjashtim të rastit kur për shkak të lajthitjes në fakt, ka vlerësuar ndershmërishtarsyeshëm se po i bindet një urdhri të ligjshëm. Personi që zbaton një urdhër të paligjshëm, nuk dënohet kur vetë ligji nuk i lejon asnjë mundësi kontrolli apo shfuqizimi mbi ligjshmërinë e urdhrit.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë mbi rrethanat përjashtuese nga përgjegjesia penale, mbrojtjen e nevojshme, nevojën ekstreme, si dhe ushtrimin ienjë të drejte apo përmbushjen e një detyre, kushtet dhe kriteret e aplikimit të tyre, si dhe mbi pëlqimin e personit që ka të drejtë, përdorimi legjitim i armëve, ngjarje e rastësishme ose forca madhore, shtrëngimi fizik, gabimi faktik, gabimi i shkaktuar nga mashtrimi i tjetrit, krimi i supozuar gabimisht dhe krimi i pamundur. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore, mbi bazën e tyre evidenton ekzistencën e rrethanës përjashtuese, analizon përmbushjen e kushtet dhe kritereve për aplikimin e tyre, dallon të vecantat dhe të përbashkëtat ndërmjet rrethanave përjashtuese, evidenton kontradiktat dhe mangësitë në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike shtesë për të provuar dhe formuar bindjen për ekzistëncën e shkakut.
* Kandidati (A/V) vlerëson në një rast të caktuar dhe të vendosë mos aplikimin e përgjegjësisë penale për shkak të mbrojtjes së nevojshme, nevojës ekstreme, si dhe ushtrimit të një të drejte apo përmbushjes së një detyre.

**Qëndrimi**

Pas përfundimit të trajnimit:

* Kandidati për magjistrat njeh kufijtë e vet në aspektin e specializimit dhe qasjes së kërkuar ndaj çeshtjes. Demonstron depërtim në origjinën e sjelljes së vet dhe ndikimin e saj tek të tjerët. Është i vetëdijshëm për vlerën themelore që ka ushtrimi i detyrës në mënyrë të paanshme dhe pavarur. Ka të zhvilluar ndjenjën e integritetit si pjesë thelbësore të vetëdijes së tij për kufijtë dhe vullnetin për të lëvizur dhe për të marrë në konsideratë pozicionin e tij brenda tyre.
* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat ka të zhvilluar vetëbesimin dhe autenticitetin, si dhe angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Mbrojtja e nevojshme si shkak justifikues për mos ekzistëncën e vepres penale. (50 min)**

* Sulmi dhe mbrotja si elementet kryesore të mbrotjes së nevojshme. Kushtet dhe kriteret që duhet të plotësojnë.
* Propocionaliteti i mbrojtjes me intensitetin e sulmit. Kapërcimi i kufinjve të mbrojtjes së nevojshme.

Objektivi mësimor 1: Kandidati diferencon elementet kryesore sulmin dhe mbrojtjen, analizon kushtet dhe kriteret që duhet të përmbushin, dhe demostron aplikimin e këtij shkaku përjashtues në mënyrë të saktë në rastet konkrete.

Pyetjet studimore:

1. Cilat janë karakteristikat e teorive subjektive dhe objektive mbi mbrojtjen e nevojshme?
2. Si duhen kuptuar elementët përbërës, rreziku aktual të një sulmi të padrejtë ndaj të drejtës së vet ose të tjetrit, i përcaktuar si agresion i padrejtë; nevoja për të reaguar për qëllime mbrojtëse (e ashtuquajtura mbrojtja e nevojshme ose reagimi legjitim), dhe raporti ndërmjet mbrojtjes dhe sulmit?
3. Cilat janë kushtet që duhet të përmbush sulmi? Cili është kuptimi tërmave “rrëzik aktual”, sulm “i padrejtë”, “i vërtetë”, “i çastit” dhe “i pandërprerë”?
4. Cilat janë kushtet që duhet të përmbush mbrojtja? Si duhet të interpretohet shprehja “mbrojtje e domosdoshme”?
5. Cfarë nënkupton rregulli i terheqjes? Cilet jane kufijtë e aplikimit?
6. Cilat janë kriteret për të përcaktuar “mundësi konkrete”, “lehtësisht të përdorshme”, për t’iu shmangur rrezikut duke u tërhequr pa pësuar ndonjë pasojë?

Objektivi mësimor 2: Kandidati analizon dhe zbërthen propocionalitetin e mbrojtjes me intensitetin e sulmit, identifikon kapërcimin e kufijve të mbrojtjes së nevojshme dhe aplikimin e përgjegjesisë penale në kapërcim.

Pyetje studimore:

1. Si duhet të vlerësohet proporcionaliteti i mbrojtjes me intensitetin e sulmit? A duhet ky kusht të vlerësohet në kontekstin e domosdoshmërisë së mbrojtjes?
2. Si ndikojnë në vlerësimin e propocionalitetit mjetet e përdorura, kushtet dhe mënyra konkrete nga sulmuesi dhe ato në dispozicion të të sulmuarit për t'u mbrojtur, si dhe pasuritë juridike në konflikt?
3. Cilat janë kriteret për të përcaktuar tejkalimin, apo kapërcimin e mbrojtjes së nevojshme? Si duhet të interpretohet disproporcionaliteti, sulmi i zmbrapsur ose i pushuar?
4. Cila është ana subjektive e vepres penale të kryer në kapërcim të kufijve të mbrojtjes së nevojshme?
5. Nëse i mbrojturi tejkalon kufijtë për shkak të tronditjes së fortë apo frikës së shkaktuar nga sulmi, a duhet të përjashtohet nga përgjegjesia penale?
6. Cfarë kuptohet me “teprica nga pakujdesia” si presupozim i justifikimit me kapërcimin e kufijve imanent ndaj tij?
7. A është në kushtet e mbrojtjes së nevojshme personi që ka provokuar gjendjen e sulmit? Cilat janë kriteret për të përcaktuar termin “provokim”?
8. A zbatohet mbrotja e nevojshme për sulmin e shkaktuar vullnetarisht?
9. A jemi në kushtet e mbrojtjes së nevojshme nëse dhuna është e ndërsjellë?
10. Cilat janë karakteristikat e vetëmbrojtjes për inat ose hakmarrje?
11. Koncepti  “shqetësim i rëndë”, a do të lejonte përjashtimin e ndëshkueshmërisë së subjektit në rastin e tejkalimit nga pakujdesia të vetëmbrojtjes?

**Mbrojtja e nevojshme fiktive (putative) dhe vetmbrojtja në banesë . (50 min)**

* Kriteret për përcaktimin e mbrojtjes së nevojshme fiktive.
* Reagimi proporcional mbrojtës ndaj hyrjes së paligjshme natën në shtëpinë e personit me dhunë, thyerje apo mashtrim dhe mbrojtja e nevojshme.

Objektiv mësimor 1: Kandidati identifikon kushtet dhe kriteret e mbrojtjes së nevojshme fiktive dhe analizon aplikimin e përgjegjësisë penale ndaj saj.

Pyetje studimore:

1. Cilët janë elementet që karakterizojnë mbrojtjen e nevojshme fiktive? Si duhet të vleresohet sulmi jo i vertetë?
2. Cilët janë kriteret për të vlerësuar anën subjektive të mbrojturit në mbrojtjen e nevojshme putative? A mund të vlerësohet mbrojtja legjitime e supozuar në dritën e një kriteri ekskluzivisht subjektiv?
3. A postulon vetëmbrojtja e supozuar të njëjtat parakushte si vetëmbrojtja reale?
4. Cilat janë të përbashkët dhe dallimet ndërmjet mbrojtjes së nevojshme putative dhe gabimit në fakt?
5. Si aplikohet përgjegjësia penale në mbrojtjen e nevojshme putative?

Objektiv mësimor 2: Kandidati analizon dhe zbërthen kushtet e veçanta që përfaqëson banesa, nata, dhe konkludon nëse hyrja në këto kushte në mënyrë ta paligjshme me dhunë, thyerje, apo mashtrim, përbën sulm të padrejtë, duke sjellje shkakun përjashtues të mbrojtjes së nevojshme.

Pyetje studimore:

1. Cilat janë kushtet dhe kriteret për aplikimin e mbrotjes së nevojshme në këto rrethana të veçanta?
2. Në rastin e mbrojtjes së banesës ose ambienteve të saj, hyrja e parregullt në banesë ose në ambientet e saj, a duhet të konsiderohet agresion i paligjshëm?
3. A prezumohet propocionaliteti dhe domosdoshmeria në rastin e hyrjes së paligjshme në banesë naten?
4. A përfshihen në konceptin e banesës “një vendi tjetër ku ushtrohet një veprimtari tregtare, profesionale ose sipërmarrëse”? Po automjeti?
5. Cili është relacioni ndërmjet mbrojtjes së nevojshme dhe mbrojtjes së posedimit?

**Shkaqet e tjera që përjashtojnë ekzistencën e vepres penale. (30 min)**

* Pëlqimin e personit që ka të drejtë, përdorimi legjitim i armëve, ngjarje e rastësishme ose forca madhore si shkaqe që përjashtojnë përgjegjësinë penale.
* Të përbashkëtat dhe dallimet ndëmjet shtrëngimi fizik, gabimi faktik, gabimi i shkaktuar nga mashtrimi i tjetrit, krimi i supozuar gabimisht dhe krimi i pamundur.

Objektiv mësimor 1: Kandidati analizon dhe zbërthen shkaqet përjashtuese pëlqimi i personit që ka të drejtë, përdorimi legjitim i armëve, ngjarje e rastësishme ose forca madhore, dhe demostron aplikimin e përgjegjësisë penale në sëciliën prej tyre.

Pyetje studimore:

1. Kuptimi dhe klasifikimi i shkaqeve përjashtuese, dallimet ndërmjet pëlqimi i personit që ka të drejtë, përdorimi legjitim i armëve, ngjarje e rastësishme ose forca madhore?
2. Cili është kuptimi i “ngjarje e rastesishme” dhe cilat janë kriteret për të klasifikuar një ngjarje sit ë tillë?
3. Si mund të përkufizohet termi "forca madhore" dhe cilat janë kriteret që duhet të përmbushen për përjashtimin nga përgjegjësia penale?
4. çfarë nënkupton termi “pelqim i viktimës”, si dhe cilat janë kushtet për përjashtimin nga përgjegjesia penale?
5. çfarë nënkupton shprehja “një të drejtë të disponueshme të viktimës”?
6. Cilët janë elementet përbërës të “përdorimi legjitim i armëve”? Si duhet të interpretohet shprehja “ i detyruar nga nevoja për tëpërmbushur detyrën sipas ligjit”?
7. A është i vlefshëm ky shkak përjashtues për personat e tjerë që ndihmojnë zyrtarin?

Objektiv mësimor 2: Kandidati indentifikon të përbashkëtat dhe dallimet ndëmjet shkaqeve përjashtuese shtrëngimi fizik, gabimi faktik, gabimi i shkaktuar nga mashtrimi i tjetrit, krimi i supozuar gabimisht dhe krimi i pamundur dhe analizon ndikimin e tyre në përgjegjësinë penale.

Pyetje studimore:

1. Cilat janë kriteret dhe kushtet që duhet të përmbur që shtrëngimi fizik të konsiderohet shkak përjashtues?
2. Si duhet të interpretohet shprehja “i shtrënguar, drejtpërdrejtë apo në mënyrë rrethanore”?
3. Cilat janë kriteret për të vlerësuar dhunën fizike, apo kanosjen serioze si element thelbësor të shtrengimit?
4. Cili do të jetë personi përgjegjes për vepres e kyer në shtrengim fizik?
5. A duhet të vlerësohet si shtrëngim fizik, nëse personi detyrohet të kryejë një vepër penale ngaqë i janë krijuar rrethana frikësuese për të sepse shfrytëzojnë dobësinë për shkak të materialit të përdorur nën kërcënimin se ato do të bëhen publike dhe dëmtojnë rëndë interesat, nderin dhe reputacionin tij apo të një të afërmi të familjes?
6. A duhet të përbëjë shkak përjashtues nëse personi kryen një vepër që nuk përbën krim, me supozimin e gabuar se përbën krim?
7. Si duhet të vlerësohet rasti kur për shkak të papërshtatshmërisë së veprimit, ose mosekzistencës së objektit të tij, ngjarja e dëmshme ose e rrezikshme është e pamundur?
8. A përbën shkak përjashtues nëse në fakt kombinohen elementët që përbëjnë një krim tjetër?
9. A mund të konsiderohet shkak përjashtues nëse një person ka rënë në gabim për shkak të mashtrimit të një tjetri? Cila do jetë përgjegjësia penale për të ashtuquajturin “autor i ndërmjetësuar”?
10. Nëse personi në mënyrë pashmangshmërisht të ndershme e të arsyeshme gabon në ligjshmërinë e veprimit të kryer, a duhet të vlerësohet si shkak përjashtues? A jemi përpara gabimit në fakt nëse personi kryen një vepër penale duke menduar gabimisht se është duke kryer një vepër penale më të lehtë? Po, kur ka kryer një vepër penale më të lehtë se ajo që ka menduar të kryejë?

**Nevoja ekstreme si shkak justifikues. (30 min)**

* Rreziku dhe mbrotja si elementet kryesore të nevojës ekstreme. Kushtet dhe kriteret që duhet të plotësojnë.
* Dallimi i nevojës ekstreme nga mbrojtja e nevojshme.

Objektivi mësimor 1: Kandidati diferencon elementet kryesore rrezikun dhe mbrojtjen, analizon kushtet dhe kriteret që duhet të përmbushin, dhe demostron aplikimin e këtij shkaku përjashtues në mënyrë të saktë në rastet konkrete.

Pyetje studimore:

1. Cilat janë karakteristikat e teorive subjektive dhe objektive mbi nevojën ekstreme?
2. Si duhen kuptuar elementët përbërës, “që e kërcënon atë, jetën apo shëndetin e një personi tjetër apo, pasurinë e tij apo të një tjetri”, “nga një dëmtim i rëndë”?
3. Cilat janë kriteret për të përcaktuar shprehjen “dëmtim i rëndë”?
4. Cilat janë kushtet që duhet të përmbush rreziku? Cili është kuptimi tërmave “rrëzik real”, “i çastit”?
5. Cilat janë kushtet që duhet të përmbush mbrojtja?
6. Si duhet të interpretohet shprehja “i pashmangshëm me mënyra të tjera apo që mund të shmanget kohë më pas”? Cilat janë kriteret për të vlerësuar se mund të shmangët kohë më pas?
7. Gjendja e domosdoshmërisë është raporti fakt-rrezik, a duhet të vlerësohet në bazë të marrëdhënies së vlerës ndërmjet të drejtave në konflikt?
8. Cilat janë kushtet që duhet të plotësohen në rastin e mënjanimit të rrezikut?Mënjanimi i rrezikut a duhet të jetë i atëçastshëm, aktual, me ekzistimin e rrezikut?
9. A duhet, në mes të së keqes së kanosur dhe së keqes së shkaktuar duhet të ekzistojë përpjesëtueshmëria, proporcionaliteti i caktuar? Si duhet të vlerësohet proporcionaliteti i mbrojtjes me intensitetin e rrezikut? A duhet ky kusht të vlerësohet në kontekstin e shprehtjes “dëmi i shkaktuar të mos jetë më i madh së dëmi i zmbrapsur”?
10. Cilat janë kriteret për të përcaktuar tejkalimin e nevojës ekstreme? Si duhet të vlerësohet “kur e keqja eshkaktuar është më e madhe se e keqja e kanosur”?
11. Cilat janë kriteret për të përcaktuar “kur rreziku ka mundur të mënjanohet duke e dëmtuar në përmasa më të vogla të mirën juridike të personit tjetër”?
12. Si duhet kuptuar shprehja “kur dëmtimi i së mirës juridike të personit tjetër është bërë pasi ka pushuar, pasi ka kaluar rreziku”?
13. Cila është ana subjektive e vepres penale të kryer në kapërcim të kufijve të nevojës ekstreme?
14. Nëse i mbrojturi tejkalon kufijtë për shkak të tronditjes së fortë apo frikës së shkaktuar nga sulmi, a duhet të përjashtohet nga përgjegjesia penale?
15. A është në kushtet e nevojës ekstreme personi që ka provokuar gjendjen e rrezikut? Cilat janë kriteret për të përcaktuar termin “provokim”?
16. A zbatohet nevoja ekstreme për rrezikun e shkaktuar vullnetarisht?
17. Cilët janë elementet që karakterizojnë nevojën ekstreme putative? Si duhet të vleresohet rreziku jo i vertetë, i kujtuar?
18. Cili është kuptimi i shprehjes “Detyrimi për t'iu ekspozuar rrezikut”? A zbatohet nevoja ekstreme ndaj personave në detyrë të ngarkuar të kryejnë veprimtari për shmangien apo përballimin e rrezikut?
19. A jemi në kushtet e nevojës ekstreme kur personeli shëndetësor kur, sipas ligjit duhet t’i japë trajtim mjekësor një personi që nuk është i vetëdijshëm për të dhënë pëlqimin për trajtim, ose nuk është i aftë për të arsyetuar, ose kur një anëtar i ngushtë i familjes ose përfaqësuesi i tij ligjor nuk gjendet për të dhënë pëlqimin dhe, kur shtyrja e trajtimit ose ndërhyrjes me probabilitet të lartë do të rrezikonte jetën e personit ose do të shkaktonte një përkeqësim të rëndë të shëndetit të tij?
20. A ekzistojnë elementet e aktualitetit dhe të pashmangshmërisë së rrezikut në rastin e vjedhjes së ushqimit nga e njerëzit e varfër?

Objektiv mësimor 2: Kandidati indentifikon të përbashkëtat dhe dallimet ndëmjet mbrojtjes së nevojshme dhe nevojës ekstreme dhe analizon ndikimin e tyre në përgjegjësinë penale.

Pyetje studimore:

1. Cilat janë karakteristikat dalluese ndërmjet mbrojtjes së nevojshme dhe nevojës ekstreme?
2. A justifikohet sjellja e dëmshme ndaj një pale të tretë të palidhur dhe jo një agresori? Nëse po, tek cili shkak justifikues?
3. Nevoja ekstreme apo mbrojtja e nevojshme vlerëson si kusht “vetëm të drejtat personale janë të rëndësishme dhe jo edhe të drejtat pasurore”?
4. Për cilën nga shkaqet përjashtuese vlen shprehja “këtu ka detyrimin për të kompensuar, duke qenë se subjekti pasiv i dëmtimit është një palë e tretë dhe jo një agresor?

**Ushtrimi i një të drejte apo përmbushja e një detyre. (20 min)**

* Kushtet dhe kriteret e ushtrimit të një të drejte si shkak përjashtues.
* Përmbushja e një detyre, sjell mosekzistimin e vepres penale.

Objektivi mësimor 1: Kandidati evidenton mënyrën sesi duhet të ushtrohet një e drejtë për të plotësuar kushtet për përjashtimin nga përgjegjesia penale.

Pyetje studimore:

1. Cilat janë kriteret për të përcaktuar shprehjen “që ka kryer një veprim të parashikuar ose të lejuar nga një normë ligjore”? A është e njëjtë me termin “ e drejtë”?
2. Si duhet të vlerësohet “një urdhri i ligjshëm të dhënë nga autoriteti kompetent pranë të cilit ai shërben”?
3. Kush mban përgjegjesi penale për vepren penale, që është kryer në bazë të një urdhri “të ligjshëm”?
4. A mban përgjegjësi penale personi që ka zbatuar urdhrin?
5. Si duhet të inpretohet shprehja “*për shkak të lajthitjes në fakt, ka vlerësuar ndershmërisht arsyeshëm se po i bindet një urdhri të ligjshëm*”?
6. Kur vetë ligji nuk lejon asnjë mundësi kontrolli, apo shfuqizimi mbi ligjshmërinë e urdhrit, zbatimi i urdhërit të paligjshëm, a përbën shkak justifikues?
7. Ku dallon gabimi faktik mbi legjitimitetin, nga gabimi i padiskutueshëm?
8. Si duhet vlerësuar shprehja “rishikim i paligjshmërinë e urdhrit”?
9. Cilat janë kriteret për të vlerësuar shprehjen “urdhri nuk ishte në mënyrë të dukshme i paligjshëm”.
10. A duhet të diferencohet rasti kur urdhri është qartësisht penal, me rastin kur urdhri është i paligjshëm për arsye të formës; për shkak të mungesës së kompetencës së autoritetit që e ka lëshuar;  për shkak të mungesës së autorizimeve të atyre që duhet të zbatojnë urdhrin?
11. Cili mund të konsiderohet rregulli "mbizotërues" në rastin e konfliktit midis normave të shumta, ndër të cilat njëri atribuon të drejtën që mund të ushtrohet në mënyrë legjitime? A mund të ndiqen kriteret e zakonshme të mbizotërimit midis normave, kriteret hierarkike, kronologjike dhe të veçanta?
12. Cilat janë karakteristikat e ushtrimit të së drejtës për lirinë e shtypit dhe grevës?

Objektivi mësimor 2: Kandidati evidenton kriteret dhe kushtet për të përmbushur një detyrë të caktuar nga ligji dhe analizon përjashtimin nga përgjegjesia penale.

Pyetje studimore:

1. Cilat janë kriteret për të përcaktuar shprehjen “përmbushur detyra të caktuara nga ligji”?
2. Cili është relacioni ndëmjet këtij shkaku përjashtues dhe figurës të ashtuquajturit “ agjent provokator ”?
3. A mund të vendoset përmbushjen e detyrës, në një rregull juridik me të ashtuquajturin urdhër legjitim, legjitimiteti i të cilit është formal dhe thelbësor?
4. A zbatohet shkaku përjashtues në sektorin privat?

**Bindja për ekzistëncën e shkakut, dhe** **kontradiktat e mangësitë në hetim, nevoja për të kryer veprime hetimore tipike shtesë për të provuar atë.** (20 min)

* Faktet kryesore dhe dytësore që ndikojnë në krijimin e bindjes për kryerjen e vepres penale nën ndikimin e shkakut justifikues.
* Struktura e vendimit dhe vendosja e standarteve specifike mbi provueshmerinë e shkakut justifikues.

Objektiv mësimor 1: Kandidati identifikon faktet kryesore dhe dytësore, të rëndësishme për krijimin e bindjes për kryerjen e vepres penale nën ndikimin e shkakut justifikues, dhe ndërton një ide të qartë mbi ekzistencën e vepres penale dhe aplikimit të përgjegjësisë penale.

Objektiv mësimor 2: Kandidati evidenton të metat në hetimet për shkakun justifikues, urdhëron kryerjen e veprimeve të tjera tipike, si dhe vendos standarte specifike mbi provueshmerinë e shkakut justifikues dhe nivelin e argumentimit të tij në aktin procedural.

**Axhenda e ditës 11**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:50** | **Mbrojtja e nevojshme:** |  |  |
| 9- 9.50 | **Mbrojtja e nevojshme si shkak justifikues për mos ekzistëncën e vepres penale. (50 min)**   * Sulmi dhe mbrotja si elementet kryesore të mbrotjes së nevojshme. Kushtet dhe kriteret që duhet të plotësojnë. * Propocionaliteti i mbrojtjes me intensitetin e sulmit. Kapërcimi i kufijve të mbrojtjes së nevojshme. | Kandidatët kanë lexuar paraprakisht 3 raste:   * Dosja e përzgjedhur; * rast lidhur mungesën e kushteve; * rasti “kapërcimin e kufijve”.   Kandidatët ndahen në tre grupe. Secili grup identifikon ekzistencën e mbrojtjes së nevojshme në secilin rast (10 min);  Një përfaqësues për cdo grup paraqet specifikat që ka konstatuar nga aktet (15 min);  Diskutim mbi kushtet dhe kriteret e mbrojtjes së nevojshme.  Diskutim mbi propocionalitetin e mbrojtjes me intensitetin e sulmit, rregullin e terheqjes, si dhe kapërcimin e kufijve të mbrojtjes së nevojshme.  (bazuar në pyetjet studimore të parapërgatitura nga pedagogu) (20 min)  Konkluzione (5 min) |  |
| 10:00-10:50 | **Mbrojtja e nevojshme fiktive (putative) dhe vetmbrojtja në banesë . (50 min)**   * Kriteret për përcaktimin e mbrojtjes së nevojshme fiktive. * Reagimi proporcional mbrojtës ndaj hyrjes së paligjshme natën në shtëpinë e personit me dhunë, thyerje apo mashtrim dhe mbrojtja e nevojshme. | Paraqitja e tre rasteve nga pedagogu në formën e një fabule:   1. rasti 1- mbrotja e nevojshme putative 2. rasti 2 -vjedhja me arme në banesë dhe mbrotja e nevojshme; 3. vjedhja me arme në njësinë tregtare   Kandidatët të ndarë në dy grupe do të identifikojnë ekzistëncen e mbrojtjes së nevojshme (10 për secilin rast=20 min);  Kandidatët do të përshkruajnë kriteret për për ekzistëncën e mbrotjes së nevojshme putative (10 min).  Pedagogu i vështron pergjigjet e marra dhe drejton pyetje lidhur me kushtet e mbrojtjes së nevojshme putative dhe mbrojtjes së nevojshme në kushte të veçanta, natën në banesë, hyrja në të në mënyrë të paligjshme (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje (10 min). |  |
|  | **Axhenda e ditës 12** |  |  |
| Ora | **Tema/nëncështjet** | **Metodologjia e përdorur** |  |
| 10:20-12.20 | **Nevoja ekstreme, ushtrimi i një të drejte apo përmbushja e detyre:** |  |  |
| 10:20-10.50 | **Shkaqet e tjera që përjashtojnë ekzistencën e vepres penale. (30 min)**   * Pëlqimin e personit që ka të drejtë, përdorimi legjitim i armëve, ngjarje e rastësishme ose forca madhore si shkaqe që përjashtojnë përgjegjësinë penale. * Të përbashkëtat dhe dallimet ndëmjet shtrëngimi fizik, gabimi faktik, gabimi i shkaktuar nga mashtrimi i tjetrit, krimi i supozuar gabimisht dhe krimi i pamundur. | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë shkaqet që përjashtojnë nga përgjegjësia penale (10 min);  Një përfaqësues për cdo grup prezanton shkaqet justifikuese që ka konstatuar nga rastet dhe analizon aplikimin e përgjegjesinë penale (10 minuta).  Pedagogu i veshtron pergjigjet e marra dhe drejton pyetje lidhur me shkaqet justifikuese (bazuar në pyetjetstudimore të parapërgatitura nga pedagogu) (10 min)  Diskutim në grup mbi këto gjetje. |  |
| 11:00-11:30 | **Nevoja ekstreme si shkak justifikues. (30 min)**   * Rreziku dhe mbrotja si elementet kryesore të nevojës ekstreme. Kushtet dhe kriteret që duhet të plotësojnë. * Dallimi i nevojës ekstreme nga mbrojtja e nevojshme. | Kandidatët kanë lexuar paraprakisht 3 raste:   * Dosja e përzgjedhur; * rast lidhur mungesën e kushteve; * rasti “kapërcimin e kufijve”.   Kandidatët ndahen në tre grupe. Secili grup identifikon ekzistencën e nevojes ekstreme në secilin rast (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi kushtet dhe kriteret e nevojës ekstreme dhe dallimet me mbrojtjen e nevojshme.  (bazuar në pyetjet studimore të parapërgatitura nga pedagogu) (10 min)  Konkluzione ( min) |  |
| 11:30-11:50 | **Ushtrimi i një të drejte apo përmbushja e një detyre. (20 min)**   * Kushtet dhe kriteret e ushtrimit të një të drejte si shkak përjashtues. * Përmbushja e një detyre, sjell mosekzistimin e vepres penale. | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë shkaqet që përjashtojnë nga përgjegjësia penale Ushtrimi i një të drejte apo përmbushja e një detyre (5 min);  Një përfaqësues për cdo grup prezanton shkaqet justifikuese që ka konstatuar nga rastet dhe analizon aplikimin e përgjegjesinë penale (5 minuta).  Pedagogu i veshtron pergjigjet e marra dhe drejton pyetje lidhur me shkaqet justifikuese (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 12:00-12:20 | **Bindja për ekzistëncën e shkakut, dhe** **kontradiktat e mangësitë në hetim, nevoja për të kryer veprime hetimore tipike shtesë për të provuar atë.** (20 min)   * Faktet kryesore dhe dytësore që ndikojnë në krijimin e bindjes për kryerjen e vepres penale nën ndikimin e shkakut justifikues. * Struktura e vendimit dhe vendosja e standarteve specifike mbi provueshmerinë e shkakut justifikues. | Kandidatët ndahen në tre grupe. Secili grup evidenton faktet kryesore dhe dytesore që ndikojnë në në krijimin e bindjes për kryerjen e vepres penale nën ndikimin e shkakut justifikues. (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete të metat në hetimet për shkakun justifikues, urdhëron kryerjen e veprimeve të tjera tipike, si dhe vendos standarte specifike mbi provueshmerinë e shkakut justifikues dhe nivelin e argumentimit të tij në aktin procedural. (10 min) |  |

**DITA 13 GJSP: kontrolli i plotësisë së hetimeve dhe i saktësisë/qartësisë së akuzës**

Çështje studimore: 1. Elementët e vendimit për marrjen si të pandehur (akti i akuzës) – 2. Koncepti material dhe formal i akuzës: *Deëeer k. Belgjikës*, § 44 – 3. Garancitë e mbrojtjes së personit – 4. *Pélissier dhe Sassi k. Francës* [DHM], § 52

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Kontrolli i plotësisë së hetimeve | Kandidatëve u paraqitet një dosje, me kërkesën për dërgimin e çështjes në gjyq (10 min)  Kandidatët ndahen në 3 grupe dhe ftohen të identifikojnë problemet e paplotësisë së hetimeve të kryera, që duhet të ngrihen para GJSP (25 min)  Problemet paraqiten (15 min: nga 5 min për çdo grup) |  |
| **10:00 - 10:50** | Kontrolli i plotësisë së hetimeve: vijim | Vijon diskutimi mbi elementët e plotësisë së hetimeve (20 min)  Sipas grupeve, kandidatëve u kërkohet që të shkruajnë vendimin e GJSP për pranimin/rrëzimin e pretendimeve për paplotësi të hetimeve. |  |
| **11:00 -11:50** | Kontrolli i ligjshmërisë së hetimeve: qartësia dhe saktësia e akuzës | Kandidatët, sipas grupeve, për të njëjtën dosje, ftohen të identifikojnë problemet e qartësisë dhe saktësisë së akuzës, që duhet të ngrihen para GJSP (25 min)  Problemet paraqiten (15 min: nga 5 min për çdo grup) |  |
| **12:30-13:20** | Kontrolli i ligjshmërisë së hetimeve: vijon qartësia dhe saktësia e akuzë | Vazhdon diskutimi mbi faktet materiale dhe cilësimin juridik të akuzës. |  |
| **13:30-14:20** |  |  |  |
| **14:30-15:20** |  |  |  |

**Tema 6, dita 13**[[19]](#footnote-19)

**Krimet kundër jetës dhe shëndetit [[20]](#footnote-20)**

**Përshkrim i përgjithshëm**

Vrasja është një nga veprat penale, që paraqesin rrëzikshmeri shumë të lartë shoqërorë, sepse cenojnë një nga të drejtat më themelore të njëriut, të drejtën e jetës, e cila është kushti i parë dhe themelor për ekzistencën e të gjitha lirive dhe të drejtave të tjera. Nga njëra anë shteti ka detyrimin e përgjithshëm për mbrojtjen ligjore të jetës, dhe nga ana tjetër rrregulli, me disa përjashtime, të ndalimit të privimit të jetës.

Vrasja, si veper penale ka në themel të saj parimin latin “*Hominis caedes ab homine iniuste patrata*”, “*vrasja e një njeriu të kryer padrejtësisht nga një tjetër*”. Është krim në formë të lirë, i cili mund të kryhet në mënyra të ndryshme, përfshirë mosveprimin, nëse ka një detyrim ligjor paraekzistues për autorin për të parandaluar ngjarjen. Duke marrë në konsideratë karakteristikat e objektit grupor, ligjvënësi ka inkriminuar vrasjën duke e ndarë në tre lloje, njëkohësisht duke përcaktuar objektin e drejtëpërdrejtë e tyre, vrasja e thjeshtë (e rëndomtë) forma themelore e saj, vrasje të cilësuara (kualifikuara), vrasjet e privilegjuara.

Vrasja e thjeshtë është parashikuar në nenin 76 të Kodit Penal, për të cilën ky i fundit nuk ka cekur tipare të posaçme, që i karakterizojnë vrasjet e rënda dhe të lehta, përkatësisht vrasjet e privilegjuara. Vrasja me dashje, që paraprin, shoqëron, fsheh ose pason një krim tjetër, ka të bëjë me lidhjen teleologjike, që ndodh në rastin kur autori ka kryer vrasjen për të kryer ose fshehur një krim tjetër, të ashtuquajtur mjet vrasjeje, ose mosndëshkimi për një krim tjetër, vrasje të pasojë. Në të dyja hipotezat ka një korrelacion material mes krimeve të ndryshme të kryera dhe vrasjes, i cili përbën rrëthanën cilësuese në themel të parashikimit të bërë nga neni 77 i Kodit Penal.

Paramendimi, interesi, hakmarrja, gjakmarrja si element që lidhen me anën subjektive të vrasjes janë identifikuar nga ligjvënësi si tipare të posaçme me anë të hipotezave të neneve 78 dhe 78/a të Kodit Penal. Përveçse kur vrasja kryhet me përgatitje paraprake, me paramendim kuptohet edhe kur autori i veprës penale, pavarësisht kohës së kaluar nga çasti i lindjes së shkakut deri në kryerjen e krimit, është në gjendje të reflektojë për rrethanat e ngjarjes, të formojë dashjen, qëllimin dhe bindjen për të kryer vrasjen me mjetet e gjetura prej tij të përshtatshme për arritjen e qëllimit kriminal, duke shfaqur kontroll tërësor të veprimeve të tij, që çojnë në kryerjen e saj sipas vendimit të marrë.

Gjithashtu rrethana tjera cilësuese të vrasjes janë vrasja me dashje e kryer ndaj të miturit, ndaj personit me mangësi fizike osepsikike, të sëmurë rëndë ose shtatzënë, kur cilësitë e viktimës janë të dukshme ose të njohura, ndaj kallëzuesit, dëshmitarit, të dëmtuarit ose palëve të tjera ndërgjyqëse, më shumë se një here, kundër dy ose më shumë personave, në mënyrë të tillë që i shkakton mundime të veçanta viktimës, në mënyrë të rrezikshme për jetën e shumë personave, vrasja e funksionarëve publikë, vrasja e punonjësve të Policisë së Shtetit, vrasja për shkak të marrëdhënieve familjare, të parashikuara nga nenet 79, 79/a, 79/b, 79/c të Kodit Penal. Vrasje të rënda, apo siç emërtohen ndryshe edhe vrasje të kualifikuara, konsiderohen ato vrasje të cilat kryhen në rrethana posaçërisht të rënda. Në rastet e vrasjeve të rënda shprehet një shkallë më e lartë e kundërligjshmërisë dhe e fajësisë së autorit.

Ndërsa rrethanat cilësuese si vrasja e foshnjës e kryer me dashje nga nëna, menjëherë pas lindjes, vrasja e kryer në gjendje të tronditjes së fortë psikike, si dhe vrasja e kryer në kushtet e kapërcimit të kufijve të mbrojtjes së nevojshme, janë konsideruar për shkak të karakteristikave që shfaqin, rrethana lehtësuese, të privilegjuara.

Vrasje nga pakujdesia konsiderohet nëse ndokush është privuar nga jeta për shkak të pakujdesisë së autorit të veprës penale. Vrasja nga pakujdesia konsiderohet formë e lehtë e vrasjes vetëm për shkak të formës së fajit me të cilën kryhet. Dallimi ndërmjet kësaj vrasjeje dhe vrasjes së rëndomtë dhe të rëndë është e lidhur me fajin, sepse vrasjet e rëndomta dhe të rënda mund të kryhen vetëm me dashje. Bazë e përgjegjësisë penale për këtë lloj vrasjeje është pakujdesia me vetëdije apo pa vetëdije.

Veprat penale kundër shëndetit kanë objekt mbrojtjeje integritetin trupor, mendor dhe shëndetësor të njeriut. Lëndimet trupore konsistojnë në dëmtimin e integritetit fizik apo të shëndetit të ndonjë personi. Integriteti trupor mbrohet jo vetëm nga lëndimet, por edhe nga rrezikimi. Pasoja e lëndimeve trupore konsiston në dëmtimin e integritetit trupor apo në shkaktimin e sëmundjes fizike apo mendore. Integriteti trupor mund të dëmtohet në mënyra të ndryshme, siç janë p.sh. shkaktimi i plagës në trup, shkaktimi i djegies, fraktura (thyerja) e dorës apo këmbës, asgjësimi i ndonjë pjese të trupit apo dëmtimi i tyre i pjesshëm dhe pasoja të ngjashme. Kodi Penal i Shqipërissë i njeh disa lloje të dëmtimeve trupore, që janë: dëmtime të tjera, plagosja e lehtë, plagosja e rëndë, të kryerja me dashje, ose pakujdesi, si dhe tortura.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të vrasjes, rrethanave cilësuese rënduese të saj, konkurimit të rrethanave, vrasjes nga pakujdesia, tipareve të posaçme të privilegjuara të vrasjes, të torturës dhe elementeve të saj me rëndësi për kualifikimim ligjor, të plagosjes dhe kategorive të saj, të elementeve thelbësor dallues të tyre, si dhe aplikon me saktësi përgjegjësisë penale për krimet kundër jetës dhe shëndetit. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati është nxjerr (A/GJ/An:1/2) nga dosja faktet thelbësore mbi bazën e tyre, të dallojë tipologjinë e vrasjes, rrethanën cilësuese rënduese, rrethanën e privilegjuar, kryerjen e vrasjes në pakujdësi, torturën, si dhe llojet e tjera të plagosjes dhe të bëjë një kualifikim ligjor adekuat të tyre, të dallojë kontradiktat dhe mangësitë në qëndrimet e autorit të vepres dhe viktimës, në hetim dhe të marrë informacionin mungues mbi faktet nëpërmjet urdhërimit për të kryer veprime hetimore tipike, si dhe të njohë aspektet provuese, referuar protokollove të hetimit të krimeve kundër jetës dhe shëndetit, në ndërtimin e çeshtjes penale.
* Kandidati (A/V) është në gjendje të vlerësojë në një rast të caktuar dhe të vendosë aplikimin e përgjegjësisë penale për krimet kundër jetës dhe shëndetit sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.

**Qëndrimi**

Pas përfundimit të trajnimit:

* Kandidati për magjistrat shfaq paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta. Ai angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Vrasja dhe teknikat e inkriminimit sipas legjislacionit aktual. (30 min)**

* Dallimet dhe të përbashkëtat ndërmjet vrasjes me dashje dhe vrasjes me paramendim;
* Vrasja në lidhje me një krim tjetër dhe konkurimi i rrethanave të tjera cilësuese;

Objektivi mësimor 1: Kandidati evidenton dallimet dhe të përbashkëtat kryesore të vrasjes me dashje dhe asaj me paramendim si bazë të përgjegjësisë penale, përkufizon termat “paramendim”, “dashje indirekte” “interes”, “hakmarrje” , si dhe shpjegon teknikat e inkriminimit të këtyre figurave të vepres penale.

Pyetjet studimore:

1. Cilët janë elementet që karakterizojnë vrasjen me dashje?
2. Cilët janë elementet që merren në konsideratë nga rrethanat e faktit për të përcaktuar dashjen?
3. Cili është kuptimi i termit “paramendim” dhe cilat janë kriteret për përcaktimin e tij?
4. Si duhet të vlerësohet elementet përbërës i rrethanës cilësuese të paramendimit, elementi i natyrës kronologjike dhe elementi i natyrës ideologjike?
5. Cili është relacioni ndërmjet të ashtuquajtur “dashuri e kushtezuar”, “prites” dhe paramendimit?
6. Cili është dallimi ndëmjet paramendimit dhe paracaktimit, i cili konsiston në përgatitjen e mjeteve minimale të nevojshme për ekzekutimin e krimit?
7. Cili është relacioni ndërmjet paramendimit, tortures dhe mizorisë?
8. A duhet të përjashtohet paramendimi kur natyra e rastësishme e momentit të kryerjes së krimit shfaqet mbizotëruese?
9. A ka përgjegjësi penale që shkakton vdekjen e një njeriu që po vdes?
10. Cilat janë kriteret për të bërë dallimin ndërmjet vrasjes me dashje e mbetur në tentative dhe plagosjes së rëndë me dashje?
11. Cila është vlera e dy profileve të qëllimit dhe të përshtatshmërisë së akteve në përcaktimin e tentatives në vrasje? Po në rastin e gabimit në fazën e ekzekutimit?
12. A është e rëndësishme mungesa e motivit të veprimit vrasës për qëllimet e vërtetimit të përgjegjësisë?
13. Si duhet të vlerësohet mungesa e trupit të viktimës në aplikimin e përgjegjësisë penale?
14. Cili është kualifikimi ligjor nëse personi me vetëdije përhap semundjen që ka?
15. Cili është kualifikimi ligjor në rastin e gabimit në person?

Objektivi mësimor 2: Kandidati identifikon elementet me rëndësi për kualifikimin ligjor të figurës së vepres penale të vrasjes në lidhje me një krim tjetër, momentin e konsumimit të vepres penale, si dhe analizon rrethanat cilësuese rëndëuese të vrasjes e përcakohen rrethanën që mbizotëron në rastin e konkurimit të tyre.

Pyetje studimore:

1. Cili janë elementet kryesore, që përbëjnë vrasjen në lidhje me një krim tjetër?
2. Si duhet të interpretohen termat “paraprin”, “shoqëron”, “fsheh” ose “pason” një krim tjetër? Cilat janë format e lidhjes teleologjike?
3. Cilat janë kriteret për të përcaktuar nëse një krim është i kryer për të kryer një tjetër?
4. Si duhet të kuptohet shprehja “..*është pjesë e “procesit objektiv, të cilin ai synon ta ketë me një qartësi të tillë që të lejojë identifikimin e fizionomisë së tij juridike, pavarësisht nëse krimi si mjet është i përshtatshëm apo jo për të kryer krimin si qëllim*”?
5. Për efekt të kualifikimit ligjor, në rastin e një krimi të kryer për të kryer një tjetër, a është e rëndësishme që krimi të jetë realizuar apo vetëm të jetë tentuar?
6. Cilat janë karakteristikat e anës subjektive të vrasjes në lidhje me një krim tjetër?
7. Krimi për të cilin mjeti kriminal është i paracaktuar funksionalisht, a duhet të jetë tashmë i pranishëm në mendjen e vetë autorit me një qartësi të tillë që të paktën të lejojë identifikimin e fizionomisë së tij ligjore? Cili është kuptimi i shprehjes “rrethana rënduese dihej nga autori dhe ishte pjesë e përfaqësimit të ngjarjes”?
8. Cili është dallimi logjik-juridik midis parimit kronologjik dhe rrethanës cilësuese të lidhjes teleologjike?
9. Si duhet të bëhet kualifikimi ligjor nëse vrasja është kryer me paramendim ndaj të miturit?
10. A kërkon neni 79 i Kodit Penal, në lidhje me ardhjen e pasojës, për të gjitha rastet e parashikuara, me përjashtim të shkronjës “ë”, dashjen direkte të subjektit që kryen veprën penale?
11. Si duhet të interpretohet termi “vrasje me dashje më shumë se një here”? A përfshihen rastet kur ndodhemi para dy se më shume vrasjeve të cilësuara sipas neneve 78; 79; 79/a; 79/b; 79/c të Kodit Penal? A përfshihen rastet kur ndodhemi para dy a më shumë vrasjeve te thjeshta parashikuar nga neni 76 i Kodit Penal? Po, kur ndodhemi para dy ose me shume tentativave vrasjeje të parashikuara prej nenit 76-79/c të K.P?
12. Cili është kualifikimi ligjor nëse vrasja është kryer ndaj një të mitur dhe një punonjësi të policisë? Si duhen kuptuar termat “*gjatë detyrës ose për shkak të saj*”?
13. Cili është kualifikimi ligjor nëse vrasja për gjakmarrje është kryer ndaj dy personave?
14. Si duhet të interpretohet termi “në mënyrë të rrezikshme për jetën e shumë personave”? A përfshin një vdekje dhe një plagosje të rëndë?
15. Kur eshte kryer një vrasje dhe bashkë me të dhe një tentativë vrasje, cili do të jetë kualifikimi ligjor?
16. Cilat janë kriteret për të përcaktuar termin “vrasje me mundime të veçanta”?
17. Cilët janë elementet e të ashtuquajturës “Vrasja e pasynuar”, kur vdekja nuk është tipike për veprimin e kryer? Cili është kualifikimi ligjor nëse rrahja, apo plagosja e lehtë/e rëndë sjell si pasojë vdekjen e viktimës?

**Vrasjet e privilegjuara dhe vrasja në pakujdësi. (30 min)**

* Vrasja nga pakujdësia dhe tiparet e posaçme të priviligjuara të vrasjes;
* Dallimet dhe të përbashkëtat e vrasjes së foshnjës, vrasjes në gjëndjen e tronditjes së fortë psikike; vrasja e kryer në kushtet e kapërcimit të kufijve të mbrojtjes së nevojshme;

Objektiv mësimor 1: Kandidati analizon dhe zberthen pakujdësinë, si element më rëndësi për kualifikimin ligjor të vrasjes, përshkruan tiparet e veçantë të vrasjeve të privilegjuara, si dhe demostron aplikimin e përgjegjësisë penale, referuar dispozitave konkrete të Kodit Penal.

Pyetje studimore:

1. Cilat janë karakteristikat e anës subjektive të vrasjes nga pakujdësia? Cili është raporti ndërmjet vetëdijes, pa vetëdijës dhe pakujdesisë?
2. Cilat janë kriteret për të përcaktuar neglizhencën tek vrasja nga pakujdësia? Si duhet të interpretohen termat “Parashikueshmeria” dhe “Parandalimi”?
3. A lidhet ndëshkueshmëria me shkeljen e rregullave paraprake të shkruara (ligje, rregullore, urdhra ose disiplina), ose të pashkruara (për shkak të neglizhencës, pakujdesisë ose mungesës së përvojës ), të cilat kërkojnë miratimin e masave paraprake të nevojshme për të parandaluar rrezikimin e disa të mirave juridike të konsideruara të rëndësishme nga ligjvënësi?
4. Cilët janë elementet më rëndësi kualifikuese në vrasjen e foshjen mënjeherë pas lidhjes? Si do të bëhet kualifikimi ligjor nëse përfshihen persona të tjerë?
5. Sa është koha që duhet të kalojë nga lindja e foshnjes, që të konsiderohet rrethanë e posaçme?
6. A duhet të provohet me akt ekspertimi gjëndja e nënës menjehere pas lindjes?
7. Për efekt konsumimi, a është e nevojshme të ekzistojë një gjëndje braktisjeje të nënës?
8. Cilët janë kriteret për të konsideruar vrasjë e kryer në gjendje të tronditjes së fortë psikike?
9. Cili është kuptimi shprehjes “tronditje e fortë psikike”?
10. Sa është koha e mjaftueshme që i duhet personit konkret për të reflektuar rreth veprimeve të tij dhe/apo kontrollojë ato? Cilat janë kriteret për të përcaktuar?
11. Cilët janë kriteret për të përcaktuar rrethanën e posaçme të “kapërcim të kufijve të mbrojtjes së nevojshme”?

Objektiv mësimor 2: Kandidati analizon dhe zbërthen dallimet dhe të përbashkëtat e vrasjes së foshnjës, vrasjes në gjëndjen e tronditjes së fortë psikike; vrasja e kryer në kushtet e kapërcimit të kufijve të mbrojtjes së nevojshme, si dhe bën kualifikim të saktë ligjor të tyre.

Pyetje studimore:

1. Cili është dallimi ndërmjet tronditjes së fortë psikike dhe tronditjes që vjen si pasojë e sulmit?
2. Cili do të jetë kualifikimi ligjor nëse në gjëndje të tronditjes së fortë psikike kanë vdekur dy persona, njëri prej tyre i mitur?
3. Dhuna si element që shkakton tronditjen e fortë psikike, a mund të konsiderohet si sulm për efekt të mbrojtjes së nevojshme?
4. Cili është dallimi ndërmjet gjëndjes së nënës pas lindjen me gjëndjen e tronditjes së fortë psikike?

**Krimet kundër shëndetit. (20 min)**

* Tiparët karakteristike cilësuese të torturës;
* Kategorizimi i dëmtimeve trupore sipas pasojës, dëmtime të tjera, plagosja e lehtë, plagosja e rëndë, të kryerja me dashje, ose pakujdesi.

Objektiv mësimor 1: Kandidati analizon dhe zbërthen tiparët karakteristike cilësuese të torturës, dhe demostron aplikimin e përgjegjësisë penale në raste konkrete.

Pyetje studimore:

1. Cilët janë elementet me rëndësi kualifikuese të figurës së vepres penale të torturës?
2. Cilët cilësitë e subjektit aktiv të vepres penale?
3. Cilët janë kriteret për të përcaktuar termat “vuajtje të rënda, fizike apo mendore”?
4. Si duhet të kuptohet shprehja “..për çdo qëllim tjetër të bazuar në çfarëdolloj forme diskriminimi..”?
5. Cilat janë kriteret për të përcaktuar “çdo akt tjetër çnjerëzor apo poshtërues”?
6. A duhet të ketë kjo figurë e vepres penale karakter vazhdues, ose sistematik?

Objektiv mësimor 2: Kandidati indentifikon dhe kategorizon dëmtimet trupore sipas pasojës, dëmtime të tjera, plagosja e lehtë, plagosja e rëndë, të kryerja me dashje, ose pakujdesi.

Pyetje studimore:

1. Cili është kuptimi i plagosjes?
2. Cilët janë elementet që karakterizojnë plagosjën e rëndë?
3. Cilat janë ndallimet ndërmjet vrasjes dhe plagosjes së rëndë me pasojë vdekjen?
4. Cilat janë karakteristikat e anës subjektive të plagosjes së rëndë me pasojë vdekjen?
5. Cilat janë dallimet dhe të përbashkëtat ndërmjet plagosjes së rëndë dhe shitblerjes së paligjshme e organeve?
6. Cilat janë dallimet dhe të përbashkëtat ndërmjet plagosjes së rëndë dhe përhapja e sëmundjeve infektive?
7. A konsiderohet plagosjë e rënde "dobësimi i përhershëm të një shqise ose të një organi"?
8. Si duhet të kuptohet shprehja "paaftësia për të kryer profesione të zakonshme"?

**Protokollet e hetimit të krimeve kundër jetës dhe shëndetit.** **(20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimet kundër jetës dhe shëndetit.
* Procedurat hetimore standarte në hetimin e krimeve kundër jetës dhe shëndetit, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e krimeve kundër jetës dhe shëndetit, sipas protokolleve të hetimit, dallon kontradiktat dhe mangësitë në qëndrimet e autorit të vepres dhe viktimës, në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, njeh aspektet provuese, referuar protokollove të hetimit të krimeve kundër jetës dhe shëndetit, në ndërtimin e çeshtjes penale.

**Axhenda e ditës së 13-të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Krimet kundër jetës dhe shëndetit:** |  |  |
| 9- 9.30 | **Vrasja dhe teknikat e inkriminimit sipas legjislacionit aktual. (30 min)**   * Dallimet dhe të përbashkëtat ndërmjet vrasjes me dashje dhe vrasjes me paramendim; * Vrasja në lidhje me një krim tjetër dhe konkurimi i rrethanave të tjera cilësuese; | Kandidatët kanë lexuar paraprakisht 3 raste:   * Dosja e zgjedhur; * rast i vrasjes me paramendim per gjakamarrje kunder dy personave; * rasti “vrasje e të miturit dhe punonjësit të policisë së rëndit publik” në lidhje me njeri tjetrin si krime.   Kandidatët ndahen në tre grupe. Secili grup identifikon figurën konkrete të vrasjes në secilin rast (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi dallimet e vrasjes me dashje dhe paramendimit, karakteristikat e vrasjes në lidhje me një krim tjetër.  Diskutim mbi problematikat e shfaqura në praktikë lidhur me konkurimin e rrethanave cilësuese.  (bazuar në pyetjet studimore të parapërgatitura nga pedagogu) (10 min) |  |
| 09:30-10:10 | **Vrasjet e privilegjuara dhe vrasja në pakujdësi. (30 min)**   * Vrasja nga pakujdësia dhe tiparet e posaçme të priviligjuara të vrasjes; * Dallimet dhe të përbashkëtat e vrasjes së foshnjës, vrasjes në gjëndjen e tronditjes së fortë psikike; vrasja e kryer në kushtet e kapërcimit të kufijve të mbrojtjes së nevojshme; | Paraqitja e tre rasteve nga pedagogu në formën e një fabule:   1. Rasti 1- Vrasje nga pakujdesia 2. Rasti 2 -vrasje e foshjes; 3. Rasti 3- Vrasje në gjendje të tronditjes së fortë psikike.   Kandidatët të ndarë në dy grupe do të identifikojnë ekzistëncen përgjegjësisë penale (5 për secilin rast=10 min);  Kandidatët do të diskutojnë mbi vrasjen nga pakujdësia.  Kandidatet do të analizojnë tiparet e veçanta të vrasjes si bazë për aplikimin e përgjegjësisë penale. (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në vrasjen nga pakujdesia dhe vrasjet e cilësuera (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:30-10.50 | **Krimet kundër shëndetit:** |  |  |
| 10:30-10.50 | **Krimet kundër shëndetit: (20 min)**   * Tiparët karakteristike cilësuese të torturës; * Kategorizimi i dëmtimeve trupore sipas pasojës, dëmtime të tjera, plagosja e lehtë, plagosja e rëndë, të kryerja me dashje, ose pakujdesi. | Kandidatët ndahen në 3 grupe, ku cdo grup ka një rast të ndryshëm.  Kandidatët udhëzohen që të evidentojnë aplikimin e përgjegjësisë për torturën dhe krimet kundër shëndetit (5 min);  Një përfaqësues për cdo grup prezanton problematikat e konstatuara në kualifikimet ligjore (5 minuta).  Pedagogu i veshtron pergjigjet e marra dhe drejton pyetje lidhur me përgjegjesinë penale në krimet kundër shendetit (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 11:00-11:20 | **Protokollet e hetimit të krimeve kundër jetës dhe shëndetit.** **(20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimet kundër jetës dhe shëndetit. * Procedurat hetimore standarte në hetimin e krimeve kundër jetës dhe shëndetit, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale në krimet kundër jetës dhe shëndetit në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e krimeve kundër jetës dhe shëndetit, sipas protokolleve të hetimit dhe diskuton me klasën për evidentimin e  kontradiktave dhe mangësive në qëndrimet e autorit të vepres dhe viktimës, në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, (10 min) |  |

**DITA 14 GJSP: Vendimi i ndërmjetësm i GJSP dhe kontrolli mbi kërkesën për gjykim të shkurtuar**

Çështje studimore: nuk ka

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Vendimi i ndërmjetëm mbi kërkesat e palës dhe disponimi për gjykimin e shkurtuar | Kandidatët sipas grupeve ftohen të formulojnë vendimin e ndërmjetëm për çështjet e diskutuara në ditët 12-14. Debat: ckili është momenti i ngritjes së kërkesës për gjykim të shkurtuar? |  |
| **10:00 - 10:50** | Vendimi i ndërmjetëm mbi kërkesat e palës dhe disponimi për gjykimin e shkurtuar | Kndidatët sipas grupeve hartojnë një vendim mbi pranueshmërinë /papranushmërinë e kërkesës për gjykim të shkurtuar |  |
| **11:00 -11:50** |  |  |  |
| **12:30-13:20** |  |  |  |
| **13:30-14:20** |  |  |  |
| **14:30-15:20** |  |  |  |

**DITA 15 GJSP: disponimet lidhur me kërkesat për gjykim/pushim: standardi i “provave të mjaftueshme” në mbështetje të akuzës.**

Çështje vetëstudimore: nuk ka

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Kontrolli i standardit të provave në rastin e kërkesës për dërgimin e çështjes në gjyq | Kandidatëve u paraqitet një dosje nga praktika; Ndahen në 3 grupe dhe ftohen të hartojnë vendimin për pranimin/rrëzimin e kërkesës për dërgimin e çështjes në gjyq (35 min)  Vendimi paraqitet në monitor dhe ilustrohen gjetjet nga një përfaqësues (15 min: nga 5 min për çdo grup) |  |
| **10:00 - 10:50** | Kontrolli i standardit të provave në rastin e kërkesës për dërgimin e çështjes në gjyq: vijim | Vijon debati i drejtuar lidhur me vendimin dhe arsyetimin e tij |  |
| **11:00 -11:50** | Kontrolli i standardit të provave në rastin e kërkesës për pushimin e çështjes | Kandidatëve u paraqitet një dosje nga praktika; Ndahen në 3 grupe dhe ftohen të hartojnë vendimin për pranimin/rrëzimin e kërkesës për pushimin e çështjes (35 min)  Vendimi paraqitet në monitor dhe ilustrohen gjetjet nga një përfaqësues (15 min: nga 5 min për çdo grup) |  |
| **12:30-13:20** | Kontrolli i standardit të provave në rastin e kërkesës për pushimin e çështjes: vijim | Vijon debati i drejtuar lidhur me vendimin dhe arsyetimin e tij |  |
| **13:30-14:20** |  |  |  |
| **14:30-15:20** |  |  |  |

**Tema 7 dhe 8 (dita 14 dhe 15)**[[21]](#footnote-21)

**Bashkëpunimi dhe përgjegjësia penale e personave juridik, si dhe veprat penale të kryera në shoqëritë tregtare [[22]](#footnote-22)**

**Përshkrim i përgjithshëm**

Kodi Penal ka rregulluar tretmanin juridiko-penal të pjesëmarrjes së dy apo më shumë personave në kryerjen e veprës penale. Marrëveshja nuk është e nevojshme të jetë eksplicite, një marrëveshje e nënkuptuar ose e heshtur është e mjaftueshme për të qenë në kushtet e kryerjes së një vepre penale në bashkëpunim. Elaborimi i bashkëpunimit është një ndër çështjet më komplekse në të drejtën penale. Kompleksiteti është i kushtëzuar me faktin se në kryerjen e veprës penale marrin pjesë dy apo më shumë persona. Kjo çështje edhe më shumë ndërlikohet, sepse kontributi i pjesëmarrësve në kryerjen e veprës penale është i ndryshëm. Gjithashtu nuk është i njëjtë edhe kohezioni, lidhshmëria midis pjesëmarrësve në kryerjen e veprës penale. Në përgjithësi pjesëmarrësit paraprakisht merren vesh, madje ndodh që paraprakisht të përpilojnë planin për aktivitetin e tyre. Megjithatë ka raste që momentalisht, aty për aty merren vesh, bashkohen me qëllim të kryerjes së veprës penale.

Legjislacioni penal në mënyrë kontinuele ndeshet pranë sfidave serioze në ndërtimin e normave juridike-penale të fenomenit të bashkëpunimit, sepse format e bashkëpunimit, veçmas të krimit të organizuar, bashkëpunimit të veçantë, si shkallë më e sofistikuar dhe më e rrezikshme e bashkëpunimit, i ndryshojnë dhe i avancojnë format e veprimit. Legjislacioni penal, praktika gjyqësore dhe shkenca e së drejtës penale, bashkëpunimit si formë të posaçme të kriminalitetit i kushton rëndësi të posaçme dhe me arsye e konsiderojnë si fushën më të ndërlikuar te krimit. Kjo edhe nga fakti, midis të tjerash, se kur vepra penale kryhet me pjesëmarrjen e shumë personave, është shumë më e rrezikshme se në rastet kur kryhet vetëm nga një person. Në situatat e këtilla akumulohet dhe shprehet një masë më e madhe e energjisë kriminale dhe jo rrallë, në situatat e bashkëpunimit në kryerjen e veprës penale, shprehet krimi i organizuar i cili për çdo shtet dhe për mbarë njerëzimin paraqet formën më të rrezikshme të kriminalitetit.

Pjesëmarrja e dy apo më shumë personave në kryerjen e veprës penale, para të drejtës penale shtron një varg çështjesh që duhet zgjidhur lidhur me përcaktimin e rolit dhe kontributit të çdo bashkëpunëtori në kryerjen e veprës penale si dhe përcaktimin e përgjegjësisë penale të tyre. Gjithashtu në dekadat e fundit, në të gjitha vendet, e sidomos në ato me zhvillim më të lartë shoqëror-ekonomik janë gjithnjë më të shpeshta rastet kur veprat penale kryhen me pjesëmarrjen e shumë personave, sidomos të veprave penale të rënda. Për këtë dhe shkaqet e tjera, bashkëpunimi në të drejtën penale bashkëkohore konsiderohet si institut i posaçëm, i cili rregullohet me dispozitat e përgjithshme të legjislacionit penal. Gjithashtu për shkak të rrezikshmërisë së madhe, edhe në pjesën e posaçme të Kreut të XI të Kodit Penal, është parashikuar inkriminimi i posaçëm me titull “Vepra penale të kryera ng abanda e armatosur dhe organizatë kriminale”. Madje në disa hipoteza të normimeve të figurave të veprave penale, është parashikuar shprehimisht se do të konsiderohet formë më e rëndë e veprës, cilësuese, nëse autori vepron në bashkëpunim.

Në të drejtën penale, rregullimi i përgjegjësisë së personave juridikë është bërë një nga temat me interes të veçantë, apo siç e konsideron doktrina botërore si një “strategic research site”. Shqipëria ka pranuar parimin “*societas delinquere potest*” duke e normuar përgjegjësinë penale të personave juridikë. Konceptimi i përgjegjësisë penale është rezultat i nevojës për të krijuar bazën ligjore për një luftë efikase ndaj kriminalitetit të personave juridikë, dhe në anën tjetër një përgjigje ndaj kërkesave të mekanizmave ndërkombëtar për rregullimin e kësaj fushe. Në nivel të njohjes vetëm formale, përgjegjësia penale e personave juridikë është përcaktuar në nenin 45 të Kodit Penal. Rregullimi i plotë i këtij instituti në Shqipëri është bërë me miratimin e ligjit nr. 9754, datë 14.06.2007 “Për përgjegjësinë penale të personave juridikë”.

Përgjegjësia penale e personit juridik buron nga vepra penale e kryer nga personi fizik i cili ka vepruar në emër dhe dobi të tij. Personi juridik është përgjegjës për vepër penale të personit përgjegjës, i cili duke vepruar në emër të personit juridik, në kuadër të autorizimeve ka kryer vepër penale me qëllim që për atë person juridik të realizoj ndonjë dobi, ose ka shkaktuar dëme. Përgjegjësia e personit juridik ekziston edhe atëhere kur veprimi i atij personi juridik ka qenë në kundërshtim me politikën afariste apo urdhrat e personit juridik.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë mbi bashkëpjesëmarrjen, bashkëkryerjen, bashkëpunimin, marrëveshjen, format e veçanta të bashkëpunimit, aplikimit të përgjegjësisë penale ndaj bashkëpunëtoreve. Ka njohuri dhe ndjek zhvillimet aktuale në jurisprudencë, dhe në legjislacion.
* Kandidati ka njohuri dhe kuptim qartë mbi personin juridik, përgjegjësinë penale të personit juridik, kushteve dhe kritereve për aplikimin e saj, kategorinë e personave fizik, që sjellin përgjegjësi për personin juridik, llojet e dënimeve penale ndaj tyre. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore, mbi bazën e tyre evidenton ekzistencën e bashkëpjesëmarrjës, bashkëpunimit, formave të veçanta të bashkëpunimit, analizon përmbushjen e kushtet dhe kritereve për aplikimin e tyre, diferencon shkallën e pjesëmarrjes dhe rolin e bashkëpunëtorit dhe kontributin e tij në kryerjen e vepres penale, aplikon përgjegjësinë penale ndaj bashkëpunëtoreve, evidenton kontradiktat dhe mangësitë në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike shtesë për të provuar dhe formuar bindjen për ekzistëncën e bashkëpunimit.
* Kandidati (A/V) vlerëson në një rast të caktuar dhe të vendosë aplikimin e përgjegjësisë penale për bashkëpunëtoret.
* Kandidati nxjerr (A/GJ/An:1/2) nga dosja faktet thelbësore, mbi bazën e tyre evidenton ekzistencën përgjegjësisë penale të personave juridike, analizon kushtet dhe kriteret për aplikimin e saj, zbaton aspektet procedurale për marrjën e personit juridik si të pandehur dhe të drejtat e tij procedurale.
* Kandidati (A/V) vlerëson në një rast të caktuar dhe vendos aplikimin e përgjegjësisë penale për personin juridik sipas kritereve dhe modaliteve të përcaktuar nga Kodi Penal dhe ligji nr. 9754, datë 14.06.2007 “Për përgjegjësinë penale të personave juridikë”.

**Qëndrimi**

Pas përfundimit të trajnimit:

* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat ka të zhvilluar vetëbesimin dhe autenticitetin, si dhe angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Bashkëpunimi dhe pjesëmarrja e më shumë personave në veper penale. (50 min)**

* Diferencimi i formave të pjesëmarrjes në veper penale.
* Marrëveshja mes dy ose më shumë personave për të kryer veprën penale. Kushtet dhe kriteret për t’u konsideruar bashkëpunim.

Objektivi mësimor 1: Kandidati diferencon format e pjesëmarrjes në veprën penale, dhe demostron aplikimin e aplikimin e përgjegjësisë penale në sëcilën prej tyre.

Pyetjet studimore:

1. Cila është natyra ontologjike e unitetit të vepres sipas konceptit monist dhe pluralist? Cilat janë karakteristikat e teorisë së principalitetit?
2. Cilat janë tiparet e teorisë së diferencimit, kryrës, bashkëkryrës dhe pjesëmarrës të tjerë?
3. Cilat janë dallimet ndërmjet kryerjes dhe bashkëpjesëmarrjës, sipas teorive formale objektive, subjektive dhe të përziera?
4. Cili është dallimi ndërmjet bashkëpjesëmarrjes dhe formave të tjera të pjesëmarrjes?
5. Cilat janë karakteristikat e natyrës juridike të bashkëpjesëmarrjes sipas teorive “për huazim të krimit”, “akcesioritetit”?
6. Cili është dallimi ndërmjet formave të pjesëmarrjes në veprat penale të kryera nga pakujdesia dhe tek veprat e kryera më mosveprim?
7. Cili është dallimi ndërmjet kryesit direkt dhe indirekt?
8. Si duhet të kuptohen termat “bashkëkryerje e rastesishme”, “bashkëkryerja suksesive dhe bashkëkryerja e veprave të ndërlikuara”, “bashkëkryerja në veprat speciale, ose të dorës së vet”, “bashkëkryerja e pakujdesshme”?

Objektivi mësimor 2: Kandidati analizon dhe zbërthen marrëveshjen, si element thëlbesor të bashkëpunimit, identifikon kushtet që duhet të bashkekzistojnë për t’u konsideruar bashkëpunim.

Pyetje studimore:

1. Cilat janë kushtet që duhet të plotësojë marrëveshja mes dy ose më shumë personave për të kryer veprën penale në mënyrë që të ndodhemi përpara institutit të bashkëpunimit?
2. Cili është dallimi ndërmjet marrëveshjes në kuptimin e ligjit civil dhe marrëveshjes në kuptimin e ligjit penal?
3. A cenojnë marrëveshjen cilësitë personale që mund të kenë eventualisht një apo disa nga autorët e veprës penale, si mosha e mitur, mungesa e përgjegjshmërisë mendore, etj.?
4. Cilat janë tiparet e anës subjektive dhe objektive të kushtit “dy ose më shumë subjekte (pluralitet personash)?
5. Cilat janë kriteret për të vlerësuar shprehjen “realizimi i faktit kriminal në të gjithë elementet e tij materiale”?
6. Si duhet të kuptohet termi “dhënia e një kontributi rilevant në kryerjen e veprës penale nga secili prej bashkëpunëtorëve”? Si duhet të kuptohet termat “kontributi moral”, “kontributi moral”?
7. Si duhet të interpretohet ana subjektive e përbërë nga dy kushtet e marrëveshjes, dijeni dhe vullneti i personave për të kryer vepren penale dhe për të bashkëpunuar për kryerjen e saj?
8. çfarë duhet të kuptohet me shprehjen “*të paktën në formën e saj minimale, që është dijenia, të paktën në formën e saj minimale, që është dijenia e të paktën njërit prej bashkëpunëtorëve për të bashkëpunuar me të tjerët në kryerjen e faktit kriminal*”?
9. A mund të konsiderohet uniteti i anës subjektive të veprës penale të kryer në bashkëpunim?
10. Cilat janë karakteristikat e teorisë së “autorit ndërmjetës”? Si duhet të interpretohet shprehja “shtytje ose tërheqje e të miturit për të kryer një krim”? Cili është kualifikimi ligjor në rastin e shtytjes? Po terheqjes? A mund të pranohet autori ndërmjetës tek veprat e kryera me mosveprim?
11. Nëse provohet se vepra penale është kryer nga dy ose më shumë persona, prej të cilëve vetëm njëri është identifikuar, a do të kualifikohet vepra e kryer në bashkëpunim pa u identifikuar personi i dytë, apo personat e tjerë nëse janë disa? Në lidhje me identifikimin e bashkëpunëtorit a duhet të mbahet parasysh fakti nëse është ai i përgjegjshëm para ligjit për shkak të moshës, apo gjëndjes mendore?
12. Në rastin e personave të përgjithshëm (*extraneus*) që nuk mbajnë cilësitë e veçanta apo nuk kanë pozitën subjektive të personit të cilësuar në veprën penale dhe që bashkëpunojnë me subjektin e cilësuar, të gjithë bashkëpunëtorët, qofshin ata të cilësuar apo të përgjithshëm, a do të përgjigjen për të njëjtën vepër penale?
13. Cili është kuptimi i bashkëpunimit të nevojshëm dhe llojet e tij?

**Llojet e bashkëpunëtoreve dhe përgjegjësia penale. (50 min)**

* Roli i bashkëpunëtoreve në kryerjen e vepres penale.
* Kushtet dhe kriteret për aplikimin e përgjegjësisë penale tek bashkëpunëtoret. Përgjegjësia e bashkëpunëtorit të jashtëm.

Objektivi mësimor 1: Kandidati diferencon dhe analizon llojet e bashkëpunëtorëve, organizatorin, nxitësin, ekzekutorin, ndihmësin, përkrahësin dhe inkurajuesin, provokuesin, dhe demostron rolin e secalin në kryerjen e vepres penale.

Pyetjet studimore:

1. Cilat janë karakteristikat e teorisë së ndarjes së roleve?
2. Cilat janë tiparet e rolit unik (të vetëm)?
3. Si duhet të kuptohet termat “organizator”, “nxitës”, “ekzekutor”, “përkrahës”, “inkurajues”, “provokues” dhe “bashkëpunëtorët e jashtëm”?
4. A mund të barazohet me përkrahësin personi që nuk vepron me dashje kur ligji ua kërkon të ushtrojë autoritetin e tij për të ndaluar kryerjen e veprës penale? Po, ai që me dashje jep informacion të vlefshëm dhe që shërben për kryerjen e veprës penale?
5. Cilat janë kriteret dalluese ndërmjet “provokatorit”, dhe “nxitësit”?
6. Sili është kuptimi i termit “bashkëpunëtor i jashtëm”? Cilat janë llojet e bashkëpunëtoreve të cilët mund të konsiderohen “role anësore”?
7. Si duhet të interpretohet shprehja “në mënyrë të pjesshme merr pjesë në kryerjen e veprës penale, për shkak të cilësive të veçanta që ka, profesionit apo njohurisë rreth mekanizmit të kryerjes së veprës”?
8. Si duhet të vlerësohet “përkohshmëria në ushtrimin e rolit”? A e përjashton përkohshmeria atë nga formimi apo pjesëmarrja në bashkëpunimin e veçantë, njohjes së qëllimeve të përgjithshme të bashkëpunëtorëve, njohjes së anëtarësisë apo vazhdimësinë në veprimtarinë e bashkëpunimit të veçantë? A duhet të konsiderohet në të kundërt si bashkëpunëtor i zakonshëm i strukturës së posaçme të bashkëpunimit?
9. Cila është mënyra tipike e bashkëpunimit të tij?

Objektivi mësimor 2: Kandidati analizon dhe zbërthen kushtet e kriteret për aplikimin e përgjegjësisë penale tek llojet e ndryshme të bashkëpunëtoreve, si dhe aplikimin e përgjegjësisë të bashkëpunëtorit të jashtëm.

Pyetje studimore:

1. A kanë të gjithë bashkëpunëtorët përgjegjësi si edhe ekzekutorët për veprën penale të kryer prej tyre?
2. Cilat janë kriteret për të vlerësuar nëse ekzekutori është në gjendjen e eksesit?
3. Si duhet të kuptohet shprehja “autori e ka kryer atë duke dalë qartazi përtej sa ka detajuar të kryejë së bashku në marrëveshjen me bashkëpunëtorët”?
4. Cili është kuptimi i shprehjes “kur parashikueshmëria e kryerjes së veprës ekses ka qenë krejtësisht e pamundur prej bashkëpunëtorëve të tjerë”?
5. Cilët janë elementet që duhet të mbaj parasysh gjykata në caktimin e dënimit për bashkëpunëtorët?
6. Cilët janë kriteret për të vlerësuar “shkallën e pjesëmarrjes së secilit”?
7. Cilët janë tiparet për të vlerësuar “aftësitë e bashkëpunëtorëve për të kontribuar në kryerjen e një vepre të veçantë”?
8. Cilët janë kriteret për të përcaktuar rolin parësor të organizator ndër bashkëpunëtorët e tjerë?
9. A mund të quhet organizator me të gjitha cilësitë edhe personi që vetëm financon kryerjen e veprës duke ditur qartësisht kompleksitetin e saj, nevojën e tërheqjes së shumë personave në kryerjen e veprës, ndarjen e nevojshme të roleve të tyre dhe që, qoftë edhe nëse vetëm sa përfiton të ardhura nga kryerja e veprës penale?
10. Në cilat rrethana nxitësi mund të vlerësohet organizator? Si duhet të kuptohet shprehja “… *shfrytëzon fshehtazi qëllimet e ekzekutorit, pa dijeninë e këtij të fundit, i jep ndihmë të çfarëdoshme atij, pa të cilën vepra penale nuk do të mund të realizohej*…”?
11. A duhet gjykata, që pas identifikimit të rolit të organizatorit si parësor, të caktojë për të një masë dënimi më të lartë sesa për bashkëpunëtorët e tjerë?
12. Cilat janë kriteret që duhet të vlerësojë gjykata për të përcaktuar rolin e nxitësit si parësor në kryerjen e veprës penale?
13. Nxitësi, jo anëtar i strukturës së bashkëpunimit të posaçëm, që për interes apo çdo përfitim tjetër, vë në lëvizje të veprojë për të kryer një krim, një strukturë që përkufizohet nga ky Kod si strukturë e bashkëpunimit të veçantë, a mund të vlerësohet organizator në kryerjen e krimit që ka nxitur edhe pse vetëm sa ka financuar kryerjen e tij? Nëse po, në cilat kushte?
14. A mund të konsiderohet organizator nxitësi, që përdor si mjet, ose shtyn për të kryer një vepër penale një person tjetër që nuk mund të merret i pandehur ose nuk mund të dënohet për çfarëdolloj shkaku ligjor, ose për shkak të varësisë dhe kontrollit që ka mbi të?
15. Cilat janë kriterët që duhet të merren në konsideratë nga Gjykata, që pas identifikimit të rolit të nxitësit si parësor, të caktojë për të një masë dënimi të lartë si për bashkëpunëtorët e tjerë parësorë?
16. Cilët janë kriteret që duhet të merren në konsideratë nga gjykata për të vlerësuar rolin e ekzekutorit si parësor?
17. Nëse kryerja e veprës penale është pjese e veprimtarisë së grupeve të strukturuara kriminale, a mundet gjykata të përcaktojë rolin e ekzekutorit në të njëjtën shkallë rrezikshmërie siç edhe atë të organizatorit?
18. Cilat janë kriteret që gjykata merr në konsideratë në individualizimin e dënimit për ekzekutorin?
19. Cilat janë kriteret për të përcaktuar përgjegjësinë penale të ndihmësit, përkrahësit dhe inkurajuesit?
20. Si duhet të aplikohet përgjegjësia penale tek provokatori, nëse mungon dijenia e tyre për personat ekzekutorë apo mënyrën se si do të kryhet vepra penale? Nëse krimi ndodh, provokatori a do të vlerësohet si nxitës në bashkëpunim?
21. Për bashkëpunëtorin e jashtëm, si duhet të interpretohet shprehja “*është thirrur në ndihmë nga kontakti i tij, me kushtin që ndihma e dhënë të ketë ndikuar në realizimin e veprës penale nga bashkëpunëtorët e tjerë*”?
22. Cilat janë kriteret që duhet të merren parasysh nga gjykata për bashkëpunëtorin e jashtëm?
23. Nëse pjesëmarrja e bashkëpunëtorit të jashtëm në kryerjen e veprave penale bëhet e vazhdueshme, nën porosinë dhe kontaktin e të njëjtit person apo personave që, për shkak të detyrës janë të njohur prej tij edhe për veprimtarinë ndërmjet tyre, ndihmohen në mënyrë thelbësore për kryerjen e krimeve dhe, jo rastësore, a mund të vlerësohet nga gjykata si bashkëpunëtor i zakonshëm i strukturës së posaçme të bashkëpunimit?

**Format e posaçme të bashkëpunimit. (50 min)**

* Të përbashkëtat dhe dallimet ndërmjet organizatës kriminale dhe organizata terroriste.
* Tiparet karakteristike të bandës së armatosur dhe grupit të strukturuar kriminal.

Objektiv mësimor 1: Kandidati kategorizon të përbashkëtat dhe dallimet ndërmjet organizatës kriminale dhe organizatës terroriste, si dhe analizon aplikimin e përgjegjësisë penale.

Pyetje studimore:

1. Cili është kuptimi i krimit të organizuar dhe bashkimit kriminal?
2. Cilët janë elementet që duhet të plotësojë bashkimi kriminal sipas Konventës së Palermos?
3. Cilat janë kushtet dhe karakteristikat e organizatës kriminale?
4. Cilat janë kriteret për të caktuar elementin “shkalla e veçantë e organizimit, strukturimit, qëndrueshmërisë, kohëzgjatjes”?
5. Çfarë duhet kuptuar me “përfitimi jo material”?
6. Cilat janë karakteristikat e elementit subjektiv për të qenë anëtar i organizatës?
7. Cilat janë karakteristikat e organizatës terroriste?
8. Cili është qëllimi tek organizata terroriste?
9. Cilat janë dallimet ndrmjet organizatës kriminale dhe organizatës terroriste?

Objektiv mësimor 2: Kandidati analizon dhe zbërthen tiparet karakteristike të bandës së armatosur dhe grupit të strukturuar kriminal, si dhe aplikon përgjegjësisë penale në sëcilën prej tyre.

Pyetje studimore:

1. Cilat janë tiparet karakteristike të bandës së armatosur?
2. Si duhet të interpretohet shprehja “të paktën njëri prej tyre duhet të jetë i armatosur me armë luftarake ose të ftohta në kuptim të ligjit për armët”?
3. Cilat janë kriteret për të përcaktuar karakterin e qëndrueshëm për të kryer një ose disa krime?
4. Cilat janë dallimet dhe të përbashkëtat ndërmjet bandës së armatosur dhe organizatës terroriste?
5. Cili është kuptimi i shprehjes “grupi i strukturuar kriminal qëndron në një nivel të ndërmjetëm, ndërmjet bashkëpunimit të thjeshtë dhe organizatës kriminale”?
6. Cilat janë kriteret për të përcaktuar “*nuk formohet rastësisht”?*
7. Si duhet të interpretohet shprehja “… *e nuk është e nevojshme të dallohet për anëtarësi të qëndrueshme, ndarje detyrash, organizim dhe strukturim të zhvilluar..”*?
8. A është përkufizimi i Kodit Penal mbi grupin e strukturuar kriminal në harmoni me atë të Konventës e Palermos e OKB-së kundër krimit të organizuar?
9. A mund të konsiderohet grup i strukturuar criminal “*kur dy anëtarë të grupit janë të identifikuar, ndërsa i treti është i paidentifikuar*”?
10. A janë anëtarët e organizatës kriminale, të organizatës terroriste, bandës së armatosur ose grupit të strukturuar kriminal përgjegjës për të gjitha veprat penale të kryera në përmbushjen e qëllimeve të veprimtarisë kriminale të grupimeve të posaçme?
11. A janë anëtarët e organizatës kriminale dhe organizatës terroriste përgjegjës për çdo vepër penale të kryer nga organizatat pavarësisht nëse kanë dhënë më parë miratimin apo mbështetjen e tyre?
12. A mbajnë përgjegjesi penale anëtarët e bandës së armatosur dhe grupit të strukturuar kriminal, për veprat penale të kryera vetem kur ata kanë marrë pjesë në kryerjen e tyre, ose kanë dhënë më parë miratimin apo mbështetjen për kryerjen e tyre?
13. Cilat janë kriteret për heqjen dorë nga kryerja e veprës, edhe rasti kur jemi përpara krijimit të bashkimit për të kryer një vepër penale?
14. Cilat janë kriteret për heqjë dorë të bashkëpunëtorit të penduar? Si duhet të interpretohet shprehja “..duke neutralizuar plotësisht efektet e sjelljes së tij ose duke parandaluar kryerjen e krimit…”?
15. A duhet konsideruar heqje dore kur pjesëmarrësi që ka zbatuar një pendim vullnetar dhe të përshtatshëm, dhe krimi nuk është kryer për një arsye tjetër?
16. A konsiderohet heqje dore nëse pjesëmarrësi ndërmerr vullnetarisht dhe në mënyrë të përshtatshme veprime për të parandaluar kryerjen e krimit, por megjithatë ai kryhet?
17. Nëse kryhet një krim ndryshe nga ai që ka pasur për qëllim njëri prej pjesëmarrësve, kush mban përgjegjesi penale?

**Elementët e përgjegjësisë penale të personave juridik. (50 min)**

* Personat juridikë si subjekte të përgjegjësisë penale.
* Rrethi i personave fizikë që mund të sjellin përgjegjësi penale për personin juridik.

Objektiv mësimor 1: Kandidati përcakton dhe analizon kategoritë e personave juridik, ndaj të cilëve aplikohet përgjegjësia penale.

Pyetje studimore:

1. Kuptimi dhe klasifikimi i personave juridik?
2. Cilët janë elementet e përgjegjësisë penale të personave juridik sipas akteve juridike ndërkombëtare?
3. Momenti i regjistrimit, që përkon dhe me fitimin e personalitetit, a është momenti kur ato bëhen subjekte të mundëshme të përgjegjësisë penale?
4. Në rastet kur një shoqëri tregtare kryen një vepër penale gjatë krijimit, por para regjistrimit (pa fituar personalitetin juridik), a mund të ngarkohen penalisht për veprën penale të kryer?
5. A mbajnë përgjegjësi penale sipërmarrjet individuale?
6. Nëse një shoqëri tregtare e dyshuar për kryerjen e një vepre penale, gjatë fazës së hetimeve apo shqyrtimit gjyqësor, fillon procedurën e falimentimin, a do të pushojë çështja penale ndaj saj? A mund të konsiderohet se në këtë rast shoqëria tregtare nuk është më subjekt i ligjit për përgjegjësinë penale të personave juridik?
7. Cilat janë kushtet dhe kriteret për aplikimin e përgjegjësisë penale ndaj njësive të qeverisjes vendore?
8. A konsiderohet përgjegjes njësia vendore, në rastin delegimit të shërbimit publik për menaxhimin dhe ekzekutimin e një shërbimi të caktuar publik për një periudhë kohore të caktuar?
9. Cilat janë kriteret për të përcaktuar nëse disa aktivitete mund të delegohen tek palët e treta?
10. Kur do të mbajë përgjegjësi penale edhe njësia e qeverisjes vendore?

Objektiv mësimor 2: Kandidati identifikon kategoritë e personave fizikë që mund të sjellin përgjegjësi penale për personin juridik, si dhe aplikon përgjegjësinë penale për secilën kategori.

Pyetje studimore:

1. Cili është rrethi i personave fizikë që mund të sjellin përgjegjësi penale për personin juridik?
2. Cilët janë kriteret për të përcaktuar kryerjen e veprës penale në “emër” të personit juridik?
3. Cili është kuptimi i termit në “dobi” të personit juridik?
4. Cilat janë kriteret për të aplikuar përgjegjësinë penale kur kryerja e veprës penale është për shkak të mungesës së kontrollit apo të mbikëqyrjes nga personi që drejton, përfaqëson dhe administron personin juridik?
5. Po për veprat penale të kryera nga persona fizikë, në dobi të personit juridik, të cilët nuk janë punonjës të personit juridik, as de jure dhe as de fakto, kush do të përgjigjet?
6. Përgjegjësia e personit juridik a ekziston edhe atëherë kur veprimi i atij personi juridik ka qenë në kundërshtim me politikën afariste apo urdhrat e personit juridik?
7. Cilat janë kriteret që shkaktimi i dëmit të sjellë përgjegjësi penale?
8. Fajësia e personit juridik a duhet të bazohet në mënyrën e organizimit të brendshëm të tij, ekzistimit dhe zbatimit të një modeli për parandalimin e veprave penale ose jo, apo edhe ndonjë akti tjetër për këtë qëllim?

**Përgjegjësia për deshtimet e veta të personit juridik. (40 min)**

* Mungesa e masave për parandalimin e kryerjes së veprave penale,
* Kuptimi dhe karakteristikat e përgjegjësisë penale të zgjeruar të personave juridik.

Objektivi mësimor 1: Kandidati evidenton kushtet dhe kriteret për aplikimin e përgjegjësisë penale për shkak të mungesës së masave për parandalimin e kryejes së veprave penale.

Pyetje studimore:

1. Cilat janë kategoritë e veprave penale për të cilat mund të aplikohet përgjegjësia penale ndaj personave juridik? Po për veprat penale të kryera nga pakujdesia?
2. Një person juridik a është përgjegjës për veprat penale të kryera për përfitim vetjak, të quajtura “kundërvajtjet e menaxhimit” nga një person fizik duke vepruar individualisht ose si pjesë e një organi të personit juridik?
3. Një person juridik a është përgjegjës për veprat penale të kryera nga “dështimi i mbikëqyrjes” ose i bërë i mundur nga mungesa e mbikëqyrjes ose kontrollit nga një person fizik?
4. Një person juridik a është përgjegjës për veprat penale të kryera nga agjentët për përfitimin e tij nga një person fizik, duke vepruar si drejtues, punonjës ose agjent i tij?
5. Përgjegjësia penale ndaj personit juridik a mund të aplikohet në rastin e “zotërimit përfitues”, që mund të shkaktohet nga persona fizikë, të cilët ushtrojnë kontrollin përfundimtar ligjor ose efektiv mbi personin juridik;
6. Një person juridik është përgjegjës për veprat penale të përcaktuara dhe të kryera për përfitimin e saj nëse kujdesi dhe zelli i nevojshëm për parandalimin e veprës nuk është vërejtur në veprimtaritë e korporatës.
7. Cilat janë mjetet kryesore të parandalimit të kryerjes së veprave penale?
8. Si duhet të kuptohet shprehja “*në emër ose në dobi të tij, për shkak të mungesës së kontrollit apo të mbikëqyrjes nga personi që drejton, përfaqëson dhe administron personin juridik*”?
9. Me qëllim parandalimin e kryerjes së veprave penale, në përpjesëtim me natyrën dhe madhësinë e personit juridik, llojin e veprimtarisë së zhvilluar, modelet e organizimit çfarë duhet të përmbajnë?
10. Çfarë duhet kuptuar me shprehjen “*garancia e pozicioneve brenda organizatave komplekse*”?

Objektiv mësimor 2: Kandidati analizon kuptimin e përgjegjësisë penale të zgjeruar të personave juridik dhe identifikon karakteristikat e përgjegjësisë penale të zgjeruar.

Pyetje studimore:

1. Si duhet të kuptohet termi “person juridik i lidhur”?
2. Një person juridik a është përgjegjës në rastin e personat juridikë të lidhur? Cilat janë kushtet për aplikimin e përgjegjësisë penale?
3. Cilat janë kriteret për aplikimin e përgjegjësisë penale tek nënkontraktorët? Po nëse agjentët e nënkontraktuesve kryejnë veprën penale për përfitime të personit juridik dhe ai nuk veproi me kujdes dhe zell ndaj palëve të treta?

**Veprat penale të kryera në shoqëritë tregtare. (40 min)**

* Elementet me rëndësi kualifikuese në figurat e veprave të “Përpilimi i deklaratave të rreme”, “shpërdorimi i kompetencave”, “falsifikimi i nënshkrimeve”, “emetimi i parregullt i aksioneve”, “mbajtja e padrejtë e dy cilësive”?
* Dallimet dhe të përbashkëtat ndërmjet figurave të vepres penale të “punësimit të paligjshëm” dhe “konkurrencës së paligjshme nëpërmjet dhunës”.

Objektivi mësimor 1: Kandidati evidenton elementet më rëndësi kualifikuese tek figurat e veprave penale në shoqëritë tregtare, si dhe analizon aplikimin e përgjegjësisë penale.

Objektiv mësimor 2: Kandidati evidenton dallimet dhe të përbashkëtat ndërmjet figurave të vepres penale të “punësimit të paligjshëm” dhe “konkurrencës së paligjshme nëpërmjet dhunës”, si dhe aplikon përgjegjësinë penale në një rast konkret.

**Aspektet procedurale për marrjën e personit juridik si të pandehur dhe të drejtat e tij procedurale. (20 min)**

* Faktet kryesore dhe dytësore që ndikojnë në krijimin e bindjes për aplikimin e përgjegjësisë penale ndaj personave juridik.
* Marrja e personit juridik si të pandehur dhe të drejtat e tij procedurale.

Objektiv mësimor 1: Kandidati identifikon faktet kryesore dhe dytësore, të rëndësishme për krijimin e bindjes për aplikimin e përgjegjësisë penale ndaj personave juridik.

Objektiv mësimor 2: Kandidati njeh dhe zbaton aspektet procedurale për marrjën e personit juridik si të pandehur dhe të drejtat e tij procedurale.

**Axhenda e dita 14**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:50** | **Bashkëpunimi:** |  |  |
| 9- 9.50 | **Bashkëpunimi dhe pjesëmarrja e më shumë personave në veper penale. (50 min)**   * Diferencimi i formave të pjesëmarrjes në veper penale. * Marrëveshja mes dy ose më shumë personave për të kryer veprën penale. Kushtet dhe kriteret për t’u konsideruar bashkëpunim. | Kandidatët kanë lexuar paraprakisht 3 raste:   * Dosja e përzgjedhur; * rast lidhur me pjesëmarrjen në kryerjen e vepres penale; * rasti “mungon kontributi në kryerjen e vepres penale”.   Kandidatët ndahen në tre grupe. Secili grup identifikon ekzistencën e bashkëpunimit në secilin rast (10 min);  Një përfaqësues për cdo grup paraqet specifikat që ka konstatuar nga aktet (15 min);  Diskutim mbi format e pjesëmarrjes në kryerjen e vepres penale.  Diskutim mbi kushtet dhe kriteret për t’u konsideruar bashkëpunim.  (bazuar në pyetjet studimore të parapërgatitura nga pedagogu) (20 min)  Konkluzione (5 min) |  |
| 10:00-10:50 | **Llojet e bashkëpunëtoreve dhe përgjegjësia penale. (50 min)**   * Roli i bashkëpunëtoreve në kryerjen e vepres penale. * Kushtet dhe kriteret për aplikimin e përgjegjësisë penale tek bashkëpunëtoret. Përgjegjësia e bashkëpunëtorit të jashtëm. | Paraqitja e tre rasteve nga pedagogu në formën e një fabule:   1. rasti 1- i perzgjedhur 2. rasti 2 – role të ndara; 3. rati 3- bashkëpunëtori i jashtëm   Kandidatët të ndarë në dy grupe do të identifikojnë rolin e bashkëpunëtoreve (10 për secilin rast=20 min);  Kandidatët do të përshkruajnë kriteret për aplikimin e përgjegjësisë penale për bashkëpunëtoret (10 min).  Pedagogu i vështron pergjigjet e marra dhe drejton pyetje lidhur me përgjegjësinë e bashkëpunëtoreve (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje (10 min). |  |
| 11:00-11:50 | **Format e posaçme të bashkëpunimit. (50 min)**   * Të përbashkëtat dhe dallimet ndërmjet organizatës kriminale dhe organizata terroriste. * Tiparet karakteristike të bandës së armatosur dhe grupit të strukturuar kriminal. | Kandidatët kanë lexuar paraprakisht 3 raste:  -Dosja e përzgjedhur;  -rast lidhur me grupin e strukturuar kriminal;  -rasti “mungon elementet për grup”.  Kandidatët ndahen në tre grupe. Secili grup identifikon formën e veçantë të bashkëpunimit në secilin rast (10 min);  Një përfaqësues për cdo grup paraqet specifikat që ka konstatuar nga aktet (15 min);  Diskutim mbi të përbashkëtat dhe dallimet ndërmjet organizatës kriminale dhe organizata terroriste.  Diskutim mbi tiparet karakteristike të bandës së armatosur dhe grupit të strukturuar kriminal.  (bazuar në pyetjet studimore të parapërgatitura nga pedagogu) (20 min)  Konkluzione (5 min) |  |
|  | **Axhenda e ditës 15** |  |  |
| Ora | **Tema/nëncështjet** | **Metodologjia e përdorur** |  |
| 11:00-13.20 | **Përgjegjësia penale e personave juridik, si dhe veprat penale të kryera në shoqëritë tregtare** |  |  |
| 11:00-11.50 | **Elementët e përgjegjësisë penale të personave juridik. (50 min)**   * Personat juridikë si subjekte të përgjegjësisë penale. * Rrethi i personave fizikë që mund të sjellin përgjegjësi penale për personin juridik. | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë përgjegjësinë penale të personave juridik (10 min);  Një përfaqësues për çdo grup prezanton elementet e konstatuar nga rasti lidhur me karakteristikat e personit juridik dhe rrethin e personave fizik që sjellin përgjegjësi penale për ta (20 minuta).  Pedagogu i veshtron pergjigjet e marra dhe drejton pyetje (bazuar në pyetjet studimore të parapërgatitura nga pedagogu) (20 min)  Diskutim në grup mbi këto gjetje (10 min) |  |
| 12:00-12:40 | **Përgjegjësia për deshtimet e veta të personit juridik. (40 min)**   * Mungesa e masave për parandalimin e kryerjes së veprave penale, * Kuptimi dhe karakteristikat e përgjegjësisë penale të zgjeruar të personave juridik. | Kandidatët kanë lexuar paraprakisht 3 raste:   * Dosja e përzgjedhur; * rast lidhur mungesën e masave parandaluese; * rasti “pergjegjesi e zgjeruar”.   Kandidatët ndahen në tre grupe. Secili grup identifikon ekzistencën e përgjegjësisë penale për personin juridic në secilin rast (10 min);  Një përfaqësues për cdo grup paraqet specifikat që ka konstatuar nga aktet (20 min);  Diskutim mbi mungeses e masave për parandalimin e kryerjes së veprave penale, mbi kuptimin dhe karakteristikat e përgjegjësisë penale të zgjeruar të personave juridik.  (bazuar në pyetjet studimore të parapërgatitura nga pedagogu) (10 min)  Konkluzione |  |
| 12:40-13:30 | **Veprat penale të kryera në shoqëritë tregtare. (40 min)**   * Elementet me rëndësi kualifikuese në figurat e veprave të “Përpilimi i deklaratave të rreme”, “shpërdorimi i kompetencave”, “falsifikimi i nënshkrimeve”, “emetimi i parregullt i aksioneve”, “mbajtja e padrejtë e dy cilësive”? * Dallimet dhe të përbashkëtat ndërmjet figurave të vepres penale të “punësimit të paligjshëm” dhe “konkurrencës së paligjshme nëpërmjet dhunës”. | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë elementet që janë konstituiv për ekzistencën e veprave penale në shoqëritë tregtare (10 min);  Një përfaqësues për cdo grup prezanton gjetjet e konstatuara (20 minuta).  Pedagogu i veshtron pergjigjet e marra dhe drejton pyetje lidhur me elementet, dallimet dhe të përbashkëtat (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 13:30-13:50 | **Aspektet procedurale për marrjën e personit juridik si të pandehur dhe të drejtat e tij procedurale. (20 min)**   * Faktet kryesore dhe dytësore që ndikojnë në krijimin e bindjes për aplikimin e përgjegjësisë penale ndaj personave juridik. * Marrja e personit juridik si të pandehur dhe të drejtat e tij procedurale. | Kandidatët ndahen në tre grupe. Secili grup evidenton faktet kryesore dhe dytesore që ndikojnë në në krijimin e bindjes për aplikimin e përgjegjësisë penale të personit juridik. (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedurale konkrete aspektet procedurale për marrjën e personit juridik si të pandehur dhe të drejtat e tij procedurale. (10 min) |  |

**MODULI III. GJYKIMI NË SHKALLË TË PARË**

**DITA 16 Njoftimet, gjykimi në mungesë, mbrojtja e detyrueshme**

Çështje studimore: 1– Rastet e mbrojtjes së detyrueshme. 2 - Mbrojtja vetjake dhe mbrojtja teknike e të pandehurit: e drejta e mbrojtjes efektive. 3- Të drejtat e viktimës së veprës penale. 4- Të drejtat e posaçme të viktimave në pozitë vulnerabël. 5- Padia civile në procesin penal, afati i legjitimimit dhe disponimet mbi të. 6 - Aktet e gjykatës. Procesverbali dhe transkriptimet. – 7. Përkthimi i akteve. 8 - Subjektet e legjitimuar për të bërë njoftimet.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Njoftimet. Pavlefshmëria e tyre | Kandidatëve u paraqitet një dosje nga praktika; Ndahen në 3 grupe dhe ftohen të hartojnë njoftimet për palët (20 min).  Improvizohet situata e njoftimit me ves për të pandehurin/viktimën.  Debatohet lidhur me pavlefshmërinë e shkaktuar dhe mënyrën e korrigjimit. |  |
| **10:00 - 10:50** | Gjykimi i të pandehurit në mungesë | Kandidatëve u paraqitet rasti i një dosjeje të ngritur nga pezullimi, pas afatit 1-vjeçar të kërkimeve të të pandehurit.  Kandidatët ndahen në grupe dhe u kërkohet të kryejnë aktet e nevojshme të gjykatës. |  |
| **11:00 -11:50** | Instituti i mbrojtjes së detyrueshme | Debati vazhdon lidhur me njoftimin dhe garantimin e mbrojtjes së të pandehurit të gjykuar në mungesë.  Sipas ndarjes në grupe, hartohet vendimi i deklarimit t mungesës së të pandehurit dhe i caktimit të mbrojtësit. |  |
| **12:30-13:20** | Vijim | Vijon debati i drejtuar lidhur me pavlefshmëritë dhe ndikimin e tyre në fazat e mëtejshme të procedurës |  |
| **13:30-14:20** |  |  |  |
| **14:30-15:20** |  |  |  |

**Tema 9, dita 16**[[23]](#footnote-23)

**Konkurimi i veprave penale [[24]](#footnote-24)**

**Përshkrim i përgjithshëm**

Në teorinë e së drejtës penale dhe në praktikën gjyqësore, në rastet kur personi gjykohet njëkohësisht për disa vepra penale, qoftë të kryera me një veprim, ose mosveprim, ashtu edhe në rastet që ka kryer disa vepra penale me veprime ose mosveprime të ndryshme, kemi të bëjmë me të ashtuquajturin “bashkim të veprave penale”, ose “konkurrim” të tyre. Etimologjia e termit “konkurrim” vjen nga fjala latine “concurcus” (cum e curro) dhe do të thotë “vrapojmë së bashku”, duke nënkuptuar pjesëmarrjen në një vend e disa personave ose gjërave që drejtohen drejt një qëllimi, ose fundi të njëjtë. Termi konkurim i veprave penale i referohet rastit që personi dënohet në të njëjtin kohë, për kryerjen e dy ose më shumë veprave penale, me një ose disa veprime ose mosveprime.

Kur i njëjti person ka kryer disa vepra penale me veprime ose mosveprime të ndryshme në kuptimin natyror, nga teoria e të drejtës penale përkufizohet si, konkurrimi real ose material i veprave penale. Dallojmë konkurrimin real homogjen, kur personi me veprime të ndryshme, ka kryer disa vepra penale të njëllojta. Pra, ka konsumuar elementët e të njëjtës figurë të veprës penale, të sanksionuar nga e njëjta dispozitë e ligjit penal. Ndërsa kemi konkurim real heterogjen kur personi me veprime ose mosveprime të ndryshme ka konsumuar elementët e figurave të ndryshme të veprave penale. Në konkurrimin real nuk ka rëndësi momenti i kryerjes ose moskryerjes së veprimeve që përbëjnë vepër penale. Ato mund të kryhen me diferencë në kohë nga njëra tjetra, por edhe brenda pak minutash ose sekondash.

Nëse me një veprim ose mosveprim të vetëm në kuptimin natyror konsumohen elementët e dy ose më shumë figurave të veprave penale, kjo përkufizohet si konkurrimi ideal ose formal i veprave penale. **Konkurrimi ideal është homogjen**, kur personi me një veprim ose mosveprim konsumon elementët e të njëjtës figurë të veprës penale disa herë. **Konkurrimi ideal është heterogjen** kur personi me një veprim ose mosveprim konsumon elementët e figurave të ndryshme të veprave penale.

Problematika paraqet i ashtuquajturi “bashkimi fiktiv i veprave penale” të cilën e njohin të gjitha të drejtat penale të vendeve bashkëkohore. Ky lloj bashkimi apo konkurrimi fiktiv ekziston në ato raste kur vetëm në pamje të parë duket se me një ose më shumë veprime janë kryer disa vepra penale, mirëpo në fakt kemi vetëm një vepër.Kodi ynë Penal, ashtu si dhe ligjet penale të vendeve të tjera nuk parashikon ndonjë dispozitë që të përcaktoi dhe të rregullojë çështjet e bashkimit fiktiv të veprave penale, por atë e bën praktika gjyqësore dhe shkenca e të drejtës penale, e cila bazohet në parimet e përgjithshme të drejtësisë penale dhe metodën logjike dhe teleologjike të interpretimit të dispozitave ligjore, si dhe të një vlerësimi parimor, nëse a mundet që një figurë ligjore të siguroi mbrojtjen e përshtatshme të të mirave juridike që mbrohen nga legjislacioni penal. Konkurimi fiktiv përfshin konkurimin fiktiv në formën e specialitetit (konkurrimi i ligjeve). Konkurim ligjesh është kur dispozita të ligjeve të ndryshme ose të së njëjtit ligj, rregullojnë të njëjtat marrëdhënie juridike. Njëra e rregullon në kushte të përgjithshme ndërsa tjetra në mënyrë më të detajuar. Në këtë rast, do të gjejnë zbatim ato dispozita ligjore që e rregullojnë marrëdhënien përkatëse në mënyrë të detajuar. Në shkencën e të drejtës në përgjithësi, ashtu edhe atë penale, ky njihet si parimi “ligji i posaçëm ka përparësi mbi atë të përgjithshëm” (*lex specialis derogat generali).*

Konkurim fiktiv në formën e subsidiaritetit në rastet që një vepër penale paraqitet si fazë paraprake e veprës penale të dytë. Pra, figurat e parashikuara nga nene të ndryshme të Kodit Penal përfaqësojnë shkallë të ndryshme të kryerjes së veprës penale, me fjalë të tjera shkallë të ndryshme të cenimit të së njëjtës të mirë juridike të mbrojtur nga legjislacioni penal. Subsidiariteti mund të jetë edhe material. Në këtë rast ekzistenca e marrëdhënies së subsidiaritetit ndërmjet veprave, përcaktohet mbi bazën e interpretimit të dispozitave ligjore, nisur nga njohurit e përgjithshme për veprën penale.

Konkurrimi fiktiv në formën e thithjes është një nga çështjet më të diskutueshme në lidhje me konkurrimin e veprave penale. Në ndryshim nga bashkimi fiktiv në formën e konkurrimit të ligjeve (në marrëdhënien e specialitetit dhe të subsidiaritetit), që bazohet në një analizë formale-logjike të dispozitave ligjore nga e cila arrihet në përfundimin se njëra figurë e përjashton tjetrën, baza për përjashtimin e konkurrimit të veprave penale në formën e thithjes është analiza normative-shoqërore. Arsyetohet se në rastet që sipas eksperiencës së përgjithshme kryerja e një vepre penale shoqërohet me realizimin e një vepre tjetër, kjo e dyta thithet nga e para sepse legjislatori kur përcakton dënimin për veprën më të rëndë, mban parasysh edhe veprën më pak të rëndë që përgjithësisht lidhet me të parën.

*Bashkimi fiktiv real*ekziston atëherë kur me shumë veprime realizohen elementet e shumë figurave të veprave penale, mirëpo sipas ligjit penal konsiderohet se është kryer vetëm një vepër penale. Në teorinë e së drejtës penale bashkimi fiktiv real sipas marrëdhënies së konsumcionit, ngjashëm sikundër te bashkimi fiktiv ideal, ekziston në rastet a) të veprës penale të përbërë, b) veprës penale të vazhduar dhe c) veprës penale kolektive.

Bashkimi formal i krimeve ndodh kur i njëjti individ kryen, me një veprim ose mosveprim të vetëm, krime të shumta. Konkursi formal mund të jetë: homogjen , kur autori shkel të njëjtin ligj penal disa herë në të njëjtën kohë; heterogjene , kur autori shkel disa norma penale në të njëjtën kohë. Për sa i përket kritereve që bëjnë dallimin midis unitetit dhe shumëzimit të veprimit , teoria normative (aktualisht e përhapur) e konsideron veprimin tipik përkatës si të vetmin, dhe për këtë arsye do të ketë përputhje formale kur të zbatohet një projekt i vetëm ekzekutiv, i cili mund të gjurmohet tërësisht në skemën abstrakte të një morie rastesh.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim të saktë mbi konkurimin e veprave penale, llojeve të tij, parimet mbi bazën e të cilave është ndërtuar. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore, mbi bazën e tyre individualizon figurat e veprave penale, analizon konkurimin me njëra tjetren, përzgjedh llojin e konkurimit, që duhet të zbatohet, dhe bën kualifikimin ligjor përkatës, evidenton mangësitë e bëra në kualifikimin ligjor sipas parimeve të konkurimeve dhe bën ndryshimet përkatëse në akuzë, apo ndryshim të cilësimit ligjor në varësi të fazës procedurale dhe organit procedues.
* Kandidati (A/V) vlerëson në një rast të caktuar figurat e veprave penale të konsumuara, aplikon parimet e konkurimit dhe përcakton figurën e vepres penale, për të cilën duhet të akuzohet, apo dënohet i pandehuri.

**Qëndrimi**

Pas përfundimit të trajnimit:

* Kandidati për magjistrat njeh kufijtë e vet në aspektin e specializimit dhe qasjes së kërkuar ndaj çeshtjes së konkurimit të veprave penale. I qëndron vendimeve të marra dhe demonstron individualitet e vendosmëri, guxon, kur është e nevojshme, të shkojë kundër pikëpamjeve të pranuara përgjithësisht në praktikën gjyqësore dhe të bëjë gjërat ndryshe, duke ngritur me anë të kontrollit incidental, apo vendimmarrjen përkatëse problematikat e cenimit të parimit të ligjshmerisë.
* Kandidati për magjistrat ka të zhvilluar vetëbesimin dhe autenticitetin. Vetëbesimi është i vështirë për t'u zhvilluar, sepse sjellja e lidhur është thellësisht e ngulitur në personalitet, por trajnimi është mënyra më e përshtatshme për ta adresuar atë. Gjithashtu autenticiteti është i vështirë për t’u zhvilluar, sepse është thellësisht i përqëndruar në personalitet. Trajnimi synon rritjen e efektivitetit personal dhe zhvillimin e vendosmërisë.

**Përmbatja**

**Konkurimi i veprave penale (30 min).**

* Uniteti i veprimit dhe pluraliteti i veprave penale.
* Kuptimi dhe karakteristikat e bashkimit të veprave penale.

Objektivi mësimor 1: Kandidati analizon dhe zbërthen veçoritë e unitetit të veprimit dhe identifikon kushtet dhe kriteret e pluralitetit të veprave penale.

Pyetjet studimore:

1. Cilët janë dallimet ndërmjet veprimit fizik dhe veprimit në kuptimin juridik penal? Cili është kuptimi i kriterit ontologjik?
2. Cilat janë kriteret për të përcaktuar unitetin e veprimit në kuptimin juridik? A varët nga natyre e vepres penale konkrete?
3. Cili është kuptimi i shprehjes “sa veprime aq vepra penale, dhe më pas sa vepra penale aq dënime (*quod crimina tot poenae*)?
4. Kur janë realizuar disa figura ligjore të vepres penale, si dhe nga çfarë varet raporti i tyre i brendshëm?

Objektivi mësimor 2: Kandidati definon konkurimin e veprave penale dhe përcakton kushtet dhe kriteret për ekzistëncën e tij.

Pyetje studimore:

1. Cilat kushte duhet të plotësohet për ekzistencën e konkurimit të veprave penale?
2. Cili është kuptimi i konkurimit real? Cilat janë karakteristikat e tij?
3. Si duhet të kuptohet shprehja “ *Të jenë kryer dy ose më shumë vepra penale me dy ose më shumë veprime ose mosveprime në kuptimin natyror*”?
4. Cilat janë dallimet ndërmjet konkurimit real homogjen dhe heterogjen?
5. Cili është raporti ndërmjet konkurimit real dhe gjykimit të njëkohshëm për të gjitha veprat penale? Diskrecioni në ushtrimin e ndjekjes penale lidhur me momentin procedural a cenon parimin ne bis in idem?
6. Çdo të kuptojmë me gjykim në të njëjtën kohë? Gjykimin me të njëjtin procedim gjyqësor që nënkupton nga i njëjti trup gjykues, apo edhe rastet që personi gjykohet dhe dënohet për disa vepra penale, me vendime të ndryshme gjyqësore, në procedime që zhvillohen njëkohësisht?
7. Cili është kuptimi i konkurimit ideal? Cilat janë karakteristikat e tij?
8. Si duhet të interpretohet shprehja “.....*ose një veprim të përmbajë elementët e dy ose më shumë figurave të veprave penale.....”*?
9. Cilat janë dallimet ndërmjet konkurimit ideal homogjen dhe heterogjen?
10. A kondicionohet konkurimi i veprave penale nga kryerja e tyre nga i njëjti person?
11. A jemi në kushtet e konkurimit të veprave penale në qoftë se përfundimisht personi gjykohet dhe dënohet vetëm për një vepër, për shkak se veprat e tjera janë shuar ose çështja është pushuar me parashkrim?

**Konkurimi fiktiv i veprave penale (30 min)**

* Të përbashkëtat dhe dallimet ndërmjet konkurimin fiktiv në formën e specialitetit (konkurrimi i ligjeve) dhe konkurimit fiktiv në formën e subsidiaritetit.
* Kushtet dhe kriteret e konkurimit fiktiv në formën e përthithjes.

Objektiv mësimor 1: Kandidati definon konkurimin fiktiv të specialitetit dhe subsidiaritetit, identifikon dhe analizon të përbashkëtat dhe dallimet ndërmjet tyre.

Pyetje studimore:

1. Cili është kuptimi i konkurimit fiktiv? Cilat janë format e tij?
2. Cili është kuptimi i konkurimit fiktiv të specialitetit? Cilat janë kushtet dhe kriteret për aplikimin e tij?
3. Si duhet të interpretohet shprehja “*kur dispozita të ligjeve të ndryshme ose të së njëjtit ligj, rregullojnë të njëjtat marrëdhënie juridike*”?
4. Cila është baza e parimit “*ligji i posaçëm ka përparësi mbi atë të përgjithshëm*” (*lex specialis derogat generali).*
5. Cilat janë kriteret për të përcaktuar figurën e përgjithshme të vepres penale dhe figurën e posaçme?
6. Si zbatohet parimi i konkurimit fiktiv të specialitetit kur normat janë reciprokisht të përgjithshme dhe të posaçme ndaj njëra tjetrës? P.sh. “vjedhja e bankave dhe arkave të kursimit” dhe “vjedhja me armë”?
7. Cili është raporti ndërmjet konkurimit fiktiv të specialitetit dhe shprehjes “figurat që kanë të njëjtin objekt të drejtpërdrejtë nuk konkurrojnë me njëra tjetrën”?
8. A përjashtohet konkurrimi ndërmjet veprave që kanë objekt grupor të përbashkët, pra që parashikohen nga i njëjti kre apo seksion i K. Penal?
9. A janë dy forma të posaçme të shfaqjes së marrëdhënies figurë e përgjithshme-figurë e posaçme figura e përbërë e veprës penale dhe figura me dy objekte?
10. Cili është kuptimi i konkurimit fiktiv të subsidiaritetit? Cilat janë kushtet dhe kriteret për aplikimin e tij?
11. Cilat janë kriteret për të përcaktuar se cila se cila vepër paraqitet plotësuese, aksesore, në raport me veprën tjetër?
12. Cili është kuptimi i subsidiaritetit formal?
13. Cilat janë karakteristikat e subsidiaritetit material?
14. Edhe për këtë formë të konkurrimit fiktiv, a vlen rregulla që veprat që përfaqësojnë faza të ndryshme të kryerjes së veprës penale të cenojnë të njëjtën të mirë juridike, pra figurat të ketë të njëjtin objekt të drejtpërdrejtë?
15. Nëse veprat marrin në mbrojtje marrëdhënie juridike të ndryshme a duhet pranuar konkurrimi ndërmjet tyre? A gjen zbatim ky parim tek rasti i “shtytja e të miturit në krim”?
16. Si duhet të kuptohet shprehja: “...*.Norma ndihmëse do të zbatohet vetëm në mungesë të asaj kryesore, si në rastet kur zëvendësimi është i përmendur shprehimisht në normë, ashtu dhe kur është i nënkuptuar*”?

Objektiv mësimor 2: Kandidati analizon kushtet dhe kriteret e konkurimit fiktiv të përthithjes.

Pyetje studimore:

1. Cili është kuptimi i konkurimi fiktiv në formën e thithjes (*Konsupcionit-lex consumenc deragat, legi consumpetar*)?
2. Cilat janë kriteret për të përcaktuar konkurimin fiktiv të vepres kryesore dhe i vepres së mëpërparshme të padënuar?
3. Cili është kuptimi i shprehjes “konsumpcioni i vepres së padënuar shoqëruese (inkluzioni)?
4. Cilat janë kriteret për të përcaktuar “konsumpcioni i vepres plotësuese të padënuar”?
5. Cili është kuptimi i shprehjes “*konkurrimi ndërmjet veprës mjet dhe veprës qellim*”?
6. Cilat janë kufizimet në zbatimin e parimit të përthithjes? Një vepër që dënohet më rëndë, a mund të quhet si mjet për kryerjen e një vepre tjetër që dënohet më pak? A kërkohet që të gjitha veprat duhet të cenojnë të njëjtin subjekt pasiv? A ka konkurrim vetëm atëherë kur, teorikisht, vepra-qellim nuk mund ta arrihet në asnjë mënyrë tjetër pa veprën-mjet?
7. Si duhet të kuptohet shprehja “*Norma penale më e rëndë ose përfundimtare do të përthithë normat e tjera të prekura përgjatë realizimit të veprës penale më të rëndë kur, janë parashikuar si veprime ose mosveprime të kundërligjshme dhe përfshihen në natyrën e normës më të rëndë*”?
8. Si duhet të vlerësohet shprehja “*Në mungesë të kritereve të mësipërme, norma penale që parashikon dënim më të rëndë do të përjashtojë ato që parashikojnë dënime më të lehta për faktin që përbën vepër penale*”?

**Konkurenca formale e ligjeve (20 min).**

* Kuptimi dhe karakteristikat e konkuencës formale të ligjeve.
* Konkurimi formal dhe Veprat vazhduese, e përbërë dhe kolektive

Objektiv mësimor 1: Kandidati analizon dhe zbërthen konkurimin formal të ligjeve.

Pyetje studimore:

1. Cili është kuptimi i konkurëncës formale të ligjeve?
2. Si duhet të interpretohet shprehja “*me një veprim ose mosveprim të vetëm shkel disa dispozita të ligjit”*?
3. çfarë nënkupton “*kryen disa shkelje të së njëjtës dispozitë të ligjit*”?
4. Cili është koncepti i “sjelljes së vetme”?
5. Cili është kuptimi i konkurimit formal homogjen?
6. Cilat janë karakteristikat e konkurimit formal heterogjen?

Objektiv mësimor 2: Kandidati evidenton elementet e vepres penale vazhduese, të përbërë, kolektive, si dhe përcakton raportin e tyre me konkurimin formal të ligjeve.

Pyetje studimore:

1. Cilat janë karakteristikat e vepres penale vazhduese?
2. Cili është kuptimi i shprehjes “në përmbushje të të njëjtit mendim kriminal”?
3. Si duhet të inpretohet shprehja “kryen të njëjtin krim që tipikisht arrihet të kryet vetëm në këtë mënyrë”?
4. Si janë veçoritë e shprehjes “*me të njëjtat veprime kriminale apo të ngjashme, ndaj të njëjtes viktime”*?
5. Cili është kuptimi i shprehjes “...*në bazë të pasojës më të rëndë të ardhur*”?
6. Në veprat penale kundër pasurisë a duhet të marret parasysh gjithë dëmi i ardhur?
7. Rregullat për vepren penale vazhduese a zbatohet për veprat penale kundër nderit e dinjitetit, atyre që lidhen me lirinë seksuale, dhunën në familje apo kur viktima janë të miturit?
8. Si duhet të kuptohet termat “objekti i njëjtë i veprës”; “shfrytëzimi i situatës apo marrëdhënies së njëjtë kohore”; “vendi apo hapësira e njëjtë e kryerjes së veprës penale”; “dashja e njëjtë e kryesit”?
9. Në cilat raste veprat penale të kryera kundër personit mund të konsiderohen si vepër penale në vazhdim?
10. Veprat penale në vazhdim, të cilat për shkak të natyrës së tyre nuk mund të bashkohen në një vepër, a konsiderohen vepra penale në vazhdim?
11. Nëse vepra penale në vazhdim përfshin veprat penale element i të cilave është shuma në para, vepra penale në vazhdim a do të përcaktohet nga shuma e tërësishme e realizuar me të gjitha veprat e veçanta?
12. Vepra penale e cila nuk është përfshirë në veprën penale në vazhdim në vendimin përfundmtar të gjykatës, por është zbuluar më vonë, a paraqet vepër penale të veçantë?
13. Vepra penale e përbërë a përjashton ekzistimin e bashkimit real?
14. Cili është kuptimi i vepres penale kolektive?

**Momenti procedural, në të cilin organi procedues mund të vlerësojë kualifikimin ligjor të vepres penale.** **(20 min)**

* Faktet kryesore dhe dytësore, të cilët janë determinante për kualifikimin e saktë ligjor.
* Vendimi për ndryshimin e kualifikimit ligjor.

Objektiv mësimor 1: Kandidati identifikon faktet kryesore dhe dytësore të rrethanave të faktit, si dhe elementet e ligjit të rëndësishme për evidentimin e veprave penale dhe konkurimin ndërmjet tyre.

Objektiv mësimor 2: Kandidati evidenton mangësitë e bëra në kualifikimin ligjor sipas parimeve të konkurimeve dhe bën ndryshimet përkatëse në akuzë, apo ndryshim të cilësimit ligjor në varësi të fazës procedurale dhe organit procedues.

**Axhenda e ditës 16**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Konkurimi i veprave penale:** |  |  |
| 9- 9.30 | **Konkurimi i veprave penale (30 min).**   * Uniteti i veprimit dhe pluraliteti i veprave penale. * Kuptimi dhe karakteristikat e bashkimit të veprave penale. | Kandidatët kanë lexuar paraprakisht 3 raste:   * Dosja e zgjedhur; * rast lidhur me unitetin e veprimit. * rasti “pluralitetit të veprave penale”.   Kandidatët ndahen në tre grupe. Secili grup identifikon problematikat lidhur me konkurimin e veprave penale (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi unitetin e veprimit dhe pluralitetin e veprave penale.  Diskutim mbi kuptimi dhe karakteristikat e bashkimit të veprave penale.  (bazuar në pyetjet studimore të parapërgatitura nga pedagogu) (10 min) |  |
| 09:30-10:10 | **Konkurimi fiktiv i veprave penale (30 min)**   * Të përbashkëtat dhe dallimet ndërmjet konkurimin fiktiv në formën e specialitetit (konkurrimi i ligjeve) dhe konkurimit fiktiv në formën e subsidiaritetit. * Kushtet dhe kriteret e konkurimit fiktiv në formën e përthithjes. | Paraqitja e tre rasteve nga pedagogu në formën e një fabule:   1. rasti 1- konkurim fiktiv specialiteti 2. rasti 2 -konkurim fiktiv subsidiariteti 3. rasti 3- konkurimi fiktiv përthithjes   Kandidatët të ndarë në dy grupe do të identifikojnë problematikat lidhur me konkurimin fictive (10 për secilin rast=20 min);  Kandidatët do të përshkruajnë kërkesat e sëcilit lloj të konkurimit. (10 min).  Pedagogu i veshtron pergjigjet e marra dhe drejton pyetje lidhur me kriteret dhe dallimet ndërmjet llojeve të konkurimit fiktiv (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:10-10.30 | **Konkurenca formale e ligjeve (20 min)** |  |  |
| 10:10-10.30 | **Konkurenca formale e ligjeve (20 min).**   * Kuptimi dhe karakteristikat e konkuencës formale të ligjeve. * Konkurimi formal dhe Veprat vazhduese, e përbërë dhe kolektive | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë problematika lidhur me konkurencën formale të ligjeve (5 min);  Një përfaqësues për cdo grup prezanton rastet e konkurencës formale të ligjeve (10 minuta).  Pedagogu i veshtron pergjigjet e marra dhe drejton pyetje lidhur me kriteret e së cilit parim (bazuar në pyetjet studimore të parapërgatitura nga pedagogu) (5 min)  Diskutim në grup mbi këto gjetje. |  |
| 10:30-10:50 | **Momenti procedural, në të cilin organi procedues mund të vlerësojë kualifikimin ligjor të vepres penale.** **(20 min)**   * Faktet kryesore dhe dytësore, të cilët janë determinante për kualifikimin e saktë ligjor. * Vendimi për ndryshimin e kualifikimit ligjor. | Kandidatët ndahen në tre grupe. Secili grup evidenton faktet kryesore dhe dytësore, të rrëthanave të faktit, si dhe elementit e ligjit, të cilët janë determinante për evidentimin e veprave penale dhe konkurimin ndërmjet tyre.(5 min);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton dhe ilustron me anë të akteve procedural konkrete mangësitë e bëra në kualifikimin ligjor sipas parimeve të konkurimeve si dhe tregon ndryshimet përkatëse që duhen bërë në akuzë, apo ndryshim të cilësimit ligjor në varësi të fazës procedurale dhe organit procedues. (10 min). |  |

**DITA 17 Parashtrimi hyrës dhe kërkesa për prova. Rregulli i gjykimit të pandërprerë**

Çështje studimore: 1- Rregullat e përgjithshme të gjykimit. 2- Veprimet përgatitore. 3 - Veprimet e ngutshme.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Parashtrimi hyrës.  Rëndësia e listës së dëshmitarëve dhe ekspertëve. | Kandidatëve u paraqitet një dosje nga praktika; Ndahen në 3 grupe dhe ftohen të hartojnë parashtrimin hyrës, duke i bashkëlidhur listën e provave (35 min).  Akti paraqitet në monitor dhe ilustrohet nga një përfaqësues prej secilit grup (15 min; 3x5 min) |  |
| **10:00 - 10:50** | Gjykimi i të pandehurit në mungesë | Debatohet lidhur me përmbajtjen e parashtrimit hyrës dhe listën e provave |  |
| **11:00 -11:50** | Rregulli i gjykimit të pandërprerë. | Kandidatët sipas grupeve ftohen që, në përmbyllje të parashtrimit hyrës, të disponojnë datën e seancës së ardhshme.  Debati vazhdon lidhur me datat e propozuara. |  |
| **12:30-13:20** |  |  |  |
| **13:30-14:20** |  |  |  |
| **14:30-15:20** |  |  |  |

**DITA 18 Debati gjyqësor: pyetja e kryqëzuar, kundërshtimi i dëshmisë, leximet e lejueshme.**

Çështje vetëstudimore: 1- Radha e marrjes së provave. 2- Rregullat e pyetjes së kryqëzuar. 3- Kundërshtimi i dëshmisë dhe rregullat e leximeve të lejueshme. 4- Rregullat e posaçme për pyetjen e të miturve.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Pyetja e kryqëzuar dhe dialektika e saj. Realizimi praktik i saj | Parashtrim i shkurtër nga pedagogu, në nivel parimesh (10 min)  Kandidatëve u paraqitet një dosje nga praktika; Ndahen në 3 grupe dhe ftohen të hartojnë pyetjet e akuzës dhe kundërpyetjet e mundshme të mbrojtjes. (30 min).  Akti paraqitet në monitor dhe ilustrohet nga një përfaqësues i zgjedhur nga grupet (10 min) |  |
| **10:00 - 10:50** | Pyetja e kryqëzuar, vijim | Debatohet lidhur me pyetjet e shtruara dhe kundërveprimin e mbrojtjes. Synohet t ndërtohen pyetjet replikuese të akuzës. |  |
| **11:00 -11:50** | Kundërshtimi i dëshmisë, kuptimi, praktika. | Kandidatët, të ndarë në tre grupe, sipas rastit të dhënë, bëjnë rolin e akuzës, mbrojtjes dhe gjykatës, në procesin e marrjes së dëshmisë dhe kundërshtimit të saj (40 min)  Komente përfundimtare të prokurorit (10 min). |  |
| **12:30-13:20** | Leximet e lejueshme, kuptimi, praktika. | E njëjta metodologji si në rastin e kundërshtimit të dëshmisë (40 + 10 min) |  |
| **13:30-14:20** |  |  |  |
| **14:30-15:20** |  |  |  |

**Tema 11, dita 18**[[25]](#footnote-25)

**Mashtrimi[[26]](#footnote-26)**

**Përshkrim i përgjithshëm**

Mashtrimi dhe figurat e tjera të posaçme të tij synojnë të mbrojë të drejtën e pronësisë, pasurinë dhe formimin e lirë të konsensusit brenda subjektit pasiv. Ndëshkueshmëria rrjedh jo vetëm nga dëmtimi i pasurive të personit, të cilat mbrohen nga legjislacioni civil, por edhe nga interesi publik për të siguruar që detyrimi i besnikërisë, drejtësisë dhe liria e zgjedhjes së palëve kontraktuese të mos cënohen. Megjithatë, vetëm shkelja e një detyrimi të tillë nuk është e mjaftueshme, që krimi të konsiderohet i kryer, kërkohet edhe dëmtimi real i pasurive të një tjetri, duke rezultuar në një fitim të padrejtë.

Mashtrimi është nxitja e një personi në gabim, nëpërmjet paraqitjes së fakteve të rreme ose duke fshehur fakte të vërteta, përdorimit të gënjeshtrës ose shpërdorimit të besimit, me qëllimin specifik të përfitimit të padrejtë duke u shkaktuar dëm të tjerëve. Krimi i mashtrimit vendoset sistematikisht brenda Kreut III, seksioni II të Kodit Penal “Mashtrimet”. Ai përfaqëson një krim kontraktual, i karakterizuar nga sjellja e paligjshme e manifestuar gjatë formimit të marrëveshjes.

Me paraqitjen e rremë të fakteve nënkuptohet pohimi për ekzistimin e ndonjë fakti që nuk ekziston, përkatësisht paraqitja e fakteve ndryshe nga ajo që vërtet ekziston, (ajo që ekziston tregohet jo saktësisht). Fshehja e fakteve ekziston kur autori, ndonjë person, e mashtron për mosekzistimin e fakteve ekzistuese apo e hesht ekzistimin e tyre, përkatësisht përmbajtjen e tyre, nëse ka ekzistuar detyrimi i tij që ato fakte t’i tregonte. Nga kjo rezulton se mashtrimi mund të kryhet edhe me mosveprim. Ndërkaq, tregimi i rremë, kryerësi e bind viktimën për ekzistimin e ndonjë fakti që nuk ekziston, d.m.th. tek fshehja ai pengon personin që t’i mësojë faktet që vërtet ekzistojnë e të cilat janë relevante për pasjen në dispozicion të pasurisë së tij dhe pasurisë së huaj dhe të cilat do ta zmbrapsin nga pasojat e dëmshme në raport me këtë pasuri.

Gënjeshtra do të thotë simulimi, ose fshehja e realitetit, në mënyrë që të shpjerë në gabim viktimën. Çdo mënyrë që synon të ngatërrojë të rremen me të vërtetën. Jurisprudenca ka zgjeruar rolin e sjelljes specifike, në mënyrë që të përfshijë edhe gabimin ose heshtjen, kur, për shkak të rrethanave specifike, ato duken të afta të mashtrojnë. Gjithashtu heshtja keqdashëse nga ana e dikujt që ka detyrën të informojë palën tjetër kontraktuese për karakteristika të caktuara të transaksionit mund të përbëjë krimin e mashtrimit. Artifica ose mashtrimi duhet të jetë i aftë të mashtrojë viktimën. Gabimi mund të bjerë në mënyrë indiferente mbi motivet, mbi një nga elementët e ndryshëm të listuar në Kodin Civil, ose mbi çdo aspekt të realitetit faktik që përcaktoi qëllimin kontraktual të të autorit.

Mashtrimi si krim konsumohet edhe kur qëllimi ndikon vetëm në fazën e ekzekutimit të transaksionit, në mënyrë që mjetet ose artificat të jenë të afta të prodhojnë një fitim të padrejtë dhe dëme pasuese. Dëmi i referohet një humbjeje financiare reale në terma të fitimeve të humbura dhe dëmeve pasuese, ndërsa fitimi i referohet, gjithashtu edhe një avantazhi jo financiar, siç është në rastin e kënaqësisë së thjeshtë psikologjike që rrjedh nga dëshira për hakmarrje ose ndëshkim personal.

Legjislacion ynë penal parashikon disa lloj inkriminimesh që kanë për bazë veprime mashtruese, të cilat, sipas disa elementeve të veçanta, klasifikohen në figura të ndryshme të veprave penale. Përpos kësaj forme të mashtrimit, në këtë seksion janë edhe skemat mashtruese piramidale, mashtrimi në subvencione, krijimi i skemave mashtruese lidhur me tatimin mbi vlerën e shtuar, mashtrimi në sigurime, në kredi, në veprat e artit dhe të kulturës, manipulimi i tregut (nenet 143-150 K.Penal)

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të mashtrimit, elementeve të tij me rëndësi kualifikuese, të llojeve të ndryshme të tij në rrethana specifike. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore mbi bazën e tyre të dallojë tipologjitë e krimeve mashtrimit, manipulimit të tregut, të shkeljes së drejtave të autorit dhe pronësisë industruale, dhe të bëjë një kualifikim ligjor adekuat të tyre, të dallojë skemat mashtruese, piramidale, dhe skemave mashtruese lidhur me tatimin mbi vlerën e shtuar, si dhe kontradiktat dhe mangësitë në qëndrimet e autoreve të vepres, në hetim dhe të përcaktojë vlerën e tyre provuese, referuar protokollove të hetimit të krimeve të mashtrimit.
* Kandidati (A/V) është vlerëson në një rast të caktuar dhe vendos aplikimin e përgjegjësisë penale për krimet e mashtrimit sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.
* Kandidati është i vetëdijshëm për atë që ndodh në sferat shoqërore, ekonomike lidhur me fenomenin e mashtrimit, si për rolin dhe ndikimin e tij në parandalimin, hetimin dhe ndëshkimin e këtyre fenomeneve.

**Qëndrimi**

Pas përfundimit të trajnimit:

* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Mashtrimet. (40 min)**

* Karakteristikat strukturore të figurës së vepres penale të mashtrimit. Vija ndarëse me veprimet juridike civile, dhe përmbushjen e detyrimeve kontraktore.
* Dallimet dhe të përbashkëtat ndërmjet mashtrimit dhe mashtrimit në rrethana cilësuese, subvencione, sigurime, kredi, veprat e artit dhe të kulturës, manipulimi i tregut.

Objektivi mësimor 1: Kandidati evidenton kriteret kryesore, si bazë të përgjegjësisë penale për mashtrimin, si dhe shpjegon teknikat e inkriminimit të kësaj figurë të vepres penale.

Objektivi mësimor 2: Kandidati demostron dallimet dhe të përbashkëtat ndërmjet mashtrimit dhe mashtrimit në rrethana cilësuese, subvencione, sigurime, kredi, veprat e artit dhe të kulturës, manipulimi i tregut

Pyetjet studimore:

1. Cilat janë karakteristikat e objektit të mbrojtjes, sipas konceptit ligjor dhe ekonomik?
2. Cili është kuptimi i termave “paraqitjes së fakteve të rreme”; “duke fshehur fakte të vërteta”, “gënjeshtrës ose shpërdorimit të besimit”?
3. Cilat janë kriteret për të vlerësuar nëse heshtja mund të përdoret si artifice për mashtrim?
4. Cili është kuptimi i shprehjes “gënjeshtra, heshtja, parimi i specifikës”?
5. Si duhet të vlerësohen “gabimi i viktimës”, “gabimi pengues”, “dyshimi”?
6. Lidhur me viktimën, a duhet të merren në konsideratë “kapaciteti natyror i viktimës”, “parimi dhe kufijtë e “dogmatikës së viktimës”, “neglizhenca”?
7. A duhet të lidhet mashtrimi me veprimet juridike me disponim? Nëse po, cilat janë kërkesat dhe natyra e ketij akti? Cilat janë kriteret e mosveprimit si akt disponues?
8. Cilat janë kriteret për të vlerësuar mospërputhja midis autorit të aktit dispozitiv dhe palës së dëmtuar?
9. Kuptimi i mashtrimit "trepalësh" dhe menaxhimi i interesave pasurore i të tjerëve?
10. Si duhet të kuptohet i ashtuquajturi "mashtrim i përdorimit"?
11. Cilat janë karakteristikat e autonomisë e fitimit dhe demit?
12. Cilat janë kriteret për të vlerësuar padrejtësisë e fitimit?
13. A mund të flitët për mashtrimi në akte të paligjshme, cilat janë karakteristikat e teorisë së mospërputhjes?
14. Cilët janë kriteret për të vlerësuar “përshtatshmerinë” e sjelljes mashtruese?
15. Cilat janë tiparet e shkakësisë psikologjike?
16. Cilat janë kriteret për të bërë dallimin ndërmjet mashtrimit dhe veprimeve juridike civile?
17. Cilat janë kriteret për të përcaktuar rrethanën rënduese të “pasoja të rënda”?
18. Ku dallon krimi i mashtrimit nga ai i vjedhjes, falsifikimit, vjedhjes me mjetë mashtruese?
19. A mund të konsiderohet mashtrim “*shmangia, pjesërisht apo tërësisht, e detyrimeve për të paguar të krijuara sipas ligjit, kontratës apo marrëdhënieve që lidhen me shërbime të ndryshme, që janë të ekzekutueshme dhe të pranuara për t’u paguar*”?
20. Në të gjitha rastet kur, për të kryer një prej veprave penale të mashtrimit, autorit i është dashur të kryejë veprime që përbëjnë vepër penale më vete, atëherë kjo e fundit a konkurron me veprën që ai ka dashur të kryejë?

**Skemat mashtruese, piramidale, si dhe lidhur me tatimin mbi vlerën e shtuar. (40 min)**

* Karakteristikat e inkriminimit të skemave mashtruese dhe piramidale.
* Organizimi dhe vënia në funksionim e skemave mashtruese lidhur me tatimin mbi vlerën e shtuar. Të përbashkëtat dhe dallimet me skemat mashtruese dhe piramidale.

Objektiv mësimor: Kandidati kategorizon teknikat e inkriminimit të figurave të krimeve të skemave mashtruese, piramidale, dhe atyre lidhur me tatimin mbi vlerën e shtuar si dhe demostron aplikimin e përgjegjësisë penale, referuar dispozitave konkrete të Kodit Penal.

Pyetje studimore:

1. Cili është kuptimi i termit skemë “mashtruese”?
2. Ku qëndron dallimi ndërmjet skemës mashtruese dhe asaj piramidale?
3. Si duhet të kuptohet termi “të huamarrjes”?
4. Cili është dallimi ndërmjet skemave mashtruese piramidale dhe ushtrimit paliçensë i veprimtarive financiare?
5. A mund të trajtohen skemat piramidale, si fajde? Nëse jo, cilat janë tiparet ndarëse?
6. Cilat janë kriteret për të përcaktuar rrethanën rënduese “pasoja të rënda”?
7. Cili është kuptimi i termave “organizim”; “vënia në funksionim”?
8. Cilat janë dallimet ndërmjet skemave mashtruese dhe skemave mashtruese lidhur me tatimin mbi vlerën e shtuar?
9. Cili është kuptimi i termave “mospagim”; “përfitim i kreditimit”; “rimbursim të tatimit”?
10. Cili është dallimi ndërmjet skemave mashtruese dhe veprave penale në fushën e taksave dhe tatimeve?

**Krijimi i bindjes lidhur me ekzistencën e mashtrimit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, kontradiktat dhe mangësitë në qëndrimet e autoreve të vepres, në hetim dhe të përcaktojë vlerën e tyre provuese, referuar protokollove të hetimit të krimeve të mashtrimit.** **(20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e mashtrimit.
* Procedurat hetimore standarte në hetimin e krimeve të mashtrimit, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e krimeve të mashtrimit, si dhe dallon kontradiktat dhe mangësitë në qëndrimet e autoreve të vepres, në hetim dhe të përcaktojë vlerën e tyre provuese, referuar protokollove të hetimit të krimeve të mashtrimit.

**Axhenda e ditës së 18-të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Mashtrimi:** |  |  |
| 9- 9.40 | **Mashtrimet. (40 min)**   * Karakteristikat strukturore të figurës së vepres penale të mashtrimit. Vija ndarëse me veprimet juridike civile, dhe përmbushjen e detyrimeve kontraktore. * Dallimet dhe të përbashkëtat ndërmjet mashtrimit dhe mashtrimit në rrethana cilësuese, subvencione, sigurime, kredi, veprat e artit dhe të kulturës, manipulimi i tregut. | Kandidatët kanë lexuar paraprakisht 2 raste:   * Dosja e zgjedhur; * Rasti i veprave të artit; * rasti “manipuli i tregut”.   Kandidatët ndahen në tre grupe. Secili grup identifikon figurat e veprave penale të mashtrimit në secilin rast (5 min);  Një përfaqësues për cdo grup paraqet specifikat që ka konstatuar nga aktet (15 min);  Diskutim mbi momentin e konsumimit të vepres penale, dhe elementet dallues ndërmjet mashtrimit dhe formave të cilësuara të tij.  Diskutim mbi problematikat e shfaqura në praktika. (bazuar në pyetjet studimore të parapërgatitura nga pedagogu) (20 min) |  |
| 09:40-09:50-10:10 | **Skemat mashtruese, piramidale, si dhe lidhur me tatimin mbi vlerën e shtuar. (40 min)**   * Karakteristikat e inkriminimit të skemave mashtruese dhe piramidale. * Organizimi dhe vënia në funksionim e skemave mashtruese lidhur me tatimin mbi vlerën e shtuar. Të përbashkëtat dhe dallimet me skemat mashtruese dhe piramidale. | Paraqitja e tre rasteve nga pedagogu në formën e një fabule:   1. Rasti 1- skemat mashtruese 2. Rasti 2 -skemat mashtruese lidhur tatimin; 3. Rasti 3- fajdet   Kandidatët të ndarë në dy grupe do të identifikojnë ekzistencen përgjegjësisë penale (10 për secilin rast=10 min);  Kandidatët do të identifikojnë karakteristikat e inkriminimit të skemave mashtruese dhe piramidale, të organizimit dhe vënies në funksionim e skemave mashtruese lidhur me tatimin mbi vlerën e shtuar. (10 min).  Kandidatet do të analizojnë të përbashkëtat dhe dallimet me skemat mashtruese dhe piramidale.. (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në mashtrimit (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 10:10-10.30 |  |  |  |
| 10:30-10:50 | **Krijimi i bindjes lidhur me ekzistencën e mashtrimit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, kontradiktat dhe mangësitë në qëndrimet e autoreve të vepres, në hetim dhe të përcaktojë vlerën e tyre provuese, referuar protokollove të hetimit të krimeve të mashtrimit.** **(20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimet e mashtrimit. * Procedurat hetimore standarte në hetimin e krimeve të mashtrimit, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore dhe krijon bindjen lidhur me ekzistencën e mashtrimit në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e krimeve të mashtrimit sipas protokolleve të hetimit, si dhe tregon se si evidentohet kontradiktat dhe mangësitë në qëndrimet e autoreve të vepres, në hetim dhe si duhet të merret informacioni mungues mbi faktet nëpërmjet urdhërimit për të kryer veprime hetimore tipike shtesë, si dhe të tregojë aspektet provuese. (10 min) |  |

**DITA 19 Gjykimi për caktimin e masës mjekësore të detyrueshme.**

Çështje vetëstudimore: Nuk ka

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Struktura e kërkesës dhe rregullat e gjykimit.  Rëndësia e aktit të eskpertimit psikiatriko-ligjor  . | Kandidatëve u paraqitet një dosje nga praktika; Ndahen në 3 grupe dhe ftohen të hartojnë parashtrimin hyrës, duke i bashkëlidhur listën e provave (35 min).  Akti paraqitet në monitor dhe ilustrohet nga një përfaqësues prej secilit grup (15 min; 3x5 min) |  |
| **10:00 - 10:50** | vijon | Debatohet lidhur me përmbajtjen e parashtrimit hyrës dhe listën e provave |  |
| **11:00 -11:50** | vijon | Kandidatët sipas grupeve organizohen për të bërë debatin gjyqësor, të fokusuar tek pyetja e ekspertëve |  |
| **12:30-13:20** | vijon | Vijon debati, i cili përmbyllet me dhënien e vendimit |  |
| **13:30-14:20** |  |  |  |
| **14:30-15:20** |  |  |  |

**DITA 20 Formulimi i akuzave të reja. Vendimi dhe standardet e fajësisë.**

Çështje vetëstudimore: Nuk ka

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Ndryshimi i akuzës në përfundim të gjykimit nga prokurori | Parashtrim i shkurtër nga pedagogu, në nivel parimesh (5 min)  Kandidatëve u paraqitet një dosje nga praktika; Ndahen në 3 grupe dhe ftohen të konkludojnë me ndryshimin e akuzs përkatëse (25 min).  Akti paraqitet në monitor dhe ilustrohet nga një përfaqësues i zgjedhur prej secilit grup (3x5=15 min) |  |
| **10:00 - 10:50** | Akuza për një fakt të ri dhe akuza për një vepër tjetër | E njëjta metodologji si në rastin ndryshimit të akuzës. |  |
| **11:00 -11:50** | Ndryshimi i cilësimit juridik të veprës nga gjykata. Të drejtat e palëve | E njëjta metodologji, mbi një rast të ri. |  |
| **12:30-13:20** | vijon | Kandidatët e ndarë në grupe, ftohen të shkruajnë vendimin, për pjesën e ndryshimit të culësimit juridik (25 min).  Paraqitja nga një përfaqësues prej secilit grup (3x5=15 min)  Komente nga pedagogu |  |
| **13:30-14:20** |  |  |  |
| **14:30-15:20** |  |  |  |

**Tema 13 dhe 14 (dita 20 dhe 21)**[[27]](#footnote-27)

**Dënimi kryesor, si dhe dënimet plotësuese, bashkimi i dënimeve, alternativat e dënimit me burgim. Përjashtimi, ulja e dënimit nën kufijtë ligjorë**. **[[28]](#footnote-28)**

**Përshkrim i përgjithshëm**

Në kodin penal është parashikuar neni 29, i titulluar dënimet kryesore, në të cilit përcaktohet se: “Për personat që kanë kryer krime jepen këto dënime kryesore: 1. Me burgim të përjetshëm 2. Me burgim 3. Me gjobë. Për personat që kanë kryer kundërvajtje penale jepen këto dënime kryesore: 1. Me burgim 2. Me gjobë”. Renditja e dënimeve në Kodin Penal e përcakton relacionin e tyre me rastin e aplikimit. Ky sistem është përcaktuar sipas peshës së dënimeve dhe njëherazi ka rëndësi praktike në rastet kur shtrohet çështja e zbutjes së dënimit.

Dënimet kryesore janë ato të cilat ligji i parashikon se mund të aplikohen si masë kryesore e ndëshkimit. Këto janë ato lloje të dënimeve që mund të aplikohen si të vetme ndaj kryesit të veprës penale, pavarësisht prej llojit tjetër të dënimit. Kryesisht këto janë dënime të tilla me të cilat gjykata vlerëson se me zbatimin e tyre si të vetme, mund ta realizojnë funksionin e ndëshkimit.Në të gjitha sistemet ndëshkimore të legjislacioneve penale të shteteve bashkëkohore, dënimi me burgim zë vendin qendror, pasi për numrin më të madh të veprave penale është parashikuar ky lloj dënimi.

Dënimi me burgim të përjetshëm apo me burgim është gjithmonë dënim kryesor. Ndërsa dënimi me gjobë, përkatësisht me të holla, mund të jetë edhe kryesor edhe plotësues. Dënimi me gjobë në disa dispozita të Kodit Penal është parashikuar si i vetmi dënim kryesor, por shpeshherë është parashikuar në mënyrë alternative me dënimin me burgim. Në rastet kur dënimi me gjobë me ligj është parashikuarë në mënyr alternative me dënimin me burgim, do të jetë kryesor nëse gjykata e aplikon si të vetmin dënim, ndërsa do të jetë plotësues nëse gjykata, krahas dënimit me burgim,aplikon edhe dënimin me gjobë. Kurse dënimi me gjobë është plotësues në rastet kur për një vepër është parashikuar në mënyrë kumulative me dënimin me burgim.

Gjithashtu, dënimi me gjobë mund të aplikohet si dënim plotësues, krahas dënimit me burgim. Në rastet kur gjykata krahas dënimit me burgim me kusht e aplikon edhe dënimin me gjobë pa kusht, atëherë dënim kryesor konsiderohet dënimi me kusht, ndërsa dënimi me gjobë është e karakterit plotësues.

Dënimet plotësuese aplikohen sipas parimit të njohur latin “accessorium sequitur principale” (ndjekin një dënim kryesor), duke synuar të arrijnë qëllimet e dënimit penal , ushtrojnë efekte të përkohshme ose të përhershme.

Sanksionet plotësuese janë ato lloje të dënimesh penale, të cilat mund të caktohen vetëm së bashku me dënimin kryesor. Janë lloje të posaçme të sanksioneve penale, të cilat u paraqitën si rezultat i njohurive empirike se dënimet kryesore nuk mund të jenë të vetmet mjete efikase ndaj të gjithë autorëve të veprave penale. Për këtë arsye, në të drejtën penale u formësua mendimi se, krahas dënimit kryesor, duhet parashikuar edhe sanksione të tjera penale të karakterit komplementar, plotësues, me të cilat do të bëhej i mundshëm parandalimi më efektiv i kriminalitetit dhe risocializimi i personave të dënuar.

Tipari karakteristik i dënimeve plotësuese është karakteri i tyre ndërhyrës, të qënit sanksione, që sjellin paaftësi për gëzimin apo shfrytëzimin e një të mire, ose fakulteti juridik, duke kufizuar ose zvogëluar mundësinë e të dënuarit për të kryer veprimtari të caktuara ose për të ushtruar të drejta, funksione apo kompetenca. Tipari themelor që pasqyrohet, është natyra e tyre si aksesorë plotësues, ose abstrakte në lidhje me dënimet kryesore. Emërues i përbashkët i këtyre lloj sanksionesh penale është detyrueshmeria, por jo automatizimi i tyre, që përfitojnë legjitimitetin e aplikimit nga ai i dënimit penal, si efekte jurido-penale të tij, duke qenë e nevojshme, që gjykata të përcaktojë në mënyrë eksplicite zbatimin e tij. Në disa raste mund të ndodhë, që megjithëse dënimet kryesore nuk janë të zbatueshme, dënimet plotësuese i nënshtrohen aplikimit dhe zbatimit të tyre. Gjykata në çdo gjendje dhe shkallë të procedimit mund të revokojë kryesisht një dënim plotësues, nëse konstaton se është aplikuar në mënyrë të paligjshme.

Alternativat e vuajtjes së dënimit me burgim synojnë shmangien e pasojave të dëmshme e të pariparueshme jo vetëm për të dënuarin por, edhe për komunitetin ku ai jeton, çlirimin e të dënuarit nga vuajtja e dënimit nëse vërtetohen rrethana të caktuara, shumica e të cilave janë të parashikuara nga ligji, edukimin dhe rehabilitimin e të dënuarit, parandalimin e humbjes së cilësive edukuese dhe parandaluese të dënimit, edukimin e shoqërisë, parandalimin e kriminalitetit.

Në kushtet e mungesës së një përkufizimi ligjor, në doktrinës e së drejtës penale janë bërë përpjekje për të definuar konceptin e alternativave të dënimit, për të cilin ka patur qëndrime të ndryshme. Definicioni i nocionit të masave alternative në rrethin juridik europian është shumë i gjërë duke përfshinë sanksione të ndryshme dhe procedura që mund të zbatohen në cilëndo fazëtë procedurës penale. Disa autore të tjerëflasin për alternativa jo burgimi në vend të sanksioneve alternative, sepse nocioni i fundit e implikon qëndrimin se dënimi me burg është rregull, ndërsa të gjitha masat e tjera janë sekondare, por më pas pranohet se në shumë legjislatura ky është rasti me vepra penale serioze. Përvec kësaj konfuzioni rreth këtij nocioni e rrit faktin se në shumë legjislacione disa nga këto sanksione (në përgjithësi dënimi me të holla) janë përfshirë në reporterin (klasifikimin) e dënimeve, në të cilat gjendet dënimi me burgim. Prej kësaj nuk ekziston asnjë qasje drejt asaj se cila është masë preventive, dënim apo kontroll jashtë burgut, që mund të llogaritën si alternative e tij.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë mbi sistemin e dënimeve, dënimet kryesore, alternative, plotësuese, modalitetet e individualizimit të tij, rrethanave lehtësuese, rënduese, kushteve dhe kritereve për bashkimin e dënimeve, si dhe mbi parimet e përjashtimit nga dënimi. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore, elementet e tjerë të procedimit penal, lidhur me rrezikshmerinë e vepres penale, të autorit të saj, shkallën e fajita, rrethanat lehtësuese, ose rënduese mbi bazën e të cilëve të individualizojë llojin e dënimit, masën e tij, identifikon dhe analizon kushtet dhe kriteret për aplikimin e dënimeve alternative, dënimeve plotësuese, apo bashkimit të tyre.
* Kandidati (A/V) vlerëson në një rast të caktuar dhe të vendosë aplikimin e një lloji të caktuar të dënimit dhe masën e tij

**Qëndrimi**

Pas përfundimit të trajnimit:

* Kandidati për magjistrat ka krenari dhe pasion për sistemin e drejtësisë dhe besim në cilësitë e tij/saj. I qëndron vendimeve të marra dhe demonstron individualitet e vendosmëri, gjë që rrit ndikimin e veprimeve të tij/saj, merr parasysh rolin e tij, apo trupës, ku bën pjesë, në gjykatën, pjesë e së cilës është, si dhe në systemin e drejtësisë në tërësi; guxon, kur është e nevojshme, të shkojë kundër pikëpamjeve të pranuara përgjithësisht dhe të bëjë gjërat ndryshe; tregon shkathtësi brenda kornizës së rënë dakord; guxon të ndryshojë drejtimin në trajtimin dhe shkëmbimin e pikëpamjeve. Është i qartë në lidhje me pritjet, vendos kufij.
* Kandidati për magjistrat ka të zhvilluar vetëbesimin dhe autenticitetin, si dhe angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Llojet e denimeve sipas legjislacionit aktual. (50 min)**

* Dënimi me burgim të përjetshëm dhe me burgim si dënime kryesore
* Dënimi me gjobë dhe zbatimi i dënimeve ndaj personave juridikë.

Objektivi mësimor 1: Kandidati diferencon kushtet dhe kriteret për aplikimin e dënimit me burgim të përjetshëm dhe dënimit me burgim dhe demostron aplikimin e tyre në një rast konkret.

Pyetjet studimore:

1. Cilat janë teoritë mbi dënimin?
2. Cilat janë kriteret për aplikimin e dënimit me burgim të përjetshëm?
3. Si duhet të interpretohet termi “krim i rëndë”? A duhet ligjvënësi apo gjykata vlerësojë në mënyrë individuale se cilat figura të veprave penale konsiderohen të rënda?
4. A duhet të lidhet termi “krim i rëndë”, me veprat më të rënda penale të kryera në rrethana veçanërisht rënduese ose për vepra penale që kanë shkaktuar pasoja shumë të rënda?
5. A mund të aplikohet dënimi me burgim të përjetshëm për krimet e rënda nga pakujdesia?
6. A mund të aplikohet burgim të përjetshëm ndaj personit, i cili në kohën e kryerjes së krimit ka patur aftësi esenciale të zvogëluara mendore?
7. Kodi ynë penal nuk ka parashikuar ndonjë mënyrë të aplikimit të masës së dënimit, në vite, muaj, apo ditë, të plota ose jo. Pyetja që lind është: *A mund të caktohet nga gjykata një masë denimi, me formulimin “5 vite e 3 muaj e dy dite e gjysmë?*

Objektivi mësimor 2: Kandidati analizon dhe zbërthen aplikimin e dënimit me gjobë, identifikon llojet e dënimit dhe modalitetet e aplikimit të dënimeve ndaj personave juridik.

Pyetje studimore:

1. Cilat janë llojet e sistemeve për caktimin e dënimin me gjobë?
2. Cilat janë karaktaristikat e sistemit fiks?
3. Cilat janë tiparet e sistemit sipas mëditjes?
4. Cilat janë avantazhet dhe disavantazhet e sistemit sipas të ardhurave mujore mesatare?
5. A është e nevojshme aplikimi i një sistemi të përzier?
6. Cilat janë kriteret për caktimin e dënimit me gjobë?
7. Cilat janë veprimet procedurale që duhet të kryeje gjykata në kuptim të “*pasi ka hetuar rreth aftësisë paguese të personit*”? Cilat janë kriteret për të përcaktuar “aftësinë paguese”?
8. Si duhet të interpretohet shprehja “gjendjen pasurore të kryesit”? Si ndikojnë faktoret që lidhen me shumën e të ardhurave personale e të ardhurat e tjera, si dhe detyrimet civile të dënuarit?
9. Kodi Penal ka parashikuar mundësinë e ekzekutimit të detyrueshëm të dënimit me gjobë. A është ekzekutimi i dëtyrueshëm, në përputhje me qëllimet e dënimit? Ekzekutimi i gjobës a duhet të lihet në vullnet të denuarit?
10. Si duhet të veprojë gjykata nëse gjoba nuk është paguar në tërësi, por vetëm një kest i saj?
11. Cilat janë kriteret për zevendesimin e dënimit me gjobë në dënim me burgim?
12. Cilat janë kushtet dhe kriteret për zëvendësimin e dënimit me burgim me pagimin e një shume të hollash në favor të shtetit?
13. Cilat janë llojet dhe modalitetet e aplikimit të denimeve ndaj përsonave juridik?

**Modalitetet ligjore për caktimin e dënimit. (100 min)**

* Kushtet e përgjithshme dhe të posaçme për caktimin e dënimit.
* Rrethanat lehtësuese dhe rënduese. Vlerësimi i përseritur i rrethanave dhe përcaktimi i rëndësisë së rrethanave. Barasvlerësimi i rrethanave dhe vlerësimi i dënimit.

Objektivi mësimor 1: Kandidati diferencon dhe analizon kushtet e përgjithshme dhe të posaçme për caktimin e dënimit.

Pyetjet studimore:

1. çfarë nënkupton individualizimi i dënimit?
2. Cili është kuptimi individualizimit gjyqësor?
3. Cilat janë karakteristikat e sistemit të caktimit relativ të dënimit?
4. Cilat janë avantazhet dhe disavantazhet e teoria së ndëshkimit direfencues?
5. Cilat janë kriteret mbi të cilat duhet të mbështetet gjykata në individualizimin e dënimit?
6. Cilët janë etapat që duhet të ndjek vlerësimi dhe caktimi i dënimit?
7. Cilat janë kriteret për përcaktimin e dënimit kryesor që parashikohet për atë vepër dhe pikënisjes për caktimin e dënimit?
8. Si duhet të vlerësohet marrja në konsideratë e qëllimeve të dënimit dhe parimeve?
9. Cili është modaliteti për vlerësimin e provave dhe argumenteve të palëve për rrethanat rënduese dhe lehtësuese dhe vërtetimin e rrethanave që ekzistojnë?
10. Si caktohet pesha e caktuar e rrethanave dhe si bëhët vlerësimi nëse dhe deri në ç'masë njëra mbizotëron mbi tjetrën?
11. Cilat janë kriteret për të përcaktuar nëse janë të mundshme dënimet alternative për atë vepër dhe nëse janë të zbatueshme?
12. Cilat janë kriteret për vlerësimin dhe caktimin e dënimeve plotësuese?
13. Cilat janë standartet për dhënien e arsyetimit për dënimin përfundimtar?
14. Si mund të përcaktohet pikënisja e dënimit?
15. Cilat janë kushtet e përgjithshme për caktimin e dënimit?
16. Cilat janë kushtet e posaçme, të cilat duhet të merren në konsiderate për çdo rast konkret të kryerjes së vepres penale? Cilat janë kriteret për vlerësimin e rrezikshmërisë së veprës penale, të autorit të saj, shkallën e fajit?
17. Cilat janë kategoritë e rrethanave që lidhen me rastin të cilat ndikojnë në lartësinë e dënimit? Cilat janë rrethanat lidhur me kryerjen e veprës penale ? Cilat janë rrethanat lidhur me viktimizimin dhe viktimën ? Cilat janë rrethanat lidhur me të akuzuarin dhe gjendjen e tij personale ?

Objektivi mësimor 2: Kandidati identifikon dhe analizon rrethanat lehtësuese dhe rëndëuese, përcakton rëndësinë e tyre, vlerëson baarasvlerësimin e rrethanave dhe cakton dënimin.

Pyetje studimore:

1. Cilat janë karakteristikat e tezës logjike-formale të autonomisë nga elementet përbërës të një vepre penale?
2. Cili është dallimi ndërmjet rrethanave të përcaktuara dhe të papërcaktuara?
3. Ku ndryshojnë rrethanat objektive dhe subjektive nga njëra tjetra?
4. Cilat janë rrethanat lehtësuese?
5. Si duhet të kuptohet termi “krimet e “nderit”?
6. Kur ekziston bashkëjetesa e arsyeve egoiste dhe altruiste në psikikën e kryesit të veprës, që formon bazën e veprimit kriminal, cila rrethanë lehtësuese do të aplikohet?
7. Nëse në vlerësimin e sjelljes së paligjshme, është e nevojshme të vazhdohet duke zgjedhur metoda të veçanta, që nuk tregojnë një gravitet disproporcional krahasuar me arsyen e deklaruar?
8. Për qëllimet e konfigurimit të zbatimit të rrethanës së provokimit cilët elemente janë të nevojshëm të plotësohen në mënyrë komulative?
9. Cilat janë rrethanat rënduese?
10. Su duhet të kuptohet shprehja “llogaritja e dyfishtë të rrethanës nga ana e gjykatës”?
11. Cilat janë kriteret për të përcaktuar rëndësisë e rrethanave nga gjykata? Cili është kuptimi i shprehjes “vlerësimi i secilës rrethanë ka rëndësi të brendshme”?
12. Cilat janë kriteret që gjykata të përcaktoj rëndësinë e përgjithshme të veprës?
13. Cilat janë karakteristikat e parimit të mbizotërimit dhe ekuivalëncës?
14. Për të përcaktuar shkallën më të lartë të fajësisë cilat rrethana duhet të merrën në konsideratë?
15. Për të përcaktuar shkallën më të ulët të fajësisë cilat rrethana duhet të merren në konsideratë?
16. Për të përcaktuar shkallën më të lartë të dëmit cila rrethana duhet të merren në konsideratë?
17. Cilët janë elementet përbërës të konceptit të baravlerësimit të rrethanave rënduese dhe lehtësuese?

**Dënimet plotësuese. (50 min)**

* Koncepti dhe funksioni i denimeve plotësuese.
* Llojet e dënimet tradicionale aksesore

Objektiv mësimor 1: Kandidati definon dënimin plotësues, zbërthen karakteristikat e tij dhe analizon funksionin e dënimit aksesor.

Pyetje studimore:

1. Cili është kuptimi i denimit plotësues?
2. Cilat janë funksionet e tij?
3. A mund të aplikohen dënimet plotësuese së bashku me dënimet alternative?

Objektiv mësimor 2: Kandidati analizon dhe zbërthen llojet e dënimeve plotësuese, si dhe identifikon kushtet dhe kriteret për aplikimin e tyre?

Pyetje studimore:

1. Cilat janë kushtet dhe kriteret për aplikmin e heqja e së drejtës për të ushtruar funksione publike?
2. Cili është objekti i konfiskimit si dënim plotësues?
3. Cili është përkufizimi i nocionit të të “huajit” ndaj krimit?
4. Cila është qasja që duhet të ndiqet ndaj sendeve, objekt konfiskimi, nëse ato tjetërsohen tek të tretët?
5. A duhet që autori të dënohet para se të aplikohet konfiskimi i çmimit të krimit?
6. A janë objekt konsfiskimi sendet posedimi i të cilave lejohet me autorizim paraprak administrative?
7. Konfiskimi i fitimit, i cili, për shkak të veçorive të tij, a mund të aplikohet ndaj një pasurie, e cila është pasojë e një veprimtarie të ligjshme për shoqërinë tregtare?
8. A mund të jenë objekt konfiskimi produket e krimit që janë tjetërsuar nga personat e tretë?
9. Nëse në momentin e kryerjes së veprës penale kundër sigurisë rrugore i dënuari nuk ka pasur leje të drejtimi, a mund që gjykata mund të vendosë që mos t’i jepet leja e drejtimit për një periudhë të caktuar?
10. Si përllogaritet produkti i krimit?
11. Cilat janë kriteret për aplikimin e dënimit plotësues ndalimi për të drejtuar automjete?
12. Kushtet për aplikimin e dënimit plotësues “heqja e dekoratave dhe e titujve”?
13. Cilat janë kriteret e dënimit plotësues “heqja e së drejtës të ushtrimit të një profesioni ose të një veprimtarie”?
14. Cilat janë elementet e dënimit plotësues “heqja e së drejtës të ushtrimit të detyrave drejtuese”.
15. Nëse shkelja e kompetences, statutit, apo detyrave të njohura, është rrjedhojë e veprimeve të kryera me origjinë nga një burim i urdhrit kontraktues, a mund të çojnë në zbatimin e këtij dënimi plotësues?
16. Cilat janë kushtet dhe kriteret për aplikimin e “ndalimi për të qëndruar në një apo disa njësi administrative”?
17. Cilat janë kushtet për aplkimin e dënimit plotësues të “Humbja e përgjegjësisë prindërore”?
18. A mund të aplikohen dënimet plotësuese nëse vepra penale ka ngelur në tentative?
19. CIlat janë kriteret për të përcaktuar kohëzgjatjen dhe momentin e fillimit të ekzekutimit të dënimeve plotësuese?

**Dënimet alternative. (50 min)**

* Nevoja për alternative të dënimit penal dhe efektiviteti i alternativave të dënimit me burgim.
* Koncepti, objektivat dhe llojet e alternativave të dënimit me burgim. Teoritë bashkohore mbi alternativat e dënimit me burgim dhe standartet ndërkombëtare.

**Alternativat e sanksionit penal të burgimit (50 min)**

* Gjysmëliria.
* Pezullimi i ekzekutimit të vendimit me burgim dhe vënia në provë.
* Qëndrimi në shtëpi.
* Pezullimi i ekzekutimit të vendimit me burgim dhe detyrimi për kryerjen e një pune në interes publik.
* Lirimi me kusht. Qëllimi i lirimit me kusht. Kushtet për përfitimin e lirimit me kusht. Arsye e veçantë. Sjellja dhe puna e të dënuarit. Koha e vuajtur e dënimit. Çështjet e nevojshme që gjykatat duhet të vlerësojnë në shqyrtimet e kërkesave me objekt lirimin me kusht. Kushtet ndaluese për aplikimin e lirimit me kusht. I dënuari përsëritës për krime të kryera me dashje.
* I dënuari për kryerjen e veprave penale të parashikuara në nenet 78/a, 79/a, 79/b, 79/c apo paragrafi i tretë i nenit 100. I dënuari me burgim të përjetshëm. Përmbajtja e kushtit dhe detyrimet e të dënuarit. Forma të tjera të dënimeve alternative.
* Burgosja (Izolimi) komunitare. Restitucioni. Shërbimi në komunitet. Prova standarde. Mbikëqyrja intensive e provës (IPS).

Objektiv mësimor: Kandidati ndërgjegjësohet për nevojën dënimeve alternative dhe identifikon kushtet dhe kriteret për aplikimin e tyre.

**Bashkimi i dënimeve, (30 min)**

* Kushtet për bashkimin e dënimeve të dhëna për disa vepra penale me vendime të veçanta.
* Modalitetet e bashkimit të dënimeve plotësuese

**Përjashtimi, ulja e dënimit nën kufijtë ligjorë. (30 min)**

* Caktimi i dënimit sipas disa rasteve të veçanta të parashikuara nga Kodi Pneal. Dënimi i të miturit, përjashtimi i të miturit nga dënimi, përjashtimi nga dënimi i bashkëpunëtoreve të drejtësisë.
* Ulja e dënimit nën kufijtë e parashikuar nga ligji. Zbutja e dënimit për tentativen. Zëvendësimi i dënimit me burgim me pagimin e një shumë të hollash në favor të shtetit. Pranimi i pagimit të gjobës.

**Individualizimi i dënimit, caktimi i llojit dhe masës së tij në një rast konkret.** (40 min)

* Faktet kryesore dhe dytësore, rrethanat e tjera të procedimit penal që ndikojnë individualizimin e dënimit penal.
* Struktura e vendimit dhe arsyetimi i dënimit që gjykata individualizon.

Objektiv mësimor 1: Kandidati identifikon faktet kryesore dhe dytësore, si dhe rrethanat e tjera të rëndësishme për individualizimin e dënimit.

Objektiv mësimor 2: Kandidati arsyeton duke përpiluar një vendim individualizimin e dënimit në një rast konkret.

**Axhenda e ditës 20**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-10:50** | **Dënimit kryesore:** |  |  |
| 9- 9.50 | **Llojet e denimeve sipas legjislacionit aktual. (50 min)**   * Dënimi me burgim të përjetshëm dhe me burgim si dënime kryesore * Dënimi me gjobë dhe zbatimi i dënimeve ndaj personave juridikë. | Kandidatët kanë lexuar paraprakisht 3 raste:   * Dosja e përzgjedhur; * rast dënimi me burgim; * rasti “dënimi me gjobë.   Kandidatët ndahen në tre grupe. Secili grup identifikon denimin kryesor të dhënë në secilin rast (10 min);  Një përfaqësues për cdo grup paraqet specifikat që ka konstatuar nga aktet (15 min);  Diskutim mbi kushtet dhe kriteret e caktimit të dënimeve kryesore. Diskutim mbi problematikat e konstatuara në praktike.  (bazuar në pyetjet studimore të parapërgatitura nga pedagogu) (20 min)  Konkluzione (5 min) |  |
| 10:00-10:50 | **Modalitetet ligjore për caktimin e dënimit. (100 min)**   * Kushtet e përgjithshme dhe të posaçme për caktimin e dënimit. * Rrethanat lehtësuese dhe rënduese. Vlerësimi i përseritur i rrethanave dhe përcaktimi i rëndësisë së rrethanave. Barasvlerësimi i rrethanave dhe vlerësimi i dënimit. | Paraqitja e tre rasteve nga pedagogu në formën e një fabule:   1. rasti 1- ekzistenca e disa veprave penale, rrethanave renduese 2. rasti 2 -rasti ku mbizoterojne rrethanat lehtesuese; 3. rasti 3 nuk ka rrethana lehtesuese ose renduese.   Kandidatët të ndarë në tre kushtet e përgjithshme dhe të posacme për caktimin e denimit (10 për secilin rast=30 min);  Kandidatët do të përshkruajnë rrethanat lehtesuese dhe rënduese, si dhe elementet përbërës të tyre (20 min).  Pedagogu i vështron pergjigjet e marra dhe drejton pyetje lidhur me  Vlerësimi i përseritur i rrethanave dhe përcaktimi i rëndësisë së rrethanave. Barasvlerësimi i rrethanave dhe vlerësimi i dënimit  (bazuar në pyetjet studimore të parapërgatitura nga pedagogu) (20 min)  Diskutim në grup mbi këto gjetje (20 min). |  |
|  | **Axhenda e ditës 21** |  |  |
| Ora | **Tema/nëncështjet** | **Metodologjia e përdorur** |  |
| 9:0-15.20 | **Dënimet plotësuese, bashkimi i dënimeve, alternativat e dënimit me burgim. Përjashtimi, ulja e dënimit nën kufijtë ligjorë:** |  |  |
| 09:00-09.50 | **Dënimet plotësuese. (50 min)**   * Koncepti dhe funksioni i denimeve plotësuese. * Llojet e dënimet tradicionale aksesore | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë dënimet plotësuese, funksionin e tyre, si dhe kushtet dhe kriteret për caktimin e tyre (10 min);  Një përfaqësues për cdo grup prezanton denimet plotesuese, nëse janë plotësuar kushtet dhe kriteret për caktimin e tij (20 minuta).  Pedagogu i veshtron pergjigjet e marra dhe drejton pyetje lidhur me dënimet plotësuese (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. (10 min) |  |
| 10:00-10:50 | **Dënimet alternative. (50 min)**   * Nevoja për alternative të dënimit penal dhe efektiviteti i alternativave të dënimit me burgim. * Koncepti, objektivat dhe llojet e alternativave të dënimit me burgim. Teoritë bashkohore mbi alternativat e dënimit me burgim dhe standartet ndërkombëtare. | Kandidatët kanë lexuar paraprakisht 3 raste:   * Dosja e përzgjedhur; * rast lidhur mungesën e aplkimit të dënimit altërnativ; * rasti “aplikim i dënimit alternativ”.   Kandidatët ndahen në tre grupe. Secili grup identifikon nevojën për caktimin e dënimit alternative (20 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi konceptet, si dhe standartet ndërkombëtare  (bazuar në pyetjet studimore të parapërgatitura nga pedagogu) (10 min)  Konkluzione (10 min) |  |
| 11:10-11:50 | **Alternativat e sanksionit penal të burgimit (50 min)**   * Gjysmëliria. * Pezullimi i ekzekutimit të vendimit me burgim dhe vënia në provë. * Qëndrimi në shtëpi. * Pezullimi i ekzekutimit të vendimit me burgim dhe detyrimi për kryerjen e një pune në interes publik. * Lirimi me kusht. Qëllimi i lirimit me kusht. Kushtet për përfitimin e lirimit me kusht. Arsye e veçantë. Sjellja dhe puna e të dënuarit. Koha e vuajtur e dënimit. Çështjet e nevojshme që gjykatat duhet të vlerësojnë në shqyrtimet e kërkesave me objekt lirimin me kusht. Kushtet ndaluese për aplikimin e lirimit me kusht. I dënuari përsëritës për krime të kryera me dashje. * I dënuari për kryerjen e veprave penale të parashikuara në nenet 78/a, 79/a, 79/b, 79/c apo paragrafi i tretë i nenit 100. I dënuari me burgim të përjetshëm. Përmbajtja e kushtit dhe detyrimet e të dënuarit. Forma të tjera të dënimeve alternative. * Burgosja (Izolimi) komunitare. Restitucioni. Shërbimi në komunitet. Prova standarde. Mbikëqyrja intensive e provës (IPS). | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë dënimit alternative (10 min);  Një përfaqësues për cdo grup prezanton kushtet dhe kriteret për aplikimin e tyre (20 minuta).  Pedagogu i veshtron pergjigjet e marra dhe drejton pyetje lidhur me dënimet alternative (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. (10 min) |  |
| 12:00-12:30 | **Bashkimi i dënimeve, (30 min)**   * Kushtet për bashkimin e dënimeve të dhëna për disa vepra penale me vendime të veçanta. * Modalitetet e bashkimit të dënimeve plotësuese | Kandidatët kanë lexuar paraprakisht 3 raste:   * Dosja e përzgjedhur; * Rast i bashkimit të dënimeve plotësuese; * rasti “bashkimi per vepra te kryera gjate vuajtjes së dënimit”.   Kandidatët ndahen në tre grupe. Secili grup identifikon llojet e bashkimit të dënimeve (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi kushtet për bashkimin e dënimeve dhe modalitetet  (bazuar në pyetjet studimore të parapërgatitura nga pedagogu) (10 min)  Konkluzione |  |
| 12:30-13:10 | **Përjashtimi, ulja e dënimit nën kufijtë ligjorë. (30 min)**   * Caktimi i dënimit sipas disa rasteve të veçanta të parashikuara nga Kodi Pneal. Dënimi i të miturit, përjashtimi i të miturit nga dënimi, përjashtimi nga dënimi i bashkëpunëtoreve të drejtësisë. * Ulja e dënimit nën kufijtë e parashikuar nga ligji. Zbutja e dënimit për tentativen. Zëvendësimi i dënimit me burgim me pagimin e një shumë të hollash në favor të shtetit. Pranimi i pagimit të gjobës. | Kandidatët ndahen në 3 grupe, ku çdo grup ka një rast të ndryshëm.  Kandidatët udhëzohen që të evidentojnë kushtet për përjashtimin nga dënimi dhe ulja nga dënimi (10 min);  Një përfaqësues për cdo grup prezanton kushtet dhe kriteret për aplikimin e tyre (10 minuta).  Pedagogu i veshtron pergjigjet e marra dhe drejton pyetje lidhur me to (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. |  |
| 12:00-12:30 | **Individualizimi i dënimit, caktimi i llojit dhe masës së tij në një rast konkret.** (40 min)   * Faktet kryesore dhe dytësore, rrethanat e tjera të procedimit penal që ndikojnë individualizimin e dënimit penal. * Struktura e vendimit dhe arsyetimi i dënimit që gjykata individualizon. | Kandidatët ndahen në tre grupe. Secili grup evidenton faktet kryesore dhe dytesore që ndikojnë në individualizimin e dënimit penal. (5 min minuta);  Një përfaqësues për cdo grup prezanton faktet që ka konstatuar nga aktet (10 minuta).  Pedagogu prezanton standartet e arsyetimit të individualizimit të dënimit dhe u kërkon kandidateve të përpilojnë një vendim për individualizimin e dënimit. (10 min) |  |
|  |  |  |  |

**MODULI IV. GJYKIMET E POSAÇME**

**DITA 22 Gjykimi i drejtpërdrejtë dhe gjykimi i shkurtuar**

Çështje studimore: 1- Rastet e gjykimit të drejtpërdrejtë 2- Procedura e paraqitjes së kërkesës për gjykimin e shkurtuar

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Gjykimi i drejtpërdrejtë, rasti I | Parashtrim i shkurtër nga pedagogu, në nivel parimesh (5 min)  Kandidatëve u paraqitet një dosje nga praktika, mbi rastin e parë të gjykimit të drejtpërdrejtë. Ndahen në 3 grupe dhe ftohen të formulojnë kërkesën për vleftësimin e arrestimit në flagrancë dhe gjykimin e njëkohshëm. (30 min).  Akti paraqitet në monitor dhe ilustrohet nga një përfaqësues i zgjedhur nga secili grup (3x5= 15 min) |  |
| **10:00 - 10:50** | Gjykimi i drejtpërdrejtë, rasti II | E njëjta metodologji. Debatohet mbi një rast të paraqitur nga praktika. |  |
| **11:00 -11:50** | Gjykimi i shkurtuar | Kandidatët, të ndarë në tre grupe, sipas rastit të dhënë. Ftohen të formulojnë kërkesën. Debati fokusohet në opsionet e pranueshmërisë. |  |
| **12:30-13:20** | Gjykimi i shkurtuar, vijim | Kandidatët, të ndarë në tri grupe, ftohen të formulojnë vendimin e gjykatës mbi pranueshmrërinë /papranueshmërinë e gjykimit të shkurtuar |  |
| **13:30-14:20** |  |  |  |
| **14:30-15:20** |  |  |  |

**DITA 23 Gjykimi me marrëveshje dhe urdhëri penal i dënimit**

Çështje vetëstudimore: 1- Rastet e gjykimit me marrëveshje të palëve 2- Rastet e zbatimit të urdhërit penal të dënimit

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Marrëveshja | Kandidatëve u paraqitet një dosje nga praktika, ndahen në 3 grupe dhe ftohen të propozojnë dhe formulojnë një marrëveshje (20 min).  Në vijim, sipas të njëjtës ndarje, ftohen të formulojnë vendimin e pranimit / mospranimit (20 min).  Zgjidhjet paraqiten në monitor dhe çelet debati (10 min) |  |
| **10:00 - 10:50** | Marrëveshja, vijim Urdhëri penal i dënimit | Dabati për marrëveshjen vijon (25 min)  E njëjta metodologji aplikohet për urdhrin penal të dënimit.  (debati vijon pas pushimit) |  |
| **11:00 -11:50** | Urdhëri penal i dënimit | Vijon debati sipas së njëjtës metodologji |  |
| **12:30-13:20** |  |  |  |
| **13:30-14:20** |  |  |  |
| **14:30-15:20** |  |  |  |

**MODULI V. GJYKIMI NË APEL**

**DITA 24 Apelimi**

Çështje vetëstudimore: 1. Mjetet e zakonshme të ankimit. – 2. Forma e paraqitjes së apelit. – 3. Afatet. - 4. Rastet e mospranimit të apelit. -5. Heqja dorë nga apeli. - 6. Rastet e vendimeve që apelohen.– 7. Tipologjia e vendimeve të gjykatës së apelit.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Apelimi i masave të sigurimit | Kandidatëve u paraqitet një dosje nga praktika; Ndahen në 3 grupe dhe ftohen të parashtrojnë shkaqet e apelimit për masën e sigurimit (25 min).  Akti paraqitet në monitor dhe ilustrohet nga një përfaqësues i zgjedhur prej secilit grup (3x5=15 min)  Konsiderata të pedagogut (10 min) |  |
| **10:00 - 10:50** | Apeli dhe kundërapeli i vendimeve të themelit | Kandidatëve u paraqitet një dosje nga praktika; Ndahen në 3 grupe dhe ftohen të parashtrojnë shkaqet e apelimit për themelin (25 min).  Çelet një debat (10 min) dhe mandej ftohen të formulojnë shkaqet për kundërapel (15 min) |  |
| **11:00 -11:50** | Vendimi i gjykatës së apelit | Kandidatët, sipas të njëjtës metodologji, ftohen të formulojnë vendimin e gjykatës (30 min).  Parashtrim i vendimit dhe debat. |  |
| **12:30-13:20** | vijon | Vijon debati mbi gjetjet në vendimin e gjykatës së apelit. |  |
| **13:30-14:20** |  |  |  |
| **14:30-15:20** |  |  |  |

**Tema 17, dita 24**[[29]](#footnote-29)

* **Krime kundër autoritetit të shtetit**[[30]](#footnote-30)

**Përshkrim i përgjithshëm**

Veprimtaria shtetërore është e rregulluar përgjithësisht me anë të normave ligjore strikte dhe detyrimet e nëpunësve publike për të zbatuar ato me përpikëri. Përpos tyre, shumë prej veprimtarive publike kanë adoptuar edhe rregulla të qarta etike për nëpunësit që shërbejnë përditë për ekzekutimin e normave përkatëse. Ajo që shihet në praktikën e përditshme është që ka mjaft raste kur ligji nuk zbatohet plotësisht, ka devijime nga aplikimi i tij në përputhje me frymën pozitive të tij apo jo në mënyrë të barabartë, pavarësisht shtetasve të interesuar për të marrë shërbimin publik. Në këtë mënyrë, demi që shfaqet në publik është i madh, jo vetëm i matshëm sipas vlerës materiale të tij, por edhe në imazhin dhe besueshmërinë e organeve publike në sytë e taksapaguesve. Në mjaft raste të tjera, për shkak të evitimit të meritës në formimin e administratës publike, epërsisë që i jepet kontributit politik të nëpunësve, dëmit që i shkaktohet shtetit janë të konsiderueshme. Prej këtej dhe jo vetëm, rrjedh rëndësia e ndërgjegjësimit të magjistratëve me faktin se këto vepra janë për t’u marrë e trajtuar me shumë seriozitet.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë figurave të veprave penale të kryera në shtetasit ndaj autoritet të shtetasit, si dhe nga punonjësit ndaj autoritetit të shtetit. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore mbi bazën e tyre, të dallojë elementet konstituiv të figurave të veprave penale të kryera kundër autoritetit të shtetit, si dhe të aplikojë përgjegjësinë penale lidhur me to, të dallojë kontradiktat dhe mangësitë në hetim dhe të marrë informacionin mungues mbi faktet nëpërmjet urdhërimit për të kryer veprime hetimore tipike, si dhe të njohë aspektet provuese, referuar protokollove të hetimit të krimeve kundër autoritetit të shtetit, në ndërtimin e çeshtjes penale.
* Kandidati (A/V) është në gjendje të vlerësojë në një rast të caktuar dhe të vendosë aplikimin e përgjegjësisë penale për krimet kundër autoritetit të shtetit sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.

**Qëndrimi**

Pas përfundimit të trajnimit:

* Kandidati për magjistrat shfaq paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta. Ai angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Veprat penale kundër veprimtarisë shtetërore të kryera nga shtetasit. (30 min)**

* Dallimet dhe të përbashkëtat ndërmjet kundërshtimit të punonjesit që kryen detyrë shtetërore, mosbindjes dhe goditjeve për shkak të detyrës;
* Teknikat e inkriminimit të përvetësimit të titullit apo dëtyrës shtetërore, si dhe të mbajtjes pa të drejtë të uniformës.

Objektivi mësimor 1: Kandidati evidenton dallimet dhe të përbashkëtat kryesore ndërmjet kundërshtimit të punonjesit që kryen detyrë shtetërore, mosbindjes dhe goditjeve për shkak të detyrës, si dhe shpjegon teknikat e inkriminimit të këtyre figurave të vepres penale.

Objektivi mësimor 2: Kandidati identifikon Teknikat e inkriminimit të përvetësimit të titullit apo dëtyrës shtetërore, si dhe të mbajtjes pa të drejtë të uniformës

**Vepra penale kundër veprimtarisë shtetërore të kryera nga punonjësit shtetërore, ose në shërbim publik. (50 min)**

* Shpërdorimi i detyrës, zhvillimi i tenderave, barazisë së shtetasve, elementët përcaktues që ndikojnë në identifikimin e këtyre veprave
* Dallimet veprave të përfshira në këtë kapitull të Kodit Penal, nga njëra-tjetra, elementët e përbashkët, konkurrimet e tyre, rëndësia e aplikimit të dënimeve plotësuese.

Objektiv mësimor 1: Kandidati analizon dhe zberthen shpërdorimin e detyrës, zhvillimi i tenderave, barazisë së shtetasve, si dhe demostron aplikimin e përgjegjësisë penale, referuar dispozitave konkrete të Kodit Penal.

Pyetje studimore:

1. Dallimi midis veprës penale “Shpërdorim i detyrës” nga ajo e “Korrupsionit pasiv të gjyqtarit, prokurorit apo funksionarëve të tjerë të sistemit të drejtësisë”, si dhe dallimi i kësaj vepre me atë të “Ushtrimit të ndikimit të paligjshëm ndaj personave që ushtrojnë funksione publike”?
2. I pandehuri do të mbajë përgjegjësi penale, nëse veprimi ose mosveprimi i tij gjatë ushtrimit të detyrës bie në kundërshtim vetëm me ligjin në kuptimin formal që nxjerrë parlamenti, apo do të mbajë përgjegjësi edhe në bie në kundërshtim me aktet nënligjore?
3. A konkurron figura e veprës penale të “Kundërshtimit të punonjësit të policisë së rendit publik” me atë të “Prishje e qetësisë publike”, duke iu referuar vendimit unifikues Nr. 3, datë 2.11.2015 të Kolegjeve të Bashkuara të Gjykatës së Lartë?

Objektiv mësimor 2: Kandidati analizon dhe zbërthen dallimet dhe të përbashkëtat e veprave penale të kryera kundër autoritetit të shtetit, si dhe bën kualifikim të saktë ligjor të tyre.

**Protokollet e hetimit të krimeve të shpërdorimit të dëtyrës dhe shkeljes së barazisë në tendera** **(20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në krimete shpërdorimit të detyrës dhe shkeljes së barazisë në tendera.
* Procedurat hetimore standarte në hetimin e krimeve kundër autoritetit të shtetit, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e krimeve të shpërdorimit të detyrës dhe shkeljes së barazisë në tendera, sipas protokolleve të hetimit, dallon kontradiktat dhe mangësitë në qëndrimet e autorit të vepres dhe viktimës, në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, njeh aspektet provuese, referuar protokollove të hetimit të këtyre krimeve, në ndërtimin e çeshtjes penale.

**Axhenda e ditës së 24-të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Krimet kundër autoritetit të shtetit:** |  |  |
| 9- 9.30 | **Veprat penale kundër veprimtarisë shtetërore të kryera nga shtetasit. (30 min)**   * Dallimet dhe të përbashkëtat ndërmjet kundërshtimit të punonjesit që kryen detyrë shtetërore, mosbindjes dhe goditjeve për shkak të detyrës; * Teknikat e inkriminimit të përvetësimit të titullit apo dëtyrës shtetërore, si dhe të mbajtjes pa të drejtë të uniformës. | Kandidatët kanë lexuar paraprakisht 3 raste:   * Dosja e zgjedhur; * Rast goditjeve për shkak të detyrës; * rasti mbajtje pa të drejtë e uniformës.   Kandidatët ndahen në tre grupe. Secili grup identifikon figurën konkrete të veprave kundër autoriteti të shtetit nga shtetasit në secilin rast (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi dallimet e të përbashkëtat ndërmjet kundërshtimit të punonjesit që kryen detyrë shtetërore, mosbindjes dhe goditjeve për shkak të detyrës;  Diskutim mbi teknikat e inkriminimit të përvetësimit të titullit apo dëtyrës shtetërore, si dhe të mbajtjes pa të drejtë të uniformës.  Diskutim mbi problematikat e shfaqura në praktikë lidhur me konkurimin e tyre.  (bazuar në pyetjet studimore të parapërgatitura nga pedagogu) (10 min) |  |
| 09:30-10:40 | **Vepra penale kundër veprimtarisë shtetërore të kryera nga punonjësit shtetërore, ose në shërbim publik. (50 min)**   * Shpërdorimi i detyrës, zhvillimi i tenderave, barazisë së shtetasve, elementët përcaktues që ndikojnë në identifikimin e këtyre veprave * Dallimet veprave të përfshira në këtë kapitull të Kodit Penal, nga njëra-tjetra, elementët e përbashkët, konkurrimet e tyre, rëndësia e aplikimit të dënimeve plotësuese. | Paraqitja e tre rasteve nga pedagogu në formën e një fabule:   1. Rasti 1- shpërdorimi i detyrës 2. Rasti 2 shkelja e barazisë në tendera; 3. Rasti 3-veprime arbitrare.   Kandidatët të ndarë në dy grupe do të identifikojnë ekzistëncen përgjegjësisë penale (5 për secilin rast=10 min);  Kandidatët do të diskutojnë mbi shpërdorimin e detyrës dhe shkeljen e barazisë në tendera.  (20 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në veprat kundër autoritetit të kryera nga punonjësit (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. (10 min) |  |
|  |  |  |  |
| 11:00-11:20 | **Protokollet e hetimit të krimeve të shpërdorimit të dëtyrës dhe shkeljes së barazisë në tendera** **(20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në krimete shpërdorimit të detyrës dhe shkeljes së barazisë në tendera. * Procedurat hetimore standarte në hetimin e krimeve kundër autoritetit të shtetit, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale në krimet e shpërdorimit të detyrës dhe shkeljes së barazisë në tendera në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e krimeve kundër të shpërdorimit të detyrës dhe barazisë në tendera, sipas protokolleve të hetimit dhe diskuton me klasën për evidentimin e  kontradiktave dhe mangësive në në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, (10 min) |  |

**MODULI VI. GJYKIMI NË GJYKATËN E LARTË**

**DITA 25 Apelimi**

Çështje vetëstudimore: 1. Dallimi i çështjeve të faktit nga çështjet e ligjit. - 2. Forma e paraqitjes së rekursit. – 3. Afatet. - 4. Rastet e mospranimit të rekursit. - 5. Tipologjia e vendimeve të Gjykatës së Lartë. – 6. Funksioni nomofilaktik i Gjykatës së Lartë. – 7. Kuptimi i koncepteve “zhvillim”, “ndryshim” dhe “njësim” i praktikës gjyqësore. – 8. Rastet e rishikimit të vendimeve gjyqësore të formës së prerë.

**Struktura e temës**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9:00 -9:50** | Rekursi i vendimeve të formës së prerë në temën e masave të sigurimit | Kandidatëve u paraqitet një dosje nga praktika; Ndahen në 3 grupe dhe ftohen të parashtrojnë shkaqet e rekursit në temën e masave të sigurimit (25 min).  Akti paraqitet në monitor dhe ilustrohet nga një përfaqësues i zgjedhur prej secilit grup (3x5=15 min)  Konsiderata të pedagogut (10 min) |  |
| **10:00 - 10:50** | Rekursi i vendimeve të formës së prerë pr çështje të themelit | Zbatohet e njëjta metodologji: kandidatëve u paraqitet një dosje nga praktika, ndahen në 3 grupe dhe ftohen të parashtrojnë shkaqet e rekursit për themelin (25 min).  Ftohen të parashtrojnë argumentet e tyre (25 min) |  |
| **11:00 -11:50** | Vendimi i Gjykatës së Lartë | Kandidatët, sipas të njëjtës metodologji, ftohen të formulojnë vendimin e gjykatës (30 min).  Parashtrim i vendimit dhe debat. |  |
| **12:30-13:20** | vijon | Vijon debati mbi gjetjet në vendimin e Gjykatës së Lartë. |  |
| **13:30-14:20** |  |  |  |
| **14:30-15:20** |  |  |  |

**Tema 18, dita 25**[[31]](#footnote-31)

**Vepra penale që prekin zgjedhjet e lira dhe sistemin demokratik të zgjedhjeve** [[32]](#footnote-32)

**Përshkrim i përgjithshëm**

Çështja e përfaqësimit dhe përgjegjësisë politike brenda sistemeve ligjore bashkëkohore përbën padyshim një çështje delikate, të karakterizuar nga një vlerë e fortë aksiologjike, e cila përmbledh thelbin e sovranitetit popullor të ushtruar nëpërmjet përdorimit të instrumenteve të demokracisë përfaqësuese. Mbrojtja penale e procesit të formimit të vullnetit politik të elektoratit, në veçanti në kushtet e incidenteve individuale të përfitimit dhe/ose korrupsionit dhe ndërhyrjes nga krimi i organizuar, merr rëndësi thelbësore.

Kushtëzimi i zgjedhjeve, mund të arrihet përmes përdorimit të formave të ndryshme të presionit të padrejtë të ushtruar mbi vullnetin e votuesve, si rezultat ashtu edhe shprehje e iniciativave tipike të izoluara dhe të kushtëzuara dhe, më shpesh, e interesave të paligjshme me rrënjë të thella. Larmia e mënyrave me të cilat rezultatet zgjedhore mund të manipulohen kërkon, një modulim të mjeteve parandaluese dhe të inkriminimit, të cilat duhet të përshtaten me natyrën specifike dhe qëndrueshmërinë e përpjekjeve të ndërhyrjes të kryera nga individë ose nga grupe presioni (kriminale) brenda kontekstit përkatës shoqëror dhe politik. Legjislacioni (penal) synon të sigurojë "zhvillimin korrekt dhe të vërtetë të garave zgjedhore".

Veprat penale që kanë të bëjnë me të drejtën e votimit dhe të drejtës zgjedhore, legjislacionet penale të disa shteteve, ashtu edhe ai i Republikës së Shqipërisë, duke marrë në konsideratë objektin grupor të tyre i ka kategorizuar në Kreun e X-të për shkak të rëndësisë së objektit mbrojtës të këtyre veprave penale, dhe mënyrave të shumta të mundshme të cenimit të këtyre të drejtave.

Kodi Penal aktual përmban dymbëdhjetë nene, të cilat parashikojnë krime dhe kundërvajtje penale që ndikojnë në proceset zgjedhore. Vetëm në vitin 2012, ligjvënësi shtoi katër nene me dispozita për vepra penale me sfond zgjedhor, dhe në vitin 2016, u shtuan edhe tre nene të tjera.

Përkatësisht, në kodin penal ka disa nene që parashikojnë vepra penale kundër zgjedhjeve të lira dhe sistemit zgjedhor demokratik: Neni 325 Pengimi i subjekteve për zgjedhje në organet përfaqësuese; Neni 326 Falsifikimi i dokumenteve dhe rezultateve të zgjedhjeve; Neni 326 / a Dëmtimi i qëllimshëm i materialit zgjedhor; Neni 327 Shkelja e fshehtësisë së votimit; 327/a Votimi më shumë se një herë ose pa u identifikuar; Neni 328 Korrupsioni aktiv në zgjedhje; 328/a Përdorimi i detyrës publike për aktivitet politik ose zgjedhor; Neni 329 Kanosja ose dhuna ndaj pjesëmarrësve në zgjedhje; Neni 330 Pengimi i votuesit; 330/a Shmangia e detyrës nga anëtarët e komisioneve zgjedhore; Neni 331 Shkelja e së drejtës për të zgjedhur; 331/a Marrja ose përdorimi i paligjshëm i dokumenteve të identifikimit; Neni 332 Shpërdorimi i autoritetit ushtarak; 332/a Shpërdorimi i autoritetit policor.

Krimet zgjedhore ndahen në tre kategori të gjera, krime të financimit të fushatës, mashtrim me votuesit/votimet dhe shkelje të të drejtës së votimit.

**Kompetencat:**

Për të arritur objektivin e përgjithshëm, në këtë ditë trajnimi synohen të arrihen objektivat konkrete të listuara si më poshtë:

**Njohuritë**

Pas përfundimit të trajnimit:

* Kandidati ka njohuri dhe kuptim qartë të figurave të veprave penale që prekin zgjedhjet e lira dhe sistemin demokratik të zgjedhjeve. Ka njohuri dhe ndjek zhvillimet aktuale në jurisprudencë, dhe në legjislacion.

**Aftësitë**

Pas përfundimit të trajnimit:

* Kandidati nxjerr (A/GJ/An:1/2) nga dosja faktet thelbësore mbi bazën e tyre, të dallojë elementet konstituiv të figurave të veprave penale që prekin zgjedhjet e lira dhe sistemin demokratik të zgjedhjeve, si dhe të aplikojë përgjegjësinë penale lidhur me to, të dallojë kontradiktat dhe mangësitë në hetim dhe të marrë informacionin mungues mbi faktet nëpërmjet urdhërimit për të kryer veprime hetimore tipike, si dhe të njohë aspektet provuese, referuar protokollove të hetimit të krimeve kundër autoritetit të shtetit, në ndërtimin e çeshtjes penale.
* Kandidati (A/V) është në gjendje të vlerësojë në një rast të caktuar dhe të vendosë aplikimin e përgjegjësisë penale për krimet kundër autoritetit të shtetit sipas kritereve dhe kushteve të përcaktuara figurat konkrete të vepres penale të parashikuar nga Kodi Penal, duke i interpretuar në harmoni me konventat ndërkombëtare të ratifikuara nga Republika e Shqipërisë.

**Qëndrimi**

Pas përfundimit të trajnimit:

* Kandidati për magjistrat shfaq paanshmëri shumë të shprehur, mënyra e qasjes ndaj palëve në procedimin penal dhe një qëndrim autoritar janë vlera themelore të lidhura me vetëbesimin. Autoriteti mund të rritet duke fituar përvojë dhe duke qenë i hapur ndaj sjelljes shembullore të të tjerëve. Paanshmëria shumë e shprehur zhvillohet duke shqyrtuar shpesh ndikimin e veprimeve të veta dhe duke integruar reagimet e të tjerëve në sjelljen dhe veprimet e veta. Ai angazhohet me emocionet, komunikimin joverbal midis palëve dhe dëgjon në mënyrë aktive dhe u jepni palëve ndjesinë se janë kuptuar, kur është e nevojshme, përshtat përdorimin e gjuhës.

**Përmbatja**

**Korrupsioni zgjedhor dhe format e veçnta të shpërdorimit të detyrës. (40 min)**

* Karakteristikat e inkriminimit të korrupsionit zgjedhor. Të përbashkëtat dhe dallimet me korrupsionin në sektorin publik;
* Shpërdorimi i autoritetit policor si formë e shpërdorimit të detyrës. Dallimet me figurën e vepres penale të përdorimi i funksionit publik për veprimtari politike ose zgjedhore, si dhe braktisja e detyrës nga anëtarët e komisioneve të zgjedhjeve.

Objektivi mësimor 1: Kandidati zbërthen teknikat e inkriminimit të korrupsionit zgjedhor, si dhe evidenton dallimet dhe të përbashkëtat kryesore ndërmjet tij dhe korrupsionit në sektorin publik.

Objektivi mësimor 2: Kandidati identifikon elementet e figurës së vepres penale të shpërdorimit të autoritetit policor, shpjegon të përbashkëtat me shpërdorimin e detyrës, si dhe dallimet me vepren penale të përdorimi i funksionit publik për veprimtari politike ose zgjedhore.

**Vepra penale kundër së drejtës për të votuar. (40 min)**

* Masat e marra për të penalizuar veprimet, ose mosveprimet kundër të drejtës për të votuar. Dallimet ndërmjet figurave të vepres penale të pengimi i subjekteve zgjedhore, ose zgjedhësit, shkelja e fshehtësisë së votimit, votimi më shumë se një herë ose pa u identifikuar, kanosja apo dhunimi ndaj pjesëmarrësve në zgjedhje, shkelja e së drejtës së zgjedhjes, marrja ose përdormi i paligjshëm i dokumenteve të identifikimit.
* Elementët përcaktues që ndikojnë në identifikimin e veprave penale të falsifikimi i materialit zgjedhor dhe rezultateve të zgjedhjeve, dëmtimi i materialit zgjedhor

Objektiv mësimor 1: Kandidati analizon dhe zbërthen penalizimin ndaj veprimeve, ose mosveprimeve kundër të drejtës për të votuar, si dhe demostron aplikimin e përgjegjësisë penale, referuar dispozitave konkrete të Kodit Penal.

Objektiv mësimor 2: Kandidati identifikon dhe analizon dallimet dhe të përbashkëtat e veprave penale të kryera kundër materialit zgjedhor dhe rezultatit të zgjedhjeve, si dhe bën kualifikim të saktë ligjor të tyre.

Pyetje studimore:

1. Cili është kuptimi i shprehjes “shkëmbimi politiko- krim i organizuar”? A mund të konsiderohet një nga format e korrupsionit zgjedhor?
2. Cilat janë kriteret për të përcaktuar termat “Pengimi”, “kanosje”, dhunë”, “çdo mënyrë tjetër”? a përfshihet mashtrimi?
3. A mund të referohet elementet e kasosjës si figurë e përgjithshme, lidhur me “kanosjen” tek pëngimi i zgejdhësve? Cili është ndryshimi ndërmjet termit “kërcënim” dhe “kanosje”?
4. Lidhur me termin “dhunë”, si duhet të interpretohet kriteret “ në të duhur dhe të papërshtatshme”?
5. Kur konsiderohet i kryer krimi i pengimit të zgjedhësit?
6. Si duhet të interpretohet rrethanat cilësuese “pasoja të rënda në mbarëvajtjen e zgjedhjeve”, “kanë sjellë pavlefshmërinë e tyre” apo “kanë cenuar rezultatin e votimit”?
7. Cili është kuptimi i shprehjes “për t’u angazhuar në veprimtari të paligjshme për mbështetjen e një kandidati ose partie politike”?
8. Në rastin e shpërdorimit të detyrës, dëmi i padrejtë a mund të përbëhet edhe nga shkelja e të drejtave politike që rrjedhin nga shkelja e detyrave të zyrtarit publik për paanshmëri dhe statusin e palës së tretë?

**Protokollet e hetimit të veprave penale që prekin zgjedhjet e lira dhe sistemin demokratik të zgjedhjeve (20 min)**

* Faktet kryesore dhe dytësore determinante, që duhet të provohen, për aplikimin e përgjegjesisë penale në veprat penale që prekin zgjedhjet e lira dhe sistemin demokratik të zgjedhjeve.
* Procedurat hetimore standarte në hetimin e veprave penale që prekin zgjedhjet e lira dhe sistemin demokratik të zgjedhjeve, sipas protokolleve të hetimit.

Objektiv mësimor 1: Kandidati identifikon faktet kryesore dhe dytësore, të rëndësishme, që duhet të provohen dhe ndërton një ide të qartë mbi rëndësinë e tyre në ndërtimit e çeshtjes penale.

Objektiv mësimor 2: Kandidati njeh dhe zbaton procedura hetimore standarte në hetimin e veprave penale që prekin zgjedhjet e lira dhe sistemin demokratik të zgjedhjeve, sipas protokolleve të hetimit, dallon kontradiktat dhe mangësitë hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, njeh aspektet provuese, referuar protokollove të hetimit të këtyre krimeve, në ndërtimin e çeshtjes penale.

**Axhenda e ditës së 25-të**

|  |  |  |  |
| --- | --- | --- | --- |
| **Ora** | **Tema/nëncështjet** | **Metodologjia e përdorur** |  |
| **9-11:00** | **Veprat penale që prekin zgjedhjet e lira dhe sistemin demokratik të zgjedhjeve:** |  |  |
| 9- 9.40 | **Korrupsioni zgjedhor dhe format e veçnta të shpërdorimit të detyrës. (40 min)**   * Karakteristikat e inkriminimit të korrupsionit zgjedhor. Të përbashkëtat dhe dallimet me korrupsionin në sektorin publik; * Shpërdorimi i autoritetit policor si formë e shpërdorimit të detyrës. Dallimet me figurën e vepres penale të përdorimi i funksionit publik për veprimtari politike ose zgjedhore, si dhe braktisja e detyrës nga anëtarët e komisioneve të zgjedhjeve. | Kandidatët kanë lexuar paraprakisht 3 raste:   * Dosja e zgjedhur; * Rast shpërdorimin e autoritet policor; * rasti braktisja e detyrës nga anëtarët.   Kandidatët ndahen në tre grupe. Secili grup identifikon figurën konkrete të veprave të korrupsionit zgjedhor dhe format e veçanta të shpërdorimit të detyrës në secilin rast (10 min);  Një përfaqësues për cdo grup paraqet specifikat që ka konstatuar nga aktet (10 min);  Diskutim mbi dallimet e të përbashkëtat ndërmjet përdorimi i funksionit publik për veprimtari politike ose zgjedhore, si dhe braktisja e detyrës nga anëtarët e komisioneve të zgjedhjeve;  Diskutim mbi teknikat e inkriminimit të korrupsionit zgjedhor dhe formave të .  Diskutim mbi problematikat e shfaqura në praktikë lidhur me konkurimin e tyre. (bazuar në pyetjet studimore të parapërgatitura nga pedagogu) (20 min) |  |
| 09:40-10:30 | **Vepra penale kundër së drejtës për të votuar. (40 min)**   * Masat e marra për të penalizuar veprimet, ose mosveprimet kundër të drejtës për të votuar. Dallimet ndërmjet figurave të vepres penale të pengimi i subjekteve zgjedhore, ose zgjedhësit, shkelja e fshehtësisë së votimit, votimi më shumë se një herë ose pa u identifikuar, kanosja apo dhunimi ndaj pjesëmarrësve në zgjedhje, shkelja e së drejtës së zgjedhjes, marrja ose përdormi i paligjshëm i dokumenteve të identifikimit. * Elementët përcaktues që ndikojnë në identifikimin e veprave penale të falsifikimi i materialit zgjedhor dhe rezultateve të zgjedhjeve, dëmtimi i materialit zgjedhor | Paraqitja e tre rasteve nga pedagogu në formën e një fabule:   1. Rasti 1- pengimi i zgjedhësit 2. Rasti 2 dhunimi nga krimit i organizuar; 3. Rasti 3-demtimi i materialit zgjedhor.   Kandidatët të ndarë në dy grupe do të identifikojnë ekzistëncen përgjegjësisë penale (5 për secilin rast=10 min);  Kandidatët do të diskutojnë mbi elementet kualifikues të veprave peanle.  (10 min).  Pedagogu i vështron përgjigjet e marra dhe drejton pyetje lidhur me kriteret për aplikimin e përgjegjësisë penale në veprat penale kundër së drejtës për të votuar (bazuar në pyetjet studimore të parapërgatitura nga pedagogu) (10 min)  Diskutim në grup mbi këto gjetje. (10 min) |  |
|  |  |  |  |
| 10:30-10:50 | **Protokollet e hetimit të veprave penale që prekin zgjedhjet e lira dhe sistemin demokratik të zgjedhjeve (20 min)**   * Faktet kryesore dhe dytësore determinante, që duhet të provohen, për aplikimin e përgjegjesisë penale në veprat penale që prekin zgjedhjet e lira dhe sistemin demokratik të zgjedhjeve. * Procedurat hetimore standarte në hetimin e veprave penale që prekin zgjedhjet e lira dhe sistemin demokratik të zgjedhjeve, sipas protokolleve të hetimit. | Kandidatët ndahen në tre grupe. Secili grup evidenton faktet kryesore dhe dytesore determinante për aplikimin e përgjegjesisë penale veprat penale që prekin zgjedhjet e lira dhe sistemin demokratik të zgjedhjeve në dosjet e vëna në dispozicion (5 min minuta);  Një përfaqësues për cdo grup prezanton faktet që ka konstatuar nga aktet (5 minuta).  Pedagogu prezanton procedurat hetimore standarte në hetimin e veprat penale që prekin zgjedhjet e lira dhe sistemin demokratik të zgjedhjeve, sipas protokolleve të hetimit dhe diskuton me klasën për evidentimin e  kontradiktave dhe mangësive në në hetim dhe merr informacionin mungues mbi faktet nëpërmjet urdhërimit për të kryer veprime hetimore tipike, (10 min) |  |

1. **Vlerësimi**

*Ky seksion përmban në mënyrë të detajuar format e vlerësimit, kriteret e vlerësimit për çdo formë vlerësimi si dhe ngarkesën studimore për studentin për përgatitjen për teste etj.*

**Vlerësimi i kursit “Hetimi dhe gjykimi penal” do të bëhet si vijon**:

**A.**

**B**.

**C.**

**Pjesëmarrja dhe aktivizimi** i kandidatëve në diskutime, ushtrime, zgjidhjet e rasteve praktike, mënyra e diskutimit dhe e debatit shkencor ... do të vlerësohen me ... **pikë**.

***Shpjegim:***

*a) Pedagogët kanë liri akademike të përzgjedhin vetë natyrën e ushtrimeve, detyrave, të punës së pavarur në varësi të natyrës së temës dhe të objektivave mësimore që kanë vendosur.*

*b) Për rritjen e aftësive praktike kandidatët do të ndjekin mësimin në auditor, ku do të kombinohet prezantimi i pedagogut me punën e pavarur.*

*c) Produktet e punës së pavarur, prezantimet e ushtrimeve dhe detyrat me shkrim do të përgatiten në ëord, me shkrim Times Neë Roman, Font 12, Space Multiple 1.15.* Ngarkesa Studimore dhe Mësimore

Ngarkesa e pedagogëve në auditor, për vitin akademik 2025-2026, do të ndahet si vijon:

**Gjithsej: ……………………………………………… 234 orë (78 orë/klasë)**

Tiranë, qershor – korrik 2025

1. Kjo temë realizohet në 4 orë mësimore, e shtrirë në ditën e I dy orë, dhe në ditën II dy orë. [↑](#footnote-ref-1)
2. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e lidhjes shkakësore, si dhe të bëjnë kualifikim të saktë ligjor të vepres penale. Detyra e tyre fokusohet si vijon: a) lidhja shkakësore në strukturën e krimit/figurës së veprës penale të kryer me veprim. i/a Shkakësi faktike/ shkakësi juridike. b) Përputhja/konklurimi e shkaqeve, multifaktorialiteti kumulativ, si dhe Novus actus interveniens; c) Lidhja shkakesore ne veprat penale te kryera me mosveprimi. c.1 Modeli të diferencuar të shkakësisë kriminale; ç) krijimi i bindjes lidhur me lidhjen shkakësore dhe pasqyrimi i saj gjatë hartimit konkret të dy vendimeve që mund të jenë marrë në këtë moment: 1. Urdhër për regjistrimin e procedimit penal, ose 2. Vendim për mosfillim të procedimit penal; [↑](#footnote-ref-2)
3. Kjo temë realizohet në 2 orë mësimore. [↑](#footnote-ref-3)
4. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, në respektim të parimit të ligjshmerisë, i cili në të drejtën penale është themel, shtyllë kryesore, për respektimin e lirive, të drejtave dhe sigurisë e barazisë së qytetarëve, si dhe shumë i rëndësishëm për luftimin efikas dhe adekuat të kriminalitetit. Detyra e tyre fokusohet si vijon: -Parimi i rezervës ligjore. -Diskrecioni legjislativ në zgjedhjen e mbështetjes në sanksion penal, ose në dekriminalizim. Parimi i arsyeshmërisë, si derivat i parimit të ligjshmërisë. -Përcaktimi ligjor quantum(masës) të sanksionit, dënimet fikse dhe diskrecioni gjyqësor në individualizimin e dënimit. -Parimi i propocioanalitetit dhe siguria juridike. -Parimi i përcaktueshmërisë dhe mënyrat e hartimit të ligjit penal. -Parimi i taksativitetit dhe analogjia. - Parimi i ndalimit të fuqisë prapavepruese. [↑](#footnote-ref-4)
5. Kjo temë realizohet në 2 orë mësimore. [↑](#footnote-ref-5)
6. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale sipas kërkesave të hipotezës së normës penale që parashikon një figurë vepre penale. Detyra e tyre fokusohet si vijon: faji; dashja direkte; dashja indirektë, pakujdësia me vetëdije; neglizhenca; standartet e dyshimit të arsyeshëm lidhur me fajësinë në caktimin e masase të sigurimit. [↑](#footnote-ref-6)
7. Kjo temë realizohet në 2 orë mësimore. [↑](#footnote-ref-7)
8. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete dhe bazat e përgjegjësisë penale në çdo fazë të rrugëtimit kriminal, duke u ndalur specifikimit tek tentative. Detyra e tyre fokusohet si vijon: a) Tentativa e përfunduar dhe e papërfunduar. a.1) Tentativa si një krim i përsosur e autonom, si dhe bazat e ndëshkueshmërisë (teoritë objektive, ose teoritë e rrezikut, teoritë subjektiviste, teoria e ndërmjetme, teza e Antoliseit, teoria eklektike); a.2) Fillimi i aktivitetit të dënueshëm, zgjedhja e kodit penal në fuqi. Dallimi midis akteve përgatitore dhe atyre ekzekutive; b) Përshtatshmëria e veprimeve: tentativë e përshtatshme dhe e papërshtatshme. Kriteri i identifikimit (Univiteti i akteve, teoria objective, teoria subjektive, teoria e ndërmjetme; c) Element subjektiv, si dhe tentativa brenda llojeve të ndryshme të krimit; ç) Heqja dorë dhe tërheqja aktive; ç) krijimi i bindjes lidhur me ekzistencën e tentativës dhe pasqyrimi i elementeve të nevojshëm për t’u provuar gjatë krijimit të planit të hetimit dhe konkretizimit të tij me anë të hartimit të urdhërit për kryerjen e veprimeve të nevojshme hetimore. [↑](#footnote-ref-8)
9. Kjo temë realizohet në 3 orë mësimore. [↑](#footnote-ref-9)
10. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete e parashikuar nga kodi penal dhe bazat e përgjegjësisë penale në dhunën seksuale, përdhunimi, si dhe ngacmimi seksual. Detyra e tyre fokusohet si vijon: Marrëdhënia seksuale ose homoseksuale me të mitur (neni 100 I KP). -Teknikat e inkriminimit të kësaj figurë të vepres penale. -Momenti i konsumimit.**-** Rrethanat me rëndësi cilësimi ligjor. Problematikat e shfaqura ne praktikë lidhur me anës subjektive të kësaj figure te vepres penale. -Marrëdhënia seksuale, ose homeseksuale me persona të rritur; -Marrëdhënie seksuale ose homoseksuale me persona të pazotë për t’u mbrojtur ;-Marrëdhënia seksuale në gjini, si dhe duke shpërdorimin e detyrës; - Ngacmimi seksual dhe dhuna seksuale; -Vepra të turpshme. - Rrethana me vlerë cilësimi ligjor. -Protokollet e hetimit të krimeve seksuale. [↑](#footnote-ref-10)
11. Kjo temë realizohet në 3 orë mësimore. [↑](#footnote-ref-11)
12. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete e parashikuar nga kodi penal dhe bazat e përgjegjësisë penale në të trafikimit dhe veprimtarive të kundërligjshme të tjera të narkotikëve dhe trafikimit të personave. Detyra e tyre fokusohet si vijon: Trafikimi i narkotikëve, dinamika e inkriminimit në kohë; Tipologjitë e shfaqjes së trafikimit të narkotikëve dhe karakteri transnacional i tij; Teknikat e inkriminimit të kësaj figure të veprës penale; Faza e tentativës dhe momenti i konsumimit; Organizimi drejtimi dhe financimi si rrethanë me rëndësi kualifikimi ligjor; Konsumi vetjak i narkotikëve dhe kushtet për aplikimin e përgjegjesisë penale. Format e ndryshme të qarkullimit të narkotikeve; Problematikat e shfaqura ne praktikë lidhur me anën subjektive të kësaj figure te vepres penale; Veprimtaritë e paligjshme lidhur me prodhimin e narkotikeve dhe inkriminimi i tyre; trafikimi i personave; Protokollet e hetimit të krimeve të trafikimit dhe aspektet të tjera procedurale penale të trafikimit. [↑](#footnote-ref-12)
13. Ligjin nr. 8722, datë 26.12.2000 për aderimin e Republikës së Shqipërisë në “Konventën e Kombeve të Bashkuara kundër trafikut të paligjshëm të drogave narkotike dhe të lëndëve psikotrope”. [↑](#footnote-ref-13)
14. Ligj nr.8723 datë 26.12.2000 “Për aderimin e Republikës së Shqipërisë në “Konventën e vetme mbi drogat narkotike, e ndryshuar nga Protokolli i vitit 1972 për ndryshimin e Konventës së vetme mbi drogat narkotike, 1961” [↑](#footnote-ref-14)
15. Kjo temë realizohet në 2 orë mësimore. [↑](#footnote-ref-15)
16. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e elementeve të figurave së vepres penale të korrupsionit në sektorin publik dhe privat, si dhe të ushtrimit të ndikimit të paligjshëm. Detyra e tyre fokusohet si vijon: - Korrupsioni aktiv dhe pasiv në sektorin privat; -Korrupsioni aktiv dhe pasiv i personave që ushtrojnë funksione publike; -Korrupsioni aktiv dhe pasiv i nëpunësve të huaj publikë; -Korrupsioni aktiv dhe pasiv i funksionarëve të lartë shtetërorë ose të zgjedhurve vendor; -Ushtrimi i ndikimit të paligjshëm ndaj personave që ushtrojnë funksione publike; -Korrupsioni aktiv i dëshmitarit, i ekspertit ose përkthyesit; -Korrupsioni aktiv dhe pasiv i gjyqtarit, prokurorit dhe i funksionarëve të tjerë të drejtësisë; -Korrupsioni aktiv dhe pasiv i gjyqtarit ose i zyrtarit të gjykatave ndërkombëtare; -Korrupsioni aktiv dhe pasiv i arbitrit vendas dhe të huaj; -Korrupsioni aktiv dhe pasiv i anëtarëve të jurive gjyqësore të huaja; -krijimi i bindjes lidhur me ekzistencën e korrupsionit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, dhe konkretim i tyre me anë të hartimit të aktit të njoftimit të përfundimit të hetimeve. [↑](#footnote-ref-16)
17. Kjo temë realizohet në 4 (2+1+1) orë mësimore, e shtrirë në ditet 11 dhe 12, nga dy orë për secilen. [↑](#footnote-ref-17)
18. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e lidhjes shkakësore, si dhe të bëjnë kualifikim të saktë ligjor të vepres penale. Detyra e tyre fokusohet si vijon: Kuptimi i rrethanave që përjashtojnë përgjegjësinë penale; Mbrojtja e nevojshme (Adgreditus non habet staderam in manu”); Qëllimi i mbrojtjes së nevojshme; Karakteristikat e sulmit; Karakteristikat e mbrojtjes; Kapërcimi i kufinjve të mbrojtjes së nevojshme; Nevoja ekstreme (Necessitas non habet legem); Kuptimi i nevojës ekstreme; Kushtet e rrezikut; Kushtet e mbrojtjes; Dallimi i nevojës ekstreme nga mbrojtja e nevojshme; Ushtrimi i një të drejte apo përmbushja e një detyre; Natyra dhe funksioni i "Ushtrimi i një të drejte" (Qui jure suo utitur nemitem laedii); Natyra dhe funksioni i "Përmbushjes së një detyre"; Pëlqimi i të dëmtuarit; veprimtaria hetimore tipike për të provuar dhe formuar bindjen për ekzistëncën e shkakut përjashtues, si dhe arsyetimi i tij në vendimin përkatës. [↑](#footnote-ref-18)
19. Kjo temë realizohet në 2 orë mësimore. [↑](#footnote-ref-19)
20. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete e parashikuar nga kodi penal dhe bazat e përgjegjësisë penale në krimet kunder jetës dhe shëndetit. Detyra e tyre fokusohet si vijon: Dallimet dhe të përbashkëtat ndërmjet vrasjes me dashje dhe vrasjes me paramendim; vrasja në lidhje me një krim tjetër dhe konkurimi i rrethanave të tjera cilësuese; Vrasja nga pakujdësia dhe tiparet e posaçme të priviligjuara të vrasjes; dallimet dhe të përbashkëtat e vrasjes së foshnjës, vrasjes në gjëndjen e tronditjes së fortë psikike; vrasja e kryer në kushtet e kapërcimit të kufijve të mbrojtjes së nevojshme; tiparët karakteristike cilësuese të torturës; kategorizimi i dëmtimeve trupore sipas pasojës, dëmtime të tjera, plagosja e lehtë, plagosja e rëndë, të kryerja me dashje, ose pakujdesi,. -Protokollet e hetimit të krimeve kundër jetës dhe shëndetit. [↑](#footnote-ref-20)
21. Kjo temë realizohet në 6 (2+1+3) orë mësimore, e shtrirë në ditet 14 dhe 15, nga dy orë në ditën 14 dhe 4 orë në ditën 15.. [↑](#footnote-ref-21)
22. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale në bashkëpunim dhe në format e veçanta të bashkëpunimit. Detyra e tyre fokusohet si vijon: Bashkëpunimi dhe pjesëmarrja e më shumë personave në veper penale; Diferencimi i formave të pjesëmarrjes në veper penale; Marrëveshja mes dy ose më shumë personave për të kryer veprën penale. Kushtet dhe kriteret për t’u konsideruar bashkëpunim; Llojet e bashkëpunëtoreve dhe përgjegjësia penale; Roli i bashkëpunëtoreve në kryerjen e vepres penale; Kushtet dhe kriteret për aplikimin e përgjegjësisë penale tek bashkëpunëtoret. Përgjegjësia e bashkëpunëtorit të jashtëm; Format e posaçme të bashkëpunimit; Të përbashkëtat dhe dallimet ndërmjet organizatës kriminale dhe organizata terroriste; Tiparet karakteristike të bandës së armatosur dhe grupit të strukturuar kriminal; Elementët e përgjegjësisë penale të personave juridic; Personat juridikë si subjekte të përgjegjësisë penale; Rrethi i personave fizikë që mund të sjellin përgjegjësi penale për personin juridik; Përgjegjësia për deshtimet e veta të personit juridik; Mungesa e masave për parandalimin e kryerjes së veprave penale; Kuptimi dhe karakteristikat e përgjegjësisë penale të zgjeruar të personave juridik; zbatimi i aspekteve procedurale për marrjën e personit juridik si të pandehur dhe të drejtat e tij procedurale. [↑](#footnote-ref-22)
23. Kjo temë realizohet në 2 orë mësimore. [↑](#footnote-ref-23)
24. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, në rastet e konkurimit të veprave penale, e cila është një çeshtje komplekse dhe e vështirë. Detyra e tyre fokusohet si vijon: Konkurimi i veprave penale; Uniteti i veprimit dhe pluraliteti i veprave penale; Kuptimi dhe karakteristikat e bashkimit të veprave penale; Konkurimi fiktiv i veprave penale; Të përbashkëtat dhe dallimet ndërmjet konkurimin fiktiv në formën e specialitetit (konkurrimi i ligjeve) dhe konkurimit fiktiv në formën e subsidiaritetit; Kushtet dhe kriteret e konkurimit fiktiv në formën e përthithjes; Konkurenca formale e ligjeve; Kuptimi dhe karakteristikat e konkuencës formale të ligjeve; Konkurimi formal dhe Veprat vazhduese, e përbërë dhe kolektive; [↑](#footnote-ref-24)
25. Kjo temë realizohet në 2 orë mësimore. [↑](#footnote-ref-25)
26. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e elementeve të figurave së vepres penale të mashtrimit. Detyra e tyre fokusohet si vijon: Mashtrimet; Karakteristikat strukturore të figurës së vepres penale të mashtrimit. Vija ndarëse me veprimet juridike civile, dhe përmbushjen e detyrimeve kontraktore; Dallimet dhe të përbashkëtat ndërmjet mashtrimit dhe mashtrimit në rrethana cilësuese, subvencione, sigurime, kredi, veprat e artit dhe të kulturës, manipulimi i tregut; Skemat mashtruese, piramidale, si dhe lidhur me tatimin mbi vlerën e shtuar; Karakteristikat e inkriminimit të skemave mashtruese dhe piramidale; Organizimi dhe vënia në funksionim e skemave mashtruese lidhur me tatimin mbi vlerën e shtuar. Të përbashkëtat dhe dallimet me skemat mashtruese dhe piramidale; krijimi i bindjes lidhur me ekzistencën e mashtrimit dhe pasqyrimi i elementeve të nevojshëm, që duhet të jenë provuar gjatë në përfundim të hetimeve, kontradiktat dhe mangësitë në qëndrimet e autoreve të vepres, në hetim dhe të përcaktojë vlerën e tyre provuese, referuar protokollove të hetimit të krimeve të mashtrimit. [↑](#footnote-ref-26)
27. Kjo temë realizohet në 8 (2+6) orë mësimore, e shtrirë në ditet 20 dhe 21, nga dy orë në ditën 20 dhe 6 orë në ditën 21. [↑](#footnote-ref-27)
28. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë llojin e dënimit dhe masën e tij. Detyra e tyre fokusohet si vijon: Teoria e ndëshkimit direfencues; Kushtet e përgjithshme për caktimin e dënimit. Kushtet e posaçme lidhur me caktimit e dënimit. Rrethanat që lidhen me rastin; Rrethanat që lidhen me peshën (rrezikshmërinë) apo kryerjen e veprës; Rrethanat lidhur me viktimizimin dhe viktimën; Rrethanat individuale/personale të të akuzuarit; Rrethanat që lidhen me procedurën; Shkalla e përgjegjësisë penale (fajit); Rrethanat lehtësuese dhe rënduese; Rrethanat lehtësuese; Rrethanat rënduese; Ulja e dënimit nën kufijtë e parashikuar; Vlerësimi i përseritur i rrethanave; Vlerësimi jo i saktë i rrethanave rënduese/lehtësuese; Përcaktimi i rëndësisë së rrethanave; Rrethanat që ndikojnë në fajësinë e të pandehurit. Rrethanat që kanë ndikim në nivelin e dëmit; Rëndësia relative e rrethanave dhe qëllimet e dënimi; Barasvlerësimi i rrethanave dhe vlerësimi i dënimit; Koncepti dhe funksioni i denimeve plotësuese. Dënimet tradicionale aksesore; Dënimet plotësuese dhe jurisprudenca e Gjykatës së Strasburgut; Nevoja për alternative të dënimit penal dhe efektiviteti i alternativave të dënimit me burgim; Koncepti, objektivat dhe llojet e alternativave të dënimit me burgim. Teoritë bashkohore mbi alternativat e dënimit me burgim dhe standartet ndërkombëtare. Bashkimi i dënimeve; Kushtet për bashkimin e dënimeve të dhëna për disa vepra penale me vendime të veçanta; Modalitetet e bashkimit të dënimeve plotësuese; Përjashtimi, ulja e dënimit nën kufijtë ligjorë; Caktimi i dënimit sipas disa rasteve të veçanta të parashikuara nga Kodi Pneal. Dënimi i të miturit, përjashtimi i të miturit nga dënimi, përjashtimi nga dënimi i bashkëpunëtoreve të drejtësisë; Ulja e dënimit nën kufijtë e parashikuar nga ligji. Zbutja e dënimit për tentativen. Zëvendësimi i dënimit me burgim me pagimin e një shumë të hollash në favor të shtetit. Pranimi i pagimit të gjobës. Individualizimi i dënimit, caktimi i llojit dhe masës së tij në një rast konkret. [↑](#footnote-ref-28)
29. Kjo temë realizohet në 2 orë mësimore. [↑](#footnote-ref-29)
30. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete e parashikuar nga kodi penal dhe bazat e përgjegjësisë penale në krimet kunder autoritetit të shtetit nga shtetasit dhe punonjësit shtetërore. Detyra e tyre fokusohet si vijon: Veprat penale kundër veprimtarisë shtetërore të kryera nga shtetasit; Dallimet dhe të përbashkëtat ndërmjet kundërshtimit të punonjesit që kryen detyrë shtetërore, mosbindjes dhe goditjeve për shkak të detyrës; Teknikat e inkriminimit të përvetësimit të titullit apo dëtyrës shtetërore, si dhe të mbajtjes pa të drejtë të uniformës. Vepra penale kundër veprimtarisë shtetërore të kryera nga punonjësit shtetërore, ose në shërbim public; Shpërdorimi i detyrës, zhvillimi i tenderave, barazisë së shtetasve, elementët përcaktues që ndikojnë në identifikimin e këtyre veprave; Dallimet veprave të përfshira në këtë kapitull të Kodit Penal, nga njëra-tjetra, elementët e përbashkët, konkurrimet e tyre, rëndësia e aplikimit të dënimeve plotësuese.

    Protokollet e hetimit të krimeve të shpërdorimit të dëtyrës dhe shkeljes së barazisë në tendera. [↑](#footnote-ref-30)
31. Kjo temë realizohet në 2 orë mësimore. [↑](#footnote-ref-31)
32. Nevoja për këtë temë trajnimi vjen nga detyra kryesore për një prokuror dhe gjyqtar, të cilët që në këtë fazë duhet të përcaktojnë aplikimin e përgjegjesisë penale, e kushtezuar nga ekzistenca e figurës së vepres penale konkrete e parashikuar nga kodi penal dhe bazat e përgjegjësisë penale në veprat penale që prekin zgjedhjet e lira dhe sistemin demokratik të zgjedhjeve. Detyra e tyre fokusohet si vijon: Korrupsioni zgjedhor dhe format e veçnta të shpërdorimit të detyrës; Karakteristikat e inkriminimit të korrupsionit zgjedhor. Të përbashkëtat dhe dallimet me korrupsionin në sektorin publik; Shpërdorimi i autoritetit policor si formë e shpërdorimit të detyrës. Dallimet me figurën e vepres penale të përdorimi i funksionit publik për veprimtari politike ose zgjedhore, si dhe braktisja e detyrës nga anëtarët e komisioneve të zgjedhjeve;Vepra penale kundër së drejtës për të votuar; Masat e marra për të penalizuar veprimet, ose mosveprimet kundër të drejtës për të votuar. Dallimet ndërmjet figurave të vepres penale të pengimi i subjekteve zgjedhore, ose zgjedhësit, shkelja e fshehtësisë së votimit, votimi më shumë se një herë ose pa u identifikuar, kanosja apo dhunimi ndaj pjesëmarrësve në zgjedhje, shkelja e së drejtës së zgjedhjes, marrja ose përdormi i paligjshëm i dokumenteve të identifikimit; Elementët përcaktues që ndikojnë në identifikimin e veprave penale të falsifikimi i materialit zgjedhor dhe rezultateve të zgjedhjeve, dëmtimi i materialit zgjedhor; Protokollet e hetimit të veprave penale që prekin zgjedhjet e lira dhe sistemin demokratik të zgjedhjeve. [↑](#footnote-ref-32)